
SIT IAM EFFECTA CORONA GLORIAE
DICATUM

LECTORIB US

Ex quo sacrum ministerium inter Fideles exercendum
assumpsi, illico animadverti SS. Rosarii devotionem,
licet ab omnibus dilectam et iibique locorum adhibitam,
eam tamen non esse semper bene notam, in iis potis­
simum qiiae ad eiusdem historicam evolutionem et
legislationem referuntur, dejectu praesertim alicuius
libri, in quo clare et succincte, complete tamen, omnia
quae ad Rosarium B. Μ. V. rejeruntur exposita sint,
quique de jacili a Directoribus Conjraternitatum et ac­
quiri et consuli possit.
Sunt utique libelli quam plurimi, sive in lingua la­
tina sive in vulgari eloquio, qui de hac saUcberrima de­
votione agunt; sed vel partialiter tantum· et nimis
succincte, vel tantum ad devotionem popularem exci­
tandam, sine respectu ad partem historicam atque iuridicam, quae hanc pulcherrimam devotionem comi­
tantur; exceptis utique antiquis operibus, et etiam ex­
cepto percelebri opere in lingua germanica ab Adm.
R. P. Esser 0. P. (postea Excellentissimo Episcopo)
publicato et in linguam gallicam verso anno 1894.
Omnia breviter colligere quae ad pleniorem huius
devotionis cognitionem quoad eius historiam, legislatio­

X

LECTORIBUS

nem et exercitium conferre valeant, en mens nostra in
hoc manuali componendo: quod prima vice italice editum, nunc revisum et ampliatum latine prodit in
commodum praesertim Directarum Confraternitatum
SS. Rosarii per totum mundum diffusarum.
Si quod punctum retuli, sicut si qui fructus splen­
didioris cultus erga Reginam Sacratissimi Rosarii con­
secuturi sunt, ipsius Deiparae Virginis laudi et honori
tribuatur, utpote auxiliatrici nostrae precibus piisque
affectibus invocatae.
Romae, in conventu S. Mariae supra Minervam; in Festo
Annunciationis B. M. Virginis, (25 martii) anni 1930.

Fr. Ludovicus I. Fanfani, O. P.

DE ROSARIO B. M. VIRGINIS

CAPUT I.

Quid sit Sanctissimum Rosarium.
§ I. — De natura et partibus essentialibus
Sanctissimi Rosarii.

1. — Rosarium sive Psalterium B. Mariae Virginis
est « sacra quaedam formula precandi Deum in hono­
rem Beatae Mariae, qua per quindecim Salutationis
Angelicae decades, interiecta singulis Oratione Do­
minica, quindecim praecipua Redemptionis humanae
Mysteria piis meditationibus percensentur » (1).
Utile perquam est ad hanc definitionem, ab ipsa
Ecclesia in Festo Sacratissimi Rosarii traditam, ani­
mum intendere, cum huius devotionis indolem op­
time patefaciat: quae in eo consistit, ut orationi
mentali vocalem apte commisceat, partes insuper es­
sentiales assignet, nimirum Mysteria, Orationem Do­
minicam et Salutationem Angelicam. Sine Myste­
riorum meditatione, etsi quamplurimae Orationes
Dominicae et Salutationes Angelicae recitentur, non
habetur Rosarium; sicut nec sine determinato nu­
mero Orationum Dominicarum et Salutationum,
quantumvis Mysteria mediteris. « Quemadmodum, ait
(1) Cfr. Breviarium Rom. Officium Sacratissimi Rosarii B. Μ. V. lect. IV.
— S. Pii V Constit. : « Consueverunt Romani Pontifices », 17 Sept. 1569.

1 — Fanfani, De Rosario.

quidam scriptor (1), corpus et anima se uniendo
viventem hominem constituunt, ita quod constituit
viventem et vivificantem Rosarii orationem est
unio affectivae meditationis cum precibus voca­
libus. Non quod oratio vocalis, cum bene fit, non
sit ipsa sola bona oratio; sed essentiam Rosarii
non constituit. Preces vocales sunt in Rosario
veluti materia, cui sola Mysteriorum meditatio for­
mam et notam propriam imprimere valet ». Et
clarissimus Miechoviensis addit: «Quod cor viventi,
hoc meditatio Mysteriorum Redemptionis nostrae
est Rosario: illud si auferas, vitam ademisti; me­
ditationem Mysteriorum a Rosario tolle, illud sus­
tulisti. Quod condimenta cibis, quod gemma anulo,
quod horto flores, pascuis flumen, vallibus torrentes,
hoc meditationes sunt Rosario; ex illis enim Rosa­
rium ornatum decorem fructumque capit. Quod
sol diei, luna noctibus, navigantibus stellae, hoc me­
ditationes sunt Rosario » (2). Sola frequentatio
ea que assidua huius orationis, quae iure merito
Euangelii compendium appellatur, ostendere potest
quanta sit sapientia modi huius peculiaris Deum
deprecandi ; et quam « admirabile sertum ex an­
gelico praeconio consertum, interiecta Oratione
Dominica, cum meditationis officio coniunctum, sup­
plicandi genus praestantissimum sit et ad immor­
talis praesertim vitae adeptionem maxime frugi­
ferum; quippe praeter ipsam excellentiam precum,
exhibeat et idoneum fidei praesidium et insigne
specimen virtutis per mysteria ad contemplandum
proposita; rem esse praeterea usu facilem et populi
(1) Cfr. P. Essf.k, O. P., Le Rosaire de la très S. Vierge, chap. I, Paris 1S94.
(2) Miechoviensis, Discursus praedicabilis super Litanias Lauretan.,
Disc. 334, n. 1. Edit. Neapolitana, 1S52.

I

ingenio accommodatam, cui ex commentatione Nazarethanae Familiae offeratur domesticae societatis
omnino perfecta species: eius idcirco virtutem Chri­
stianum populum numquam non expertum fuisse
saluberrimam » (1).
•'
2. — In definitione superius tradita sicut et in
aliis circa Eosarium documentis, nulla fit mentio
de Gloria Patri; hinc deducitur Gloria Patri non esse
partem essentialem in recitatione sanctissimi Ro­
sarii; ideoque singulae decades posse ad libitum con­
cludi vel per Gloria Patri, vel per Requiem si in suf­
fragium defunctorum Eosarium recitetur, sine ullo
Indulgentiarum praeiudicio (2). Consuetudo tamen
adiiciendi singulis decadibus doxologiam Gloria Patri
pulchre coronat Orationem Dominicam et Angelicam
Salutationem : sic enim et conformamur antiquis­
simae praxi Ecclesiae adiungendi Gloria Patri in fine
cuiusque Psalmi; et hymnum concinimus sanctis­
simae Trinitati, a qua dimanavit, ut ab indeficiente
fonte, gratiarum cumulus qui per Mariam in mundo
diffusus est. Anima contemplans, per Gloria Patri
quasi per aureum quemdam filum vincit, ut ita
dicam, rosas mysticae coronae, quam Mariae nectit,
et psalterio decem chordarum cantat gloriam Dei (3).
(1) Leo XIII, Encycl. * Diuturni temporis », 5 Sept. 1898.
(2) Certo constat ipsum Summum Pontificem i. r. Pium IX Rosarium
pro Defunctis non Gloria Patri sed Requiem conclusisse. Cfr. 11 Rosario,
Memorie Domcnicane, anno XX, p. 87 et ss., ubi ostenditur consuetudinem
recitandi Requiem pro Gloria, esso licitissimam, quin opus sit ut Gloria
simul et Requiem recitentur, sicut quidam contendebant.
(3) Del Corona, O. P. Le Rose di Maria, § XIII. — Retinendum est Gloria
Patri esse apostolicae institutionis et iam time apud fideles in usu fuisse.
In Concilio Nicaeno adiuncta sunt verba: sicut erat in principio etc. contra
Arium, qui negabat Verbi Dei consubstantialitatem. Pariter antiquissimus
est usus adiungendi Gloria Patri in fine Psalmorum (Cfr. Benedictus XIV,
Feste Cristiano, lib. I, c. XII).

3. — Quae de Gloria diximus applicanda sunt
etiam omnibus aliis precibus quae recitationi Ro­
sarii aut praemitti aut apponi solent: puta Salve
Regina, qua communiter in Italia, praesertim apud
Dominicanos, Rosarium incipit; laculatoriae preces
post singulas decades iterandae; Litaniae Lauretanae quae Rosarium claudere solent. Haec omnia
laudanda certe sunt, utpote quae et sensum Chri­
stianum redolent et sacras indulgentias annexas
habent; sed nullo modo ad essentiam Rosarii per­
tinent.
0
Partes essentiales in Rosario Mariano non sunt
nisi tres, scilicet: Mysteria, Orationes Dominicae
et Salutationes Angelicae, quae, ut ita dicam, na­
turam intimam Rosarii constituunt; aliae consuetae
preces addi quidem possunt tum ante, tum post,
tum infra ipsam Mysteriorum enuntiationem ; sed, etsi
omittantur, Rosarium in sua nativa et essentiali in­
tegritate manet : sunt veluti partes liberae seu varia­
biles, secundum morem cuiusque regionis. Quod est
bene notandum, pro recta applicatione, in casu,
can. 934, § 2, ubi declaratur quod « indulgentiae
penitus cessant ob quamlibet additionem, detrac­
tionem vel interpolationem ». Intelligendum est
enim de additionibus vel subtractionibus vel interpo­
lationibus quae non sunt in usu; minime de iis quae,
annuente ipsa Ecclesia, tamquam partes variabiles
seu liberae alicuius precis a fidelibus habentur.
§ II. — De Mysteriis.

4. — Mysteria Rosarii vocantur quaedam evangelicae narrationis fragmenta, quae referuntur ad
praecipua facta vitae lesu et Mariae. Sunt facta

§ II. DE MYSTERIIS

Ο

historica, quae in Palaestina, ubi abhinc iam viginti
saeculis Redemptio nostra facta et consummata
est, contigerunt; sed Mysteria appellantur, hoc est
res secretae et arcanae, eo quod sub historiae vela­
mine veritates continent nostrae rationi impervias,
uti, exempli gratia, Dei Incarnationem et Virginis
Maternitatem, quae creati intellectus captum omnino
excedunt, et nonnisi revelationis ope nobis inno­
tescunt.
Mysteria Sacratissimi Rosarii quindecim recen­
sentur, videlicet: 1. Annuntiatio B. M. Virginis;
2. Visitatio Elisabeth; 3. Nativitas Domini; 4. Puri­
ficatio B. Virginis; 5. Inventio Domini in Templo;
6. Agonia Domini in horto; 7. Flagellatio; 8. Coro­
natio spinarum; 9. Crucis baiulatio; 10. Crucifixio;
11. Resurrectio; 12. Ascensio; 13. Descensus Spiritus
Sancti; 14. Assumptio B. Virginis in caelum; 15. Co­
ronatio Beatae Mariae.
Mysteria haec, ad eorum substantiam quod at­
tinet et ad ordinem logicum quo communiter enun­
tiantur, in recitatione sacratissimi Rosarii mutari
nequeunt (1); dividuntur tamen in tres distinctas
classes, quarum unaquaeque aliquid unum efficit.
Priora quinque infantiam exhibent lesu vitamque
eius absconditam cum Maria et loseph putativo
patre, et vocantur Mysteria gaudii. Alia quinque
immediate sequentia continent Redemptionis opus,
cuius non minima pars fuit Maria, et sunt Mysteria
dolorosa. Postrema quinque narrant glorificationem
lesu et Mariae, ideoque appellantur Mysteria gloriae.
Atque ita drama sacratissimi Rosarii secundum
(1) S. Congr. Indulg., 13 Aug. 1726.

C. I. QUID SIT SANCTISSIMUM ROSARIUM

6

mysteriorum obiectum in très partes seu potius actus
divisum invenitur, quilibet autem actus in quinque
scenas, quae sunt quinque Mysteria Gaudiosa, quin­
que Dolorosa, et quinque Gloriosa. Unaquaeque pars
seorsim ab aliis recitari quidem potest, etiam inverso
ordine, recitando scilicet prius Mysteria Dolorosa
deinde Gaudiosa, aut prius Gloriosa deinde Dolo­
rosa et Gaudiosa (1). Quaecumque Mysteriorum series
meditetur, indulgentiae eaedem omnino manent:
sane expresse determinatum est, Indulgentias non
integro Rosario, sed semper uni tertiae parti ad li­
bitum, nisi expresse contrarium dicatur, adnexas
intelligendas esse (2).
Nihilominus, cum solum una tertia pars Ro­
sarii cotidie recitatur, usus obtinuit recitandi die
Lunae et die lovis mysteria Gaudiosa; die 21artis
et die Veneris Dolorosa; die 2iercurii, Sabbato et
Dominica mysteria Gloriosa (3): usus pulcher ad­
modum est, et retinendus, ut apud omnes Fideles
uniformitas in recitatione, praesertim publica,
SS.mi Rosarii servetur; quae si in omnibus oratio­
nibus, summopere in publicis commendanda est.

5. — Qui privatim Rosarium recitant non necesse
est ut labiis Mysterium meditandum enuntient (4);
cum autem Rosarium recitatur in communi hoc
stricte requiritur et quidem intelligibilibus terminis.
Equidem, qui cum aliis Rosarium recitat, meditari
nequit nisi mysteria ab illo enuntiata, qui Direc­
toris partes agit (5). Quare, si qui praeest, prae­
ii)
(2)
(3)
(4)
(5)

Acta S. Sedi» pro Societ. SS. Rosarii, vol. I, n. 131.
Ibidem, n. 125.
S. Congr. de Induto., 7 Iui. 1893.
S. Conor, de Induta., lui. 1839.
Cfr. Rosario - Memoria Domenicane, Anno II, pag. 191.

sertim cum Rosarium palam in ecclesia recitatur,
non curat ut suae vocis sonus clare et distincte ad
omnium ames perveniat, causa esse potest amis­
sionis Indulgentiarum; tunc enim non Rosarium re­
citatur, sed mera Salutationum Angelicarum series.
6. — In Rosarii ergo recitatione meditatio my­
steriorum numquam ab oratione vocali seiungi valet,
quin ipsa Rosarii natura pereat. Neque tamen im­
possibile aut satis difficile esse mysteriorum medi­
tationem cum vocalibus precibus amice consociare
existimandum est: quinimmo usus rem sat facilem
demonstrabit. Enuntiatur mysterium, puta primum
gaudiosum: dum os preces vocales recitat, mens
convertitur aut ad bonitatem Dei qui propter nos
incarnatur; aut ad incomparabilem dignitatem Mariae
matris Dei; aut ad consensum quem ipsa Angelo
praebet se Domini ancillam declarans; aut denique
ad gratitudinis debitum quo erga Dei Verbum in­
carnatum Matremque eius sanctissimam omnes ob­
stringimur : et ex alterutra harum cogitationum certe
excitabuntur in corde salutares allectus, quibus in
divinarum contemplationum suavitatem nos trans­
feremur. — Si cui tamen, in initio saltem, difficilius
cedat per totam decadem mysteria mente per­
volvere, non ideo ab huius salutaris devotionis
frequentatione abstinere debet; eo magis quod ad
sacras indulgentias lucrandas sufficit, pro medita­
tione, amans respectus in ipsa mysterii enuntiatione
ante Dominicam Orationem cuiusque decadis, vel,
agis placet, decade absoluta (1). Inmio S. Pon­
tifex Benedictus XIII, idiotis, qui Mysteria meditari
(1) Acta S. Sedis pro Societ. SS. Rosarii, Vol. I, cap. vin, η. 135.

plane nesciunt, easdem indulgentias concessit quibus
ceteri fruuntur, dummodo conentur assuescere
meditationi et initio cuiusque decadis Mysterium
enuntient (1).
S. Hieronymus Christianos hortabatur, ut flores
in pratis hortisque Sacrarum Scripturarum lege­
rent, et vehementer optabat ut alumnorum alumna­
rumque cadentes facies Pagina Sancta susciperet.
Fideles, quibus non semper facile erit immortalia
Scripturarum volumina adire et versare, Marianum
adhibeant Psalterium, in quo nihil reperitur, sive
de Mysteriis sive de vocalibus precibus sermo fiat,
quod ex fundo Scripturarum Sacrarum non eruatur.
Ineffabilia illa mysteria cotidie in memoriam revo­
cata animos suavissima quadam unctione certo
perfundent, qualem vox ipsius caelestis Matris
efficeret, si nobiscum de divinis mysteriis deque via
salutis colloqueretur. « Quare non id nimis affirmat um videbitur, concludit Summus Pontifex Leo XIII,
quibus in locis et familiis et gentibus honorem pri­
stinum marialis Rosarii consuetudo retineat, nullam
ibi iacturam fidei ab ignorantia pestiferisque erro­
ribus metuendam » (2).
§ III. — De orationibus vocalibus.

Ί. — Praeter meditationem Mysteriorum, ad es­
sentiam Rosarii etiam pertinent quaedam preces
vocales, scilicet Oratio Dominica et Salutatio An­
gelica , ut supra dictum est (Cfr. n. 1, pag. 1).
(1) Const. « Pretiosus », 26 Mali 1727, in Bullario Ο. P., Vol. VI, p. 615
edit. Ripoil. Bremond, Rom. 1729-1740. — S. C. de Indulg., 18 Ian. 1811.
(2) Encycl. « Magnae Dei Matris », 8 Sept. 1892.

Oratio Dominica vocatur a Tertulliano « substantia
et breviarium Fvangélii ». Nec nos immorabimur in
persuadendo quam vere ista asseruerit summus ille
Fidei nostrae Defensor, aut quantum divini cele­
tur sub velamine simplicium verborum Dominicae
Orationis. Hoc meminisse sufficiat, Pater noster esse
orationem quam ipse Salvator noster lesus Christus
docuit discipulos cum ab Eo petierunt : « Magister,
quomodo orare debemus? ». Quibus Dominus non
tantum respondit : « Sic orare potestis », sed : « Sic
orabitis: Pater noster, etc. » (1). Hinc Pater noster di­
citur etiam Oratio Dominica, hoc est, Oratio Domini.
« In Oratione Dominica — inquit S. Thomas (2) —
non solum petuntur omnia quae recte desiderare pos­
sumus, sed etiam eo ordine quo desideranda sunt...
«Manifestum est autem quod primo cadit in de­
siderio nostro finis, deinde ea quae sunt ad finem.
Finis autem noster Deus est, in quem noster affectus
tendit dupliciter: uno quidem modo, prout volumus
gloriam Dei; alio modo, secundum quod volumus
frui gloria eius; quorum primum pertinet ad di­
lectionem qua Deum in seipso diligimus; secundum
vero pertinet ad dilectionem qua diligimus nos in
Deo. Et ideo prima petitio ponitur: Sanctificetur
nomen tuum, per quam petimus gloriam Dei; se­
cunda vero ponitur: Adveniat regnum tuum, per
quam petimus ad gloriam eius pervenire. Ad finem
autem praedictum nos ordinat... per se quidem
bonum quod est utile in finem. Est autem aliquid
utile in finem beatitudinis... directe et principaliter,
secundum meritum quo beatitudinem meremur Deo
obediendo; et quantum ad hoc ponitur: Fiat volun(1) Luc. xi, 2.
(2) Summa thcol. II-II, q. 83, art. 9.

tas tua, sicut in caélo et in terra. Alio modo instrumentaliter et quasi coadiuvans nos ad merendum;
et ad hoc pertinet quod dicitur: Panem nostrum
quotidianum da nobis hodie: sive hoc intelligatur
de pane sacramentali, cuius quotidianus usus pro­
ficit homini, in quo etiam intelliguntur omnia alia
Sacramenta; sive etiam intelligatur de pane cor­
porali, ut per panem intelligatur omnis sufficientia
victus... quia et Eucharistia est praecipuum Sacra­
mentum et panis est praecipuus cibus; unde et in
Evangelio Matthaei scriptum est: supersubstantialem
(panem), idest praecipuum, ut Hieronymus exponit.
« Per accidens autem ordinamur in beatitudinem
per remotionem prohibentis. Tria autem sunt quae
nos a beatitudine prohibent. Primo quidem pec­
catum, quod directe excludit a regno... et ad hoc
pertinet quod dicitur: Dimitte nobis debita nostra.
Secundo tentatio, quae nos impedit ab observantia
divinae voluntatis, et ad hoc pertinet quod dicitur:
Bt ne nos inducas in tentationem; per quod non pe­
timus ut non tentemur, sed ut a tentatione non vin­
camur, quod est in tentationem induci. Tertio poen alitas praesens, ut quae impedit sufficientiam vitae,
et quantum ad hoc dicitur: Libera nos a malo ».
Quae conceptuum altitudo, quae pulchritudo
ordinis !
8. — Inde a primis Ecclesiae temporibus Oratio
Dominica principalis pars fuit publici cultus, ideo que
reperitur in omnibus liturgiis (1). Ipsa Missa initio
(1) Celebris est editio Orationis Dominicae in 150 linguis, impressa typis
bodonianis Parmae a. 1806 (forni. 43 X 18); celeberrima vero editio Congr.
de Propaganda Fide (Romae 1870, form. 17 X 10) cui titulus: Oratio Do­
ni inica in CCL linguas versa et CLXXX characterum formis vel nostratibus
■expressa, curante Petro Marietti, etc.

constabat unice ex consecratione et Oratione Dominica. Usus autem uniendi Orationem Dominicam
Angelicae Salutationi invaluit post saeculum millesimum; et, si Traditioni fidem adhibere velimus,
S. Dominici temporibus, eiusque potissimum opera,
hic usus in populis introductus et propagatus est.
Sane in recitatione SS.mi Rosarii, a S. Patriarcha
Dominico, ut videbimus, instituti (cfr. infra, n. 14
et seq.), Oratio Dominica praecedit, cuiusque decadis
initio, recitationem Salutationum Angelicarum, ut
aptissima quaedam supplicatio, quam per manus
Beatissimae Virginis, a nobis dulci Dei Matris no­
mine pluries invocatae, Patri nostro deferimus qui
in caelis est, ut tanta Mediatrice obtinere valeamus,
quae nostris meritis numquam concederentur.

9. — Post Dominicam Orationem Salutatio Angelica
subsequitur: quae nil aliud est quam, ut ipsum no­
men sonat, salutatio Angeli ad Virginem plenam
gratia et inter omnes mulieres benedictam propter
fructum ventris eius; cui adiungitur deprecatio ut
in vita et in morte suo nos favore prosequatur.
Duabus partibus igitur constat. Prima pars saluta­
tionem continet Angeli Gabrielis a Deo missi ad
Virginem, ut ei Incarnationis nuntium afferret: Ave,
gratia plena, Dominus tecum, benedicta tu in mulie­
ribus (1); atque omen S. Elisabeth: Benedictus fructus
ventris tui (2). Nomen lesus adiunctum est a Papa
Urbano IV, anno circiter 1262. Altera pars compo­
nitur ex invocatione ad B. Virginem: Sancta Maria,
Mater Dei, ora pro nobis peccatoribus, quam in Con­
cilio Ephesino adiectam esse volunt; et ex ceteris
(1) Luc. i, ‘28.
(2) Luc. I, 42.

tenerrimis verbis nunc et in hora mortis nostrae,
amen, quae fidelium pietas introduxisse videtur.
Salutatio Angeli ad Mariam et verba S. Elisabeth
leguntur iam inde ab anno 592 in An tip h on ari o
S. Gregorii Magni; sed S. Pius V primus fuit, qui
approbavit et inseri iussit in Breviario Romano
Salutationem Angelicam ex integro, sicut hodie habetur (1).
Audiamus nunc aliqua saltem quae de Angelica
Salutatione Sancti loquuti sunt: «Certe Virgo, in­
quit S. Bonaventura, libenter nos salutat cum gratia,
si libenter eam salutamus cum Ave Maria » (2). —
S. Petrus Canisius de Salutatione Angelica disse­
rens: «Placet, ait, hoc officium salutatae Virgini,
quae procul dubio pie salutantes quodammodo re­
salutat » (3). — « Valde grata et accepta est SS.mae
Virgini haec Angelica Salutatio — scribit S. Alphonsus — quia tunc ei renovari videtur gaudium quo
est affecta cum a S. Gabriele comperit se esse electam
Matrem Dei » (4). — Denique, ut alios complures
omittamus, sic loquitur B. Alanus a Rupe: «Caelum
gaudet, omnis terra stupet, Satan fugit, infernus
contremiscit, mundus vilescit, cor in amore liquescit,
torpor evanescit, caro marcescit; abscedit tristitia,
venit nova laetitia; crescit devotio, oritur com­
punctio; spes proficit, augetur consolatio; recreatur
(1) Iu quibusdam regionibus mos est ia recitando Rosario adlungcndl
verbo « lesus * Salutationis Angelicae brevem enuntiationem mysterii
meditandi: v. g. lesus, qui de Maria Virgine natus est. Hic mos antea re­
probatus, fuit postea probatus ab Ecclesia sino praejudicio Indulgentiarum;
nec solum pro iis locis in quibus iam vigebat, sed ubique (S. Poenit., 22
Ion. 1921).
(2) Speculum B. Μ. V., lect. IV.
(3) De Maria Virgine incoin parabili et Dei Genitrice Sacrosancta, 1. III,
cap. ii.
(1) Le glorie di Maria: Parte II, De’ vari ossequi verso la SS. Vergine.
Osbequio I.

animus
et confortatur affectus cum dico: Ave Ma­
ii
ria » (1).

10. — Si igitur tanta est pulchritudo et potentia
Angelicae
Salutationis,
mirandum non est si hanc
O
/
in Rosario iterum iterumque repetere debeamus,
ad Angelorum instar, qui in caelis non cessant in­
desinenter dicere augustissimae Triadi: Sanctus,
Sanctus, Sanctus Dominus Deus Omnipotens (2).
« Amanti semel aspexisse non sufficit » inquit Sanc­
tus Gregorius; et nos adiungimus amanti non suffi­
cere semel dixisse, quia « amor unum verbum habet,
quod semper iteratum numquam repetitur » (3).
Propterea nos qui amantes filii SS.mae Virginis
esse debemus, singulis mysteriis decies Salutatio­
nem Angelicam iteramus, cantum caelestem in quo
celebratur totus amor universi erga magnam illam
Feminam, quae est mater et regina nostra. « My­
sterium praecentio quaedam est, ut ita dicam; qua
data, anima contemplans decem chordas sui Psal­
terii tractat, omnes que chordae unum eumdemque
sonum reddunt: Ave Maria» (4).

11. — Hic autem, ut pauca addamus de exteriori
forma seu dispositione qua partes SS.mi Rosarii
mirabiliter inter se conseruntur, abs re non erit
indigitare: Cur, etsi pulchrum et sublime sit pluries
SS.mae Virgini Angelicam Salutationem repetere, cur,
inquam, in recitando Rosario praecise centies et
quinquagies iterari debeat? — Atque multae sunt
(1)
(2)
(3)
(4)

De Psalterio seu Rosario etc., P. IV, Scnn. 3, cap. x\'x.
Apoc. iv, 8; — Is., vi, 3.
Lacokdaire, Vie de S. Dominique, C. VI.
Del Corona, O. P., Le Rose di Maria, § XI.

mysticae significationes, quas scriptores invenerunt
de numeris SS. Rosarii.
S. Pius V in aliqua Bulla haec verba habet:
«In Rosario seu Psalterio Beatae Mariae, eadem Bea- j
tissima Virgo Salutatione Angelica centies et quinquagies, ad numerum Davidici Psalterii repetita,
veneratur » (1). Psalmi, a Spiritu Sancto dictati,
sunt divini hymni et sacri cantus qui in Veteri Te­
stamento canebantur in sacrificiis Numini oblatis. ;
Hi psalmi, numero centum et quinquaginta, collecti
habentur in aliquo S. Scripturae libro qui Psal- !
terium nuncupatur; qua voce significatur non so- :
lum collectio seu liber Psalmorum, verum etiam
instrumentum. Psalterium erat velut quaedam ci­
thara decem chordarum, qua cantabantur a ludaeis
sacra cantica et praecipue Psalmi Davidici, qui prae- I
cise numero centum et quinquaginta in Sacra Scri­
ptura V. T. numerantur, quique Psalterium ab instru­
mento quo canebantur sunt appellati. Quocirca
ipse David in aliquo psalmo exclamat: Deus can­
ticum novum cantabo tibi; in psalterio decachordo
psallam tibi (2). lam vero, Rosarium recitando,
etiam nos canimus caelesti Reginae hymnum semper
novum amoris nostri; nos etiam psalmos modulamur
cithara decem chordarum iterando decies, velut
per decem distinctas vibrationes, salutationem Ave
Maria. Sicut ergo Psalterium Davidicum compo­
nitur ex 150 psalmis, divisis, ut notat S. Thomas,
in tres quinquagenas, quae comprehendunt tri­
plicem statum populi fidelis, poenitentiae scilicet,
iustitiae et gloriae (3); sic etiam Rosarium compo(1) Consueverunt, 17 Sept. 150G; in Bullar. Ord. Praed., v. V, 223.
(2) Psal. cxliii, 9.
(3) Prooemium in Psalmos.

nitur ex 150 Salutationibus in tres coronas distin­
ctis, poenitentiae, iustitiae et gloriae.
S. Carolus Borromaeus aliam significationem tri­
buit numeris Rosarii: «Quod ad eius divisionem
spectat, ait, quinque Pater noster totidem Christi
plagas referunt; decem Ave Maria totidem Dei
praecepta; numerus vero quinquaginta Ave Maria
solemnis illius lubilaei annum, quo ex Scriptura
peccatorum remissio adumbratur, nobis exhibet.
Quicumque ergo praedicto orationum numero ad
Christum Dominum habet orationem eiusque Matrem
reveretur, hic a Deo intendit exposcere per Christi
passionem eiusque Matris intercessionem et preces,
ut integram omnium peccatorum remissionem obti­
neat, et gratiam qua tota mente divina eius prae­
cepta valeat observare » (1).
Hae mysticae interpretationes haud paucis ali­
quam levitatem redolere fortasse videbuntur: at­
tamen sunt cogitationes Sanctorum; nec frustra in
laudem Dei scriptum est: « omnia in mensura et
numero et pondere disposuisti » (2).
§ IV. — De nominibus Rosarii.
12. — Peculiaris modus deprecandi B. Virginem,
quem iam in sua natura et singulis partibus descripsi­
mus, quique nunc Rosarium apud omnes audit,
non semper sub isto nomine agnitus fuit, aut sal­
tem non hoc nomine tantum insignitus est. Iam a
pristina aetate Rosarium nuncupatum est etiam
Psalterium Mariae, sive quia centum et quinquaginta
(1) Act. Eccl. Medial., pag. 7, Litt. Pastor.
(2) Sap. xi, 21; — cfr. etiam P. Sektillanoi a, in Itosario. Memoris Do·
menicane, an. 1916, pag. 557.

Salutationes Angelicae respondent numero Psalmo­
rum quibus constat Psalterium Davidicum, ut supra
dictum est (1), sive quia fideles Rosarium adhibent
loco illorum canticorum divinam poësim redolen­
tium. Equidem Ecclesia Novi Testamenti Davi di cos Psalmos sibi vindicavit et in Breviario inseruit;
sed Breviarium penes sacerdotes fere unice reman­
sit, nec incultis hominibus cantica illa immortalia
pleno sensu affectuque legere aut canere facile fuit.
Huic difficultati ipsa Beata Virgo Rosario supplevit,
quod ex fundo divinarum Scripturarum depromptum,
in mysteriis et precibus historiam doctrinamque
Evangelii refert. Vocari posset Breviarium laicorum,
cuius auctrix est ipsa Dei Mater, quodque ideo
optimo iure nuncupatur Psalterium Mariae.
Rosarium etiam Pater noster dictum fuit (2);
nec ea appellatio significatione carebat; nam cum
nos in Oratione Dominica postulemus quae a Deo
desiderari possunt, seu potius ea quae ab Illo expe­
tere debemus, ideo quo facilius in recitando Rosario
a Deo desiderata consequamur, post unamquamque
Dominicam Orationem, meditamur unum ex prae­
cipuis mysteriis nostri Redemptoris, omnis gratiae
et benedictionis fontis, dum ore, Salutationibus Ange­
licis repetitis, auxilium Virginis imploramus.
Sed communius nomen quo Ecclesia ipsa id
(1) Cfr. num. praeced.
(2) Cfr. Acta SS., dio 30 Apr. 1. II, c. 2, n. 131, tom. III, p. 886;
— Polydorus Vibgilius, Dc inventoribus rerum, 1. 5, cap. 9: «Cetorum
ut rationem cum Deo habere possemus, quoties ipsam Dominicam precem
cum angelica Salutatione recitaremus, est modus orandi postremo inventus
per calculos, ut ita dicam, ligneos quos vulgo modo prcculos modo Patres
nostros appellant. Ii numero quinquaginta quinque, ita ordine distinguun­
tur, ut post denos singuli maiusculi affigantur filo (sunt enim perforati);
et quot hi sunt, toties dominicam precem, quot illi toties angelicam Sa­
lutationem, ter numerum ineundo, recitent, terque symbolum brevius in­
ferant; et id Divae Mariae Virginis Psalterium nuncupant».

genus orandi denominat, est Rosarium, hoc est
hortus rosarum seu rosarum plantatio; reservato no­
mine Coronae Beatae Mariae Virginis tertiae Rosarii
parti quae quinque decadibus coalescit (1).
Et in istis nominibus, Rosario scilicet et Corona
Mariae, quae populorum fides adinvenit et saecula
consecrarunt ad designandum illum specialem modum
deprecandi B. Virginem quem supra descripsimus,
iuvat paulisper immorari, ut eorum symbolismus nos
intimius devotionem SS.mi Rosarii penetrare faciat,
eiusque fortiorem amorem cordibus nostris infigat.

13. — Verbum Rosarium illico nos inter flores et
rosas transfert, atque in mentem revocat symbolismum medii aevi, quando homines, sensu Chri­
stiano praediti, rerum naturae diligentissime studentes, has nullo modo considerare poterant ceu
corpus sine vita, quinimmo mysteriosas quaerebant
relationes cum officiis et opinionibus hominis a Deo
redempti. « Flores praesertim — scribit Montalembert (2) — exhibebant iis venustissimas ima­
gines mutumque sermonem quo tenerissimos et vi­
vissimos sensus exprimerent. Rudes et docti amice
consociabantur ut istis suae cotidianae attentionis
obiectis nomina inderent illorum virorum quos
(1) Haec distinctio inter Rosarium integrum et tertiam Rosarii partem
remanet plus minusve in omnibus linguis. In lingua gallica plusquam in
aliis hoc animadverti potest: nam qninque decades appellant Chapelet, et
Rosarium integrum Rosaire. Antiquitus mos erat etiam vocandi Psalte­
rium B. Virginis Rosarium integrum et Rosarium tertiam partem. Cfr. Al­
berto de Castillo, qui in opere II Rosario della Gloriosa V. M. intitolato:
Esercizio Spirituale dei buoni Cristiani, (Venetils 1569) refert quod in sta­
tutis Confraternitatis bononiensis a P. lacobo Sprenger erectae, legitur:
Omnes quindecim Dominicae orationes et centum quinquaginta Salutationes
vocantur Psalterium; et una cx tribus partibus h. c. quinque Dominicae ora­
tiones et quinquaginta Salutationes vocatur Rosarium B. Μ. V.
(2) Histoire de S. Elisabeth, Introduction.
2 — Fanfani, De Rosario.

prae ceteris diligebant; nomina Apostolorum, San­
ctorum quibus magis delectabantur, Sanctarum de­
nique quarum innocentia et puritas in intacta flo­
rum pulchritudine reflecti videbantur. Sed Maria
potissimum, flos iste florum, haec rosa sine spinis,
hoc lilium sine macula (1), possidebat innumeros
flores, quos eius dulce nomen multo pulchriores carioresque populo reddebat. Unaquaeque pars vestimen­
torum quae in terris ipsa gessit repraesentabatur
flore aliquo ceteris pretiosiore, sicque habebantur
totidem veluti reliquiae ubique diffusae et conti­
nenter renovatae ». lam a saeculo vni Sanctus loannes Damascenus scripserat illa verba, postea ab
Ecclesia in sua Liturgia introducta: «Sicut spina
rosam genuit ludaea Mariam » (2). Et S. Bernardus
in sermone quodam de B. Virgine hanc habet antithesim: «Heva spina fuit, Maria rosa exstitit. Heva
spina vulnerando, Maria rosa omnium affectus mulcendo. Heva spina infligens omnibus mortem; Maria
rosa reddens salutiferam omnibus sortem » (3).
Quae cogitationes et verba eruuntur ex illo Ec­
clesiastici loco : « Quasi cedrus exaltata sum in Li­
bano et quasi cypressus in monte Sion; quasi palma
exaltata sum in Cades et quasi plantatio rosae in
Iericho»(4); quem ipsa Ecclesia et Patres aptant
communiter Beatissimae Virgini. Unde appellatio
Rosa mystica, quae cantatur in Litaniis lauretanis et
applicatur Beatae Virgini, ab omni retro antiqui(1) Castitatis lilium, rosa sine spina, flos florum, sunt expressiones Ec­
clesiae quas millies iterabant poetae omnium regionum saeculis xn et xm
(Cfr. RagaY, Hymnarium quot. B. Μ. V. ex hymnis medii aevi, pagg. 12,
33, 218 et alibi). O vaya mia rosa, ait S. Alphonsus de Ligorio in suis
Canzoncine in onore della B. V. Maria.
(2) Cfr. Breviarium Dom., in co Ulli B. Μ. V., resp. VI.
(3) Sermo de B. Maria (Cfr. Brcv. Rom., in Solemn. SS. Rosarii B. Μ. V.).
(4) EcclL xxiv, 17 et 18.

tate repetenda est et communissima fuit in medio
aevo. Ipse Poëta Aligherius canit:
Eccur formosum te non convertis ad hortum,
Qui sub Christi radiis floribus induitur?
Hic rosa adest in qua assumpsit mortalia membra
Divinum Verbum... (1).

Pictores itali, imo pictores omnium nationum
valde delectabantur in depingenda Virgine inter
rosas vel in horto rosarum.
Philippus Lippi, inter alios, in sua tabula, quam
vocant La Madré Pia, Beatam Virginem adorantem
divinum Infantem expressit, circa quam stant quat­
tuor Angeli et parvulus loannes Baptista, dum alius
Angelus rosas et flores super Infantem effundit:
totaque scena perficitur aliquo marmoreo cancello
— hortus conclusus — post quem extenditur ma­
gnificus hortus, rosarum plenus et florum. Botti­
celli etiam habet La Madonna deTie Rose.
Si ergo Maria est Rosa mystica Christianismi, mi­
randum non est illos electos flores sacratissimi Rosarii
qui sunt Mysteria, Orationes Dominicae et Angelicae
Salutationes, accepisse nomen Rosarum, et totum
compositum Rosarium appellari. Cornelius a Lapide
in illum Ecclesiastici locum: quasi plantatio rosae
in lericho, scribit: «Rosa B. Virginis venustatem,
dignitatis item et gratiae suaveolentiam, cum puri­
tate vitae, caritatis ardore morumque suavitate
coniunctam nobis exhibet... Atque hac de causa
B. Virginem quasi rosam caelestem fideles rosario
sive corona, centies et quinquaginta iterando Salu(1)

«Che tu non ti rivolgi al bel giardino
Che sotto i raggi di Cristo s’inïloraî
Quivi è la rosa, in cbe il Verbo divino
Carne si fece... ».
(Parad. XXIII, 71-74).

tationem Angelicam honorant » (1). Et in alium Ec­
clesiastici locum : obaudite me, divini fructus, et quasi
rosa plantata super rivos aquarum fructificate, idem
A Lapide inquit: «Totus hic locus apposite accom­
modatur Rosario B. Virginis, utpote matris aeternae
Sapientiae; quot enim Salutationes Angelicas, tot
rosas mysticas annumeramus B. Virgini, iisque quasi i
corona eam ornamus ; unde a rosis hisce nuncupatum
est Rosarium » (2).
Sicut igitur in Apocalypsi legitur Mariam caeli
Reginam stellis duodecim coronari, sic nos in terris
eam ceu cordis nostri Reginam mystica Rosarii
corona decoramus, adiecto titulo: Reqina Sacratis­
simi Rosarii; spe bona freti et nos olim ab Ea co­
ronatum iri, corona quam reddet nobis Dominus in
illa die iustus index (3), et quae nobis afferet immar­
cescibilem gloriam (4). Atque hoc est praemium
quod nobis sperare debemus, si throno B. Virginis
saepe et cum pietate odoratas coronas Salutationum
Angelicarum innexuerimus, cum fervore Rosariw II
recitando. Mariae enim illa Sacrae Scripturae verba
applicantur: « Quicumque glorificaverit me, glori­
ficabo eum » (5).
1
§ V. — De Rosarii historia et origine.

14. — Scriptum est Rosarium historiam non ha­
bere, nec eam, fortasse, umquam habiturum esse.
Sane, sicut alia multa dona prae ceteris excellentia,
(1)
(2)
(3)
(4)
(5)

In Eccll. XXIV, 18.
In Eccll. xxxix, 17
II ad Tim. iv, 8.
I Petr. v, 4.
I Reg. ii, 30.

quae Deus hominibus impertivit, sicut vita ipsa
illius Feminae a cuius manibus Rosarium nobis do­
natum
III est, primitiva istius devotionis historia si­
lentio et umbra obruitur (1). Praeter venerabilem
traditionem, quae Rosarium a S. Patriarcha Domi­
nico, inspirante Beatissima Virgine, repetit, nullum
certum documentum ad nos usque pervenit ex quo
indubitanter deduci possit tempus abaque adiuncta
in quibus Rosarium institutum sit. Ipsi primi S. Do­
minici biographi nec verbum habent de origine Ro­
sarii; unde scriptores quidam (2) censuerunt aut
Rosarium iam ante S. Dominicum extitisse, aut
postea et institutum et promulgatum esse, opera
praesertim cuiusdam sodalis Ordinis Praedicatorum,
B. Alani scilicet a Rupe, qui exeunte saeculo xv
floruit. Neque intentio nostra est quaestionem hanc
historicam hic funditus prosequi; sed reverentes
potius antiquissimam traditionem, quae plurium SS.
Pontificum auctoritate confirmata est usque in prae­
sentem diem, paucis verbis ea colbgemus quae de ori­
gine Rosarii veteres narrationes nobis tradiderunt (3).
En ergo quomodo discipulus quidam B. Alani
Rupensis, in aliquo sermone de Confraternitate
Sacratissimi Rosarii, summatim veterem traditionem
de institutione Rosarii exponit: Legimus, inquit,
S. Dominicum, cum Albigensibus frustra initio
praedicaret, quodam die cum SS. Virgine de ea re
in oratione conquestum esse. Cui Illa: Ne mireris
— respondit — quod in hunc usque diem tam
exiguum tuorum laborum fructum perceperis ; in
(1) Cfr. Drane, Vila di S. Domenico, c. 10.
(2) Cfr. Bollandistas, Vita S. Dominici, die 1 augusti; P. De Feis,
Oriffinc della istituzionc del SS. Rosario, Firenze, 1907.
(3) De origine Rosarii cfr. etiam num. 27.

sterili terra sevisti, nondum Divinae Gratiae rore
perfusa. Cum Deus terrae faciem renovare voluit,
immisit in eam fecundum imbrem Angelicae Saluta­
tionis; praedica Psalterium meum compositum ex
150 Salutationibus et 15 Orationibus Dominicis,/
et pingui messe laetaberis. Incepit inde Dei famulus
hanc devotionem populo praedicare et quamplurimas animarum conversiones obtinuit (1).
lam vero sciendum est quod temporibus S. Domi­
nici (saeculis xn et xin) grassabantur, praesertim
in partibus australibus Galliae, haereses Valdensium
et Albigensium, sed Albigensium acrius. Albigen­
sium haeresis ex Manichaeismo orta, stupide infitia­
batur Mysteria Christi; et triplici negatione, quasi
nota quadam, a ceteris distinguebatur, unitatis sci­
licet Dei, libertatis humanae et sanctitatis matri­
monii: praeterea, ad tantae impietatis sigillum, cona­
batur etiam detrahere de diademate Christi Matris
Mariae, pulcherrimam eius capitis gemmam, virgini­
tatem nempe et divinam materni tat em, ipsam Beatam
Virginem turpissimis nominibus designando (2).
Cum S. Dominicus vitae suae apostolicae in Galba
meridionali initium fecit, contra huius sectae hae­
reticos, qui numero et potentia quam maxime con­
valuerant, ei plurimum decertandum fuit in bonum
Ecclesiae et salutem animarum: prius quidem una
cum legatis Summi Pontificis, dein solus, per duodeciin annos durissimum bellum contra Albigenses
sustinendo. Sed heu! quam exigui fructus, qui nec
labores tanti A’iri aequabant nec meritum. Ignorantia
ipsorum elementorum catholicae religionis prae-12
(1) Mag. Corn. df Sneckis, Sermones XXI super Confr. De Serto Ro­
saceo. Serm. X.
(2) Cfr. P. Esser O. P., La Rosaire etc., c. V, n. G notam.

cipua causa erat tantorum malorum ; neque conatus
' unius hominis, licet sancti, sufficere poterant âd re­
vocandos populos ad tramitem religionis Christianae.
I Tunc demum S. Dominicus, in ea animi deiectione
et urgente necessitate tot animarum saluti consu­
lendi, cogitavit de aliis sociis sibi adiungendis, qui
lucrandarum animarum eodem zelo succensi se
totos devoverent ad evangelizandos illos populos
haeresi infectos, divinique verbi ministerio, sicut
ipse, impigre insisterent. Haec prima idea fuit pri­
mumque germen Ordinis, quem postea condidit
S. Dominicus sub nomine Fratrum Praedicatorum.
Interea tamen studebat S. Dominicus quodnam esset
facilius aptiusque medium ad fidem inter illas gentes
reducendam; quinam efficacior simpbciorque modus
quo eas in rebus religionis erudiret. Si populi isti
legere, saltem pro magna parte, scivissent, potuisset
ille catechismum conficere, ubi veritates fidei clare
et simpliciter exponerentur; sed ea aetate qua admo­
dum pauci scribere et legere valebant, ars impri­
mendi, quae hodie quarta potentia nuncupatur,
I etiam si extitisset parum certe profuisset. Age vero,
si fidem adhibeamus S. Catharinae Senensi in eius
Dialogo (1), S. Dominicus missus est a Deo in
mundum, Virgine Maria intercedente, ut haereticos
eradicaret. Quid igitur prohibet, quominus difficil­
1 limo eius missionis momento, ipsa Beata Virgo Do­
! minico adfuerit opitulatura, et ad instruendos fideles
quos ipse et debebat et cupiebat evangelizare, ei
tradiderit pretiosum libellum, Rosarium nempe,
omnibus legibilem et in quo mysteria aeternae sa­
lutis tanta perspicuitate et simplicitate exponuntur,
(1) Dialogo della Divina Provvidenza, trat. IV, c. 158.

ut quamvis ipsius divinitatis arcana concludat,
omnium tamen captui sit accommodatissimus? Vere
II
Deo dignum redigere ad formulam simplicissimam
quam omnes, vel pueri, illico addiscere possint,
totam religionis doctrinam; dignum quoque Maria,
quae dum suggerit Rosarium S. Dominico ut aptis­
simum medium ad mysteria Filii in mente fide­
lium renovanda, honori quoque suo consulebat,
praestans ut sui capitis pulcherrima aureola vir­
ginitatis et divinae maternitatis non obscuraretur.
Et hic abs re non erit animadvertere Beatissimam
Virginem nostris etiam diebus, quibus virginitatis
eius flos venustissimus a multis, heu dolor! vitu­
peratur, ad integritatem et virginitatem suam prae­
dicandam, in specu Lapurdensi, sicut temporibus
S. Dominici in specu prope Tolosam, inter rosas, ma­
nibusque Rosarium evolventem, apparuisse.
15. — Vult ergo traditio Rosarium a S. Dominico
institutum fuisse inspirante Beata Virgine (1). Sic
loquuntur lectiones Breviarii Dominicarii in festo
SS.mi Rosarii, et praecipue lectiones diei octavae,
in quibus SS.ma Virgo appellatur explicite Sacra­
tissimi Rosarii Inventrix et S. Dominicus Promoter
seu potius Primus huius devotionis in populis pro­
mulgator (2). Huic assertioni concordant testimonia
omnia Summorum Pontificum, qui semper S. Do­
minicum Marianas rosas primum in populos elfu(1) Quomodo Rosarium temporibus S. Dominici recitatum fucrit, et
quomodo explicari possit silentium primorum scriptorum eius vitae circa
hanc devotionem, breviter dicemus cap. Ill, § 1, cum de Confraternitate
erit sermo.
(2) Etiam Malvenda, celebris rerum dominicanarum historicus, in suis
Annalibus Ord. Pracd. ad annum 1215, c. 19, p. 133, haec textualia verba
de Rosario profert: «Sancta igitur Dei Genitrix inventrix, Sanctus Domi­
nicus potius promulgator extitit ».

disse, fidemque per ipsum revixisse proclamaverunt.
Unde Benedictus XIV, cum adhuc fidei promotor
in Sacrorum Rituum Congregatione versaretur, in
quodam voto de hac materia, hoc propemodum ar­
gumentum conficit (1): «Petitis, utrum S. Domi­
nicus sit vere Rosarii institutor, vosque perplexos
dubiisque implicatos ostenditis? Sed quanti facitis
testimonia tot Summorum Pontificum, Leonis X,
Pii V, Gregorii XIII, Xysti V, Clementis VIII, Ale­
xandri VII, Innocentii XI, Clementis XI, Innocentii XIII, et aliorum, qui institutionem Rosarii
unanimiter S. Dominico adiudicarunt, Praedicato­
rum Ordinis Fundatori, viro Apostolico ipsisque Apo­
stolis conferendo, qui non sine Spiritus Sancti afflatu
tam admirabilis ac caelestis plane inventi, nempe
Rosarii, extitit cogitator, auctor, promulgator et cla­
rissimus ubique terrarum Christiani orbis praeco? ».
Pius IX etiam et Leo XIII, occasione data, semper
hanc laudem S. Dominico attribuerunt. Quinimmo,
operis pretium est celebris devotionis historiam
resumere ipsissimis verbis Leonis XIII, in prima
Encyclica de Rosario. « Nemo vestrum ignorat, Ve­
nerabiles Fratres, quantum laboris et luctus, sae­
culo duodecimo exeunte, sanctae Dei Ecclesiae
intulerint Albigenses haeretici, qui recentiorum Mani­
chaeorum secta progeniti, australem Galliae plagam
atque alias latini orbis regiones perniciosis erroribus
repleverant; armorumque terrorem circumferentes,
late dominari per clades et ruinas moliebantur.
Contra huiusmodi teterrimos hostes virum sanctis­
simum, ut nostis, excitavit misericors Deus, in­
clytum scilicet Dominiciani Ordinis Parentem et Con­
ii) Cfr. Analecta Juris Pontificii, Romae 1860, t. II, coli. 1379 et sa.

ditorem. Is integritate doctrinae, virtutum exemplis,
muneris apostolici perfunctione magnus, pugnare
pro Ecclesia catholica excelso animo aggressus
est, non vi, non armis, sed ea maxime preca­
tione confisus, quam sacri Rosarii nomine ipse
primus instituit, et per se, per suos alumnos longe
lateque disseminavit. Dei enim instinctu ac munimine
sentiebat futurum ut eius precationis ope, tamquam
validissimo instrumento bellico, victi hostes profligatique vesanam impietatis audaciam deponere co­
gerentur. Quod reipsa evenisse compertum est. Ete­
nim ea orandi ratione suscepta riteque celebrata ex
institutione Dominici Patris, pietas, fides, concordia
restitui, haereticorum molitiones atque artes disiici
passim coepere: ad haec, plurimi errantes ad sani­
tatem revocati, et catholicorum armis, quae fuerant
ad vim propulsandam sumpta, impiorum compressus
furor » (1).
In memoriam huius miri fidei triumphi de haeresi reportati, et in perenne signum grati animi fi­
delium erga Beatam Virginem, cuius intercessioni
acceptam victoriam referebant, depictae sunt duae
tabulae, una Mureti in sacello S. lacobi, altera vero
Tolosae, ubi B. Virgo repraesentata fuit manu co­
ronam tenens; Sanctus autem Dominicus et Simon
de Alontfort flexis genibus ad eius pedes. Gallica
revolutione saeviente, duo haec pretiosa et anti­
quissima monumenta, quae primas Rosarii laudes
concinebant eiusque originem testabantur, perie­
runt; memoria tamen in historia perstat (2).
(1) Encyclica « Supremi Apostolatus », 1 Sept. 1S83.
(2) Cfr. P. Esser O. P., Le Rosaire etc., cap. 5, η. 9.

16. — Post aliquot a morte S. Dominici annos,
celebris Rosarii devotio, quae ubique viguerat,
sive propter teterrimas pestilentias, quae fere totam
Europam sunt depopulatae, sive propter nefastum
schisma occidentale quo tam diu Ecclesia scissione
laboravit, sive aliis de causis, vix elapso saeculo ab
eius institutione, paullatim excidere visa est. Non
ita tamen ut eius memoria prorsus obliteraretur ; imo
in quibusdam regionibus, uti e. g. in Anglia, consue­
tudo Rosarii numquam intermissa est, sed vivax
in populis perseveravit tam decimo tertio quam
decimo quarto saeculo ; cuius facti non pauca
supersunt documenta (1). Paulo autem ante impiissimum Lutherum funestissimarum haeresum sato­
rem, et paucis annis etiam ante detectionem
regionum Americae, quae ad fidem Evangelii addu­
cendae erant, Rosarium, opera potissimum Beati
Alani a Rupe eximii contionatoris ex Ordine Prae­
dicatorum, revixit et per totum terrarum orbem
cito diffusum est. Tradunt Beatum Alanum ideo
Rosarium indefesse propagandum suscepisse, quia
ipsa Beata Virgo id ei revelavit imo et imposuit,
simul pollicitans se innumeras gratias suae Coronae
devotis esse concessuram, quas nos cognoscimus sub
nomine Quindecim Beatissimae Virginis promissio­
num suo Rosario devotis (2). Item, memoriae pro­
ci) Cfr. Drane, Vita di S. Domenico, c. X. — P. Morassi O. P., II Ro­
sario della SS. Vergine Maria, c. II, § 1° in nota quadam.
(2) Quindecim promissiones quae passim in operibus B. Alani refe­
runtur, hoc ordine colligi solent:
1. Qui mihi constanter servierint Rosarium recitando, aliquam specialem
gratiam accipient.
2. Omnibus meum Psalterium (Rosarium) devote recitantibus meam spe­
cialem protectionem promitto ac magnas gratias.
3. Rosari um erit armatura potentissima contra infernum, delebit vitia,
peccatum dissipabit, haereses evertet.
4. Virtutes et opera sancta reflorescere faciet, copiosissimas misericordias

ditum est eodem tempore, anno circiter 1470, Sanctis­
simam Virginem Patri lacobo Sprenger, famulo
Dei et Priori conventus Coloniensis Fratrum Prae­
dicatorum, se conspicuam fecisse, eumque ad instau­
randum sacrum ritum, quem per Beatum Domi­
nicum suis devotis elargita fuerat, vehementer fuisse
adhortatam (1).
Sic Mater Dei in memoriam filiorum S. Dominici
devotionem Rosarii revocat, ipsisque iterum com­
mittit in populis divulgandam. Comprobarunt filii
quod de Patre scriptum erat: sparserunt rosas po­
pulosque commoverunt (2).
Nec amplius ab eo tempore tam praecelsa et sa­
lutaris devotio excidit; sed prope liturgica effecta,
a Summis Pontificibus commendata, atque a spi­
ritu orationis Christianarum gentium intellecta, pri­
mum semper locum inter preces sive propter praea Deo animabus impetrabit; corda hominum a vano amore mundi ad amorem
Dei alliciet vaque. ad rerum aeternarum desiderium eriget. Oh! quot animae
hoc medio sanctificabuntur.
5. Anima quae mihi se Rosario commendat, non peribit.
6. Quicumquc Rosarium devote recitaverit cum mysteriorum considera­
tione, non opprimetur calamitatibus, iram Dei non experietur, non peribit subita
morte, sed convertetur si peccator; si vero iustus, in gratia perseverabit et vita
aeterna dignabitur.
7. Veri meo Rosario devoti rwi morientur sine Sacramentis.
8. Volo ut meum Rosarium recitantes, in vita et in morte habeant lumen et
plenitudinem gratiarum; in vita et in morte merita Beatorum participent.
9. Quotidie e Purgatorio libero animas meo Rosario devotas.
10. Veri filii mei Rosarii magna gloria /ruentur in caelo.
11. Quidquid Rosario petieris, impetrabis.
12. Meum Rosarium propagantibus in omni necessitate succurram.
13. A Villo meo obtinui ut ascripti Confratcmitati mei Rosarii, possint in
vita et in morte Caelites omnes habere contraires.
14. Meum Rosarium recitantes sunt filii mei et fratres lesu Christi, mei
unigeniti.
15. Devotio erga meum Rosarium est magnum praedestinationis signum.
De istis promissionibus, vldesis « II Rosario. - Memoris Domenicane »,
a. 1895. p. 509.
(1) Breviarium Dominicarium, in octava SS.mi Rosarii, 1. V.
(2) De Corona, O. P., Le rose di Maria, § V.

stantiam sive propter popularitatem obtinuit. Filii
S. Dominici, quibus haec specialis missio Rosarii
propagandi velut pretiosa quaedam haereditas con­
tigit, semper adlaborarunt et adlaborant ut nostris
quoque diebus Christiana devotio, Marianis rosis
odorata, magis ac magis convalescat.
Leo XIII fel. rec. pluries, per eius diuturnum
pontificatum, fidelibus indicavit Coronam B. Vir­
ginis ut anchoram salutis tot inter pericula quibus
circumvenimur; voluit etiam revisere et ex novo or­
dinare totam legislationem qua reguntur Rosarii
Confraternitates (1) et acquisitio Indulgentiarum (2);
hoc modo demonstrans haud parvi esse momenti
ut nos arte uniti circa thronum Reginae SS. Rosarii
consistamus. Christiana plebs paternis hisce invita­
tionibus impigre respondit; et etiam in multitudine
aliarum devotionum, Rosarium devotio princeps in
praxi et aestimatione Fidelium remansit. Utinam
duo illa Rosarii Sanctuaria, Lourdes et Pompei,
ultimis hisce annis erecta et meta perennium pere­
grinationum, velut novam in dies splendidiorem
aetatem auspicentur triumphorum Mysticarum Ro­
sarum B. V. Mariae!
§ VI. — De Rosario Dominicanorum Ordini concredito.

17. — A S. Dominico institutum, ut vidimus, Ro­
sarium nimirum ad eius filios transiit ut legitima hae­
reditas, ut paternum legatum, ut bonum familiare
post obitum patris debitum. Et, o pretiosam liaere(1) Cfr. celebrem Constitutionem « Ubi primum», 2 Oct. 1898.
(2) Cfr. Index Indulgentiarum SS.mi Rosarii (S. Congr. de Indulgentiis,
29 Aug. 1899).

ditatem! Etenim Rosarium ita connectitur cum ipsa
eorum apostolatus fecunditate, ut dum hic flos
flaccescere coepit (saeculo xrv) decus etiam splen­
dorque Ordinis evanuere; et cum Filiorum S. Domi­
nici opera in novam vitam egressus est, denuo super
ipsos totumque Ordinem rorem caelestem attraxit (1).
Inclitus Patriarcha Dominicus quam diligentis­
sime curavit ut alte in cordibus filiorum suorum im­
primeretur speciale studium erga cultum Beatae Vir­
ginis; ipsae Ordinis regulae ad hoc eos astringunt,
quod attinet potissimum ad « saluberrimam Sacra­
tissimi Rosarii devotionem eis a Beato Patre Domi­
nico haereditario iure transmissam»(2). Et ipsi Fratres
Mariae, ut communi populorum voce olim designabantur, semper eo amore honorem Beatissimae Vir­
ginis, sub titulo praesertim Reginae Sacratissimi Ro­
sarii, prosequuti sunt, ut « vix verbis exprimi possit
quantum praedicatione et opera Fratrum Praedi­
catorum divina ista devotio in Christiano populo
fuerit ubique propagata, quot quantaeque in ho­
nore Dei Genitricis sub Rosarii nomine fundatae
sint societates » (3).

18. — Quando et quomodo Magistri Generales
Ordinis Praedicatorum inceperint sibi reservare,
seu potius, quandonam Summi Pontifices eis re­
servarunt facultatem erigendi Confraternitates et
benedicendi Coronas Rosarii non certo constat.
In Bullatio Ordinis (4) exstat Bulla Iulii III, data
die 24 Augusti 1551, ex qua conficitur iam tunc Ma­
gistros Generales se sua auctoritate ingessisse in
(1)
(2)
(3)
(4)

Cfr. Litt. Cire. Magistri Generalis Monroy, armo 1671.
Constitutiones Fratrum Praedicatorum, n. 1064. Romae an. 1926.
Breciarium Dom., in Octava S3. Rosarii, lect. VI.
Vol. V, pp. 17 et 18.

erectione Confraternitatum Rosarii, illarum quoque,
quae extra ecclesias Ordinis erigebantur; et iam ab
anno 1488 Magister Torriani concedebat fratri Ni­
colao Mantuano « ut inscriberet Confraternitati Ro­
sarii Beatae Mariae Virginis quotquot voluissent » (1).
Sed ante saeculum xvi desunt documenta certa,
quae de hoc privilegio Magistris Generalibus Ordinis
Dominicam concesso explicite loquantur. S. Pius V,
Dominicanae Familiae illustre decus, primus fuit
qui hoc privilegium solemniter recognoverit, et
Constitutione « Inter desiderabilia », data die 29
lunii 1569, explicite declaraverit nemini licere Ro­
sarii Confraternitatem erigere nisi Magistro Ge­
nerali Ordinis Fratrum Praedicatorum et personis
ab ipso delegatis. Ius hoc exclusionis Generali Ma­
gistro Praedicatorum a S. Pio V collatum, a variis
Summis Pontificibus fuit postea confirmatum (2),
usque ad Leonem XIII, qui in Constitutione « TJbi
primum », paragraph© secundo, sic ait: «Sodalium
Dominican orum Ordo, qui, vel inde ab sui initio
Beatae Virginis cultui maxime addictus, instituendae
ac provehendae Sodalitatis a sacratissimo Rosario
auctor fuit, omnia quae ad hoc genus religionis perti­
nent, veluti haereditario iure sibi vindicat. Uni igitur
Magistro Generali ius esto instituendi Sodalitates sa­
cratissimi Rosarii: ipso a Curia absente, subeat
Vicarius eius generalis; mortuo vel amoto, Vicarius
generalis Ordinis. Quamobrem quaevis Sodalitas
(1) Cfr. P. Mortier, Histoire des Maîtres Généraux de VOrdre des Frères
Prêcheurs, Tom. IV, pag. 615.
(2) Cfr. Constitutiones « Dum Ineffabilia », 20 Ian. 1586 a Xysto V; « Cum
olim », 20 Sept. 1608 a Paulo V; « Nuper pro parte », 31 lui. 1679 ab Innocentio XI; « Pretiosus », 23 Mai. 1727 a Benedicto XIII; Decretum S. C. In­
dulgentiarum, 26 Aug. 1747 sub Benedicto XIV; et aliud Decretum eius­
dem S. C. Indulg. 11 April. 1864 sub Pio IX.

in posterum instituenda nullis gaudeat beneficiis,
privilegiis, indulgentiis, quibus Romani Pontifices
legitimam verique nominis Sodalitatem auxerunt,
nisi diploma institutionis a Magistro Generali vel a
memoratis Vicariis obtineat ». Sacra Congregatio
de Indulgentiis, die 11 Aprilis 1864, iam decreverat,
si quis Episcopus accipiat ab Apostolica Sede gene­
ralem facultatem erigendi in sua dioecesi omnes
Sodalitates iisque indulgentias adnectendi ac si Ro­
manis Sodalitatibus essent incorporatae aut erectae
cum venia Moderatorum illorum Ordinum qui rela­
tivo privilegio gaudent, Sodalitatem Rosarii non
comprehendi in dicta generali jacultate, nisi privilegio
Generalis Dominicanorum expresse derogetur (1).
Non licet ergo, neque Episcopis, Confraternitates
SS.mi Rosarii erigere sine explicita facultate Ma­
gistri Generalis Ordinis Praedicatorum (2).

19. — Nec solum facultatem erigendi Sodalitates
Rosarii, sed « omnia quae ad hoc genus religionis per­
tinent, (Ordo Dominicanorum) veluti haereditario
iure sibi vindicat » (3). Quapropter etiam facultas adscribendi Conjraternitati, facultas benedicendi Coronas
cum applicatione Indulgentiarum Rosarii, facultas
benedicendi Candelas et Rosas in honorem Reginae
SS. Rosarii, Generali Praedicatorum Magistro reser­
vantur, a quo unice via ordinaria obtineri possunt (4).
(1) Decreta authentica etc., n. 405, p. 357. — Cfr. Acta Sanctae Sedis, pro
Societ. SS. Rosarii, II, p. 105 et seqq.
(2) Sodalitates Rosarii sine praedictis patentibus litteris Generalis Dominicanoruui erectae gaudere nequeunt privilegiis et indulgentiis propriis
Conlratemitatis Rosarii, neque ceteris Indulgentiis quae in communi con­
cederentur omnibus Sodalitatibus sub quocumque titulo canonice erectis
(S. Conar. de Induta., 10 Aug. 1899).
(3) Constit. « Ubi primum », 1. c.
(4) Rescriptum Pont., 31 Iui. 1906. — Cfr. Analecta Ord. FF. Praedic.,
anno XIV, fasc. IV, pag. 593; cfr. etiam infra, nn. 38, 94, 106.

Si autem privilegium hoc valde pretiosum censendum est Dominican© Ordini, omnibus S. Dominici
filiis sacrum officium quoque imponit sollicite cu­
stodiendi et indefesse propagandi, sicut semper
factis praestiterunt, Sacratissimum Rosarium.

CAPUT II.

De Rosarii recitatione.
§ I. — Conditiones ad bene recitandum Rosarium.

20. — Rosarium unam esse ex praestantissimis
devotionibus catholicis sat superque constat ex iis
quae superiore capite disseruimus. At vero, eo ipso
quod tam praestans devotio est, omnis cura est im­
pendenda ut bene recitetur, ne in praxi huiusmodi
praestantia, quae naturaliter ei convenit, perimatur;
sed contra conservetur et in dies augeatur. luvat
igitur pauca de modo bene recitandi sacratissimum
Rosarium recolere, Ecclesia nobis duce, quae inter
alia praecipue vult ut omnes orationes — Rosa­
rium vero est oratio per excellentiam — fiant digne,
attente, devote (1).
Digne. Primum autem quod requiritur ad Deum
digne deprecandum est certe status gratiae. Deus
enim amare non potest nisi quod Ei simile est;
et Deo similis fit anima Eique maxime unitur per
gratiam, quae est repercussio et participatio pulchri­
tudinis increatae. Hinc tamen non sequitur illum
qui propter peccatum gratia destituitur, non posse
(1) Vide orationem Aperi Domine os meum etc., quae officio divino prae­
mitti solet.
3 — Fanfani, De Rosario.

nec debere orare aut Rosarium recitare; quinimmo,
utpote qui plus quam ceteri indiget, si non digne,
certe valde convenienter confugiet Rosario ad Illam
quae refugium peccatorum est, ut sibi in extrema ne­
cessitate subveniat, cum Rosarium semper illud
Sapientiae comprobarit: qui (me) usi sunt, parti­
cipes facti sunt amicitiae Dei (1). Sed carentia pec­
cati non sufficit ad digne SS.mum Rosarium reci­
tandum, oportet etiam quod recitetur corde docili et
ab omni terrenarum rerum inordinata affectione
expedito. Et ideo Ecclesia in Evangelio Missae privilegiatae SS.mi Rosarii nobis legendam exhibet parabolam seminantis, ut scilicet, cum in Rosario
meditantur sacra verba et facta principaliora vitae
Christi eiusque Sanctissimae Matris, reminiscamur
Rosarium esse recitandum iisdem dispositionibus
quibus et audiendum et accipiendum est verbum Dei,
quod nullum fructum parit in cordibus dissipatis,
indocilibus, terrenisque rebus implicatis, quemad­
modum evenit de semine quod secus viam, aut in
petrosa aut inter spinas cadit.

21. — Rosarium insuper recitari debet attente.
Attentio est actus mentis quo homo ad ea quae agit
applicatur. lam vero, sine attentione nulla oratio
valet coram Deo; non enim fieri potest, ait S. Gre­
gorius, ut Deus illam orationem audiat, cui ille ipse
qui orat non intendit (2). Quocirca etiam Rosarium,
si volumus ut Deo eiusque sanctissimae Matri sit
acceptum, recitandum nobis est mente sibi conscia
atque ad id quod agitur attenta; eo vel magis quod
Rosarium totum christiani cultus spiritum continet,
(1) Sap. ni, 14.
(2) Lib. 22 Moral, c. 13; — S. Thomas, II-II, q. 83, a. 13.

cum orationem vocalem simul et mentalem impor­
tet. Et quia possibile non est diversis rebus simul
mente vacare, optandum ut, dum Rosarium reci­
tatur, intermittatur alia quaecumque occupatio,
omni insuper cura negotiorum huius mundi seposita.
Beata Virgo abunde remunerabit diligentiam a nobis
adhibitam quo melius eam honoremus meliusque meditemur mysteria et exempla divini eius Filii. Ro­
sarium recitare dum acu pingitur, dum consuitur
aut quodcumque aliud, quamtumvis materiale, exse­
quitur, profecto non est modus optimus dicendi
Coronam. Nihilominus, cum huiusmodi occupatio­
nes non tantam applicationem exigant, quae menti
omnem aliam cogitationem interdicant, cumque in
multis convictibus, laboratories et monasteriis inva­
luerit usus recitandi Rosarium dum operi seu labori
incumbitur ne tempus ineptis sermonibus conte­
ratur, hic modus se gerendi non est omnino dam­
nandus. Imo res videtur approbata fuisse, indirecte
saltem, a Summo Pontifice Pio IX, cum in communi
Rosarium recitantibus concessit ad omnes Indul­
gentias lucrandas ut unus tantum manu coronam
evolveret, ceteris cum illo unitis qui tunc vices Di­
rectoris quodammodo gerit (1).
22. — Denique Rosarium recitandum est devote.
Devotio, ut ait S. Thomas, nil aliud est quam « spe­
cialis quidam actus voluntatis promptae et paratae
ad facienda quaecumque ad Dei servitium et famu­
latum spectant » (2). Igitur ad Rosarium devote
recitandum debemus imprimis omnem torporem et
desidiam a nobis expellere, atque cum voluntate
(1) S. Conar. dc Indula., 22 lan. 1858.
(2) II-II, q. 82, a. 1 et 4.

prompta et parata, hoc est animo alacri et libenti,
incipere, cum intentione honorandi lesum et Ma- I
riam, tenere cum ipsis colloquendi auxiliumque im­
petrandi in omnibus necessitatibus.
|
Praeterea, cum Rosarium Mysteriorum medita­
tione schola sit Christianae perfectionis, ubi pec­
catum quomodo fugiendum sit addiscitur et excel­
lentissimae virtutes quomodo exercendae, recitan­
dum est devote etiam eo sensu ut simus parati ad
prompte facienda aut deserenda ea omnia quae nobis,
lesu et Mariae exemplo, amore odiove digna appa­
rent. Et Maria, inquit Leo XIII, « quae tametsi 1
nullam in se passa, debilitatem naturae nostrae |
vitiositatemque pernoscit, quaeque matrum omnium
est optima et studiosissima, quam nobis opportune
prolixeque subveniet, quanta et caritate reficiet et
virtute firmabit! Per iter euntibus, divino Christi :
Sanguine et Mariae lacrimis consecratum, certus
erit nobis nec difficilis exitus ad societatem quoque
beatissimae eorum gloriae fruendam » (1).
Interiorique devotioni voluntatis necessario coniungenda est externa ipsa devotio, sine qua inte­
rior difficulter consistere potest. Necesse non est,
fatemur, ut Rosarium dicatur semper in ecclesia
aut flexis genibus, quia potest optime et utiliter
etiam domi, in via, in itinere, sedendo vel deambu­
lando recitari; imo, si necessitas postulat, in lecto
quoque; sed semper recitandum est maxima cor­
poris modestia, illa gravitate et reverentia, quae
decent miserrimum hominem, qui cum Deo creatore
et Paradisi Regina colloqui vult. Oh quantum in hac
re devotio desideratur! Perperam agunt qui tanta
(1) Eucycl. « Magnae Dei Matris », 8 Sept, 1892.

cum celeritate Rosarium recitant atque verba ita
praecipitant, ut vix intelligi possint, si modo intelligantur, ea quae mutiunt; itidem illi qui omni
puncto temporis verbis et nugis interrumpunt, et
cpii aut iacentes recitant, aut ea corporis positione
ut dormire potius qnam Rosarium recitare videantur.
Quid interim, quaerit pius quidam auctor, quid
expectari potest a talibus Rosariis tam indevote
recitatis? Nihil profecto boni, imo multum mali;
quia omnis oratio, etiam non imperata, cum devo­
tione facienda est, nisi velimus in nos iram Dei
provocare (1).
23. — Sed aliud quoque medium ad bene recitan­
dum SS. Rosarium indicare debemus, scilicet bene
efforniare intentiones nostras seu, ut quidam ait (2),
recitare Rosarium cum amplitudine caritatis. Cer­
tum est enim, ut docet ipse D. Thomas (3), eamdem orationem quam pro nobis facimus, tanto magis
Deo acceptam esse quo maiore flagrat caritate; ex
alia autem parte, si qua est oratio quae Domino of­
ferri valeat ad quotquot sanctos fines desiderare
possumus, haec est procul dubio Rosarium. Sane,
omnia in ordine Redemptionis suam vim accipiunt
a Mysteriis quae in ipso meditamur; et omnia nos
petimus, ut superius vidimus, in Oratione Dominica
et Salutatione Angelica. Hinc, quo nostra Rosaria in
dies utiliora reddantur et caritate vivificentur, possu­
mus et debemus, nobis ipsis non neglectis, extendere
quam latissime licet intentiones nostras, recitando
nostras Coronas secundum Dei beneplacitum ad
(1) Morassi, O. P., Il Rosario delta Beatissima Vcrginc Maria, Parte II,
c. I.
(2) Op. cit., Parte II, c. I.
(3) II-II, q. 83, a. 7.

eius maiorem gloriam, ad prosperitatem et exalta­
tionem sanctae matris Ecclesiae, ad bonum proxi­
morum nostrorum, qui nobis sunt fratres in Christo.
Duae autem semper fuerunt speciales intentiones
rosariantium : peccatores et animae in Purgatorio
detentae.
'
Peccatores, cum gratiae sint expertes, versantur in
statu perditionis, in quo maligni spiritus omnem
vim conferunt ut confirmentur, sicque ad aeterna
supplicia deducantur. Atqui pro ipsis etiam Dominus
de caelo descendit, passus est et in cruce mortuus;
cum igitur vel una anima perit, perit pars fructus
ipsius redemptionis. Itaque orare pro peccatoribus
est cooperari cum Christo redemptioni animarum. I
Et in hoc quam efficax est SS. Rosarium! Narratur
in vita S. Vincentii Ferrerii, quod cum vocatus fuis­
set ad infirmum moriturum, qui converti totis vi­
ribus retractabat, rogavit qui aderant ut secum pro
infelicissinio homine Rosarium recitarent; quo nondum persoluto, iam gratia Dei vicerat. Hinc forte
factum est, ait quidam scriptor, ut in quibusdam
locis, praesertim in Sabaudia, cum quis graviter
aegrotans non vult recipere Sacramenta, aliquae piae
personae simul congregentur ad recitandum Rosa­
rium (1).
Quod autem Rosarium sit, post sacrosanctum
Missae sacrificium, modus optimus i uva n di animas
in Purgatorio detentas, colligi potest ex ipsa huiusce
devotionis praestantia, nec non ex annexo Indul­
gentiarum cumulo, quae ex benigna Summorum
Pontificum concessione, defunctis semper applicari
possunt. « Si cupimus, inquit S. Alphonsus, animabus
(1) Morassi O. P., op. c., Parte II, c. i.

in Purgatorio subvenire, applicemus eis Rosarium
quod ipsis magnum solatium affert» (1); et Beato
loanni Massias, fratri Converso ex Ordine Praedi­
catorum, revelatum fuisse traditur se ingentem ani­
marum multitudinem ex piacularibus flammis li­
berasse cotidiana multorum Rosariorum recitatione.
Perbene igitur Rosarium applicatur defunctis, ut
medio tam facili dolentibus illis animabus succur­
ratur, quae sperant et fortasse ius habent ad nostra
suffragia percipienda. En quare ipsa Ecclesia voluit
ut indulgentiae omnes rosarianae applicabiles sint
defunctis, et etiam quod exercitium mensis in hono­
rem SS. Rosarii Octobris finiatur ipsa die Comme­
morationis omnium fidelium defunctorum (2).
Studeamus ergo saepe et bene Rosarium recitare:
digne scilicet, attente atque devote; debita cum reve­
rentia, cum distincta pronuntiatione verborum et
cum magna caritatis amplitudine. Rosarium bene
recitatum uberrimus fons consolationum in hac vita
erit, futuraeque sperandae tutissima ratio.
24. — Ad haec usque postrema tempora, ad lu­
crandas Indulgentias Rosario adnexas, idem recitari
debebat continue, saltem per quinque decades unius­
cuiusque tertiae partis. Soli ascripti Confraternitati,
et pro Rosario septimanali obligatorio dumtaxat,
fruebantur privilegio recitandi Rosarium separando
unam decadem ab alia, quovis temporis intervallo
inter unam et alteram interiecto. Ipsa S. Congregatio
Indulgentiarum (3), rogata ut a Summo Pontifice
impetraret facultatem fidelibus omnibus et pro omni
(1) Le Olorie di Maria, c. 8, § 2.
(2) Cfr. infra, p. 126, n. 86; et pag. 168, 183, 185, 186.
(3) S. Conor. Indulo-, 22 lanuar. 1858.

casu subdividendi Rosarium in plus quam tres
partes, respondit : non expedire. Quod tamen S. Con­
gregatio anno 1858 non expedire indicavit, conces­
sum est a S. Pontifice Pio X, prius solis ascriptis (1),
deinde omnibus fidelibus (2); ideoque nunc omnes i
Indulgentias Rosarii acquirere possunt etiam unam
decadem ab alia disiungendo.
I

vir fortissimus, inveniri potest, quin vehementer
afficiatur a multitudine coram Deo in templo pro­
strata.
«Cur nos in ecclesia colligimur, ad ecclesiam con­
venimus? — ait S. loannes Chrysostomus. — Ut
vehementius Deum ad misericordiam flectamus.
Nam, cum orantes soli imbecilles simus, per coniunctionem caritatis Deum exoramus ut nobis postulata
concedat. Haec vero a me proferuntur ut semper ad
collectas (id est ad orationes in communi factas)
properetis, nec dicatis : Annon enim orare domi
possum? Potes tu quidem orare, sed tantam vir­
tutem non habet oratio quam ubi cum propriis
membris fit, quam cum totum corpus Ecclesiae
unanimiter et una voce preces fundit » (1). Et alibi:
«Precari etiam domi potes; ita vero precari ut in
Ecclesia non potes, ubi tanta fratrum frequentia,
ubi clamor unanimiter ad Deum emissus. Non per­
inde exaudieris cum penes te solus Deum precaris
atque ubi cum fratribus tuis. Hic aliquid amplius
est, nempe concordia, consensus, caritatis vincu­
lum » ( 2 ).
Etiam Rosarium, oratio Christiana per excellen­
tiam, multum sublimitatis assequitur et efficaciae
cum in communi recitatur; imo dixerim illud esse
orationem ceterarum aptissimam, sicuti expe­
rientia testatur, ut simul recitetur sive in publicis
ecclesiis, sive in familiis.
Rosarium in familia, diximus. Sed, heu dolor!
quot sunt hodie familiae, in quibus vigeat antiqua
consuetudo claudendi diem Corona in communi
recitata? Atqui haec oratio in communi ad Deum

40

25. — Rosarium igitur, etiam in practica appli­
catione, oratio valde opportuna evadit ad sancte
utendum temporis fragmentis quae unicuique in
die supersunt a negotiis. Domi enim, in via, cum
aliqua persona aut initium alicuius sacrae functionis
expectatur, potest semper suppeditari occasio re­
citandi Rosarium; et hodie facilius etiam quam aliis
temporibus, cum sine ullo Indulgentiarum praeiudicio, possit una decas seorsim ab alia recitari ; mane,
e. g., recitando unam duasve decades; post meridiei II
autem ac vespere reliquas eiusdem seriei ad com­
plendam tertiam Rosarii partem, intactis Indulgen­
tiis. Cum igitur eae sint hodiernae dispositiones
Ecclesiae circa Rosarii recitationem, quis poterit
serio asserere ad recitandam saepe, imo cotidie,
tertiam saltem Rosarii partem sibi tempus non suf­
ficere?
§ II. — De Rosario in communi recitando.

26. — Oratio, nobilissima fidei loquela, semper
teneri aliquid habet et augusti tam in ore vetulae,
quam in ore sapientium et regum; at nemo, vel
(1) Cir. Analecta Ord. Pracd. vol. VII, p. 748.
(2) S. Conar, dc Indulg., 8 Iui. 1908.

(1) Dc prophetiarum obscuritate, Hom. Ill, n. G.
(2) De incomprchensibiXi Dei natura, Hom. Ill, η. 6.

et Beatam Virginem glorificandos, ad subveniendum
nostris defunctis vivisque gratias consequendas,
transierat in Christianas familias veluti haereditas
pretiosissima! Vespere, cum silentii maiestas cor­
dibus loquitur, omnia familiae membra, quae per
diem dispersa fuerant, ad communem orationem con­
gregabantur, domo in templum quoddam converso,
et domestici sacerdotii honore redimebantur frontes
patris et matris, qui Rosarii moderatores quodam­
modo efficiebantur (1). In Mariano Conventu Friburgi in Helvetia habito anno 1902 hoc votum
emissum est: «Omnes catholici, explicitae voluntati
Summi Pontificis Leonis XIII obsecundantes, curent
pro viribus ut conservetur et restituatur in familiis
consuetudo recitandi quotidie inter vespertinas preces
Coronam SS. Rosarii ». Utinam votum huiusmodi
adimpleatur, atque in singulis familiis instauretur
hoc iucundissimum vitae Christianae spectaculum!
27. — Rosarium praeterea est oratio solemnissima et publicis precationibus quam maxime idonea.
Ecclesia ipsa, sapiens magistra in suppeditandis efficacissimis mediis, quae in filios suos sincerae fidei
et Christianae caritatis sensus excitent, semper adeo
magni fecit sanctissimum Rosarium, ut merito asseri
possit illud orationem prope liturgicam evasisse.
Unde sapientissimus Leo XIII populum clerumque
exhortatur :
a) ut singulis diebus festis in ecclesiis paroecialibus, etiam in illis in quibus non exsistit Confraternitas, recitetur saltem tertia pars Rosarii (2);
(1) Cfr. Del Corona. O. P.,
Rose di Maria, § XXIII.
(2) Breve < Salutaris ille », 24 Dec. 1883.

b) ut in ecclesiis ubi erecta est Sodalitas « re­
ctores sedulo curent ut, si fieri possit, quotidie, vel
saltem quam saepissime, maxime in festis Beatae
Virginis, ad altare eiusdem Sodalitatis, etiam pu­
blice Rosarium recitetur » (1);
c) ut in omnibus ecclesiis cathedralibus mundi
cotidie recitetur Rosarium (2).
Nemo, qui cordium desideria populique neces­
sitates intelligat nec Religionis incrementa negligat,
poterit non agnoscere quam efficax medium reci­
tatio Rosarii sit ad excitandos in animis sensus
nobilissimos religionis et moralitatis, atque ad fi­
deles in illud bonum dirigendos, quod eos manet.
«Utinam, concludit ipse Leo XIII in Encyclica “ lueunda semper ,, (8 Sept. 1894), utinam sanctae huic
pietati pristinus ubique honor reddatur: haec in
urbibus et villis, in familiis et officinis, apud pri­
mores et infimos adametur et colatur non secus ac
Christianae professionis tessera, officiumque praesi­
dium divinae propitiandae clementiae ».
In pago aliquo Tridentinae regionis dominus qui­
dam, quo facilius impelleret homines ad hanc ora­
tionem in communi persolvendam, legatum per­
petuum reliquit vi cuius singulis sabbatis et vigiliis
solemnitatum Apostolorum et B. Mariae Virginis
famuli domus portionem vini acciperent, dummodo
Rosarium cum capite familiae recitassent; quod
etiam hodie observatur (3). Nihil a zelo Christiano
alienum est, cum in pristinum honorem restituen­
dum est aliquod pietatis exercitium, quod est ca(1) Const. « Ubi primum », § XIII.
(2) Brevo « Salutaris ille », 24 Dec. 1883.
(3) Esser O. P., Le Rosaire etc., c. 10, p. 307.

44

§ I. QUID SIT CONFRATERNITAS SS. ROSARII

C. HI. DE CONFRATERNITATE SS. ROSARII

thoficae familiae et hominum societati verum instructionis manuale, medium educationis, moralis
unionis vinculum, fons caelestium benedictionum.

CAPUT III.

De Confraternitate Sanctissimi Rosarii.
§ I. — Quid sit Confraternitas SS. Rosarii.

28. — Quemadmodum viator se viatori libenter
adiungit, quia tutius cum socio quam solus iter facit;
et mercator cum mercatore societatem init, quo
melius negotia, etiam personalia, communi actione
curentur; ita, et multo magis, hanc unionis necessi­
tatem et societatis cupidinem experimur et agnosci­
mus in vita spiritus, in ipso commercio quod cum
Deo habemus. En origo Sodalitatum, quae sunt spe­
cies quaedam pacti seu conventi inter plures sibi
mutuo auxilium spirituali ter ferendi, sibique com­
municandi salutares fructus, qui aliquarum devotio­
num aliorumve bonorum operum frequentatione per­
cipiuntur.
Rosarium etiam suam Sodalitatem habet, quae,
ut in eius essentia sistamus, apte definiri potest:
« Societas quaedam fidelium, in mutuum commodum
spiritualiter unitorum, ad deprecandam et colendam
Beatam Virginem, speciali erga eius Rosarium de­
votione ». Ecce quomodo de Sodalitate Rosarii lo­
quitur ipse Summus Pontifex Leo XIII in primo
paragraphe Constitutionis «Ubi primum»: «Sacra­
tissimi Rosarii Sodalitas in eum finem est instituta,
ut multos fraterna caritate coniunctos per piissimam

1
i

45

illam precandi formulam, unde ipsa consociatio no­
men mutuatur, ad Beatae Virginis laudationem et
eiusdem patrocinium unanimi oratione impetran­
dum alliciat. Quapropter, nullo quaesito lucro aut
imperata pecunia, cuiusvis conditionis excipit ho­
mines, eosque per solam Rosarii Marialis recita­
tionem mutuo devincit. Quo fit, ut pauca singuli
ad communem thesaurum conferentes, multa inde
recipiant. Actu igitur vel habitu dum ex instituto
Sodalitii suum quisque pensum recitandi Rosarii
persolvit, sodales omnes eiusdem societatis mentis
intentione complectitur, qui idem caritatis offi­
cium ipsi multiplicatum reddunt ». Summus Pon­
tifex sat perspicue loquitur, nec ideo necesse est
diutius immorari in natura Sodalitatis Rosarii de­
finienda.
29. — Sed quis primus hanc Sodalitatem insti­
tuit? Historici fere omnes inde a saeculo xv et plu­
rimi Summi Pontifices, a Leone X usque ad Leo­
nem XIII, S. Patriarchae Dominico Sodalitatis
institutionem ascribunt. Eadem autem ratione qua
dubitatum est de Dominicana origine Rosarii, ita
et a fortiori, haec dubia aucta sunt circa originem
Sodalitatis, quae ab ipso denominatur. Et revera,
affirmare Sodalitatem Rosarii, qualem superius de­
finivimus et nunc vigentem, a S. Dominico suam
originem ducere, haud rectum foret. Nulla enim
devotio repente et undequaque perfecta surgit;
sed lente praeparata, delineatur, transformatur, usu­
que ipso, obstaculis et privilegiis pedetentim per­
ficitur. Quo fit ut eam in fonte reperire sit prope
impossibile: fere semper historici viri attentionem
non excitat, nisi cum plenam evolutionem atti­

gerit. Rosarium ipsum nil aliud fortasse initio fuit
quam nova praedicationis narrativae methodus, a
S. Dominico excogitata, non sine Beatae Virginis
inspiratione, quo uberiores salutis fructus inter hae­
reticos caperet. Ad propaganda meliusque expli­
canda hominibus, rerum catholicae religionis ieiunis,
fidei mysteria, incepit fortasse Beatus Dominicus
narrare et commentari praecipua facta vitae lesu
et Mariae, interiectis unum inter ait erum que ser­
monem aliquot Dominicis Orationibus et Salutatio­
nibus Angelicis, sive ut benedictio caelestis in eius
labores prolixius effunderetur, sive etiam ut animos
audientium, qui per longas horas eum audire debe­
bant, identidem recrearet. Sat facile ita explicaretur
silentium primorum scriptorum vitae S. Dominici
circa Rosarii devotionem. Siquidem Rosarium, nova
praedicationis methodus in eius origine, recenseri
non poterat, a primis scriptoribus Ordinis, inter
varias preces aut devotiones, quas Religiosi in ho­
norem Beatae Virginis propagare solebant. Progressu
tantum temporis, momento autem haud facile de­
terminabili, haec praedicationis methodus in spe­
cialem praecandi formulam fuisset conversa, et ex
sollemni facta esset cotidiana praedicatio, omnium
captui accommodata. Enuntiatio magnorum my­
steriorum, recitatio exactior et magis ordinata Ora­
tionum Dominicarum et Salutationum, hunc no­
vum precandi modum adeo popularem effecissent
ut, ope illius consociationis instinctus, qui totum
christianismum pervadit quique medio aevo tam
mirifice sese evolvit, Rosarii Sodalitates ipsae se
constituissent et in infinitum multiplicassent. Hanc
coniecturam non abnuimus esse arbitrariam ; sed
num inest aliquid insoliti in hac successiva Ro­

sarii mutatione a methodo praedicationis ad metho­
dum orationis? Nonne naturali cursui rerum ac­
commodamur, et simul antiquissimam et venerabilem
traditionem intactam relinquimus, quae si nullis
aliis documentis quam seipsa roboratur, nullimode
tamen rationabiliter reiici potest? (1).
Primum authenticum documentum quod ad So­
dalitatem Rosarii referatur, ultra dimidium saeculi
xv non ascendit, et praecise de celebri Confraternitate Coloniensi agit, quam condidit Ven. Pater
lacobus Sprenger, Prior in dominicano Conventu
Coloniensi, et cum Beato Alano collapsae devotionis
Rosarii restitutor (2). Exinde Rosarii Sodalitates
quasi in infinitum sunt multiplicatae, et vix urbs reperitur aut vicus in quibus erectae non fuerint. Quod
si pluribus in locis modo non vigent, vestigia tamen
ubique remanent (3).
«

30. — Tempus extitit quo diversae Rosarii So­
dalitates veluti magni rami Archiconfraternitatis
Romae in ecclesia S. Mariae supra Minervam existentis habitae sunt (4). Sed perperam; Rosarium
enim numquam Archiconjraternitatem habuit. Quod
si interdum aut Generales Ordinis Dominican! aut
ipsi Summi Pontifices de Archiconfraternitate Ro­
sarii in ecclesia S. Mariae supra Minervam de Urbe
loquuti sunt, hoc tamquam honoris causa dictum
(1) Cfr. P. Mortier O. P., Histoire des Maîtres Généraux des Frères Prê­
cheurs, Vol. I, Chap. I.
(2) Cfr. supra, n. 16, pag. 27 et seqq.
(3) luxta ultima decreta Leonis XIII non sufficit memoria tantum aut
aliquod indicium quod Rosarii Sodalitas hoc vel illo loco extiterit, sed
debet documento aliquo authentico certo constare de erectione; secus, cum iam
tempus renovationis Diplomatum desierit, requiritur nova erectio. Cfr.
melius infra, n. 36, 2°.
(4) Cfr. Morassi, O. P., II Bosario etc., P. Ill, cap. I, sect. I.

accipiendum est, idest tamquam modus quidam ex­
tollendi Confraternitatem Rosarii sitam Romae, sub
immediata directione Magistri Generalis Dominicanorum. Ceterum, Confraternitati S. Mariae supra Miner­
vam defuit semper, ut esset vera Archiconfraternitas,
conditio essentialis, aggregatio videlicet ad ipsam
aliarum Sodalitatum. Quaestio authentice hodie re­
soluta est a Leone XIII, in Constitutione « Ubi primvm», sic dicente: «Cum nulla habeatur Sacratis­
simi Rosarii Sodalitas princeps, cui aliae minores
aggregentur, hinc nova quaevis huiusmodi conso­
ciatio, per ipsam sui canonicam institutionem par­
ticeps fit indulgentiarum omnium ac privilegiorum,
quae ab hac Apostolica Sede aliis per orbem Soda­
litatibus eiusdem nominis concessa sunt » (1). Quod
si neque Confraternitas Romana Rosarii, quae inter
antiquissimas procul dubio recensenda est, vera Ar­
chiconfraternitas dici potest, multo minus hoc ius
sibi vindicare possunt aliarum regionum Rosarianae
Sodalitates, tametsi titulo Archiconfraternitatis in­
terdum fuerint decoratae (2). Hoc semper intelligendum est de titulo honorifico tantum, saltem quod
attinet ad privilegia et indulgentias, quae, ut aperte
loquitur Constitutio « Ubi primum », omnibus Rosarii
Sodalitatibus sunt communia.
§ II. — De erectione Con fraternitatis.

31. — Sodalitas Rosarii, sicut et alia quaevis de­
votio, ab ipso eius ortu certe non regebatur legibus
et canonicis praescriptionibus. Ut iam innuimus, fides
(1) Const. « Ubi primum*, § VI.
(2) E. g. Sodalitas Rosarii urbis Aversae titulo et privilegiis Archicon·
fraternitatis honestata est per Brevem Pii IX, die 2 Oct. 1871.

et caritas, quae in suis manifestationibus numquam
exhauriuntur, semen bonorum operum iaciunt in
feracissimo horto catholicae Ecclesiae; cui quidem
semini tunc solum bona ista mater manus suas
admovet, cum iam in vitae germen egressum, posset
aut sterile remanere aut in silvestres fructus dege­
nerare. Igitur etiam Sodalitas nostra in initio res
privati iuris omnino extitit. Primum documentum
quod Confraternitatem Rosarii, licet indirecte, quo­
dammodo sit moderatum, est Constitutio « Quae­
cumque » Clementis VIII (7 Dec. 1604), in qua summatim generales regulae traduntur observandae in
cuiusque Confraternitatis erectione. Antea omnia
ab ipsis personis, quarum intererat, disponebantur,
potissimum autem a Generali Magistro Fratrum
Praedicatorum, qui semper agnitus est supremus et
antiquissimus Moderator omnium rerum quae ad
Sancti Rosarii devotionem spectant. Deinceps ta­
men, nec pontificiae Constitutiones defuerunt, nec
decreta SS. Congregationum quae modum erigendi
Confraternitatem Rosarii adamussim praescriberent;
quorum documentorum ultimum est Constitutio
« Ubi primum » Leonis XIII, iam pluries citata, et
quam nunc sequi debemus.
Quid ergo hodie requiritur ad canonice erigendam
Confraternitatem SS. Rosarii?

32. — Primum est loci electio. « Sodalitas a sa­
cratissimo Rosario in omnibus ecclesiis publicisque
aediculis institui potest, ad quas fidelibus accessus
libere pateat, exceptis monialium aliarumque pia­
rum mulierum vitam communiter agentium eccle­
siis, prout sacrae romanae Congregationes saepe
declararunt. Cum iam ab Apostolica Sede cautum
4 — Fanfani, Dc Rosario.

sit, ne in uno eodem que loco plures existant sacra­
tissimi Rosarii Sodalitates, Nos eiusmodi legem
iterum inculcamus et ubique observari iubemus. In
praesenti tamen, si quo in loco plures forte existant,
rite constitutae Sodalitates, facultas sit Magistro
Generali Ordinis ea de re pro aequitate indicandi. Ad
magnas vero urbes quod attinet, plures in iis, uti
iam ex indulgentia provisum est, haberi possunt ti­
tulo Rosarii Sodalitates, ab Ordinariis pro legitima
institutione Magistro Generali proponendae ». Ita in
§ V Constitutionis « Ubi primum » Leonis XIII. —
Ex quibus sequitur:
a) Confraternitatem Rosarii non posse erigi
nisi in aliqua Ecclesia aut saltem in Oratorio publico;
videntur igitur excludi, saltem secundum Constit.
« Ubi primum » (1. c.), Oratoria semi-publica; certe
excluduntur Oratoria privata (cau. 712, § 1) (1), et
ecclesiae aut oratoria monialium et aliarum piarum
mulierum, quae ad instar monialium vitam com­
munem agunt (Z. c.) (2).
(1) Ecclesiae nomine intelligitur « aedes sacra, divino enitui dicata, eum
potissimum in finem ut omnibus Christifldelibus usui sit ad divinum cultum
publice exercendum » (can. 1161).
Oratorium publicum, locus divino cultui destinatus, praecipue in com­
modum alicuius collegii, e. g. sodalium alicuius Confraternitatis; ita tamen
ut omnibus fidelibus, tempore saltem divinorum ofilcionun, accessus libere pateat (cfr. can. 1188, § 2); — Oratorium semi-publicwn, locus cultui
destinatus exclusive in commodum determinati coetus personarum, uti
communitatis religiosae, seminarii, collegii, etc., atque ita ut aliis non sit
liberum illud adire (cau. 1188, § 2, n. 2); — Oratorium privatum, seu do­
mesticum, quod in privatis aedibus iu commodum alicuius tantum familiae
vel personae privatae erectum sit (can. 1188, § 2, n. 3).
(2) Quaeri potest utrum in nullo casu liceat erigere Confraternitatem
Rosarii in ecclesiis aut oratoriis Religiosarum aliarumve piarum mulierum
quae ad modum Religiosarum vivant? Etenim, ait can. 712, § 3: «in eccleeiis vel oratoriis religiosarum Ordinarius loci permittere potest erectio­
nem associationis mulierum tantum, aut piae unionis quae nonnisi preca­
tionibus incumbat et gratiarum dumtaxat spiritualium communicatione
gaudent». — Cui dubio respondetur: a) Si constituatur Confraternitas ad

b) Plures Rosarii Sodalitates « in uno eodemque
loco» existere nequeunt (1). Et pro eodem, loco intel­
ligitur eadem civitas, aut vicus seu pagus, quin ratio
habenda sit, sicut antea praescriptum fuerat (2),
distantiarum inter unum locum et alterum.
Ut Rosarii Sodalitas alicubi erigi possit, hodie re­
quiritur et sufficit ut in opinione publica locus ali­
quis consideretur distinctus et non pars alterius loci,
ut habeat scilicet proprium nomen, propriam pa­
roeciam, domusque unius non sint contiguae, sed
separatae a domibus alterius, quemadmodum decla­
ravit S. Congregatio de Indulgentiis (3). In dubio
autem recurrendum est ad S. Sedem.
c) Quod si in magnis urbibus opportunum vi­
deatur plures Rosarii Sodalitates erigere, id fieri
potest, dummodo ab Ordinariis res probetur (cfr.
can. 711, § 1), et casus ab iisdem Ordinariis Ma­
gistro Generali Ordinis Praedicatorum proponatur
ad habendum Diploma canonicae institutionis.

|
I

33. — Electa ecclesia iuxta praescriptiones pon­
tificias modo enumeratas, restat ut postuletur a
Magistro Generali Dominicanorum Diploma ere­
ctionis. Ut enim declarat Leo XIII, « uni Magistro

j

modum veri oraaniei corporis, idest cum praeside, consilio directive, cum
participatione functionibus et caeremoniis religiosis etc., certo negandum est;
b) si vero omnia consisterent in adseriptione sodalium libro Confraternita­
tis unice ad participandum Indulgentiis ct aliis spiritualibus beneficiis,
videtur, vi canonis citati et non obstanto declaratione in contrarium
Constitutionis «Ubi primum·, hodio retineri posse quod similibus in casi­
bus liceat Ordinario, etiam in Ecclesiis et Oratoriis religiosarum, Confratemitatem Rosarii in praedicta forma erigere.
(1) Clemens VIII, Const. « Quodcumquc... » ; Pius IX, S. C. Indulq., 8 Ion.
1861; Const. « Ubi primum,· Leonis XIII, § V; can. 711, § 1.
(2) Cfr. Acta Cap. General. Ο. P. Romae 1589, ord. 11; Vcnet. 1591,
ord. 12; Fontana Lo-Cicero, Constit. FF. PP., cap. I, p. 441, n. 18.
(3) S. Conqr. de Indulg., 20 Maii 1896.

Generali ius est instituendi Sodalitates sacratissimi
Rosarii: ipso a Curia absente, subit Vicarius eius
generalis; mortuo vel amoto, Vicarius generalis
Ordinis. Quamobrem, pergit S. Pontifex, quaevis
Sodalitas in posterum instituenda, nullis gaudeat
beneficiis, privilegiis, indulgentiis, quibus Romani
Pontifices legitimam verique nominis Sodalitatem
auxerunt, nisi diploma institutionis a Magistro Ge­
nerali vela memoratis Vicariis obtineat» (1).
In petitione erectionis Romam mittenda ad P. Ge­
neralem Dominicanorum, exprimi debent:
a) nomen urbis aut oppidi in quo desideratur
erigenda Sodalitas;
b) nomen dioecesis;
c) Sanctus titularis Ecclesiae;
d) officium illius qui futurus est Rector Con­
trat ernitatis (2);
e) nomen Sacerdotis qui delegandus est ad
erectionem Confraternitatis (3).
Insuper petitio debet approbari ab Episcopo,
et eiusdem in scriptis licentia muniri; quod si
ecclesia sit cathedralis aut collegialis, requiritur
etiam consensus Capituli (can. 712, § 2).
(1) Const. « Ubi primum», § II. — In § IV eiusdem Constitutionis dicitur
etiam non licere Magistro GeneraU facultates quibus pollet (quoad institu­
tionem Sodalitatum Rosarii) in universum et absque limitatione commit­
tere Provincialibus, aliisve aut sui aut alieni Ordinis vel Instituti sacer­
dotibus; et «facultatem revocamus, inquit S. Pontifex, a fel. ree. Bene­
dicto XIII Magistris Ordinis concessam (Const. « Pretiosus », dic 26 Maii
1727), delegandi generatim Provinciales transmarinos. Indulgemus tamen, rei
utilitate perspecta, ut carumdcm provinciarum prioribus, vicariis, praepo­
sitis missionalibus potestatem faciunt instituendi certum Sodalitatum nu­
merum, quarum accuratam rationem iis reddere teneantur».
(2) Iu Rectorem Confraternitatis praestat eligere Parochum aut Rectorem
pro tempore Ecclesiae ubi Sodalitas erigitur.
(3) Ad erectionem Confraternitatis praeferendus est semper Pater aliquis
Dominicauus ; quod si lleri non potest, quicumquo alius sacerdos qui ab
Episcopo sit probatus delegari licet (Cfr. infra, n. 34).

§ II. DE ERECTIONE CONFRATERNITATIS

53

Licentia Ordinarii, antequam Sodalitas erigatur,
requiritur sub poena nullitatis erectionis (1), et ab
ipso Episcopo dari debet, non vero ab eius generali
Vicario, neque a Vicario Capitulari (can. 686, § 4).
Vicarius generalis potest eiusmodi licentias dare dum­
taxat si specialem delegationem ab Episcopo acce­
perit (can. 686, § 4); quae delegatio debet exprimi in
ipsa licentia necnon in verbali processu erectionis,
ne dubia de validitate actus in posterum oriantur (2).
Haec praevia Episcopi licentia, aut Vicarii gene­
ralis ad id expresse delegati, non necessario transire
deberet per manus Patris Generalis Dominicanorum ;
hic tamen eam semper exigit antequam Diploma
erectionis Confraternitatis exaret, ne actum irritum
perficiat si forte Episcopus suum assensum denegasset.

34. — Obtento Diplomate, omnia ad Confraterni­
tatis erectionem parata sunt. Modum procedendi, in
fine Manualis declarabimus (3). Hic tantum princi­
paliores actus adnotabimus, ne, saltem quoad sub­
stantiam, ullum defectum erectio patiatur.
a) In primis igitur advertendum est solum sa­
cerdotem expresse
a,
Generali
Dominicanorum
Ma%
gistro deputatum Confraternitatem erigere posse, seu
ut in lure dicitur, actum erectionis fulminare.
(1) Const. « Quaecumquc » Clementis VIII, iam citata; et C. I. C. can.
686, § 3.
(2) Interrogata S. Congr. do Indulgentiis: « 1° An expediat Vicariis ge­
neralibus concedere facultatem qua possint valide consensum dare pro
erectionibus Confratcrnitatuni SS. Rosarii erigendis a Magistro Generali
Ordinis Praedicatorum; et quatenus negative: 2° An Vicarii Generales pos­
sint valide dare consensum pro erectione Confraternitatum SS. Rosarii etc.
ex speciali Episcopi delegatione »? — S. Congr. dio 2 Aug. 1888 respon­
dit: «Ad primum non expedire; ad secundum affirmative, facta mentione
specialis delegationis ».
(3) Cap. VI, Formularium Benedictionum, η. I.

Quod si ipse impeditus fuerit, tunc poterit ab
alio sacerdote, Episcopo accepto, suppleri prout be­
nigne concessum est a S. Congregatione Indulgen­
tiarum (1), et prout exprimitur in patentibus lit­
teris ipsius R.mi Patris Generalis Dominicanorum.
In Constitutionibus Fratrum Praedicatorum com­
mendatur Magistro Generali ut ad erigendas Rosa­
rii Confraternitates deleget semper aliquem Patrem
ex Ordine; quod idem praecipit Summus Pontifex
Leo XIII. Ubi vero Sacerdos Ordinis S. Dominici
commode haberi nequit, tunc a Magistro Ordinis
potest delegari quicumque alius sacerdos Episcopo
acceptus. En textus Leonianae Constitutionis : « In­
stituendae Sodalitati in designata aliqua ecclesia
Magister Generalis deputet per consuetas litteras
sacerdotem sui Ordinis; ubi Conventus Sodalium
Dominicanorum desint, alium sacerdotem Episcopo
acceptum » (2).
b) Sacerdos delegatus, antequam ad erectionem
procedat, explicare debet fidelibus, uno pluribusque
sermonibus, praestantiam, beneficia et obligationes
Confraternitatis, sicut praescribitur in iisdem pa­
tentibus litteris; sed actus formalis erectionis con­
sistit unice in publica declaratione se nomine R.mi
Magistri Generalis Eratrum Praedicatorum, instituere
et institutam declarare in Ecclesia N. loci N. Conjraternitatem Sacratissimi Rosarii cum omnibus gratiis,
privilegiis et indulgentiis piae huic Associationi an­
nexis (3). Actus iste praetermitti non potest, sub
poena nullitatis (4); et etiamsi, aliqua iusta de causa,
(1)
(2)
(3)
(1)

<S. C. Indulo., 8 Fcbr. 1899.
Constit. « Ubi primum >, § IV.
Vide formulam, cap. VI, η. I, huius Manualis.
Cfr. Acta Ap. Sedis pro Societ. SS. Ros., vol. I, c. I, n. 22

publice fieri nequeat, ut in casu secretae revalidationis, semper tamen coram testibus — saltem
duobus — totum negotium fideliter absolvendum est.
Ne autem in posterum dubia de huius actus validi­
tate oriri possint, sacerdos delegatus verbale processus rite conficiat, et in ipso erectionis Diplomate,
quod proprio nomine subsignabit, scribat: execu­
tions mandatum, die erectionis non omisso (1).
c) Speciali privilegio fruitur sacerdos ad hanc
institutionem deputatus, benedicendi scilicet Ro­
sarii Coronas et fideles Confraternitati adseribendi
per octo dies qui erectionem praecedunt et subse­
quuntur. Eo tamen uti non potest nisi ubi Confraternit as erigitur (2).
Igitur, omnia colligendo, ad validam erectionem
alicuius Confraternitatis requiritur:
a) licentia in scriptis data ab Episcopo dioecesano, aut ab eius Vicario generali expresse delegato;
b) diploma erectionis emissum a R.mo P. Ge­
nerali Dominicanorum;
c) actus -formalis erectionis factae a Sacerdote
ad hoc expresse delegato et coram duobus saltem
testibus.
7

35. — Confraternitas Rosarii sic canonice erecta,
durat per se in perpetuum; et etiamsi per inter­
ii) Quo facilius Processus exaretur. Magister Generalis solet cum Diplo­
mate mittere duo exemplaria huius Processus, replenda a sacerdote depu­
tato et a testibus subscribenda. Quorum unum exemplar remittendum est
ad eumdem P. Generalem, altcrum vero asservandum in Archivo Ecclesiae,
ubi instituitur Confraternitas.
(2) Acta S. Sedis pro Societ. SS. Rosar., vol. I, c. I, η. 23. — Aliud est ad
Confraternitatem erigendam delegari, aliud obtinere facultatem eidem
adseribendi et benedicendi Coronas Rosarii ; quae postrema concedi solet in
perpetuo et pro omnibus locis ubi desuni Conventus Dominicanorum; dum
prima, hoc est dcleoaiio, conccditur unice ad effectum alicuius determinatae
Confraternitatis erigendae.

vallum plus minusve longum temporis decideret aut
penitus vivere desineret, retineret tamen semper
omnia iura et privilegia; et Director sine novis fa­
cultatibus posset, etiam post multos annos, eam
ad pristinum statum et vitam restituere (1). Duobus
tantum casibus cessat existere:
a) per actum suppressionis a S. Sede aut a
Magistro Generali Dominicanorum emanatum (2);
b) per totalem destructionem aut redactionem
ad usum profanum in perpetuum illius Ecclesiae
ubi Confraternitas erecta erat.
Transfertur autem cum omnibus iuribus et privi­
legiis :
a) si deleta Ecclesia ubi Confraternitas erecta
erat, alia aedificatur in eodem loco aut prope, id est,
viginti aut triginta passus a loco primitivo et sub
eodem titulo (3);
ό) si quo loco, post Confraternitatem in quavis
ecclesia canonice erectam, conventus Dominicano­
rum cum adnexa ecclesia extruatur (4). In hoc se­
cundo casu Confraternitas Rosarii transfertur ad
ecclesiam illius conventus, etiam si erecta foret non
iam Diplomate Magistri Generalis Praedicatorum,
sed directe a S. Pontifice vel ab Episcopo, speciali
S. Sedis induito (5). « Quod si, peculiari aliquo in
casu, de hac lege remittendum videatur, facultas
esto Magistro Generali Ordinis pro sua aequitate
I
(1) Acta S. Sedis pro Societ. SS. Rosar., vol. I, η. 38; — S. C. Indulg., 28
Ιαη. 1839.
(2) Gregorius XIV, * Apostolicae servitutis», 25 Sopt. 1591; Cfr. Bull.
Ord. Praed., V, 480.
(3) S. C. Indulg., 9 Aug. 1843 et 29 Mart. 1886.
(4) Constit. « Ubi primum», § VI. — Cfr. Constit. « Dudum si quidem»
Gregorii XIII, 1 Aug. 1575; Constit. < Pretiosus » Benedicti XIII,
26 Mail 1727; et Diploma erectionis.
(5) S. C. Rituum, 21 Apr. 1873.

57

et prudentia opportune providendi; integro tamen
sui Ordinis iure... » (1).
36. — Praeter casum quo Confraternitas certe sit
extincta aut ad aliam ecclesiam translata, potest et
tertius dari casus, in quo nimirum existentia Confraternitatis in dubium revocetur sive quia docu­
mentis non constat de eius canonica erectione, sive
quia in erectione omissae sunt quaedam praescrip­
tiones ad validitatem requisitae. Quid agendum?
Respondemus: 1° Si erectionis Diploma nullo de­
fectu laborat, sed tantum dubitatur de exeeutione
praescriptionum quae in ipso erectionis actu requi­
rebantur, — puta, si contra superius dicta n. 34, b),
fideles adseriberentur quin proclamata fuisset, pri­
vatim saltem et coram testibus, erectio Confraternitatis —, tunc sufficit repetere actum erectionis
privatim aut publice, et inscriptiones renovare (2).
2° Si dubium nullitatis oriatur ex eo quod ere­
ctionis Diploma nuinquam forte petitum fuerit, —
quia e. g. non potest reperiri nec ullum certum in­
dicium de eo habetur, — tunc oportet novum Di­
ploma postulare et procedere, privatim si non decet
publice, ad regularem erectionem, ac si Sodalitas
numquam exstitisset, non omissa inscriptionum re­
novatione (3).
Praescriptio et bona fides, factum scilicet quod
iam a multis annis Confraternitas suas functiones
exerceat, quodque hoc legitime credatur, non suf­
ficiunt ad legitimandam canonicam electionem (1).
(1)
(2)
(3)
(4)

Constit. « Ubi primum », § VI.
Cfr. Acta S. Sedis pro Societ. SS. Rosar., vol. I, c. II, η. 34.
Constit. « Ubi primum », § III.
Constit. « Ubi primum », § III.

Si vero non reperiantur patentes litterae Magistri
Generalis Fratrum Praedicatorum, extent tamen do­
cumenta et indicia certa canonicae erectionis —
puta processus verbalis erectionis, inscriptio commemorativa in registro confratrum, aut alia quae­
cumque authentica documenta in fidem factae ere­
ctionis — Confraternitas haberi debet ut canonice
erecta et ut particeps omnium gratiarum et privile­
giorum (S. Cong. de Indulg., 10 Aug. 1899).
3° Denique si Diploma sit legi plene conforme,
et omnia substantialiter servata sint quae ad erectio­
nis actum praescribuntur, sed non constet in scriptis
de assensu Episcopi dioecesani, sufficit tunc huiusmodi consensum exquirere, et iterare privatim aut
publice actum formalem erectionis, inscriptionibus
renovatis (1).
Casus isti, qui frequentius occurrunt, possunt
interdum mutari circumstantiis hic non notatis;
tunc prudens erit recurrere ad Magistrum Genera­
lem Dominicanorum vel ad S. Sedem ad authenti­
cam responsionem obtinendam.

cipuis diebus festis SS. Virginis, et cum determinato
precum formulario (1). Utraque forma inscribendi
confratres valida est et licita. Attamen, « etsi quovis
tempore — sunt verba Leonis XIII — nomina pos­
sint legitime inscribi, optandum tamen ut solemnior
illa receptio, quae, sive primis cuiusque mensis do­
minicis, sive in festis maioribus Deiparae haberi solet,
apprime servetur » (2). Sane Confraternitas Rosarii
est quaedam publica societas; iustum est ergo ut
habeat et observet, quantum fieri potest, proprium
caeremoniale in novis membris publice et solemniter
recipiendis.
38. — Nomen novi confratris adnotari debet a
persona mandatum habente, cuiusmodi est praeci­
pue Director Confraternitatis. Non tamen necesse
est ut Director omnia nomina adscribendorum pro­
pria manu semper exscribat; hanc adnotationem
potest aliis quoque sacerdotibus vel laicis com­
mittere, dummodo ipse actum confirmet proprium
nomen apponendo in calce cuiusque paginae in qua
novorum adscriptorum nomina referuntur (3).
Praeter Directorem Confraternitati SS. Rosarii
ascribere possunt omnes illi sacerdotes qui specialem
facultatem a Generali Magistro Dominicanorum im­
petraverint (4). Debent tamen semper nomina no-

§ III. — De Adscriptis ad Confraternitatem.

37. — Iam ali antiquis temporibus duo adhi­
bentur modi adscribendi in Confraternitatem Ro­
sarii: alter in forma solemni, alter vero in forma
simplici seu privata; prout relatio nominum novorum
sodalium in librum Confraternitatis fit a Directore
privatim et sine ullo exteriori apparatu, vel fit solemniter ad Altare Confraternitatis in aliqua so­
lemn! circumstantia, praesertim recurrentibus prae­
ii) Cfr. Acta S. Sedis pro Societ. SS. Rosar., vol. I, c. II, η. 29.

(1) Cfr. infra, cap. VI, n. 2 ; — cfr. etiam Caeremoniale Ord. Praed., n. 1821
ct seqq.
(2) Constit. « Ubi primum », § XII.
(3) S. C. de Indulg., 7 luUi 1877.
(4) Constit. « Ubi primum », § X. — Uniusmodi personales jacultates
solet Magister Ordinis concedere omnibus sacerdotibus qui eas requisierint ;
sed pro iis tantum locis in quibus non inveniuntur conventus Dominica­
norum. Qui talibus facultatibus gaudet, potest iis uti, quin debeat ostendere
Ordinario (S.Cong. Ind.,5 Febr. 1851), et semel obtentae durant in perpetuum,
nisi expresse revocatae fuerint aut iam ab initio ad certum tempus concessae.
Quibusdam religiosis Ordinibus Magister Generalis Dominicanorum be-

vorum Ascriptorum ad Confraternitatem viciniorem
mittere (1), ut in Album Confraternitatis rite incor­
porentur (2). Hac unica conditione conceditur a
Patre Generali Dominicanorum facultas recipiendi
novos adscriptos (3).
Hic tamen bene distinguendum inter obligationem
Sacerdotis et conditionem adscript!. Adscriptus par­
ticeps evadit indulgentiarum ac privilegiorum Con­
fraternitatis statim ac recipitur uti adscriptus a
Sacerdote; adeo ut, casu etiam quo Sacerdotis obli­
vione aut incuria nomen eius numquam aut nonnisi
longa mora interposita mitteretur ad aliquam Connignc concessit has facultates colleoialiter et in perpetuum, plus minusve
amplas pro variis conditionibus in ipsa Concessione expressis. Ita: a) Sa­
cerdotes Congreg. SS. Redemptoris, dummodo ad confessiones approbati
secundum regulas sui Instituti, possunt, in locis ubi Dominican! non in­
veniuntur, recipere in Confraternitatem Rosarii fideles utriusque sexus
(Concessio Itev.mi P. Andreac Fruhwirth, 19 Dec. 1894). — b) Sacerdotes pro­
fessi Ordinis S. loannis de Deo, habent facultatem recipiendi in Confrater­
nitatem Rosarii sive alios religiosos sui Ordinis, etiam novitios, sive
infirmos qui in eorum valetudinariis degunt. (Concessio Itev.mi P. Sanvito,
Picari i Gen., 10 Nov. 1877).
Praeter lacultates personales, P. Generalis Dominicanorum potest con­
cedere ut sacerdos quivis ratione officii ascribat Confratemitati, e. g. capellanus illius Ecclesiae vel huius Monasterii (Acta Cap. Gen. O. P., Viterbii
celebrati a. 1907, denuntiatione XVII). Sed in hoc casu retinemus talem sa­
cerdotem, nisi expresse dicatur, talibus facultatibus uti non posse extra
locum ubi officium exercet.
Facultati adseribendi Confratemitati SS. Rosarii, generatim annexa est
quoque facultas benedicendi coronas, cum indulgentiis, candelas, rosas, etc.
(<’fr. infra, n. 94. in nota; n. 106).
(1) Haec clausula < viciniorem » apponitur tantum quia supponitur hoc
esse commodius; sed si cui facilius esset nomina alii mittere, liber est.
(2) Diximus incorporentur, quia non est neccssc, praesertim cum nomina
multa sunt, ut Director omnia transcribat in Albo; sed sufficit ut praece­
dentibus adiungat, si Album adiectionem foliorum permittat; quod si hoc fleri
nequeat, hi varii nominum indices possunt asservari in appositis chartu­
lariis in ipso Confraternitatis Archivo. In hoc casu in Albo Confraternitatis
potest adnotari, sed non requiritur: «hodie ex tali loco pervenerunt tot
nomina novorum ascriptorum ad Rosarium ». (Cfr. P. Esser, O. P., Le
Posai re, etc.» chap. XII, η. 2).
(3) S. C. de Indulg., 2G lan. 1871; Constit. « Ubi primum » Leonis XIII,
5 X; Diploma quod concedere solet P. Generalis Dominicanorum iis qui
petunt facultatem ascribendi fldeles Rosario et benedicendi Coronas.

§ III. DE ADSCRIPTIS AD CONFRATERNITATEM

61

fraternitatem, non ideo novus adscriptus eiusdem
membrum esse desineret aut moraretur. Conditio illa
facultati adnexa, mittendi scilicet nomina ad Con­
fraternitatem viciniorem, unice obligationem Sacer­
dotis respicit, nullimode neo-adseriptum (1).
39. — Ordinarie notari solet nomen et cognomen
neo-adseripti, cum indicatione diei adseriptionis,
et solet etiam tradi pagella, quam vocant, aggre­
gationis. Hic est simplicissimus et aptior adseribendi
modus. Nihilominus notandum, illud quod absolute
requiritur ad ascriptionem, esse tantummodo no­
men, utpote unicum signum publice recognitum ab
Ecclesia; cognomen, multo que minus indicatio diei
inscriptionis aut pagella aggregationis, non sunt ne­
cessaria. Tota gravitas actus reponitur ab Ecclesia in
relatione nominis in Album (2), quae est, ut ita di­
cam, veluti quaedam visibilis expressio et sponsio
spiritualis unionis quae inter confratres intercedit,
symbolum illius caelestis libri in quo sacratissimi
Rosarii Regina suorum clientium nomina inscripta
custodit. Deus scribit nomina praedestinatorum ad
gloriam in libro vitae (3); Beata Virgo scribit in Albo
Confraternitatis nomina omnium eorum qui, quo
facilius Paradisum attingant, se eius Coronae adjun­
xerunt.

40. — Diximus iam Confraternitates primarias
seu Arcbiconjraternitates SS. Rosarii non dari; sed
omnes Confraternitates, dummodo canonice erectas,
esse inter se pares, iisdemque privilegiis frui; nec
(1) S. C. de Indulff., 10 Aug. 1899, ad septimum; S. C. S. Officii, sect, do
InduJg., 23 Apr. 1914.
(2) S. Conar. Prop. Fid., 31 Mart. 1899.
(3) Apoc. in, 5; xiil, 8; χνπ, 8 etc.

omnes aliud prope esse quam variae sectiones unius
eiusdemque Confraternitatis per totum terrarum
orbem diffusae (1). Hinc nihil interest se uni potius
quam alii Confraternitati ascribere, in hoc potius
quam in illo loco. Item inutile prorsus est, mutando
domicilium, iterum se ascribere Confraternitati novae
urbis aut oppidi in quibus novam habitationem quis
sibi constituit. Uni Confraternitati Rosarii adscript!,
fideles se omnibus Confraternitatibus adscriptos, et
semel adscript! semper adscriptos reputare debent,
cum unum sit corpus morale cuius ipsi membra sunt,
unum sit caput, Sacratissimi Rosarii Regina.

41. — Restat nunc ut sciamus quae personae
Confraternitati Sacratissimi Rosarii inscribi valeant.
Porro Confraternitas Sacratissimi Rosarii, « cuiusvis
conditionis excipit homines — ait Leo XIII — eosque
per solam Rosarii Marialis recitationem mutuo de­
vincit » (2). — Ergo pauperes et divites, docti et
indocti, sacerdotes et laid, pontifices et imperatores,
omnes cuiusvis civitatis et regionis, qui Christo fide
incorporentur, possunt cooptari in hanc universalem
Associationem sub immediatis auspiciis benedictae
Virginis Mariae. Olim nec dejuncti quidem exclude­
bantur ab huiusmodi magna communione fraterna,
et cuivis adscripto integrum erat referre in Album
Confraternitatis eorum defunctorum nomina quos
prae ceteris caros haberet, quosque bonorum spi­
ritualium Confraternitatis participes esse desidera­
ret (3). Quod hodie expresse prohibetur, explicita
(1) Cfr. supra, n. 30, pag. 47.
(2) Constit. « Ubi primum », § II.
(3) Cfr. II Rosario. - Memor. Dom., anno XII, pag. 167, 210, 245, 276,
306, 329, 363.

declaratione S. C. de Indulgentiis, data die 10 Au­
gusti 1899.
Sed si defuncti ascribi nequeunt, possunt tamen
ascribi mori entes, absentes, ipsi pueri simul ac ra­
tionis usum attigerint (1); sufficit ut omnes isti per
epistolam aut per personas manifestent Directori
alicuius Confraternitatis vel aliis qui facultate pol­
leant, suam intentionem ingrediendi in Confraternitatem SS. Rosarii; quae quidem intentio, saltem
implicita, a S. Congregatione Indulgentiarum ex­
presse requiritur (2). Exinde nemo potest inscius
inscribi, etiam si cum omni fundamento praesumi
possit quod monitus non solum hanc voluntatem sit
habiturus,/ sed etiam desiderium. oPrius igitur moneantur, et habito eorum assensu possunt in Albo
Confraternitatis etiam absentes annumerari.

42. — Priusquam huius paragraph! finis fiat, ad­
verte districte vetitum esse quovis titulo imponere
Sodalitatem ingressuris quamlibet pecuniariam con­
tributionem, in ipso receptionis actu aut postea
exigendam (3). Etenim Rosarii Sodalitas « nullo quae­
sito lucro aut imperata pecunia, cuiusvis condi­
tionis excipit homines » (4). Si neo-adseriptus velit
aliquid offerre, oblatio sit plene voluntaria, et in
beneficium Societatis vel Ecclesiae ad Beatissimae
Virginis cultum promovendum devolvi debet, nullo
vero pacto in emolumentum adseribentis, qui pro
se nullam oblationem, vel spontaneam, recipere
potest; ad summum potest sibi retinere tenue pre(1) S. C. de Indulg., 13 Dec. 1876.
(2) Cfr. Acta S. Sedis pro Societ. SS. Ros., vol. I, ο. IV, nn. 65-69;
S. C. Indulg., 26 Novembr. 1880.
(3) Leo X, Pastoris aeterni, 6 Oct. 1520; — Diploma erectionis.
(4) Leo XIII, Constit. « Ubi primum », § I.

—

suo loco (1); de extrinsecis autem breviter nunc
dicendum.
Primum et principale beneficium Confraternitati
inhaerens est participatio in vita, in morte et post
mortem omnibus precibus et bonis operibus quae a
ederis Con fratribus fiunt. Privilegium hoc speciale
est Confraternitati Rosarii. Et quo melius intelli­
gatur fructuum copia inde unicuique adseripto de­
fluens, notandum omnia bona opera, oratione non
exclusa, quae cum gratia perficiuntur, duplicem ef­
fectum habere, impetrationem scilicet novarum
gratiarum sive spiritualium sive temporalium, et
imminutionem poenarum, quae nostris peccatis
debentur: uno verbo intercedunt et satisfaciunt.
Hoc duplex igitur emolumentum intercessionis et
satisfactionis, quod unusquisque adseriptus conse­
quitur Rosarium recitando vel alia bona opera
adimplendo, fit commune omnibus membris Con­
fraternitatis; singuli dant omnibus et omnes sin­
gulis; et «dum actu vel habitu ex instituto Sodalitii
suum quisque pensum recitandi Rosarii persolvit,
sodales omnes eiusdem societatis mentis intentione
complectitur, qui idem caritatis officium ipsi multi­
plicatum reddunt » (2). — Eo ipso quod aliquis Con­
fraternitati ad scribitur intentionem habet partici­
pandi huic communioni spiritualium bonorum; et
hoc generositatis veraeque Christianae fraternitatis
actu, maius lucratur meritum in ipsis actibus individualibus, recipiens insuper centies milliesque du­
plicatum parum illud quod aliis impertit. Est vera
I spiritualis oeconomia recte intellecta, et veluti quae­
dam commercii societas circa bonum spirituale, in

tium pagellae adscriptionis, si neo-adscriptus earn
habere cupiat.
Inde tamen minime sequitur quod, si in ipso Soda­
litatis sinu constituatur aliqua particularis Adscriptorum societas qui, vel ad eorum ingressum vel quo­ J
tannis statuant aliquam summam pecuniae solvere
ut cultui Virginis a SS.mo Rosario splendidius provi­
deatur, vel ut quorumdam suffragiorum post mor­
tem ipsi confratres participes efficiantur, etc., hoc
licite fieri non possit; imo semper hactenus factum
est et fit, uti videbimus, in omnibus fere Rosarii
Sodalitatibus (1). Attamen etiam in casu magna
prudentia opus est; nemo qui adscribi petit Confrai
ternitati, ad solvendam hanc pecuniae summam
obligari debet, nec ulla danda est occasio suppo­ I
nendi quod in huiusmodi piam Unionem adscisci
sit necessarium ad pertinendum Confraternitati Ro­
sarii et indulgentiis privilegiisque Confraternitatis
participandum.
§ IV. — De privilegiis et beneficiis Confratrum,

43. — Ad definitionem Confraternitatis Rosarii
a nobis traditam redeundo, et potissimum ad illa
verba Leonis XIII : « quo fit, ut pauca singuli ad
communem thesaurum conferentes, multa inde re­
cipiant » (2), restat ut quae sint praecipua beneficia
quibus fruuntur Confraternitati adscript!, expli­
cemus.
Duplicis generis sunt: intrinseca et extrinseca.
De intrinsecis, quae sunt Indulgentiae, sermo erit
(1) Cfr. § VII huius capitis.
(2) Constit. « Ubi primum », § I.

(1) Cfr. infra, cap. V.
(2) Leo XIII, Constit. « Ubi primum », § I.
5 — Fanfan i, De Rosario.

qua quisque in commune commodum aliquid confert;
sed multo plus in societate lucratur quam solus umquam lucratus esset. En in quo consistit boni spi­
ritualis communitas inter Rosarii sodales.

44. — Aliud beneficium consistit in participatio

ita in actu solemn! erectionis Confraternitatis resu­
muntur: «Item, participes vos facio, —dicitur neoadscriptis, — omnium bonorum spiritualium totius
sacri Ordinis Fratrum Praedicatorum, sicut et omnium
aliorum bonorum spiritualium et operum, quae pas­
sim, coopérante Dei gratia, a Fratribus et Sororibus
Societatis Sanctissimi Rosarii per universum mun­
dum peraguntur » (1).

omnium bonorum quae fiunt in Ordine Dominicano (1). Si pensetur bonorum copia quae Ordo ali­
quis religiosus per orbem terrarum diffusus congerere
potest, orationes, mortificationes, ieiunia, labores
45. — Cum licentia Episcopi confratres possunt
pro salute animarum non solum inter populos ci­
etiam induere in sacris functionibus vel processio­
viles, sed etiam inter barbaras et ferocissimas gentes;
nibus specialem vestem seu saccum (can. 713, § 2);
omnes Missae et Communiones, omnes actus virtutis, ; quem tamen semel electum neque mutare neque di­
qui per diem exercentur, facile aestimabitur quanti
mittere possunt sine Ordinarii licentia (can. 714).
sit pretii horum omnium bonorum participem effici.
Intellige tamen confratres viros; quia foeminae, ad
lam vero Ordo Dominicanorum, quia semper ha­
normam can. 709, § 2, Confraternitatibus adscribi
buit Rosarium ut familiarem thesaurum et patri­
tantum possunt ad lucrandas indulgentias et gratias
monium haereditarium, iam inde ab anno 1484 per
spirituales confratribus concessas.
actum publicum trigesimi tertii Magistri Generalis
Faxit Deus, ut tot tamque insignia privilegia et
Bartholomaei de Comatiis omnes sodales Rosarii ad
beneficia populum Christianum inflamment ad se
specialem participationem omnium bonorum spiri­
aggregandum ad hanc precantium militiam; et con­
tualium, quae fiunt a membris Dominicanae fami­
fratres religiosis coetibus studiosius intersint, sua
liae, admisit. Quem actum Leo X in Bulla « Pastoris
erga Magnam Dei Matrem pietatis exercitia devotius
aeterni », die 6 Oct. 1520, confirmavit, et Magistri
peragant, ut post expletum in terris Angelorum
Generales pluries postea renovarunt (2).
officium, iisdem aliquando aggregentur ad suae
Duo haec specialia beneficia, — communionis
Reginae laudes decantandas in Caelis.
scilicet precum et bonorum operum inter omnia
membra Confraternitatis, et participationis bonorum
§ V. — De obligationibus Confratrum.
quae fiunt in universo Praedicatorum Ordine, —
(1) Cfr. II Rosario. - Mem. Dom., a. II, p. 434.
(2) Cfr. Btdlar, Ord. Pracd., IV, 392. — Annales Ord. Praed., I, coi. 212;
— Pongratz, Manuale Praesidum, ubi fit sermo de confirmatione huius
privilegii per Magistrum Generalem Seraphinum CavaUi (1573); et per Ma­
gistrum Generalem loannem de Marinis (1667). — Recens confirmatum
est a Gen. Mag. losepho Larroca, in litteris datis die 1» lan. 1890.

46. — Postquam locuti sumus de Confraternitate
in seipsa, de modo quo eiusdem membra colliguntur,
(1) CacreiTiojiialc Ord, FF, Praed., n. 1822.
huius Manualis.

Cfr. etiam c. Λ 1, η. I

et de privilegiis quae Adscriptis inde derivant, op­
portune quaeritur, quae sint obligationes eorum
qui eidem Confraternitati sunt incorporati.
Qua in re iam ab initio declaramus, idque
praesertim pro personis delicatae conscientiae, so­
dales Confraternitatis nulla obligatione teneri, cuius
0 H issio peccatum importet. Praestantia enim devo­
tionis erga Coronam, quae unit et vincit tamquam
unum populum adscriptos circa thronum Reginae
SS. Rosarii, haec sola sufficere debet ad eos fideles
constantesque reddendos in huiusmodi honoris at­
que amoris tributo persolvendo et in piis illis exer­
citiis adimplendis, quae Associatio sua natura po­
stulat. Unicuique Confraternitatis membro possunt
et debent applicari S. Pauli verba: «legem non
habentes ipsi sibi sunt lex; qui ostendunt opus legis
scriptum in cordibus suis, testimonium reddente
illis conscientia ipsorum » (1). Ceterum pia illa exer­
citia, quae sensu quodam lato appellari possunt
obligationes Confraternitatis, tam levia sunt, ut Chri­
stianus quivis, vel occupationibus obrutus et omnium
tepidissimus, possit ea facillime peragere, dummodo
minimum bonae voluntatis retineat.
47. — Equidem « unicum sodalibus impositum
onus, citra tamen culpam, est Rosarium unaquaque
hebdomada cum quindecim mysteriorum medita­
tione recitandum » (2). Primis temporibus Confra­
ternitatis, Adscript! tenebantur integrum Rosarium
cotidie persolvere. Sed quantumvis huiusmodi praxis
fuerit ea aetate facilior quam nostra — nondum
enim invaluerat usus adiungendi Angelicae Saluta­
ti) Rom. ii, 14-15.
(2) Constit. < Ubi primum », § XIII.

tioni invocationem Sancta Maria Mater Dei, etc. (1) —
nihilominus, Rosarii recitatio ad ter in hebdomada
«in honorem B. Virginis Mariae et iuxta Statuta
eiusdem Confraternitatis » iam reducta (2), inde ab
a. 1534 per Clementem VII ad solum Rosarium
integrum hebdomadarium, restricta est: quae res­
trictio a Leone XIII in Const. « Ubi primum » con­
firmatur et adhuc viget.
Ad hanc hebdomadariam integri Rosarii recita­
tionem non solum suppetit Confratribus septem
dierum haud breve spatium, sed, ut supra dictum
est (3), ipsi valent etiam dividere in plus quam tres
partes quindecim decades: possunt scilicet unam
decadem seorsim ab alia recitare, diversis horis, di­
versis diebus, lucrando indulgentias integro Rosario
annexas: sufficit ut intra hebdomadam quindecim
Rosarii decades, aut simul aut divisim, omnes reci­
tentur (4).
Si modo consideretur quam facile sit matutinis vel
vespertinis precibus unam Rosarii decadem adiungere, et quovis fragmento temporis uti domi, in via,
ubique, ad satisfaciendum cum omni commoditate
obligationi quae innumera secumfert beneficia, fa­
tendum erit tam leve onus neminem deterrere posse
a dando proprio nomine Sodalitati SS. Rosarii; imo
ad id potius incitare. Etenim non facile fingitur
verus Christianus cui grave sit, semel saltem in hebdo­
mada et modo tam expedito, SS. Virginis Rosarium
recitare.
(1) Cfr. P. Esser, Historia Salutationis Angelicae, in periodico Histor.
Jahrbuch (Monaco 1884), a. V, pag. 106 et seq.
(2) Xistus IV « Pastoris aeterni», 30 Mail 1478 - Cfr. Bullar. Ord.
Prati., vol. Ill, p. 567.
(3) Cfr. supra, cap. II, § 1, n. 25.
(4) Cfr. supra, num. 24.

48. — Ex iis quae dicit S. P. Leo XIII in Constit.
« Obi primum » § I : « actu igitur vel habitu dum ex
instituto Sodalitii suum quisque pensum recitandi
Rosarii persolvit, etc. », clare sequitur huiusmodi
Rosarium hebdomadarium applicari debere pro ce­
teris membris Sodalitatis, etsi non unice et exclu­
sive; unde recitari quidem potest ad quamlibet in­
tentionem, dummodo ne excludantur ab huius ora­
tionis spiritualibus meritis, quinimmo includantur,
ceteri fratres et sorores Sodalitatis, nec non membra
Dominicam Ordinis, qui omnes « idem caritatis of­
ficium multiplicatum reddunt». Dicitur enim: ((actu
igitur vel habitu, dum ex instituto Sodalitii suum
quisque pensum recitandi Rosarii persolvit, sodales
omnes eiusdem societatis mentis intentione comple­
ctitur » (1).
Neque, ob eamdem causam, necesse est ut sin­
gulis vicibus renovetur intentio nostri Rosarii par­
ticipes faciendi sodales Confraternitatis; sufficit ut
semel in perpetuum peragatur; ceterum ipse in­
gressus in Confraternitatera est implicita declaratio
communicationis cum ceteris sodalibus, sensu supra
indicato, omnium nostrorum bonorum operum.
Quam pulchra et consolationis plena haec oratio­
num et sanctarum actionum communio! Habet enim
aliquid quod, dum nos elevat, simul conscios reddit
nos non esse solos; sicque oratio animique activitas
roborantur. Quocirca optimum erit obligationem Ro­ I
sarii hebdomadarii semper coram habere, et conscie !
intentiones Sodalitatis amplecti, numquain scilicet
obliviscendo se tam excellenti et salutiferae Confra- !
ternitati esse ascriptum.
(1) Const. * Ubi primum », § i.

49. — Hic vero sponte dubium obicitur, num
scilicet ille qui numquam aut cum aliqua omis­
sione, Rosarii hebdomadarii obligationi satisfacit,
haberi debeat membrum activum Confraternitatis,
qui scilicet omnibus beneficiis privilegiisque com­
munibus participet?
Communia dicimus: nam certum est istos indul­
gentias non lucrari, nec merita in particulari an­
nexa operi iniuncto, quod ipsi negligunt; non po­
terunt e. g. lucrari indulgentias recitationi Rosarii
concessas, Rosario omisso, ut per se patet.
Pono ad dubium ita propositum clare solvendum,
in memoriam revocandum est, Confraternitatem posse
comparari cum aliqua commercii societate, cuius
capitale sociale a fundo cotidianorum reddituum sit
probe distinctum. Primum, in casu nostro, consti­
tuitur ex bonis operibus omnium eorum qui quavis
temporis differentia pertinuerunt vel pertinent ad
Confraternitatem, necnon ex bono spirituali Domini­
cani Ordinis universi a primo momento quo bonorum
spiritualium cum Sodalitate communitas ab ipso de­
creta est. Alterum autem coalescit ex contributio­
nibus uniuscuiusque membri viventis, hoc est ex
Rosario hebdomadario. Porro, quicumque ad ali­
quam societatem pertinet, habet nimirum ius parti­
cipandi eius capitalibus, sive haec in arca deposita
conservantur, sive currenti nummo circumaguntur.
Attamen qui non ad diem, uti praescribitur, partem
suam personalem confert, exigere non potest ut
aliorum contributionibus fruatur. Pari modo qui Rosarium hebdomadarium omnino negligit, amittit illa
hebdomada et ceteris quibus omissio perseveret, ius
participandi meritis et beneficiis Rosariorum quae ab
aliis Confratribus recitantur; non tamen ius amittit

ad capitale sociale, seu potius ad fructus, qui ex eo
percipi possunt; et, in casu nostro, ad merita et bona
spiritualia Sodalitatis, cuius remanet membrum (1).

50. — Habemus igitur quod unica obligatio im­
posita, non tamen sub peccato, Confratribus Ro­
sarii, est Rosarium qualibet hebdomada recitandum
cum quindecim mysteriorum meditatione, ceteros
insuper sodales mentis intentione complectendo « qui
idem caritatis officium multiplicatum reddunt » (2). 1
— Insuper ad hanc obligationem exsequendam, non
opus est singulis vicibus intentionem renovare, sed
sufficit semel eam facere, quin immo eo ipso quod
aliquis in Confraternitatem sponte cooptari voluit,
semper huiusmodi intentio adesse censetur. — De­
nique ipsa omissio Rosarii hebdomadarii non reddit
ascriptum incapacem lucrandi Indulgentias Sodalibus
Confraternitatis concessas nec eiusdem communi­
bus bonis participandi, sed tantum privat indul­
gentiis expresse concessis Rosario hebdomadario (3),
atque excludit a speciali participatione bonorum
Confratrum. Ne credant tamen négligentes parum
amittere se privando precibus et meritis tot millium
Christianarum animarum per totam terram diffu­
sarum (4); cogitentque quod si talis omissio non ne(1) Cfr. Statuta Fraternitatis Psalterii, § II. — Etiam B. Alarms duas
species meritorum distinguit in Confraternitate: alia quae proveniunt a
Rosario quod quisque ex instituto recitare debet; alia vero a ceteris bonis
operibus uniuscuiusque membri praesentis vel praeteriti. Qui officium suum
negligit, prima merita amittit, non secunda (Apologelicus, c. 16).
(2) Coustit. · Ubi primum », § I.
(3) 5. C. de Indulg., 25 Febr. 1877.
(4) loaimes Lambsheim, canonicus regularis Hormatiensis, hac in re sic
concludit: « Qui suum Rosarium omittit, excluditur a participatione
Rosariorum illius hebdomadae. Quod autem haec sit parva poena, credat
cui placuerit, sed mihi numquam persuadebitur, cum sciam quot devotis­
simi homines et foeminao annumerentur in Confraternitate > (Libellus per­
utilis dc Fraternitate SS. Rosarii, Moguntiaci, 1495).

cessario ducit ad culpam, facile est ad eam pervenire
incuria aut contemptu spiritualium mediorum quae
nobis offeruntur ad nostram salutem comparandam;
demum, quod nihil Domino magis displicet, quam
tepiditas et negligentia in rebus spiritualibus.

§ VI. — De Directore Confraternitatis.
51. — Director vel Rector Confraternitatis Rosarii
vocatur sacerdos, qui eidem praeest, eam moderatur
atque diffundit. Ad ipsum pertinet, vi muneris, re­
cipere fideles in Confraternitatem Albo nomina in­
scribendo, benedicere Coronas, Candelas et Rosas,
quas vocant, Rosarii; omnia denique peragere quae
in utilitatem et incrementum Sodalitatis cedere pos­
sunt (1).
Hinc est quod in ipso erectionis diplomate multa
fiunt verba de Rectore Confraternitatis, multumque
in eo confiditur, indicatis etiam praecipuis mediis,
quibus ipse potest et debet fervorem in ascriptis
fovere eorumque profectum adiuvare. Inter huius­
modi media unum recensetur numquam negligendum,
videlicet mensilis Processio quam etiam Leo XIII
in ultima de Rosario Constitutione magnopere in­
culcat (2). Quod si Rector erit simul Parochus loci,
ut saepe accidit, curabit etiam promovere et alere
in omnibus paroecianis devotionem erga SS. Ro­
sarium, saepe de eius praestantia et beneficiis verba
(1) Cfr. can. 698, § 2. — Antiquitus privilegium Directoris erat impertiri
ascriptis Absolutionem in articulo mortis; sed hodie talis Absolutio dari
potest a quocumque Sacerdote, etiam extra Confessionem (can. 468, § 2).
(2) «Admonemus eumdem pro tempore Rectorem, inter pios huius Confratemitatis usus primum locum obtinere processiones, quae prima cuius­
que mensis dominica, praecipue vero prima mensis Octobris dominica du­
cuntur » (Diploma erectionis). — Cfr. melius infra, § IX, pag. 89.

faciendo, explicando mysteria, eius recitationem, in
familia praesertim, inculcando. Sed, etiamsi Rector
parochus non fuerit, non ei certe deerunt occa­
siones . ad loquendum ascriptis et ad pia exercitia
superius recensita suadenda, quando prima mensis
dominica ad Conventum et Processionem congre­
gantur (1).
Quod autem promoveant, quoad fieri potest, pu­
blicam in ecclesiis Rosarii recitationem, praecipitur
Rectoribus ab ipso Summo Pontifice Leone XIII:
« Sodalitatum Rectores sedulo curent ut, si fieri
possit, quotidie, vel saltem quam saepissime, maxime
in festis beatae Virginis, ad altare eiusdem Sodalitatis,
etiam publice Rosarium recitetur » (2). Grates Deo
sint quod hodie multis in locis iam revixerit ma­
gisque in dies invalescat pulchra consuetudo fideles
in ecclesia omni vespere convocandi ad commu­
nem SS. Rosarii recitationem!
Quod sicubi difficile sit Rectori cotidie ad Ro­
sarii recitationem convocare ascriptos, sataget sal­
tem ut ter in hebdomada congregentur ut hebdomadariae recitationi Rosarii ascriptis praescriptae
facilius satisfaciant. Praxis recitandi communiter
Rosarium hebdomadarium obligatorium valde in usu
esse debuit elapsis temporibus pro confratribus :
nam etiam in illis locis ubi nullum Sodalitatis ve­
stigium amplius existit, remansit tamen praxis re­
citandi Rosarium in ecclesia certis hebdomadae
diebus.
Rectoris cura erit quoque ascriptos opportuno
tempore commonefacere dierum specialis devotionis
pro Confraternitate, uti quando aliquod Rosarii
(1) Cfr. Hos. 3fem. Dom., a. 1905» pag. 332.
(2) Constit. < Ubi primum >, § XIII.

mysterium recolitur et praecipua Festa Beatae Vir­
ginis, non omissa mentione indulgentiarum quae illa
die lucrifieri possunt.
Uno verbo, Rector est caput, Ascripti autem mem­
bra illius corporis mystici quod est Confraternitas
Rosarii; ab eo descendere debet et effluere fervor
et vita in ascriptos sicut e capite physico descendit
et propagatur vita in cetera corporis membra; ad
illum igitur efficere, dicamus cum Summo Pontifice
Leone XIII, ut « noscat populus atque ex veritate
aestimet quantum in ea Sodalitate virtutis sit, quan­
tum utilitatis ad aeternam hominum salutem » (1).

52. — Rector Confraternitatis expresse renun­
tiatur in erectionis Diplomate a Generali Magistro
Dominicanorum, ad quem spectat, nunc sicut antea,
electio Rectorum, « de consensu tamen Ordinarii loci,
pro ecclesiis clero saeculari concreditis » (2). « Nunc
sicut antea », diximus; quia dispositio can. 698, § 1,
circa renuntiationem Directoris seu Moderatoris As­
sociationum vel Confraternitatum, non respicit So­
dalitatem Rosarii, cum in hac re gaudeat ipsa
speciali et expresso privilegio apostolico, prout colli­
gitur ex § VIII Const. « Ubi primum ».
Nihilominus duo dubia hic opportune agitari possunt: 1° Si Ecclesia commissa est non clero saecu­
lari, sed religiosis, haud tamen dominicanis, requiriturne consensus Episcopi ad nominationem Rectoris!
— Nobis negandum^ esse videtur; etenim casus resoin debet, ut superius diximus, non ad normam
Codicis, sed iuxta Const. « Ubi primum » in qua con­
sensus Episcopi requiritur ad Rectorem designandum
(1) Encycl. Augustissimae Virginis Mariae, 12 Sept. 1897.
(2) Constit. < Ubi primum », § VIII.

unice cum agitur de ecclesiis « clero saeculari con­
creditis » (Const. « Ubi primum», § VIII).
2° Si in aliqua Dominicana ecclesia vel cuiuscum­
que alterius religiosi Ordinis, officium Rectoris Confra­
ternitatis Rosarii demandetur alicui sacerdoti c clero
saeculari, requiritur consensus Episcopi? — Respon­
dendum videtur affirmative: ratio est quia Const.
« Ubi primum » hunc casum non contemplat, (pii e
contra contemplatur a Codice, can. 698, § 1 ; ergo
standum est Codici, (pii requirit consensum Episcopi.
53. — « Quo autem Sodalitati conservandae melius
prospiciatur,
Magistri
Generales,
—
monet
Summus
*
Pontifex,— ei Rectorem praeficiant sacerdotem ali­
quem, in ecclesia ubi est instituenda Sodalitas, certo
munere fungentem vel certo fruentem beneficio, illius(pie in hoc sive beneficio sive munere in posterum
successores »( 1). Rectoris munus ita numquam va­
cabit, et Confraternitas manebit semper in plena
suorum iurium et beneficiorum possessione (2).
Etenim non raro contingit, maxime ubi Confrater­
nitas ad modum organici corporis est constituta, ut
sacerdos aliquis, vocatus a Confratribus ad Cappellani munus in Sodalitate explendum, ipso facto sibi
arroget partes Rectoris Confraternitatis; quod in
damnum existentiae ipsius Confraternitatis plerum­
que cedit. Successor namque in munere Rectoris ille
solus haberi debet, qui designatur ut legitimus suc­
cessor in diplomate erectionis, et non aliter.
Quod si, quavis de causa, Rector Confraternitatis
deficiat, nec legitimus successor haberi possit, tunc
(1) Couetlt. « Ubi primum », J VIII.
(2) Pro OonfrutomitatibUH in cccleelia Dominicanorum crocite, Rector
< ■>( ■«empor Superior pro tempore conventus (Cofiet. Ord, Fratr. Praedica­
turum, Dint. I, doclar. XVII).

« Episcopis, ait S. Pontifex Leo XIII in § VIII Const.
« Ubi primum », uti iam est ab hae Apostolica Sede
sancitum (1), facultas esto ad id muneris deputandi
parochos pro tempore ». En ergo duplex modus in
istis casibus adhibendus: aut petere a Generali I)ominicanorum ut denuo designet Rectorem Confra­
ternitatis eiusque in posterum successores, aut re­
currero ad Episcopum; hoc autem interest inter
unum alterumque procedendi modum, quod Ma­
gister Generalis quemcumque maluerit designare
potest; dum Episcopus non potest id munus conferre
nisi Parocho pro tempore, eiusque successoribus (2).
54. — Haud raro tamen « peropportunum, quin
etiam necessarium (esse potest), ut sacerdos alius
legitimi rectoris loco nomina inscribat, coronis be­
nedicat aliaque praestet, quae ad ipsius rectoris
officium pertinent » (3). Ut huic quoquo necessitati
pro,spiciatur «Ordinis Magister Rectori facultatem
tribuat subdelegandi, non generatim quidem, sed
in singulis casibus, alium idoneum sacerdotem, (pii
cius vices gerat quoties i usta de causa id opportunum
indicaverit» (4). Hinc est quod in novis diplomati­
bus erectionis haec leguntur: « Norae Confraternitatis
Rectorem nominamus et jacimus dictae Ecclesiae Rec­
torem et omnes eius in hoc munere in posterum suc­
cessores. — Tribuimus autem eidem Rectori (secund.
Constit. SS. D. N. Leonis XIII, § IX), facultatem
sub delegandi, non quidem generatim, sed in singulis
(1) S. C. hulula., dio 8 lan. 1801.
(2) S. C. hulula., dio 1(1 Iui. 1887, ad primum: ubi declaratur quod
Episcopiis olusmodi nominationem ita. facere potest ut, quisquis sit etiam
in posterum parochus illiiiH Ecclesiae, sit paritor Rector Uon fraterni tutum
ibi exlstcntium.
(3) Const. « Ubi primum », § IX.
(1) Const, * Ubi primum», 9 IX.

casibus, alium idoneum sacerdotem, qui eius vices gerat,
quoties iusta de causa id opportunum indicaverit ».
Quod igitur, iuxta vigentes leges, possit Sodali­
tatis Rector suas vices committere alii idoneo Sa­
cerdoti, nullam habet dubitationem; sed non omnino
caret difficultate decernere quando hoc legitime fieri
possit. Etenim tam in Constitutione Pontificia « Ubi
primum » quam in erectionis Diplomate datur fa­
cultas Rectori subdelegandi « non generatim, sed in
singulis casibus », et « iusta de causa ». Quaenam haec
iusta causa? Quid per pericopen « non generatim sed
in singulis casibus » intelligendum est? Cum nequea­
mus authenticis responsionibus haec dubia solvere
— deest adhuc hac in re quaevis S. Congregationis
declaratio — libenter accipimus explicationem quam
tradit optimus quidam interpres Constitutionis « Ubi
primum » ad § IX.
« Verba, non generatim, sed in singulis casibus,
multorum animos — inquit ille — vehementer commoverunt, nec pauca dubia ingessere. Re quidem
vera, si intelligenda essent sicut primo obtutu intelligenda videntur, videlicet Rectorem, quoties sibi
impossibile aut incommodum caderet aliquem sui
muneris actum peragere, tunc tantum posse delegare,
et quidem expresse, alium sacerdotem, fatendum
est haud leves difficultates esse paritura. Etenim,
quoties eo absente advenirent fideles ad proprium
nomen Sodalitati dandum, vel ad benedictionem
coronis obtinendam, Rector, utpote absens, piis hisce
desideriis satisfacere non posset, nec alius sacerdos,
cum impossibile sit expressam delegationem in sin­
gulis casibus inopinate obvenientibus obtinere ab eo
qui praesens non adest. Itaque, cum intentio Summi
Pontificis sit certissime facilem reddere Rectori exe-

cutionem sui officii in commodum fidelium, et non
eam implicare, opinor, donec contrarium decernatur,
Rectorem satisfacere conditioni impositae si semel
pro semper enumeret alii sacerdoti singulos casus in
quibus, suo indicio, adest legitima causa cur ille per
delegationem vices Rectoris gerat. Quidquid sit, pla­
num est verba iusta de causa non stricte, sed benigne
sumi debere » (1).
55. — Rector Confraternitatis potest semper, ex
iusta causa, revocari a P. Generali Dominicanorum
et ab aliis substitui (c. 698, § 2). Item Rector potest
esse simul etiam Cappellanus Confraternitatis, dum­
modo semper prae oculis habeatur, quod aliud est
esse Rectorem Confraternitatis, aliud Cappellanum.
Rector est ille qui Sodalitati praeest, eius curam agit
eamque diffundere studet; Cappellanus vero, qui
designatus fuit ad servitium religiosum, quod Con­
fraternitas in propria Ecclesia aut Cappella peragere
intendit, uti Missam celebrare, quasdam functiones
facere, Processionibus interesse, etc...; quorum mu­
nerum si distincta ratio non retineatur, praeiudicium facile afferri potest ipsi regulari et legitimo
Sodalitatis progressui (Cfr. supra, pag. 76, n. 53).
56. — Denique notandum Rectorem, eo quod omni­
bus facultatibus superius enumeratis gaudet vi sui
muneris, iis uti non posse nisi in loco ubi instituta est
Confraternitas, — cum Rosarii Confraternitas sit asso­
ciatio in loco determinato erecta, — et donec in Recto­
ris munere perseveret. Intra tamen sui territorii fmes,
(1) P. Ceslao Carones, O. P., La Costiluzione Aposlolica « Ubi primum »
in Rosario. - Mem. Donvcnicane, anno 1899, p. 378.

potest ascriptos recipere ex quacumque mundi parte
proveniant, etiam per epistolam; item potest coronas
benedicere ceterasque Rosarii benedictiones imper­
tiri, etiamsi agatur de personis in Confraternitatem
non cooptatis (1).
§ VII. — De Consilio directivo
seu de administration e Confraternitatis.
t

57. — De Consilio administrativo seu de administratione loqui dum de Confraternitate SS. Rosarii
agitur, in qua non solum quisque potest sed debet,
sine exceptione, gratuito adseribi, et in qua ab uno
Directore omnia dependent, inopportunum videri
posset: at non ita. Nam, si absolute praescribitur ut
Sodalitati praesit semper Director seu Rector in
erectionis Diplomate designatus, nil impedit quo­
minus Director iste in promovendo Confraternitatis
bono a sodalibus prae ceteris zelo flagrantibus adiuvetur. Item, si expresse vetitum est taxas exigere
fidelibusque aliquid solvendum imponere actu quo in
Confraternitatem ascribuntur et vi huius ascriptionis,
minime prohibetur ab iisdem vel ab aliis liberas
oblationes recipere, dona, legata ad splendidiorem
caelestis Patronae cultum promovendum, ad eius­
dem praecipua Pesta honestiori pompa celebranda,
ad specialia Christianae pietatis opera exercenda in
bonum membrorum ipsius Sodalitatis aut aliorum, et
maxime in defunctorum suffragium. Valde utile
foret in lucem proferre eximia religionis et caritatis
opera elapsis temporibus instituta et conservata, a
(1) Acta S. Sedis pro Societ. SS. Rosarii, vol. I, c. III, u. 53. _
etiam can. 698, § 2.

çfr,

Confraternitatibus Rosarii, et ultimis hisce popu­
lorum perturbationibus ex toto vel ex parte pessum
data. Memorare sufficiat Romanam Confraternitatem
a Rosario in ecclesia S. Mariae supra Minervam,
quae non modo cultui SS. Virginis Rosarii magni­
ficentissime providebat, sed et quam plurimas Missas
celebrandas curabat in suffragium defunctorum confratrum: insuper quotannis plus quam centum pau­
peres puellas dotabat, ex illis pauperibus familiis
praecipue electas, quarum membra ad communem
Rosarii recitationem in Cappella Sodalitatis assidue
conveniebant (1).
Itaque, nedum possibile, sed optimum quidem
erit et traditione receptum, quin tamen praescrip­
tionibus Summorum Pontificum quidquam dero­
getur, ut sodales Confraternitatis, omnes aut sal­
tem animo libentiores, praeter beneficia Confraternitatis propria, in eiusdem incrementum speciales
fines sibi praefigant in proprium aut proximorum
commodum. Sic, e. g., poterunt inter se convenire
confratres de Missa singulo quoque ascripto dece­
dente celebranda, et de Missa sollemni in suffragium
omnium ascriptorum infra octavam Rosarii; vel
etiam de eligendo, in communi coemeterio, parti­
culari sepulchro, sicut aliae complures Sodalitates
consueverunt; vel denique de auxilio ferendo cui­
cumque alii pietatis et caritatis operi quod magis
idoneum videatur, uti infirmis succurrere, Christianas
scholas liberis ascriptorum educandis alere, bonos
libros diffundere, iuvenes puellas dotare, denique
omnes illos caritatis et apostolatus actus exercere
qui ad proprium et alienum bonum conferre valent.
(1) Ferrccci, Trattato di lutte le opere pie di Horna, Roma 1001, p. 221.

6 — Fanfan i, De Rosario.

Ad quae omnia praestanda palam est non solum
licere dona et oblationes recipere, sed etiam annuam
mensilemve taxam constituere, solvendam a confratribus, qui sponte velint specialibus hisce Soda­
litatis operibus participare; quae quidem opera, ut
diximus iam, necessaria minime sunt ut Confrater·
nitas ipsa subsistat cum omnibus privilegiis quae
a Summis Pontificibus fuere concessa; sed eiusdem
sunt veluti pulchra et gloriosa additamenta.
Exinde ergo necessitas particularis Statuti adiungendi Statuto generali Confraternitatis, et Consilii
directivi seu administrationis, quod sub Rectoris
dependentia occupetur in bonis Sodalitatis admini­
strandis, in eiusdem adimplendis obligationibus, de­
mum in omnibus specialibus operibus providendis
quae in Statutis contemplantur. Codex Canonici luris
notat (can. 717, § 2) quod si Confraternitas erecta
in Ecclesia non sua habeat proprium patrimonium,
hoc debet esse bene distinctum a bonis fabricae
Ecclesiae; idem dic si Ecclesia ubi erecta est Con­
fraternitas sit simul paroecialis; nam etiam tunc
patrimonium Confraternitatis separatim a bonis pa­
roeciae asservari debet.

58. — Quae autem esse debeant munia huius Con­
silii et singulorum officialium, Prioris videlicet, Con­
siliariorum, Custodis thesauri, Secretarii, etc. non
pro Confraternitate huius illiusve loci, sed generatim
pro omnibus Rosarii Sodalitatibus, non est tam facile
negotium determinare, cum valde inter se differant
opera quae singulae Sodalitates alenda suscipere
possunt, ipsaeque consuetudines maxime varientur
pro varietate regionum. Quamobrem ipse S. Pontifex
Leo XIII, decretis quae quamlibet Rosarii Confra-

ternitatem attingunt, plenam relinquit Sodalibus
libertatem «statuta sibi condendi sive quibus tota
regatur societas, sive quibus aliqui ad peculiaria
quaedam Christianae pietatis officia, collata etiam
pecunia si placuerit, saccis assumptis vel secus, ex­
citentur » ( 1 ).
Attamen duae sunt conditiones necessario ob­
servandae in huiusmodi Statutis conficiendis:
a) Nihil omnino derogandum est Statutis gene­
ralibus Confraternitatis, idque potissimum in iis quae
ascriptionem plane gratuitam respiciunt, sedulo mo­
nitis adscribendis plenam relinqui libertatem con­
trahendi vel secus speciales obligationes a Statutis
particularibus Sodalitatis impositas.
δ) Huiusmodi Statuta Episcopo probanda tradi
debent, antequam vim ullam exserere possint (2):
Episcopo, dico, et non Vicario Generali, qui ordinaria
sui officii auctoritate, non potest haec Statuta ap­
probare (3); neque Vicario Capitulari, qui ab istis
rebus, iuxta normas S. Congregationis, praestat ut
se abstineat (4).
In praxi suadendum est ut Directores qui debent
pro sua Confraternitate Statuta particularia con­
dere, assumant ut normam Statuta iam approbata
alterius Sodalitatis, e. g. Antiqua Statuta Conjraternitatis a Rosario erectae Romae in Ecclesia S. Mariae
supra Minervam; vel Societatis Florentinae S. Mariae
Novellae (5).
Itaque, recogitando ea quae anteactis temporibus
(1) Constit. « Ubi primum », § VII.
(2) Ibidem.
(3) S. C. Indulg., 20 Iui. 1868, 18 Aug. 1868.
(4) S. C. Indulg., 28 Nov. 1878.
(5) Cfr. Rosario. - Mem. Domcnicanc, a. 1886, pagg. 301, 433, 475;
a. 1903, pagg. 325, 378, 437.

circa pietatis et beneficentiae opera in sinu ipsius
Confraternitatis SS. Rosarii tam opportune acta
sunt, fas sit nobis brevem commentationem adiungere; scilicet quod hodie tenditur ad disiungendam,
plus quam aequum sit, beneficentiam Christianam a
religione et ab Ecclesia, dum vera in proximum ca­
ritas nil aliud est quam pars practica religionis: ab
Ecclesia nasci et ad Ecclesiam redire debet. Domus
Dei fuit et semper erit etiam domus panis; seu, aliis
verbis, praeter privatam fidelium caritatem, caritas
quoque publica et officialis decet quam maxime Ec­
clesiam quae, pauperes cum religione arte coniungens, factis ostendit in se ipsa tantum reperiri cen­
trum fontemque inexhaustum caritatis. Sicut igitur
antea validissimam in hoc tulerunt operam Sodalita­
tes, ita et nostris temporibus, per ipsas vel id genus
associationes, possit Ecclesia vitae publicae spiritum
Christianae caritatis ingerere; tunc enim ipsum ver­
bum eius magis adhuc proficuum ad egenorum multi­
tudinem perveniet, utpote quod roborat beneficentia,
quae est actus caritatis Christianae.
§ VIII. — De Sacello, Altari et Tabula (picta)
Confraternitatis.

59. — In Diplomate erectionis Confraternitatis a
SS. Rosario scriptum legimus: «Volumus... et omnino
observari iubemus, ut in Cappella vel Altari, eidem
Confratemitati a delegato sacerdote nomine nostro
addicendo, imago S. Patris nostri Dominici flexis
genibus de manu Deiparae Virginis Rosariw II reci­
pientis apponatur ». Mentio fit, uti patet, de Cap­
pella, de Altari et de Imagine Reginae SS. Rosarii:

de quibus rebus cum nondum verba fecerimus, op­
portunum ducimus in huius quoque ordinationis
momento et vi paulisper immorari.
In primis iustum profecto est et practice utile
ut Confraternitas Rosarii, ad instar cuiusque piae
associationis, habeat in Ecclesia, ubi erecta est, pro­
priam Cappellam. Sane, sicut templum est pro omni­
bus fidelibus specialis ille locus qui divino cultui et,
orationi reservatur; ita et Cappella est pro ascriptis
regia suae Dominae et Reginae, locus in quo, prae
ceteris, omnes intimius se fratres sentiunt, et in quo
oratio, communiter vel privatim facta, videtur magis
devota et efficax ad Dei Matrem ascendere. Accedit
quod indulgentias plurimas et privilegia Sacello
Confraternitatis a Rosario Summi Pontifices con­
cesserunt, ut infra videbimus (Cfr. cap. V, § 3).

60. — Nihilominus, quamquam optimum est ut
Sodalitas habeat propriam Cappellam ad suas functiones et exercitia peragenda, manifestum est id
plerumque fieri non posse, vel quia ecclesia ubi eri­
gitur Confraternitas non habet Cappellas, vel, si
quas habet, omnes iam consecratae sunt et sub aliis
titulis dedicatae. In utroque casu necesse est ut So­
dalitas, si non Cappellam, habeat saltem proprium
altare; et tunc pro Cappella Rosarii habebitur Ec­
clesia ipsa ubi erecta est Confraternitas, vel potius
quaelibet Ecclesiae pars unde altare Confraternitatis
visibile maneat. Altare autem Confratemitati addi­
cendum semper aderit, eo magis quod idem Altare
potest pluribus Confraternitatibus ut proprium de­
signari (1); quamvis hoc, ut in pluribus, non expediat,
(1) Cfr. Acta S. Sedis pro Societ. SS. Rosarii, vol. I, cap. XIII, η. 230.

propter litigia et inutiles quaestiones, quibus cap·
pellarum aut altarium inter Sodalitates communitas
solet ansam praebere.

61. — Ad Sacerdotem ad Confraternitatis ere­
ctionem deputatum determinare spectat quaenam
Cappella vel quodnam Confraternitatis altare haberi
debeat; quam determinationem ipse debebit in
Instrumento erectionis diligenter adnotare (1).
Animadverte tamen quod, etsi designatio huius­
modi fuerit omissa in actu erectionis Sodalitatis,
poterit semper fieri postea ab ipso Directore Confra­
ternitatis; imo plena datur Directori facultas, quin
recurrere debeat ad Generalem Magistrum Dominicanorum vel ad S. Sedem, transferendi Sodalitatem
Rosarii ab una in aliam Cappellam, designandi unum
altare potius quam aliud, dummodo hoc semper
fiat intra camdem ecclesiam et moneantur ascripti
ceterique fideles, quorum valde interest scire quale
sit altare Sodalitatis ad lucrandas indulgentias ipsi
annexas (2).
%

62. — Qua de causa Cappella aut Altare Rosarii
debet semper habere suum insigne, quod erit, ut
expresse praecipit Diploma erectionis, Imago picta
vel sculpta SS. Virginis sancto P. Dominico Rosarium
(1) Cfr. formulam instrumenti erectionis quod mittere solet P. Generalis,
replendum ab eo qui Confraternitatcm est erecturus.
(2) Cfr. Acta S. Sedis pro Societ. SS. Rosarii, vol. I, cap. 13, η. 231. —
P. Esser in suo libro Le S. Rosaire etc. c. XIII, p. 481, videtur contrariae
sententiae, hoc facto fretus quod Dominicam urbis Victoriae in Hispania,
ad transferendam Confraternitatom et imaginem Rosarii ab ima Cappella
in aliam eiusdem ecclesiae, petierunt et impetrarunt Bullam pontificiam.
— Nos secuti sumus Acta S. Sedis pro Societ. SS. Rosarii; ceterum Soda­
litas non erigitur a Rcv.mo P. Generali in mia cappella aut ad unum altare
exclusive, sed in tali ecclesia; iam vero mutare Cappellam vel Altare
non est mutare ecclesiam.

porrigentis. Antiquitus Diploma erectionis exigebat
ut circa tabulam aut in parietibus Cappellae exprime­
rentur etiam quindecim Rosarii mysteria, idque sub
poena nullitatis. Praxis quidem optima; at quia for­
tasse difficultates pariebat in erigendis Sodalitatibus,
S. C. Indulgentiarum plus semel declaravit id amplius
non requiri. Quod autem attinet ad ipsam Imaginem
Rosarii, consuetudo eam collocandi in Cappella aut
in Altari Rosarii, est certe laudabilis atque servanda,
non tamen ut conditio essentialis ad canonicam ere­
ctionem Confraternitatis (1). Neque magis necesse
est ut dicta Imago collocetur absolute super Altare,
quod tamen, sive ut tabulae principali, sive ut secun­
dariae, est locus eius naturalis: sufficit, si Altare est
iam aliis Sanctis dicatum, ut Imago Rosarii suspen­
datur parietibus Cappellae aut prope Altare (2);
cavendo semper ne auferatur ab uno Altari vel
Cappella Imago aliqua antiqua et culta, praesertim
B.mae Virginis, ut locus fiat novae Tabulae Rosarii.
Quod si neque Cappella, neque Altare, neque ipsa Ta­
bula consecrari possit SS. Virgini a Rosario, non ideo
Confraternitas legitime erecta cessat, cum minime
sub poena nullitatis haec praescripta intelligantur.
63. — In Ecclesiis ubi erecta est Confraternitas,
altare SS. Rosarii est privilegiatum non modo pro
defunctis Confratribus, verum etiam pro quocumque
defuncto, dummodo Sacerdos celebrans Sodalitati
fuerit ascriptus. Immo, si in ecclesia desit aliud al­
tare privilegiatum, altare SS. Rosarii manet privi·
(1) S. C. Indulo., 25 Sept. 1845, 31 Ian. 1848. — Post huiusmodi declara­
tiones S. C., abrasa sunt α Diplomate erectionis verba quae referebantur ad
quindecim mysteria Rosarii, ilUs dumtaxat relictis quae iniungunt ut in
CappeUa vel Altari Sodalitatis coUocctur tabula Rosarii.
(2) P. Esser O. P., Le S. Rosaire etc., c. XIII, p. 435.

legiatum pro quocumque Sacerdote, etsi Confrater·
nitati non aggregato, et pro quovis defuncto (1).
lam vero sciendum est Altare prwilegiatum illud
vocari cui benigna S. Sedis concessione, annexa est
Indulgentia plenaria defunctis, ut in pluribus, appli­
canda pro omni Missa quae ibidem celebratur; adeo
ut, si spectetur intentio concedentis, nempe Romani
Pontificis, et summa clavium potestas, propter indul­
gentiam Altari privilegiato annexam anima pro qua
applicatur Missa deberet ab omnibus Purgatorii cru­
ciatibus illico liberari. Non est igitur parvi momenti
huiusmodi favor Altaris privilegiati; qui ideo exci­
tare debet sive sacerdotes ascriptos ad celebrandum
quam saepissime ad altare Confraternitatis, sive fi­
deles ad exquirendum a sacerdotibus ut Missae in
suffragium defunctorum suorum, frequentius quam
fieri poterit ad dictum altare celebrentur (2).
64. — Etiam notandum, quod si Confraternitas
habeat Ecclesiam aut oratorium proprium, potest
ibi omnes functiones non paroeciales exercere independenter a parocho, dummodo tamen paroeciali
ministerio non noceant. Idem dicatur in casu quo
Paroecia erecta sit in ipsa Confraternitatis ecclesia
(can. 716, §§ 1 et 2). — Si, contra, Confraternitas non
habet ecclesiam aut oratorium proprium sed tantum
Cappellam, in hac dumtaxat habet ius exercendi
proprias functiones (can. 717, § 1); quod si conflictus
oriatur aut dubium, utrum functiones a Sodalitate
(1) Cir. infru, c. V, § 3: Index I ndulacnliaruin Rosarii a S. Sede appro­
batus.
(2) In Ecclesiis Dominicanorum, ob concessionem Benedicti XIII,
(Const. < Exponi nobis », 22 Sept. 1721) omnia altaria privilegiata sunt, cum
Sodales Ordinis celebrant, pro omnibus fidelibus, etiam si Confrateroitati
non sint ascripti.

in propria Ecclesia vel Cappella peractae, nocu­
mentum afferant necne ministerio paroeciali, ad
Ordinarium loci spectat et non ad Parochum, ius
definiendi quaestionem et statuendi practicas normas
servandas (can. 716, § 3).
§ IX. — De Processione et Conventu mensili.

65. — « Inter pios Sodalitatis usus, inquit Summus
Pontifex Leo XIII in Constitutione « Ubi primum »,
§ XIV, merito primum obtinet locum pompa illa
solemnis, qua, Deiparae honorandae causa, vicatim
proceditur, prima cuiusque mensis dominica, prae­
cipue vero prima octobris; quem morem, a saeculis
institutum, S. Pius V commendavit, Gregorius XIII
inter laudabilia instituta et consuetudines Sodalitatis
recensuit, multi denique Summi Pontifices Indulgen­
tiis locupletarunt » (1).
Dulcis profecto est commoratio in templis, ubi
inter faculas ardentes, incensi nubes, cantuum mo­
dulamina, Dei maiestas dominatur; ubi sacri ipsi
muri nos a caducarum rerum clamoribus abstra­
hendo ad adorandum et colendum Deum impel­
lunt. Sed fervor cordis, praesertim universi populi, in
orationis exsultatione indiget aliquando ex ipsa Dei
domo egredi, canticis vel lamentationibus immensum
caeli replere fornicem, qui unus aptus ei videtur
ad suam laetitiam pietatemque continendam. Sicque
hymnus Te Deum laudamus, in medio naturae templo
voce populi decantatus, aut poenitentialis psalmus
Miserere, qui per urbes flagellis desolatas submisse
(1) S. Pius V, < Consueverunt », 15 Sept. 1509; Gregorius XIII, ■ Monet
Apostolus», 1 Apr. 1573; Paulus V, Piorum Hominum, 17 Apr. 1608.

à

iteratur, efficiunt religiosas Processiones exsulta­
tionis aut poenitentiae, quarum sacra sublimitas
haud raro ingenia poetarum excitavit (1).
66. — Processiones, quas Summus Pontifex
Leo XIII fieri desiderat a Sodalitatibus Rosarii,
publice, ubi leges sinunt — intra Ecclesiam ubi tem­
porum iniuria extra non licet (2) — non solum eiusmodi religiosarum Processionum sublimitatem et
poësim redolent, sed etiam sunt summi momenti in
historia Ecclesiae propter memorandos triumphos
quos in anteactae aetatis calamitatibus populus
Christianus reportavit, praesertim de Tureis, qui
invasionibus et iniuriis superbiebant. O quot pro­
speri eventus per Rosarii processiones Christianum
populum beneficiis cumularunt! Celebris exstat, inter
alios, navalis victoria ad Naupactum de Tureis a
Christianis reportata die 7 Octobris anni 1571; quae
mirum in modum cognita est a S. Pio V Romae, eo
ipso momento
quo
ad
Naupactum
Christianorum
*
'·■
acies triumphabant, quaeque unanimi consensu Ro­
sarii processionibus, eo die per totum orbem Chri­
stianum ductis, attributa est.
Nec silentio sunt praetereundi triumphi ad Temeswar seu potius ad Peterwardein in Pannonia et
ad Corcyram insulam de Turearum tyrannide relati,
dum Romae eiusdem Summi Pontificis iussu age­
bantur solemnes Processiones ad impetrandam a
Virgine Deipara, terribili ut castrorum acie ordinata,
finalem victoriam (3).
(1) Confer. Sylvicm Pellico, Le Processioni, in Opere complete, Napoli
1884, pag. 240.
(2) Decr. Urbis et Orbis, 20 Aug. 1885, et Constit. < Ubi primum·, § XIV.
(3) Clemens XI, Cum alias, 3 Oct. 1716; Bullar. Ord. Pracd., vol. VI,
pag. 508.

57. __ Qui quidem eventus causa fuerunt cur Cle­
mens XI ad totam Ecclesiam extenderet annuum
(liem festum SS. Rosarii, iam a Gregorio XIII insti­
tutum, in memoriam victoriae ad Naupactum repor­
tatae, pro solis ecclesiis et cappellis, quae a Rosario
nomen mutuarentur (1). Insuper Summi Pontifices,
ob innumera a SS. Virgine, processionibus Rosarii
publice culta, accepta beneficia, plenariam indulgen­
tiam largiti sunt omnibus membris Confraternitatis,
qui iisdem intersint (2), collatis quoque Sodalitati
specialibus iuribus, quo facilior in dies harum
Processionum praxis reddatur·. Dum enim ad fa­
ciendas alias processiones requiritur generatin'! con­
sensus Ordinarii (can. 1293), Confraternitas a Ro­
sario iure gaudet processionaliter incedendi per pu­
blicas vias sine ulla praevia licentia sive Parochorum
sive ipsius Ordinarii; hic habet ius, si voluerit, sta­
tuendi vias percurrendas ; quae tamen semel statutae,
semper statutae manent (3). Pariter Confraternitas
potest interesse, quin ulla licentia indigeat, aliis proces­
sionibus et defunctorum exsequiis et quidem cum pro­
priis insignibus seu cum sacco et cruce elevata (4);
(1) Gregorius XIII, Monet Apostolus, 1 Apr. 1573; Bullar. Ord. Pracd.
vol. V, pag. 318; Breviarium Ord. Praed., Officium SS. Rosarii, Dom. I
Oct., lect. VI.
(2) Gregorius XIII < Ad augendam», 24 Oct. 1577; Leo XIII, Index
Indulgentiarum Rosarii, part. I, § III, η. 19. — Cfr. Rosario. - Memorie
Domenicane, armo 1903, pag. 408.
(3) Decretum S. Congr. Episc. et Rcgul., 24 Apr. 1582; Clemens VIII;
Decet Romanum, 27 Aug. 1597 ; Benedictus XIII, Insupremo, 10 April. 1725 ;
Pretiosus, 26 Maii 1727 ; Clemens XII, Cum sicut, 10 April. 1733; S. C’.
Episcop. et Reg., 18 Mali 1640; 7 Aug. 1716; 18 Iui. 1726. — Cfr. quoque
Bull. Ord. Praedicat, vol. V, pag. 543; vol. VI, pag. 508, 556, 598, 619.
733; vol. VII, pag. 30, 260; vol. VIII, pag. 543.
(4) Cfr. S. PlUM V, « Inter desiderabilia», 29 lunil 1569; Bullar. Ord. Pracd.,
vol. V, pag. 214. — Pellizzarium, Manuale Regularium, tom. II, tract. 8,
cap. 5, sect. 6, η. 285. — Bassi, Tractatus de Sodalitiis, scu de Confraternitatibus, q. I, nn. 2 et 10. — Pignatelli, Consultationes canonicae, tom. VIII,

processionibus vero ab Ordinario indictis intéresse
tenetur (can. 718).

68. — Ne autem liuiusmodi Processio, in prima
cuiusque mensis Dominica (1) peragenda, umquam
omittatur, saltem intra ecclesiam ubi temporum
iniuria extra non liceat, Summus Pontifex Leo XIII
dignatus est extendere ad omnes Sodalitatum SS. Ro­
sarii Rectores privilegium iam a Benedicto XIII
Ordini Praedicatorum concessum, eam transferendi
in aliam Dominica: H si forte ipso die in quem incidit
aliqua causa impediatur (2). Quod si « propter loci
angustiam et populi accursum ne per ecclesiam
quidem possit ea pompa commode duci, indulgemus
ut per interiorem ecclesiae ipsius ambitum, sacer­
dote cum clericis piae supplicationis causa circumeunte, Sodales qui adstant, Indulgentiis omnibus
frui possint eidem supplicationi adnexis » (3). Plura
a Summis Pontificibus praestari non poterant ad
sodales Confraternitatis excitandos, ut menstruae
Processioni intersint; maior inde fervor in omnibus
adscriptis desiderandus est ut, aliis deficientibus, me­
moria saltem conservetur solemnium praeteriti tem­
poris supplicationum, neve uberes earum fructus
amittantur.

69. — Animadvertere hic forsan iuvat quanta cum
utilitate et ascriptorum profectu Rector Sodalitatis,
consuit. 83, n. 82. — Monacelli, Formularium jori EccL, p. I, tit. VI, ad
forni. 11, nn. 5, G, 7, ubi movetur etiam quaestio: « utrum Sodalitas Ro­
sarii cogi possit ut intersit aliis publicis processionibus >.
(1) Prima mensis Dominica inteUigitur, in casu nostro, ea quae incidit
in primum diem mensis, aut quae huic proxime succedit.
(2) Const. « Ubi primum », § XIV.
(3) Ibidem.

aut alius pro eo, ante vel post Processionem, aliqua
verba faceret adstantibus ad modum brevis instru­
ctionis de ipso Rosario, explanando praesertim quin­
decim mysteria et applicando vitae practicae salu­
taria documenta quae nobis ex exemplis lesu et
Mariae proveniunt. Haec brevis instructio vel coilatio singulis mensibus ascriptis habita, ut multis
in locis obtinuit, quam maxime confert ad fovendum
et augendum animi fervorem, zelum de communibus
negotiis Sodalitatis, desiderium magis magisque
proficiendi in virtutum exercitio; cum scopus Soda­
litatis sit non tantum plures personas colligere sub
vexillo Reginae SS. Rosarii ut earum preces ascen­
dant unitae ad solium usque Virginis Deiparae faciliusque exaudiantur; sed etiam sanctificatio spi­
ritus cotidiana virtutum praxi, earum potissimum
quae magis in vita lesu et Mariae relucent, et quas
nos Rosarii recitatione mente pervolvimus; necnon
gustus verae devotionis et pietatis acquirendus. Quae
omnia cum magni momenti sint in vita Christiana,
a Rectore Sodalitatis rite explicata secundum docu­
menta Rosarii, non possunt ascriptorum corda non
penetrare, et spiritualis profectus miros effectus pro­
ducere.
Praeterea, Rectori quibusque mensibus parvam
instructionem habenti, occasio dabitur ascriptorum
in memoriam revocandi dies specialis devotionis pro
Confraternitate, ut in quibus recolitur' memoria
alicuius mysterii Rosarii vel praecipua festa Beatae
Virginis celebrantur: dies quoque ad Stationes visi­
tandas destinatos: eosque exhortandi ne tam pul­
chras occasiones amittant bonum faciendi lucrandique
Indulgentias ipsis concessas.
Oh, quot tunc beneficia secumferet menstruus iste

conventus! Et quot fructus sibi inde repromittere
poterunt illarum Sodalitatum Rectores, qui hoc fide­
liter et studiose peregerint!

CAPUT IV.

De Devotionibus annexis.
§ I. — De Rosario Perpetuo.

70. — Vera devotio, sicut caritas, inexhauribihs
est. Ingeniosa valde et in exitu saepe felix, tot ma­
nifestationibus Christiani cultus scit semper, cum
opus sit, novas et magis opportunas adiungere, dum­
modo Deus honoretur et accrescant in cordibus fides
et caritas. Sic videmus etiam devotionem erga Ma­
riale Rosarium sese evolvere variasque, saeculorum
decursu, induere formas, a Confraternitate proprie
dicta ad Rosarium Perpetuum, Rosarium Vivens,
Quindecim Sabbata Rosarii.
Cum iam sat fuse egerimus de Confraternitate,
quae prima forma est sub qua devotio erga Rosarium
plurimum profecit, reliquum est ut breviter etiam
de abis disseramus. A Rosario Perpetuo initium su­
mimus .*3D

71. — Rosarium Perpetuum est quod recitatur sin­
gulis diebus, singulis diei et noctis horis, sine ces­
satione, opera cuiusdam Associationis quae constat
ex ferventioribus ascriptis Confraternitati. Hi sibi
eligunt horam vel horas in quibus unusquisque se
obstringit ad recitandum integrum Rosarium, ut re­
citatione alterna nec umquam intermissa Coronae,

continenter ascendat de terra ad solium Mariae my­
sticarum rosarum odor, iuxta illud Scripturae: in
die clamavi et nocte coram te (1); qui clamor semper
in caelis exauditur.
Institutio Rosarii Perpetui ascendit ad primum
dimidium saeculi decimi septimi, nempe ad annum
circiter 1635. Prima idea tribuitur communiter
P. Petronio Martini (2), viro sanctitate claro con­
ventus Bononiensis Ordinis Praedicatorum, qui
«cum cuperet, prout refert P. Deinora (3), ut Virgo
Maria diu noctuque sine intermissione laudaretur’,
kalendis ianuariis anni 1635 edidit (o sanctum, lau­
dabile, caritativum et fructuosum inventum!) Rosa­
rium Perpetuum in Ecclesia Bononiensi ». Attamen
magis videtur historicis documentis conforme verum
conditorem Rosarii Perpetui exstitisse, semper eodem
anno 1635, Patrem Timotheum Ricci, florentinum ex
Ordine Praedicatorum et S. Catharinae de Ricci con­
sanguineum; quo etiam in casu P. Petronius Mar­
tini et P. loannes de Rechac permanerent semper
primi et impigerrimi eiusdem Rosarii propagatores,
alter in Italia alter vero in Galba (4).
Ceterum, quisquis huius devotionis inventor exsti­
terit, certum est hanc precandi formam et assidue
honorandi SS. Virginem a Rosario tanto favore
omnes esse prosecutos ut, duodecim tantum annis
post eius institutionem, P. Deinora asserere po(1) Ps. 87, v. 1 et alibi.
(2) Quidam, ut P. Pradel, aiunt eius nomen fuisse Martinum Petroni,
sed perperam (Cfr. P. Esser, Le S. Rosaire, XV, p. G06, not. 3).
(3) GioieUo del Rosario, impressum Cremao anno 1647, vix elapsis duo­
decim annis ab institutione Rosarii Perpetui.
(4) Cfr. Acta Capituli Generalis Fratrum Praedicat. Romae celebrati
a. 1650; edit. Reichert, Romae, 1902, p. 353. — Acta 8. Sedis pro Societ.
SS. Rosarii, vol. I, p. 175; P. Esser, LeS. Rosaire, chap. XV, p. 606, not. 1 ;
— Rosario - Menvoric Domcnicane, a. 1905, p. 50.

tuerit: «Tam sancta devotio ita percrebuit ut nulla
iam urbs in Italia reperiatur ubi non fuerit cum plausu
excepta; extra Itabam quoque, in Hispania, in
Gallia, et etiam in India a nostris Patribus praedi­
catam popub sunt amplexi. Ut de Italia tantum lo­
quar, cum diligentissime inspexerim et notaverim
ingentem praedictarum horarum numerum, eas ad
decies centena millia, et altius adhuc, ascendere de­
prehendi. Et ad commendationem tam pii sanctique
exercitii addo quod Romae, simul ac publicatum
est hoc Rosarium Perpetuum in nostra Ecclesia Minervitana, Summus Pontifex Urbanus VIII rei
certior factus, eam laudibus extollens voluit et ipse
horam suam habere, quae ei contigit lla vespertina,
die 22 Maii. Quo lesu Christi Vicarii facinore perculsi
multi Principes, Praelati et Cardinales, eum prompte
imitati, suas quisque horas sibi elegerunt » (1).
Et si Rosarii Perpetui fortuna non fuit semper flo­
rida, et sua pluribus in locis ruina tributum solvit
perturbationibus quae iam ab exitu saecufi decimi
octavi terrarum orbem subverterunt, numquam ta­
men ea devotio penitus interiit in Ecclesia, prae­
cipue vero in Ordine S. Dominici. A festo autem
Corporis Christi anni 1858, cum sodalis dominicanus
Augustinus Chardon febci mente concepit eam in
Galba sub nova forma instaurandi, videlicet cum hora
mensïli pro annua, brevi tempore refloruit non modo
in Galba, sed et in Belgio, in Hispania et in aliis
multis Europae regionibus, imo et in America. In
Belgio et regionibus Americae adsunt quoque Mo­
nasteria Sororum Dominicanarum a Rosario Per­
petuo, cum fine recitandi die ac nocte Rosarium co­
ci) Gioiello del Rosario, iam cit. pag. praeced.

ram SS. Sacramento et Imagine Deiparae Virginis a
Rosario, ne Sanctissimi Rosarii recitatio umquam
interrumpatur (1).
In Italia, patria vera et prima Rosarii Perpetui,
conamen apte restituendi hanc devotionem fecit
anno 1872 Pater Hyacinthus Angelus Celle, sodalis
dominicanus Bononiensis veneratae memoriae; sed
cum parvo et fugaci successu. Sic pervenitur usque
ad mensem octobris anni 1900 cum, opera Patris
Constantii Becchi ex Praedicatorum Ordine, Summo
Pontifice Leone XIII benedicente, etiam Italia in­
stauratum vidit, sub nova forma horae mensilis, Ro­
sarium Perpetuum; atque exinde nulli alii nationi
secunda effecta est in hoc laudis tributo SS. Rosarii
Reginae alacriter exsolvendo. Possit Rosarium Per­
petuum evadere ubique terrarum Associatio magis
magisque potens, vitamque vivere floridam et du­
raturam !
72. — Duae igitur sunt methodi constituendi As­
sociationem Rosarii Perpetui, videlicet horae annuae
et horae mensilis. Veteri methodo horae annuae unus­
quisque ascriptus se obligat ad recitandum integrum
Rosarium durante illa hora per annum, quae ei a
sorte vel a Directore assignatur momento quo in
Associationem cooptatur; hora mensili, e contra,
ascriptus recipit in se munus recitandi integrum Ro­
sarium semel in mense, illo die et illa hora quae, pro
eius libitu si desideret, assignabuntur a Directore in
pagella inscriptionis.
Utraque methodus est legitima et a Summis Pon­
ti) Cfr. Le Père Henri-Marie I veins d'Eeckouttc, des Frères Prêcheurs, par
le Père Vincent M. Van Caloen du même Ordre; Bruxelles 190G, deuxième
partie, chap. III.
7 — Fanfani, De Rosario,

tificibus approbata; sed secunda videtur praeferenda
propter maiorem fructum qui Ascriptis inde redundat
et securiorem stabilitatem Associationis. Quo factum
est ut hora annua paullatim exoleverit, vix aliquo sui
vestigio hic et illic relicto; atque in iis quoque ec­
clesiis ubi adhuc hora annua assignatur, nulla fere
cura adhibetur, ut apta Ascriptorum dispositione
semper adsint qui SS.mi Rosarii Reginam deprecentur. Mentione igitur facta de hora annua Rosarii
Perpetui tamquam de facto historico, in praesenti
unice occupabimur de Rosario Perpetuo cum hora
mensili, quale fuit approbatum et indulgentiis auctum
a f. r. Pio IX Summo Pontifice per Breve Postquam
Deo monente, datum die 12 Apr., anno 1867.

73. — Rosarium Perpetuum sub nova forma horae
mensilis qua instauratum est in Gallia, sic consti­
tuitur: Tota Associatio distinguitur in divisiones
et sectiones; et unaquaeque habet suum Praefectum,
ex ascriptis semper electum, qui ab ea nomen accipit.
Praefectus divisionis tot socios eligit quot sunt dies
in mense, assignando unicuique socio diem suum;
sicque obtinentur triginta et unus Praefecti sectionis;
ad quemlibet autem sectionis Praefectum pertinet
vicissim invenire alias viginti quattuor personas, ita
ut singulae viginti quattuor diei horae repleantur.
Quod si Associatio fidelium favorem nacta fuerit,
huiusmodi divisionis et sectionis Praefecti multiplica­
buntur pro numero ascriptorum, sicque obsequium
Virgini exhibitum manebit semper rite ordinatum
et continuum, quod demum est finis Associationis
praecipuus.
Ne autem Associatio careat necessaria unitate,
tam divisionis quam sectionis Praefectos moderatur

aliquis Director qui debet esse semper Religiosus ex
Ordine S. Dominici (1); totque sunt Associationes
inter se distinctae et independentes quot earumdem
Directores legitime designati ut iis praesint. Qua­
propter, ita Associatio constitui poterit ut totam
regionem sive nationem complectatur cum unico
Directore; vel unaquaeque Ordinis Provincia aut
etiam quilibet Conventus poterit habere proprium
Directorem Rosarii Perpetui et propriam Associa­
tionem, cum haec non sit Associatio localis, sed mere
personalis, nec determinatis limitibus comprehensa,
aut ligata particularibus ecclesiis: a libera volun­
tate Magistri Generalis aut Provincialis singularum
Provinciarum Ordinis S. Dominici unice dependet
decernere si una tantum aut plures debeant esse
Associationes Rosarii Perpetui in iis locis ad quae
eius iurisdictio extenditur (2). Quod necessario re­
quiritur est, ut quaelibet Associatio regatur ab aliquo
Directore Dominicano, totque numeret ascriptos, in
divisiones et sectiones distributos, quot sufficiant ad
replendas omnes horas unius saltem integri mensis.
Haec omnia colliguntur ex Brevi iam memorato
Summi Pontificis Pii IX, ubi clare describitur modus
constituendi Rosarium Perpetuum sub hac nova
forma. Et cum Summus Pontifex, ad hanc novam
formam respiciens, concedat indulgentias, videtur
aliter non posse constitui Rosarium Perpetuum sine
periculo eas amittendi. Attamen ex quadam Decla­
ratione S. Congregationis Indulgentiarum, data die
27 Nov. 1894 (3), constat distributionem sodalium,
(1) Breve Pii IX, supra cit.
(2) Cfr. Acta Capituli Generalis Lugdun. O. P., an. 1891, donunc. XXIII;
item, Friburgen., an. 1916, declarat. XXXIV.
(3) Cfr. Analecta O. P., vol. II, pag. 146, n. 4.

per divisiones et sectiones, etsi commendandam, non
pertinere ad essentiam Associationis; sed esse in po­
testate uniuscuiusque Directoris illam methodum
applicare, quoad distributionem horarum, quae, at­
tentis adiunctis loci, temporis et personarum, aptior
ei videatur; dummodo quoad cetera, observet et
observare faciat quae in Brevi Pii IX praescri­
buntur. Hinc est quod etiam Romae, cum gallica
constitutio Rosarii Perpetui opportuna visa non
fuerit, retinendo semper substantiam horae mensilis, electa est constitutio facilior, simplicior et
securior. Ita pro Praefectis divisionis et sectionis
invecti sunt zelatores et zélatrices ad quos spectat:
a) colligere, in suo quisque loco, nomina perso­
narum quae velint in Associatione connumerari;
b) nomina Associationis Directioni, die et hora
electa indicatis, tradere; c) distribuere singulis neoascriptis pagellam inscriptionis quam Directio sol­
licite transmittet; d) necnon Folia (vulgo Bollettini-Ricordo) (1), quae alternis mensibus mittuntur
tali numero, qui omnibus ascriptis quorum sunt ze­
latores sufficere possit.
Neque hac methodo periclitatur continua recita­
tio SS. Rosarii; siquidem cum Director habeat prae
oculis omnia ascriptorum nomina cum respectivis
horis et diebus eis assignatis, facillime deprehen­
dere poterit si qua diei vel noctis hora deficiat qui
(1) Quo melius Associationis iucrcmentum fervorque Ascriptorum pro­
moveantur, indispensubile est Folium quoddam (seu L·'oliMi no) mensile
vel bimestralo, ascriptis omnibus transmittendum, in quo flat praecipue
mentio gratiarum quas B. Virgo ascriptis dignata est impertiri, et defuncti
confratrum precibus commendentur. Pro impressione istitis BoUettini
et quovis aUo sumptu, poterit taxa ascriptis imponi vel spontaneae obla­
tiones ab iisdem recipi; num quam vero exigi taxa pro receptione in Asso­
ciationem quae, sicut iam diximus de ascriptione in Confratcrnitatc, debet
esse omnino gratuita.

Rosarium recitet, reique consulere rogando quosdam
ex ascribendis ut vacuas horas repleant, potius
quam alias ad arbitrium eligant. Praeterea, huiusmodi periculum prorsus eliminatur cum Associatio
numerosa evadit; tunc enim dum ascripti sunt li­
beri sibi eligendi diem et horam, haec ipsa libertas
de facto providet ut singuli dies et singulae cuiusque
diei horae occupentur.
'
Alii quoque beneficio praestat haec methodus,
reddendi videlicet faciliorem ingressum in Associa­
tionem illis personis quae tantum die festo gaudent
temporis opportunitate ad suum honoris tributum
Beatissimae Virgini exsolvendum. Etenim, cum iam
habeantur qui quolibet die mensis propriam horam
continenter peragunt, de facili personis quae pro
festis diebus negotiis occupantur, facultas fieri potest
sibi eligendi e. g. primam vel alteram vel tertiam vel
postremam mensis dominicam sine ullo praeiudicio
perpetuitatis. Et oh ! quot animarum devotio erga
SS. Virginem a Rosario, experientia novimus, hoc
modo convaluit. Quod certe assequi minime potuis­
sent, si ad suam horam peragendam debuissent diem
mensis eligere quae modo in dominicam, modo in
diem negotiorum incidit.

74. — Colligendo igitur, habemus quod conditiones
essentiales ut Associatio Rosarii Perpetui cum hora
mensili sit legitime constituta et fruatur indulgentiis
a Pio IX concessis, sunt quae sequuntur:
a) Ut ascripti Rosario Perpetuo iam pertineant
ad Confraternitatem Rosarii proprie dictam (1).
(1) Haec conditio non clare eruitur ex Decretis Apostolicis; sed fuit
semper, praesertim si sermo sit de Rosario Perpetuo mensili, adamussim
observata; ceterum convenientissimum est ut huiusmodi equitum Mariae
praestantissimum agmen, veniat ex communibus membris Confraternitatis.

b) Ut ascribantur alicui Associationi a Rosario
Perpetuo legitime constitutae sub Directione ali­
cuius Religiosi ex Ordine S. Dominici (1); cavendo
ut Ascripti huius Associationis ita distribuantur ut
omnes horas unius integri mensis repleant.
c) Ut diligenter integrum Rosarium recitent
Hora in pagella ascriptionis assignata (2).
d) Ut Hora assignata sit tantum una (3).
e) Ut die in quam incidit Hora (4), vel praece­
denti (5) aut subsequent! Dominica (6), Sacramenta
recipiant et aliquam ecclesiam visitent orando ad
intentionem Summi Pontificis, ut indulgentiam ple­
nariam Rosario Perpetuo propriam lucrentur (7).
Hae sunt obligationes essentiales Ascriptorum
Rosario Perpetuo; quae, sicut ceterae Sodalitati a
Rosario annexae, nuinquam sunt sub poena peccati:
(1) Director Rosarii Perpetui apprime distinguitur a Directore Contratornitatis; quocirca, ex eo quod aUquis sacerdos, saecularis aut regularis,
est Director Sodalitatis Rosarii, non sequitur oumdem esse Directorem
etiam Rosarii Perpetui. Ad summum poterit se occupare de Rosario Per­
petuo tamquam Zelator vel Praesidens, semper tamen sub dependentia
legitimi Directoris, videlicet alicuius Religiosi ex Ordino Praedicatorum.
(2) Qui quavis de causa non potest recitaro Rosarium hora sibi assignata,
curet ut ab aliquo alio suppleatur no laudis tributum erga B. Virginem
ullam patiatur interruptionem. Quo in casu tamen nec persona supplens
nec quae suppletur possunt lucrari plenariam indulgentiam ascriptis con­
cessam dic qua Horam peragunt, cum haec illis unico concedatur qui hora
assignata Rosarium recitabunt.
Idem dicatur si quis obliviscitur recitare Rosarium hora assignata et
alia hora aut die recitat: optime facit medendo propriae oblivioni vel im­
potentiae; stat tamen cum non posse lucrari indulgentiam plenariam, quia
non amplius recitat Rosarium hora assignata (Cfr. Breve Pii IX, supra
citat.).
(3) Ascripti ferveutiores bene potcrunt pro sua in SS. Virginem Rosarii
devotione p lures sibi eligere horas mensiles; sed indulgentiam plenariam
propriam Rosarii Perpetui semel in menso tantum lucrari poterunt (Cfr.
Breve Pii IX supra cit.).
(4) Breve Pii IX iam cit.
(5) S. Congr. Indulg., 6 Oct. 1870.
(6) S. Congr. Indulg., 10 Sept. 1898.
(7) Quoad tempus accedendi ad Sacramenta Confessionis et S. Co Illi· unionis, vide melius infra, cap. V, § 2.

agitur enim de voluntario obsequio SS.inae Virgini
praestito deque medio facillimo sese meritis, gratiis
et indulgentiis innumeris locupletandi. Quod bene
advertant Ascripti ad praecavendos conscientiae
scrupulos et anxietates, quorum nulla prorsus est
ratio.

!

75. — Quoad modum et locum Horam peragendi,
eadem potest fieri ubique: domi, in itinere, flexis
genibus vel sedendo; quamquam optimum est ut,
qui possunt, in Ecclesia faciant, et melius adhuc in
Cappella Virginis a Rosario. Hoc unum adverten­
dum est, videlicet quod hora sit completa et ea du­
rante quindecim decadum Rosarium indispensabiliter recitetur.
Ad complendam Horam praemitti possunt aut
adiungi, etiam infra unam et alteram partem, aliae
preces; non adeo tamen ut non suppetat tempus
ad recitandum integrum Rosarium, quod numquam
omitti debet. Ad hoc optime inserviunt parva Ma­
nualia quae impressa veneunt, quaeque multum
conferunt ad Horam rite peragendam. Sane in iis
preces ita distribuuntur', ut cum Rosarii recitatione
unius horae spatium totum repleant (1).
Qui nescit legere, integro Rosario, quod generatim
explicit hora nondum completa, adiungat alias preces
ad libitum vel aliud Rosarium iteret.

76. — Utilissimum est, etsi non necessarium, at­
tendere, dum per Horam recitatur Rosarium, ad
speciales intentiones quas prae mente habuit qui
Rosarium Perpetuum condidit; quaeque ob suam
(1) Italice proatat parvum Manuale: L’Ora del Rosario Perpetuo, edit. 14·,
Fircaze 1926.

praestantiam et momentum dignae sunt profecto
quae fidelium mentibus infigantur. Huiusmodi spe­
ciales intentiones tres recensentur: peccatores in
Mysteriis gaudiosis; in dolorosis agonisantes; in glo­
riosis vero animae in Purgatorio detentae (1). — Pec­
catores in statu perditionis versantur; ipsis enim
sterile evadit, nisi resipiscant, opus Redemptionis;
ideoque pro iis orare est cum Christo Redemptore
animarum saluti operam dare. — Agonizantium
aeternitas a momento dependet: unicus perfectae
contritionis actus potest eos salvare, sicut et unica
cogitationis culpa potest eos perdere. Quam neces­
sarium est igitur pro ipsis, omnibus horis, sine ces­
satione, preces fundere, cum omnibus horis sint qui
e vita decedunt ! — Et animas in Purgatorio de­
gentes, quae non iam possunt mereri, et expectant
ut ad Dei visionem admittantur manusque ad nos
supplices tendunt, nonne decet relevare recitatione
Coronae et applicatione tot Indulgentiarum, quae
S. Rosario annectuntur?
Alias tamen cuiusque generis intentiones formari
possunt, imo expedit interdum recedere a tribus
memoratis intentionibus, vel alias speciales cum
iisdem cumulare ad fines consequendos, qui prae
ceteris cordi sint Horam peragenti. Mysteriorum
Rosarii meditatio praebebit semper thesaurum inex­
haustum aiïectuum et reflexionum in proprium
commodum et alienum.
Itaque ferventissimus quisque clientum SS. Vir(1) P. Demora, Gioiello del SS. Rosario Perpetuo, da offrirsi alia gran
Matin di Dio Maria Fcrgine per la conversione de' peccatori, per Vaiulo
degli agonizzanti, per il suffragio dcllc anime dei Purgatorio, Milano 1G50. —
Ravicixi, Roseto prodigioso di Maria Vergine dei SS. Rosario, Montcûa·
scone, 1791, parte I, libr. III, c. 9, p. 220. — P. Esser, O. P., Ze S. Rosaire
de la très-Sainte Vierge, ch. XV, Paris 1894, pag. G15.

§ II. DE ROSARIO VIVENTI

I

105

ginis a Rosario horam sibi eligat sive diurnam sive
nocturnam, eamque transigat integrum Rosarium
alacriter recitando, defixis oculis in Deum incarna­
tum, in Deum crucifixum, in Deum dexterae Patris
in glorioso corpore assidentem. In benedictam Ma­
riam amantes obtutus iaciat, verecundam in gaudiis,
sanctam in doloribus, regnantem ad dexteram Filii,
superum turmis acclamatam, qui eam in caelis pulchre circumsaepiunt. Mente tranquilla recitet Pater,
moduletur dulciter Ave Maria; oret et supplicet
ardenter pro se, pro amicis, pro defunctis, pro infi­
delibus, pro miseris omnibus qui sui baptismatis
et aeternitatis immemores divinae ultioni velut
grex stupidus sese obiiciunt. Suspiret, plangat, cae­
lum respiciat et imploret. Sic Rosarii Perpetui hora,
concludit pius quidam et doctus Episcopus (1), erit
hora plena, hora lucis et castae laetitiae, hora paradisiaca.
§ II. — De Rosario Viventi.

77. — Nomine Rosarii Viventis venit « pia quae­
dam fidelium associatio, constans manipulis 15 per­
sonarum, quae cuiuslibet mensis initio inter se distri­
buunt quindecim Rosarii mysteria, cum obligatione
cotidie recitandi suam quisque decadem Mysterio
sibi assignato correspondentein ». Cuius piae praxis
origo eiusdem naturam et finem manifesta faciet.
Equidem, diximus iam, loquendo de Rosario
Perpetuo, quomodo et ea devotio debuerit, suo plu­
ribus in locis interitu, tributum solvere perturba­
tionibus quae ab exeunte decimo octavo saeculo
(1) Del Corona, in Rosario · Memoria Domcnicane, anno 1903, p. 52.

orbem universum subverterant (1). Sed non tantum
perseverantia et continuitas in oratione his de causis
defecerunt, sed et ipse orationis spiritus. Homines
non amplius credebant; quomodo igitur orare po­
terant? Hac itaque aetate, anno circiter 1826, opera
piae cuiusdam lugdunensis matronae, nomine Paulinae Mariae Jaricot, ortum habuit in Gallia, ubi
impietas maxime grassabatur, Associatio Rosarii
Viventis, eo fine ut paullatim populus denuo ora­
tioni assuesceret, sicut iam Opere Propagationis
Fidei, ab eadem Paulina instituto, provisum fuerat
ut ad fidem reduceretur (2).
Incepit pia domina suggerere omnibus personis
ad quas accedere poterat, ut cotidie recitarent unam
decadem illius praestantissimae orationis quae Ro­
sarium audit: quod quidem nec viros ab oratione
quam maxime alienos deterrere poterat. Dein ut
possent, hanc parvam Rosarii partem recitando, par­
ticipes fieri omnium beneficiorum integri Rosarii,
eos in totidem quindecim personarum manipulos col­
legit, et singulis zelatorem vel zelatricem, ex ipsis ma­
nipulis electos, praefecit, qui cuiusvis mensis initio
membris proprii manipuli quindecim Rosarii my­
steria distribuerent; ita ut unusquisque in proprio
manipulo determinatum mysterium repraesentaret,
et omnes simul efformarent veluti vivam imaginem
integri Rosarii SS. Virginis: unde nomen Rosarii
Viventis.
(1) Cfr. supra, pag. 96.
(2) MAURIN, Vie de Pauline-Marie Jaricot, Fondatrice de la Propagation
de la Foi, et du Rosaire Vivant, Paris 1878. — La fondatrice de la Propa­
gation de la Foi et du Rosaire Vivant. Souvenirs d'une amie sur la vie, les
oeuvres et les épreuves de Pauline-Marie Jaricot. Paris-Brirxollea, 1879. —
Tamburklm, Un'anima arnica delCuore FucaristicodiOcsùiPaolina Maria
Jancot, Fondatrice dell'Opcra della Propagazione della Fede). Marietti, To­
rino 1926. — Cfr. etiam P. Esser, Le Saint Rosaire, chap. XV, p. 578.

Res optime cessit, tantumque incrementi nactum
est Rosarium Vivens, ut ipsius Apostolicae Seclis be­
nevolentiam sibi conciliaverit. Sane Summus Ponti­
fex Gregorius XVI, instante Cardinali Lambruschini,
tunc temporis Lutetiae Parisiorum Legato, duos
primos Directores Generales Associationis directe
instituit, scilicet loannem Franciscum Bétemps, ec­
clesiae cathedralis lugdunensis canonicum, et Be­
nedictum Marduel, vicarium ecclesiae paroecialis
S. Rochi parisiensis (1). Insuper per Breve (2),
datum die 27 lan. 1832, concessit S. Pontifex Asso­
ciationi a Rosario Viventi complures Indulgentias
eamque uni ex Patribus Cardinalibus protegendam
commisit (3). Primus Cardinalis Protector Rosarii
Viventis fuit ipse Cardinalis Lambruschini, qui tan­
tum laboris et industriae adhibuerat, ut Associatio
a S. Sede approbaretur. Ei autem successerunt
Cardinales Odescalchi, Recanati, Villecourt; donec
Pius IX, Brevi dato die 17 Augusti 1877 (4), decla­
ravit Associationem a Rosario Viventi sub immediata
directione Magistri Generalis Dominicanorum; qui
est, ut vidimus (5), legitimus haeres eorum omnium
quae ad Rosarii devotionem spectant.
78. — Associatio Rosarii Viventis sic in praesenti
constituitur :
a) Aliquis sacerdos, et non alius (6), potest As­
sociationi praeesse. Ad ipsum vero pertinet zelatores
(1) Cfr. Acta S. Sedis pro Societ. SS. Rosarii, vol. I, cap. XVIII, ü. 350.
— P. Esser O. P., Le S. Rosaire etc., ch. XV, pog. 580.
(2) « Benedicente Domino ». — Cfr. Acta pro Societ. SS. Rosarii, vol. I,
cap. XII, n. 223.
(3) Ibidem, vol. I, c. XVIII, n. 350.
(4) « Quod iure hacreditario », Ibidem.
(5) Cfr. supra, cap. I, § 6, pag. 30 et ss.
(6) Cfr. Acta Ap. Sedis pro Societ. SS. Rosarii, vol. I, cap. XVIII, u. 350.

et zélatrices nominare, quorum unusquisque debet
invenire alias quattuordecim personas, quibus efformetur manipulus, et ipsis assignare initio cuiusque
mensis Mysterium meditandum (1). Si huiusmodi
quindecim personarum manipuli valde multiplicentur,
poterit Director, si ei visum fuerit, conferre titulum
Praesidentis vel alium similem pluribus personis, sive
foeminis sive maribus, quae certo zelatorum numero
praesint (2).
b) Ubi existit Confrateraitas Rosarii, eiusdem
Director, et ipse solus habet plenum ius semetipsum
praeficiendi etiam Associationi a Rosario Viventi (3).
In locis vero ubi Confraternitas non habetur, ius
nominandi Directores Rosarii Viventis Magistro Ge­
nerali F. Praedicatorum reservatur vel Provincialibus
eiusdem Ordinis ex eius delegatione, quae singulis in
sua Provincia commissa est: hac tamen differentia
quod P. Generalis gaudet facultate nominandi Dire­
ctores Generales, qui scilicet plura loca complectantur,
e. g., totam regionem vel dioecesim; dum Provinciales
possunt solummodo nominare Directores locales et
(1) Ibidem, n. 3G2.
(2) In locis ubi non existit Confraternitas SS. Rosarii, neque reperiuntur
sacerdotes qui Rosario Viventi praeesse velint, Provinciales Ordinis Do­
minicam, ad Rosarium Vivens propagandum, possunt hoc medio uti, prae­
ficiendo videlicet zelatoribus laicas personas cum nomine Praesidentium
(Cfr. Acta S. Sedis pro Societ. SS. Rosarii, Vol. I, c. XVIII, n. 3G3), sibi ipsis
Associationis directione reservata. Palam est nominationem zelatorum
non pertinere in hoc casu ad Présidentes, sed ad ipsos Provinciales qui
Directorum munere funguntur. Huiusmodi Praesidentibus, qui etiam Consi­
liarii sunt nuncupati, concessae fuerunt speciales indulgentiae, dummodo
legitime electi praesint saltem undecim zelatoribus (Ibidem, Vol. I, c. XII,
n. 223).
(3) Cfr. Acta S. Sedis etc., Vol. I, c. XVIII, η. 354. — Ex speciali conces­
sione Leonis XIII potest Magister Generalis Dominicanorum permittere
Superioribus Ordinum aut Congregationum religiosarum, tam virorum
quam mulierum, ut inter membra propriae Congregationis Associationem
a Rosario Viventi instituere valeant et Directoris muncre fungi, illis etiam
in locis ubi iam existit Confraternitas Rosarii. (S. C. Indulg., 18 Maii 1889).

unum tantum in singulis locis (1). Quod si istis in
locis Confraternitas SS. Rosarii erigatur, tunc etiam
Moderatio Rosarii Viventis transfertur' ipso facto ad
Directorem Confraternitatis, tam si veteres Directores
Rosarii Viventis instituti fuerint ad tempus, quam
ad vitam (2).
c) Ut quis membrum Associationis a Rosario
Viventi evadat et lucretur indulgentias, sufficit ut
annumeretur ab uno zelatore inter quindecim asso­
ciatos sui manipuli, nec ulla inscriptio requiritur (3);
unusquisque autem desinit pertinere ad Associa­
tionem eo ipso momento quo zelatori significet
sese ad eam amplius pertinere nolle. Item necesse
non est ut adscript! ad Rosarium Vivens sint quoque
ascripti ad Confraternitatem Rosarii.
iZ) Sodales Associationis nullam aliam habent obli­
gationem praeter quam recitare cotidie 1 Pater, 10 Ave
et 1 Gloria meditando mysterium a zelatore ipsis assi­
gnatum; et haec eadem obligatio non est sub peccato.
e) Mysteriorum distributio potest fieri a zelatori­
bus duobus modis : aut sortiendo quindecim Mysteria,
aut eadem successive mutando secundum ordinem
quo in consueta Rosarii recitatione enuntiantur.
Prima methodo zelator, initio cuiuslibet mensis (4),
(1) Cfr. Acta S. Sedis pro Societ. SS. Ros., Vol. I, c. XVIII, nn. 355,
356, 357.
(2) Ibidem, Vol. I, c. XVIII, n. 359.
(3) Initio in usu erant quaedam pagellae in quibus notabantur no­
mina componentium proprium manipulum: praesidentes inscribebant no­
mina zelatorum quibus praesidebant, directores autem notata habebant
nomina praesidentium. Sed, quoniam Assooiatio a Rosario Viventi numqnam habita est ut Confraternitas, nec umquam Confraternitati aequata,
semper retentum est quod, si ea inscriptio et adnotatio est opportuna As­
sociationi, nullatenus tamen requiritur ad lucrandas Indulgentias.
(Cfr. Acta S. Sedis pro Societ. SS. Ros., Vol. I, c. XVIII, n. 366).
(4) lusta dc causa, e. g. ad expcctandam diem Dominicam vel aliud
speciale festum, sortitio Mysteriorum potest differri ad quindecim dies
(Cfr. Acta S. Sedis pro Societ. SS. Ros., Vol. I, c. XVIII, n. 366).

coram pertinentibus ad suum manipulum aut saltem
duobus ex ipsis, sorte extrahit quindecim mysteria,
curatque ut moneantur Associati quodnam myste­
rium iisdem obtigerit. Altera methodo, quae magis
practica videtur, assignatis primum quindecim my­
steriis, unusquisque sodalis transit mense proximo
ad mysterium successivum. Utcumque fiat myste­
riorum mutatio, utilissimum est et paene indispensabile bono regimini
O
/ Associationis, commonefacere
ascriptos mysterii per mensem ab ipsis meditandi
ope pagellarum vel parvorum foliorum in quibus
repraesentetur et enuntietur Mysterium, indicata
insuper quadam virtute exercenda, et allato pulchro
aliquo Sanctorum exemplo vel sententia.
/) Ad lucrandas indulgentias necessario requi­
ritur ut singuli quindecim personarum manipuli
sint completi. Nihilominus, si mors alicuius sodalis
vel aha quaevis causa, inscio zelatore vacuum
efficiat, non ideo ceteri amittunt indulgentias, dum­
modo zelator, intra spatium unius mensis a die com­
pertae rei, aliud membrum sufficiat. Quod si, mani­
pulo completo remanente, aliquis sodalis oblivione,
negligentia vel alia quacumque ratione omittat re­
citare suam decadem, non alii, sed ipse solus, qui
susceptae obligationi fidelis non fuit, privatur in­
dulgentiis (1).
Haec, praesens constitutio Rosarii Viventis; quae
minime confundenda est cum aliis huius generis as­
sociationibus : quaevis unio vel fusio cum aliis Asso­
ciationibus ipsi existentiae Associationis a Rosario
Viventi attentat, cum eam magno indulgentiarum
beneficio defraudet. « Rosarium Vivens, scribebat
(1) Cfr. Ada S. Sedis pro Societ. SS. Ros., vol. I, c. XVIII, n. 36G.

ipsa institutrix paulo ante quam e vita migraret,
debet retinere suum nomen, suam formam, suam
constitutionem, sicut ab Ecclesia agnitum et appro­
batum est» (1). Quod etiam explicite declaravit su­
premus Rosarii Viventis Moderator, scilicet Generalis
Dominicanorum Magister, his verbis: «Expresse
declaramus non esse nisi unum Rosarium Vivens,
Ordini nostro omnino commissum, quod nulli alii
sodalitati, cuiusque sit nominis, sive Rosarii Aposto­
latus Orationis, sive Rosarii SS. Corclis lesu, sive
alterius huiusmodi, immixtum permittimus, ne pe­
riculum iacturae Indulgentiarum immineat... Pos­
sunt tamen socii Rosarii Viventis alias Associationes
participare, sed sub hac conditione expressa, quod
seorsim obligationibus unius et alterius societatis
satisfaciant, ita ut eo modo sodalitates confundere
nemini liceat » (2).
79. — Quaelibet tamen institutio arte coniungitur cum tempore quo nascitur; et candide fate­
mur Associationem a Rosario Viventi, quamquam opti­
mam in se, non esse tamen nisi figuram et imaginem
verae devotionis SS. Rosarii; quapropter, si huius­
modi Associatio Rosarii Viventis potest esse oppor­
tuna in aliquo loco, sicut opportunissima fuit in
Gallia initio saeculi elapsi, ad suaviter reducendos
circa thronum Reginae caelorum Christianos qui pe­
nitus orationis usum amiserint; si utilis esse po­
test quibusdam personis, nimis occupatis, vel in sua
devotione languentibus, vel infirmis (3); et prae­
ii) Cfr. P. Esser, Ο. P.» Zæ
Rosaire etc., ch. XV, pag. GOO.
(2) Cfr. Acta S. Sedis pro Soc. SS. Rosar., vol. I, cap. XVIII, n. 3G8.
(3) S. Congregatio Concilii die 12 Februarii an. 1914 specialia privilegia
concessit pro acquisitione Indulgentiarum huius piae Associationis, si inter
milites erigatur, videlicet: a) Armigeri huic associationi semel adscript!

112

C
ο

ο
ο

C. IV. DE DEVOTIONIBUS ANNEXIS

cipue si multum prodesse potest pueris ut a teneris
annis assuescant cotidianae Rosarii recitationi (1);
non est obliviscendum Rosarium Vivens nil aliud
esse quam tirocinium et medium ad perveniendum
ad integri Rosarii recitationem et ingressum in
Confraternitatem, ubi et uberiores sunt fructus et
multo copiosior thesaurus Indulgentiarum, quae
acquiri possunt. Haec fuit intentio illius quae As­
sociationem a Rosario Viventi condidit; haec intentio
Ecclesiae in eadem Associatione approbanda; haec
denique esse debet intentio omnium eorum qui ad
B. Virginem magis magisque honorandam Rosa­
rium Vivens propagant. Generosos cum Domina
nostra quam maxime esse convenit, cum optima
Mater obsequia sibi oblata nobis cumulate rependat.
§ III. — De Quindecim Sabbatis.

80. — Devotio Quindecim Sabbatorum consistit
in serie quorumdam exercitiorum spiritualium, quae
per quindecim consecutiva sabbata peraguntur in
honorem quindecim mysteriorum SS. Rosarii.
concessas aut concedendas lucrari queunt indulgentias, licet aliquando
quindenarius recitantium numerus non compleatur, aut successiva myste­
riorum mutatio non observetur; — b) P. Generali Ordinis tribuitur facultas
designandi sacerdotem qui Dirigentis generalis titulo gaudeat et munere
fungatur, ct designandi pariter Directores locales eiusdem Associationis
sacerdotes, ex illis nimirum qui dc militibus curam spiritualem habent
(S. Cong. Concilii, 12 Febr. 1914; — cfr. Analecta O. P., an. 1914, p. 415).
Concessae fuerunt pro militibus etiam speciales indulgentiae, dc quibus
infra, p. 186, in nota 3.
(1) Rosarium Vivens, iam late in Gallia diffusum sub titulo Le Rosaire
des Enfants, in Italia quoque magis in dies propagatur sub nomine I
piccoli Rosarianti. Et sane, ad assuefaciendos puerulos ut cotidie Beatam
Virginem mente recolant, Rosarium Vivens est medium opportunissimum
fructusque salutares producit in teneris illis animabus, sicut colligi potest
ex relatione Le Rosaire des Enfants, quam ad Marialem o toto orbe Conven­
tum Romae a. 1901 celebratum habuit P. Body dominicanus, primus Ro­
sarii inter pueros constitutor.

Cuius praxis origo videtur esse repetenda a medio
circiter saeculo xvn; et instituta dicitur primum in
Tolosana Ecclesia Dominicanorum paulo post in­
signem victoriam a rege Francorum Ludovico XIII,
SS. Rosarii Regina intercedente, reportatam. Quod
factum sic narratur: — Calvinistae et Hugonottae,
terribiles haeretici saeculi xvn, captis armis, Gal­
liam commovebant, desolationem et excidium ubi­
que disseminantes. Quos cum rex Ludovicus XIII
insectaretur, ipsi se in arcem de la Rochelle, expu­
gnatu difficillimam, receperunt. Rex Ludovicus, iure
merito iustus appellatus, animo non defecit; et
unice Victoriarum Reginae confidens, priusquam
infaustum haeresis receptaculum obsidione cingeret,
se contulit pedibus, ipse cum tota aula, ad altare
Reginae Victoriarum dicatum, quod Carolus VI
extruendum curaverat Parisiis anno 1382 post
triumphum de Rosebecque, intercessione Beatis­
simae Virginis obtentum. Dein e castris scripsit Re­
ginae Matri Mariae de Medicis, rogans ut publicas
preces indiceret pro bono exitu suscepti belli. Ad
hoc electa est ecclesia S. Honorati curae Patrum
Dominicanorum commissa; et die 20 maii anni 1627,
ipse Archiepiscopus, praesentibus Regina Matre,
Regina Regente Anna de Austria, Duce Aurelianensi, necnon duobus purpuratis Patribus, de la
Rochefoucauld et de Berulle, praelatis plurimis atque
ingenti populi multitudine, incepit elata voce Ro­
sarium pro incolumitate sacrae Regis personae eiusque armorum prosperitate. Huiusmodi praxis ite­
rata est magna cum devotione sabbatis successivis;
atque rex, cum comperisset quam ferventer Parisiis
oraretur, voluit ut ipsis in castris Patres Dominicani,
qui semper exercitum comitabantur ad Sacra] II enta
8 — Fanfani, Dc Rosario.

ministranda et infirmis succurrendum, devotionem
Rosarii militibus praedicarent, eosque hortarentur
ut cum fervore illud recitarent, plus quam quindecim
^nillibus coronarum ad rem inter milites distributis.
Praelio commisso, haeretici penitus dissipati sunt;
et rex, tam faustum eventum protectioni Reginae
SS. Rosarii ascribens, voluit ut Patres Praedica­
tores primi in illam civitatem ingrederentur can­
tando litanias Beatissimae Virginis. Vexillum eos
praecedebat cuius una facies depictam referebat
imaginem Crucifixi, altera vero Beatae Virginis cum
inscriptione: Gaude, Maria Virgo, cunctas haereses
sola interemisti in universo mundo (1).
Praeterea, ad perpetuam facti memoriam, rex
aedificandam iussit sub titulo Nostrae Dominae Victo­
riarum Ecclesiam, quae hodie inter omnes parisienses ecclesias celeberrima evasit; Dominicani
autem arbitrati sunt Virgini magis acceptum consti­
tuere et propagare, occasione huius insignis victoriae,
devotionem Quindecim Sabbatorum SS. Rosarii.
Consuetudo honorandi Virginem Benedictam die
sabbati est antiquissima in Ecclesia. Iam enim Ezechiel
propheta dixerat: Porta atrii interioris, quae respicit
ad orientem, die sabbati aperietur... Et adorabit po­
pulus ad ostium portae illius in sabbatis (xlvi, 1, 3).
Et Ecclesia, divinitus inspirata, semper agnovit in
porta illa mysteriosa Templi Ierosolimitani praefi­
ci) Cfr. SOANZIO, La divozione dei SS. Rosario, Torino 1794, qui auctor
dicit se hanc narrationem eruisse ex libro Exercices Spirituelles etc., Paris
1703, Patris Mespolie, dominicani. — Cfr. Chery, Storia generale del Ro­
sario, pag. 87. — Hoc facto quoque intelligitur cur Ludo vicus XIII, ta­
lium triumphorum memor, voluerit ut cius Delphinus, vix sex dies natus,
inscriberetur a Religiosis Dominicains Parialensibus Confratemitati SS. Ro­
sarii. cura interea uni eorum commissa recitandi Rosarium pro Delphino,
donec is per se ipsum recitare posset (Cfr. Morassi, II Rosario di Maria,
c. II, § 4, p. 133, nota).

gurari Mariam, portam Summi Regis, quae luce
splendet fulgidissima: Tu regis alti ianua, et aula
lucis fulgida (1). Insuper Sabbatum est dies requietis,
et Maria est requies et pax peccatoris ad Deum redire
volentis: a requiete tam caelestis Sabbati procedit
anima peccatoris ad ineffabilia gaudia Dominicae,
quae est quies in Deo per gratiam recuperatam (2).
Hinc nil mirum si Dominicani, semper alacres in
alendo et propagando SS. Virginis cultu, rati sint
Eidem fore acceptissimum die Sabbati honorari
specialibus exercitiis, praestantissimam devotionem
SS. Rosarii spectantibus; eo vel magis quod splen­
dida victoria ad La Rochelle, intercessione bene­
dictae Virginis parta, quaeque per plura sabbata
successiva sanctae Coronae recitatione implorata
fuerat, eius rei luculentissimum suppeditabat argu­
mentum.
Hoc certum est quod pauci tantum anni inter­
fuerunt inter cladem haereticis a Ludovico XIII
inflictam et institutionem piae praxis Quindecim
Sabbatorum in Tolosana ecclesia Dominicanorum. Et
quia, ut plures auctores tradunt, pium hoc exerci­
tium insignes gratiae illico subsecutae sunt, simul ac
ab Ecclesia fuit approbatum et Indulgentiis auctum,
nullus fuit Dominicanorum Conventus ubi devotio
Quindecim Sabbatorum non perageretur.
Nostra aetate, cum propter exhortationes Sum­
morum Pontificum recitatio SS. Rosarii Coronae
magis in usum et familiaritatem venerit, etiam praxis
Quindecim Sabbatorum refloruit non sine magno,
tam in spiritualibus quam in temporalibus, animarum
emolumento.
(1) Brev. Rom., in comm. B. Μ. V.
(2) Cfr. Ros. · Mem. Dorn., anno VI, 1889, p. 44.

batae ad peragendum exercitium Quindecim Sab­
batorum, una videlicet pro simplicibus fidelibus,
altera pro Ascriptis ad Sodalitatem Rosarii, duplicis
quoque generis sunt opera ad huiusmodi pium exer­
citium explendum praescripta.
Ascriptis ad Confraternitatem, qui peragere cupiant
Quindecim Sabbata, iniungitur ut confiteantur et com­
municent per quindecim sabbata consecutiva, et visitent
unoquoque sabbato Ecclesiam ubi erecta est Confraternitas, ibidem orando ad mentem Summi Pontificis (1).
Ceteris aiitem fidelibus, Con fraternitati non ascrip­
tis, praescribitur, ut ad peragenda Quindecim Sab­
bata accedant per quindecim sabbata consécutif
ad sacramenta Poenitentiae et Eucharistiae, et sin­
gulis hisce sabbatis recitent tertiam saltem Rosarii
partem, vel Mysteria Sacratissimi Rosarii devote
meditentur (2). Qui vero, loquendo semper de sim­
plicibus fidelibus, propter statum vel conditionem,
quindecim consecutiva sabbata nequit Virgini conse­
crare, potest iisdem sufficere quindecim dominicas,
dummodo et ipsae sint consecutivae. Quare ad per­
agendum exercitium hoc diebus dominicis loco sab­
batorum, adhibenda est exclusive secunda metho­
dus, cum facultas substituendi sabbatis dominicas
facta sit fidelibus in genere, sine ulla mentione Ascri­
ptorum ad Confraternitatem (3). Adverte insuper
quod in neutra methodo taxative praescribitur ut
unoquoque sabbato fiat meditatio super uno e quin­
decim mysteriis Rosarii, ut communiter habent
Methodi impressae ad bene peragendum exercitium
(1) Pius IX, Decr. S. C. Indulg., 12 Dec. 1849.
(2) Leo XIII, Dccr. S. C. Indulg., 21 Sept. 1889.
(3) Raccolla dcllc Indulgence, ediz. 1898, n. 197.

Quindecim Sabbatorum (1); tamen ea praxis utilis ad­
modum est ad augendam efficaciam huius salutaris
devotionis. Etenim una ex rationibus cur tam paucae
inveniuntur animae vere devotae, in eo procul dubio
reponenda est quod parum considerant Vitam Do­
mini Nostri lesu Christi; dum Sancti nullum aliud
exemplar habuerunt cui propriam vitam conformare
conarentur, quam Crucifixum. Iam vero, devote et
successive meditando in unoquoque ex Quindecim
Sabbatis vel Dominicis unum ex Quindecim My­
steriis SS. Eosarii, aliquod scilicet principale pun­
ctum vitae lesu et Mariae eo solemni tempore quod
S. Communionem antecedit vel subsequitur, facilius
figitur in mente tota utriusque vita, seu totum
Evangelium ad praxim reductum. Et saepe per diem
mente recolendo quidquid Ipsi pro nobis egerunt
atque toleraverunt, magis magisque amor noster in
Deum, desideriumque conformandi nostram vitam
cum vita sanctissima lesu et Mariae exardescet.
Quo in loco aliud quoque notare iuvat magnum
beneficium, quod praeter honorem Virgini exhibi­
tum et innumeros favores qui Ea intercedente obti­
nentur, Christianis animabus ex praxi Quindecim
Sabbatorum provenire solet: nimirum repetita, certo
temporis spatio, Sacramentorum susceptio, quae
plurimum confert ad Christianorum conscientias
emundandas, ad noxium humanarum passionum
germen radicitus convellendum atque ad excitandos
tepidos ut Angelorum pane frequenter reficiantur.
Sane, si plerisque Christianis proponatur ut semel in
hebdomada ad Sacramenta accedant ea sola ratione
quod frequentia Sacramentorum unum est ex mediis
(1) Cfr. italice Novaro Ο. P.» I Quindici Sabati in onore dc' Quindici
Mislcri del SS. Rosario, 12‘ ediziono, Roma 1928.

praecipuis ad proficiendum in vita Christiana et ad
debellandas tot pravas passiones quibus in eosdem
semper defectus prolabuntur, saepe renuunt; sed a
Maria se nosse invitatum, id profecto intima cordis
commovet nec ullus erit qui resistere audeat. Sic
igitur Quindecim Sabbata medium praebent efficacissimum etiam ad praeparandas animas ad fre­
quentem Communionem, quae tantopere, recenter
quoque, inculcata est a Summis Pontificibus, ut ala­
tur in fidelibus verus et fortis spiritus Christianus (1).

82. — Quindecim Sabbatorum devotio peragi
potest quocumque tempore et, quoties placuerit,
successive iterari. Sed tempus prae ceteris opportu­
num sunt Quindecim Sabbata immediate praece­
dentia Festum SS. Rosarii, quod celebratur, saltem
quoad externam solemnitatem, Dominica prima
Octobris (2). Etenim, ut digne praeparemur ad
fructuose celebrandum Festum SS. Rosarii, quid
melius quam exercitium Quindecim Sabbatorum,
destinatum, ut diximus, non solum ad Deiparam
Virginem honorandam, sed etiam ad proficiendum
in eius virtutum imitatione? (3).

83. — Praxis Quidecim Sabbatorum ditata fuit
a Summis Pontificibus variis Indulgentiis prout una
(1) Cfr. S. C. C&ncüii, 20 Dec. 1905.
(2) Cfr. melius infra, n. 84, pag. 120.
(3) Ad sciendum quandonam incipi debeant Quindecim Sabbata in prae­
parationem ad Festum SS. Rosarii, inspiciatur hoc paradigma:
Si Festum SS. Rosarii incidit die 1 Oct,, lum sabbatum est die 24 lunii.
Si Festum incidit die 2 Oct., lum Sabbatum est die 25 lunii.

vel altera methodo peraguntur; at de Indulgentiis
suo loco (1). Hic tantum quaedam dubia resolvimus :
a) Pro iis qui qualibet hebdomada confitentur,
sufficitne confessio septimanalis, etsi sabbato non fiat?
R. — Certe sufficit, imo sufficit confessio bis in
mense peracta; et qui quotidie sanctam Communio­
nem recipiunt, aut saltem quinquies per hebdoma­
dam, possunt etiam ad longius tempus, iudicio confessarii vel directoris Confessionem differre (can. 931, § 3).
Ιή Potestne Communio in quavis ecclesia recipi?
R. — Potest; sed, nisi grave obstet incommodum,
decet ut, praesertim Ascripti, eam recipiant in ec­
clesia ubi erecta est Confraternitas. Communio potest
quoque fieri die Veneris, vel Dominica (can. 931, § 1).
c) Qui pium exercitium incepit die Sabbati, si
semel aut iterum eo die sit impeditus, potest substi­
tuere Sabbato Dominicam?
R. — Iudicio nostro potest, nam intentio Summi
Pontificis concedentis ut pium exercitium transferri
posset in Dominicam, ea demum fuit ut fideles die
Sabbati impediti, possent die Dominica hanc de­
votionem peragere sine amissione Indulgentiarum.
Forte tamen, cum hodie liceat anticipare vel differre
Communionem die praecedenti vel sequenti, sicut
supra dictum est, si quo sabbato Communio im­
pediatur, melius erit et pro Indulgentiis tutius,
adimplere sabbato alia exercitia, scilicet recitationem
Rosarii, vel meditationem Mysteriorum, vel visita­
tionem etc., et in dominicam remittere vel die
veneris anticipare Sacram Communionem.
d) Si quis, et propter grave impedimentum, to­
talité)' omitteret unum Sabbatum vel unam Dominicam
(1) Cfr. infra, pagg. 177 et 178.

cum intentione adiungendi in fine exercitii aliud Sab­
batum vél aliam Dominicam, lucratur ne Indulgentias!
R. — Negative, ut nobis videtur; nam explicite
dicitur quod Sabbata vel Dominicas consecutiva esse
debent (1).
e) Ascriptus Confraternitati potest peragere Quin­
decim Sabbata iuxta methodum pro omnibus fidelibus
praescriptam, vel debet necessario sequi methodum pro
Ascriptis statutam F
R. — Potest eligere ad libitum unam vel alteram
methodum, quoniam non desiit, ascriptione, frui
privilegiis omnium fidelium; si tamen pro Sabbato
velit pium exercitium Dominica peragere, debet ne­
cessario methodum omnibus fidelibus communem
sequi, uti supra diximus (2).
/) Potest quis Indulgentias utriusque methodi simul
lucrari?
R. — Videtur esse negandum, nam agitur de
eadem concessione sub duplici methodo, eligenda
ad arbitrium illius qui peragit dictum exercitium
Quindecim Sabbatorum. Quare si unam methodum
elegeris, hoc ipso altera excluditur.
§ IV. — De Festo Sacratissimi Rosarii
deque Mense Octobri.

84. — « Sumite Psalterium ineundum in insigni
die solemnitatis vestrae, et exsultate Virgini adiutrici nostrae » (3). Sic Ecclesia dulcissime invitat
fideles, praecipue vero Ascriptos ad Confraterni(1) Cfr. supra, pagg. 112 et 116.
(2) Cfr. supra, n. 81, pag. 116.
(3) Breviar. Domiuic., In Solcmnitate SS. Rosarii, rç. I.

tatem Rosarii, ad celebrandum quotannis Festum
SS. Rosarii. Est invitatio ad gaudium, ad exsulta­
tionem, quoniam dies illa commemorat unum ex
pulcherrimis triumphis in historia Mariahs Rosarii,
spemque cordibus ingerit triumphi gloriaeque coe­
lestis.
Origo Festi SS. Rosarii non ascendit ultra an­
num 1571. Usque ad eam aetatem, Rosarium, quo­
modocumque indicatur de tempore institutionis,
certe non habuit speciale festum; et ad summum
rosariantes suum Festum celebrabant, ut vult tra­
ditio, ipso die Annuntiationis, quo recolitur primum
SS. Rosarii mysterium, apto propterea ut in festum
patronale devotorum sacrae Coronae destinaretur (1).
Sed sub finem saeculi decimi sexti, regnante Sancto
Pio V, dominicano et sacrae Coronae addictissimo,
tale contigit factum quod, cum sine dubio sit gloria
pulcherrima Rosarii et origo specialis Festi quod no­
mine Festi SS. Rosarii hodie celebramus, silentio non
est praetereundum.
Die 7 octobris anni 1571 ad Naupactum pugna­
tum est, inter Christianos et tureas, maximum aetatis
nostrae navale proelium. Ferox Sciimus II, turcicus
imperator, victoriis iam reportatis insipienter elatus,
se usque Romam adventurum iuraverat ad Sedem
Petri diruendam, proque ea ficturum bicornis lunae
vexillum, mutato Christianorum principe templo in
stabulum equis Multamedis. Et Sciimus II vir erat
propositi tenax. Tunc Summus Pontifex Pius V,
Christianis principibus ad communium rerum tute­
lam excitatis, omni studio egit ut potentissima Dei
(1) In veteri altari Rosarii in Ecclesia porusina S. Dominici adhuc hodio
leguntur haec verba: Beatissimae Pirffini Annuntiatae Sacratissimi Itosani Praesidi Perpetuae dicatum.

Mater, Rosarii prece implorata, nomini Christiano
propitia succurreret. Nobilissimum sane spectaculum,
iis diebus caelo terraeque exhibitum, omnium in se
mentes animosque convertens ! Hinc enim Christifideles, non procul a Corinthiaco sinu, vitam et san­
guinem pro religionis patriaeque incolumitate fundere
parati, hostem interriti opperiebantur; illinc piae
supplicantium turmae Mariam inclamabant, Ma­
riam ex Rosarii formula iteratis vicibus consaluta­
bant, ut astantibus adesset ad victoriam. Proelium
ad Naupactum in undis commissum est. Tradunt
historiae (1) quod S. Pius V die 7 octobris, viginti
diebus nondum elapsis ex quo classis Christiana
Messanae portum reliquerat, se a suis repente re­
trahens faciem fenestra exseruit; et cum, fixis in
caelum oculis veluti in extasim raptus, paulisper
constitisset, inde recedens exclamavit : « Vicimus,
vicimus! Dei favore et Sanctissimae Virginis ope
sumus incolumes! Nos ibimus ad S. Mariae supra
IMinervam fidelitatem nostram Rosario promissuri
pro tanta Christianorum victoria ». Et vere victum
fuerat.
Ob quam rem idem Summus Pontifex decrevit in­
serendam Litaniis Lauretanis invocationem Auxilium
Christianorum, diem que celeberrimi proelii anniver­
sariam in honorem Virginis Victoriarum solemniter
consecrandam.
Ea fuit origo
o Solemnitatis SS. Rosarii sub titulo
β. Mariae Victoriarum; donec Gregorius XIII, Saucti
Pii V successor, propter solemnem Rosarii suppli­
cationem iam tum prima cuiuslibet mensis dominica
fieri solitam (2), festum recolendum statuit in prima
(1) Cfr. etiam Breviarium Romanum, die 5 Maii, festo S. Pii V.
(2) Cfr. supra, c. Ill, § IX.

dominica Octobris sub nuncupatione Festi SS. Roi sarii, ut significaret Rosarium fuisse veluti mysticam
fundam quae minacem Islamismi Goliath sine ereI ctionis spe feliciter prostraverat.
Similiter saeculo xvn aliae nobilissimae victoriae
reportatae sunt de Tureis ad Ternes wariam in Hungaria et Corcyram insulam, duobus diebus Virgini
sacris et post multas ad Eam fusas preces iuxta pium
Rosarii ritum. Unde Clemens XI, grati animi si­
gnificatione et variorum etiam principum desideriis
obsecundans, Solemnitatem Rosarii quae prius cele­
brabatur in aliquibus tantum regionibus et in illis
ecclesiis ubi aderat Cappella vel Altare Rosarii, ad
totum Christianum orbem extendit (1).
Denique Summus Pontifex Leo XIII, quo propitiorem, ut ipse dicit, sese nobis exhibeat potentissima ista Regina, ad eamdem magis magisque sub
invocatione Rosarii honorandam eiusque cultum
augendum, ad ritum duplicis secundae classis evexit
pro tota Ecclesia Festum SS. Rosarii (2).
Hodie vero, reformato a Pio X kalendario ecclesia­
stico, Festum Sacratissimi Rosarii denuo reductum
est pro universa Ecclesia ad diem fixam 7 Octobris,
anniversariam, ut supra diximus, celebris puguae ad
Naupactum. Tamen, quia multis in locis invaluerat
usus celebrandi dictum Festum la Dominica Octo­
bris, et etiam quia die dominica festum maiore
cum solemnitate a fidelibus agi potest, Summus
Pontifex Pius X, translato reformatione kalendarii
festo SS. Rosarii in diem fixam 7 Octobris, permisit
ut la Dominica octobris in illis ecclesiis ubi cele­
bratur festum externum Sacratissimi Rosarii, omnes
(1) Cfr. Encycl. Leonis XIII « Supremi AposMalus», 1 Sept. 1883.
(2) Decretum Urbis ct Orbis, S. RR. Congr., die 5 Aug. 1888.

Missae possint esse de Rosario, exceptis Missis paroeciali et chorali (SS. RR. Congr., 28 Octobris 1913);
non tamen si festum externum ad aliam Dominicam
transferatur (SS. RR. C., 27 Martii 1920).
In omnibus vero ecclesiis Dominicanis viget adhuc
facultas celebrandi festum Rosarii, sive quoad exter­
nam solemnitatem sive quoad Officium, prima Do­
minica octobris (1).
85. — Privilegium quod carissimam et maxime
salutarem efficit populo Christiano solemnitatem Sa­
cratissimi Rosarii est specialis indulgentia plenaria
toties quoties, ad modum indulgentiae Portiunculae
concessa.
S. Franciscus, S. Dominici amicus, dum ardenter
orat pro peccatorum conversione, obtinuit in parva
illa et paupere orationis domo quae postea « Sancta
Maria de Angelis » appellata est, Indulgentiam Veniae
(del Perdono), remissionem scilicet omnium pecca­
torum Mariae Virginis intercessione. Eodem forte
tempore, opinatur pius quidam scriptor (2), S. Do­
minicus accipiebat de manibus Beatae Virginis Ro­
sarium, quod est et ipsum Venia, utpote medium
validissimum ad Dei misericordiam super peccatores
implorandam.
Postquam autem Dei misericordiae ope Rosarii
per tempora sunt confirmatae, Ecclesia, duos uniens
conceptus, Festo Rosarii, sicut iam Portiunculae,
li toties quoties, quam dicunt
Indulgentiam plenariam
Veniae, elargita est.
(1) Quoad indulgentias, ipsae lucrari possunt vel die quo Festum cum
ofllcio celebratur, vel die quo eolemnitas externa habetur (Cfr. infra,
n. 114, pag. 160).
(2) Cfr. Rosario. - Mentorie Domcnicane, anno 1905, p. 436.

Indulgentia Plenaria toties quoties de qua nunc
loquimur consistit, ut omnes norunt, in specialis­
sima concessione facta ab Ecclesia lucrandi Indul­
gentiam Plenariam, defunctis etiam applicabilem,
toties quoties visitatur Ecclesia vel Cappella cui an­
nexa est talis Indulgentia.
Et, quod ad Rosarium speciatim attinet, Indul­
gentia haec toties guoties, consistit in facultate omni­
bus fidelibus, ascriptis vel non ascriptis Confraternitati, facta lucrandi plenariam Indulgentiam,
defunctis quoque applicabilem, toties quoties aliquis,
a meridie diei praecedentis festum Rosarii usque
ad mediam noctem eiusdem diei Festi (can. 923),
visitat Cappellam ubi erecta est Confraternitas, aut
statua, vel imago Deiparae Virginis a Rosario pu­
blicae fidelium venerationi exposita (1).
Conditiones ad praedictam indulgentiam in festo
SS . Rosarii lucranda: II 1 sunt quae sequuntur:
a) Confessio sacramentalis, quae peragi potest
tam intra octo dies qui praecedunt festum quam
intra octo qui sequuntur (c. 931, § 1), praeter alias
exceptiones de quibus postea ubi de Indulgentiis (2).
b) Sacra Communio, quae recipi potest vel ipso
die festi vel in pervigilio vel etiam uno dierum subsequentis octavae (can. 931, § 1) et in quacumque
ecclesia (3).
c) Visitatio Cappellae Rosarii vel efiSgiei SS. Vir­
ginis quae dicto die in ecclesia exponi solet, orando
ad mentem Summi Pontificis (4). Non praescribuntur
determinatae preces; quinque Pater, Ave, Gloria,
(1)
(2)
(3)
(4)

Cfr. infra, pag. 167.
Cfr. infra, pag. 162.
5. Congr. dc Indulg., 19 Mail 1841.
8. Congr. dc Indulg., 25 lan. 1866; cfr. etiam infra, p. 161.

vel aliae aequivalentes, dummodo non sint obliga­
toriae (1), certe sufficiunt.
d) Exeundum est de ecclesia et dein iterum
ingrediendum si plures visitationes consecutive per­
agantur (2).

86. — Sed Summus Pontifex Leo XIII, vel inde
a prima ex memorandis Encyclicis de Rosario, nova
ordinatione decernebat, ut non modo speciali de­
votione et splendore cultus Solemnitas Rosarii ce­
lebraretur, sed et integer October mensis consecra­
retur caelesti Reginae, cum maxime deceat, sicut
ipse ait (3), ut divinae Matri, cui flores dedimus
mense maio, velimus omnes fructiferum quoque
Octobrem singulari pietatis affectu esse dicatum;
Mariae namque applicatur illud Ecclesiastici: Fructus
mei jructus honoris et honestatis (4).
Vicarii lesu Christi verba in animis fidelium omnium
optime resonuere, semenque fuerunt ex quo suaves
amoenique fructus germinarunt. October enim in
toto catholico orbe, non minus quam Maius, mensis
Marianus effectus est.
Mensis Octobris, prout iussit Leo XIII (5), ce­
lebrandus est in omnibus ecclesiis paroecialibus totius
mundi; et si locorum Ordinariis utile atque opportu­
num videatur, in aliis quoque ecclesiis et oratoriis
Deiparae dicatis.
In dictis Ecclesiis a prima Octobris die usque ad
secundam sequentis Novembris inclusive, cotidie
(1) S. Congr. dc Indulg·, 29 Mail 1841.
(2) S. Congr. dc Indulg., 29 Febr. 1864.
(3) Encyd. * Augustissimae », 12 Sept. 1897.
(4) Eccli. XXIV, 23.
(>) EucycUcae « Supremi A postolatus >, 1 Sept. 1883; « Superiori anno»,
30 Aug. 1884. — Decretum Urbis et Orbis S. Rit. Congr., 20 Aug. 1885.

§ IV. DE FESTO SS. ROSARII DEQUE MENSE OCTOBRI 127

recitanda est tertia saltem Rosarii pars, additis Li­
taniis Lauretanis (1) cum oratione: «Ad Te, beate
Joseph » ab eodem Leone XIII praescripta (2). Quod
si Rosarium mane persolvatur, Missa inter preces
celebretur; si a meridie, sacrosanctum Eucharistiae
Sacramentum adorationi proponatur, deinde fideles
rite lustrentur (3).

87. — « Iis autem qui pium exercitium mensis
octobris, ut supra indicatum est peregerint, libenter
patefacimus, inquit Summus Pontifex, thesauros
Ecclesiae in quibus incitamenta pariter et praemia
suae quisque pietatis inveniat » (4). Et revera com­
plures sunt Indulgentiae quibus Leo XIII octobris
mensem ditatum voluit, ut Audebimus in Indice In­
dulgentiarum S. Rosarii (5). Volens denique Summus
Pontifex illis etiam consulere qui ruri viventes agri
cultione praecipue Octobris mense detinentur, con­
cessit ut in illis locis, prudenti Ordinariorum arbitrio,
singula exercitia mensis Octobris, cum sacris etiam
Indulgentiis, ad insequentes vel Novembris vel De­
cembris menses differri valerent (6).
(1) Encyclicae et Decretum iam citata.
(2) Encycl. 'Quamquam pluries», 15 Aug. 1889.
(3) Decretum Urbis ct Orbis S. Rit. Congr., 20 Aug. 1885. — Romae, in
dominicana Ecclesia S. Mariae supra Minervam, mensis Octobris incepit
solemniter celebrari iam ab anno 1883 hoc ordino functionum: summo
mane Missa cum recitatione primae Rosarii partis (mysteria gaudiosa),
Litaniis, Tantum ergo et Benedictione cum Pyxide. Hora 11 cum dimidia.
Missa cum recitatione secundae partis Rosarii (mysteria dolorosa), Litaniis,
Tantum eigo, Benedictione cum Ostcnsorio. Sero denique, post decantatum
Completorium, sermo, tertia pars Rosarii (mysteria gloriosa), Litaniae,
Tantum ergo et Benedictio cum Ostcnsorio.
(4) Encycl. « Supremi Apostolatus », 1 Sept. 1883.
(5) Cfr. infra, pag. 153.
(6) Decretum Urbis ct Orbis S. Rit. Congr., 20 Aug. 1885. — Quaeritur:
Utrum quae in hoc Decreto praescribuntur quoad obligationem recitandi quo­
tidie per mensem Octobris Rosarium in quibusdam ecclesiis, etiam post pacta
Lateranensia (11 Februarii 1929) adhuc vijeant? Dicitur namque in praefato

§ V. — De Missa privïlegiata SS. Rosarii.

88. — Unum ex piis exercitiis inter populum Chri­
stianum introductis post Summi Pontificis Leo­
nis XIII exhortationes ut devotio SS. Rosarii revivi­
sceret, illud est publice recitandi coronam Beatae
Virginis dum sacerdos ad altare sacris operatur. Nec
exstat hodie paroecialis ecclesia, vel omnium remo­
tissima, ubi saltem diebus festis, populus ad Missae
sacrificium congregatus, non oret benedictam coro­
nam manibus pervolvendo. Sed maiores nostri ul­
terius processerunt Missamque specialem, in honorem
Quindecim Mysteriorum quam saepissime celebran­
dam, instituendam curarunt. Fuit haec Missa privilegiata SS. Rosarii inserta Missali Domimcano
saltem ab anno 1576, quaeque incipit: « Salve radix
sancta ».
Omissis quae referuntur ad conceptum liturgicum
huius Missae et ad studium quo veteres cultores
SS. Rosarii flagrare debuerunt pro eiusdem Missae
celebratione aut saltem frequentissima auditione
(nam saepius debuit ipsa S. Congregatio dictae
Missae celebrationem ordinare aut eiusdem priviDecrcto hoc fleri debere < quoadusque rerum Ecclesiae rerumque publi­
carum tristissima hacc perdurent adiuncta, ac de restituta Pontifici Maximo
plena libertate Deo referre gratias Ecclesiae datum non sit». — Besp. :
Negative, quoad strictam obligationem, onm revera cessaverit praecipua
causa propter quam huiusmodi preces indictae fuere; curandum tamen ut
pia praxis consecrandi men-em Octobris caele-ti Reginae conservetur, « cum
maxime deceat ut divinae Matri, cui flores dedimus mense Maio, velimus
omnes fructiferum quoque O ctobrem singulari pietatis affectu esse dicatum»
(Leo XIII, enc. * Augustissimae,, 12 Sept. 1897). — Indulgentiae quoque
perdurant, cum relatae fuerint sine limitatione temporis in Noro Indict
Indulgentiarum Bosarii, 29 Aug. 1899.

legium extendere) (1), pauca tantum disseremus de
utilitate, tempore, modo et personis quae Missam
privilegiatam SS. Rosarii celebrare possunt.
89. — Et imprimis notandum est non omnes sa­
cerdotes habere facultatem celebrandi Missam Salve
radix seu Missam privilegiatam SS. Rosarii, sed solos
sacerdotes ad Ordinem Dominicanum pertinentes,
inclusis sacerdotibus Tertiariis quibus P. Generalis
dederit facultatem legitime utendi Missali Dominicano (2). Nullus alius sacerdos hoc privilegio frui­
tin’; sacerdotibus tamen Confratemitati ascriptis
datur facultas celebrandi ad Altare Confraternitatis
(dum Dominicam possunt in quocumque Altari),
iisdem conditionibus et Indulgentiis quibus conce­
ditur· Fratribus Praedicatoribus Missa Salve radix,
)Iissam votivam de Beata, quae legitur in Missali
Romano pro diversitate temporum (3).
90. — Praeterea, cum Missa Salve radix, quae
dicitur privilegiata ob speciales Indulgentias tam
celebranti quam audienti concessas, fuerit semper
inserta Missali Doininicano inter Missas votivas et
votivarum omnes habeat characteres, eius etiam ce­
lebratio fuit iam ab initio subiecta normis Missarum
votivarum. Sed anno 1848 duae paroeciae vicorum
Mortel et Borsbeek apud Antuerpiam primae obti­
nuerunt facultatem canendi hanc Missam quolibet
sabbato non impedito a festo ritus solemnioris ; quod
privilegium extensum est postea ad omnes Dominicauas Ecclesias Belgicas decreto S. Rituum Congre­
di Bullarium Ord. Praed., vol. VII, p. 265.
(2) Const. « Ubi primum », Leonis XIII, § XV.
(3) Const. < Ubi primum *, § XV.
9 — Fanfani, Dc Rosario.

gationis dato die 17 Nov. anni 1858; donee anno 1877
Summus Pontifex Pius IX, occasione sui lubilaei
episcopalis, vivae vocis oraculo concessit omnibus
sacerdotibus Ordinis Praedicatorum facultatem reci­
tandi dictam Missam privilegiatam bis in hebdomada,
die Mercurii videlicet et Sabbato, dummodo dictis
diebus non occurrerent festa la« aut 2a® classis,
nec festa de praecepto, vel feriae aut vigiliae et
octavae privilegiatae, nec demum festa et octavae
B. Virginis. Summus autem Pontifex Leo XIII, huius­
modi pontificium favorem in legem mutando, defi­
nitive statuit ut Missa privilégiât» Salve radix a
Dominicanis, et Missa votiva pro tempore cie Beata
a sacerdotibus non dominicanis sed albo Confrater­
nitatis ascriptis, possent sine dierum distinctione
bis in hebdomada celebrari, ad normam semper de­
cretorum S. Rituum Congregationis (1); hoc est,
exceptis dominicis et festis de praecepto, diebus in
quibus iuxta kalendarium ecclesiae ubi Missa cele­
bratur occurrant festa lao et 2ac classis, feriae aut
vigiliae et octavae privilegiatae, festa et octavae
Beatae Virginis (2). Quivis alius sacerdos non dominicanus nec ad Sodalitatem pertinens, forte a fide­
libus requisitus ut Missam SS. Rosarii celebret, huic
muneri satisfacere potest dicendo Missam votivam
pro tempore de Beata (3), iis diebus in quibus a
(1) Const. « Ubi primum ·, § XV. — S. Cono. Rit., 17 Mali 1912.
(2) Dominican! nunc habent privilegium canendi Missam « Salve radix »
etiam omnibus et singulis sabbatis, festivitatibus tantum exceptis primae
classis, die Circumcisionis D. N. Icsu Christi, die festo Purificationis, Visi­
tationis, Nativitatis et septem Dolorum Beatae Mariae Virginis, necnon
cocteris B. Mariae Festivitatibus quae in aliquibus locis et in Ordinis ec­
clesiis cum solemnitate celebrantur, Vigiliis Nativitatis et 1’aschatis Resnrrctlonis D. N. lesu Christi, Vigilia Pentecostes, itemque sabbatis infra
octavas Paschae, Epiphaniae, Pentecostes et Corporis Christi » (Zfrec.
S. Pont. Pii PP. XI, in Analecta Ο. P., an. 1928, p. G10).
(3) S. Rit. Conar., G Maii 1623.

rubricis generalibus permittuntur missae votivae, non
vero bis in hebdomada sicut dominicani aliique sa­
cerdotes Sodalitati ascripti facere possunt. Et haec
sint dicta de diebus in quibus Missa privilegiata
SS. Rosarii celebrari potest. — Quoad ritum, tam
in Missa Salve radix pro Dominicanis, quam in
Missa votiva pro tempore pro sacerdotibus Directo­
ribus Sodalitatis vel eidem ascriptis, debent adamussim observari communes rubricae Missarum
votivarum iuxta ritum uniuscuiusque. Hic tamen
adverte quod adhibendus est semper color albus,
etsi non concordet cum colore diei (1).

91. — Ad extollendam denique utilitatem cele­
brationis huius Missae, praeter magnum honorem
qui Deiparae Virgini, unita eius coronae memoria
cum sacrificio quod Dominus lesus in cruce peregit
quodque in altaribus cotidie renovatur, exhibetur,
sciendum est quod tam sacerdoti Missam celebranti
quam fidelibus Sodalitati ascriptis eam audientibus,
conceduntur singulis vicibus omnes indulgentiae
quae integri Rosarii recitatione acquiruntur. Quod
si quis in consuetudine habuerit aut eam celebrandi
aut saepe eidem assistendi, potest etiam lucrari
semel in mense, Confessione peracta et Communione
recepta, omnes indulgentias quae conceduntur illis
qui prima cuiusque mensis Dominica intersunt Pro­
cessioni Rosarii (2); quae omnes indulgentiae animabus quoque defunctorum applicari possunt.
Si Directores Sodalitatum docerent ascriptos de
tot spiritualibus beneficiis quae nullo impendio per­
ii) S. Rit. Conar., 18 Dec. 1779.
(2) Cfr. infra, pag. 178.

cipi possunt ex celebratione aut auditione Missae
SS. Rosarii, hi procul dubio maiore cum sollicitu­
II cele­
dine eam audirent, omnesque fideles eiusdem
brationem expeterent quoties in suorum suffragium
Missas celebrare faciunt.
§ VI. — De Corona benedicta.

92. — Rosarium, et communius Corona, dicitur
illud instrumentum seu globulorum series quo nume­
rantur Pater et Ave in recitatione SS. Rosarii.
Usus numerandi preces calculis vel funiculis, et
praesertim globulis in modum coronae filo contextis,
antiquissimus est. Quidam volunt nobis derivasse
ab antiquis monachis orientalibus, primamque eius
originem repetunt a quinto circiter saeculo. Certum
est quod mos numerandi preces granis filo consertis
praeexistebat institutioni Rosarii, iamque fideles
hoc modo memoriae in orationibus succurrebant (1).
Nec indecorum est, ut notat pius quidam scrip­
tor (2), percurrere digitis grana coronae affectus et
preces ex ordine iterando, sicut indecorum non est
citharae chordas digitis tractare. Nemo audeat pre­
cum numerum contemnere, quia etiam in ordine na­
turae arithmetica inservit musicae, et numerus har­
moniam in sonis efficit. Etiam mysteria Dei habent
suam arithmeticam, et numerus in precibus est sym­
bolum et echo illius intrinsecae et potentis harmo­
niae animae, qui est amor.
Insuper Ecclesia benedicit coronam Rosarii, et
ritu quodam speciali a Deo petit ut coronam sancti(1) Cfr. Benedictus XIV, De Festis D. N. 1. C. et B. M. Virginis, Ub. II,
cap. 12. — P. Esser O. P., Le Saint Rosaire etc., c. III. — Drane, S. Do­
menico, Fondatore dei Frati Predicaiori, c. X.
(2) Del Corona, Le Rose di Maria, § XVIII.

ficet eique infundat virtutem Spiritus Sancti. Sancti­
ficare est rem a profano usu seiungere et usui sacro
destinare. Virtus vero Spiritus Sancti est vialis ini fluxus Verbi, qui intrat in materiale instrumentum
illudque elevat ad miros effectus producendos cum
nos illud adhibemus. Ea demum est ratio cur etiam
Satanas persentit flatum Verbi in rebus benedictis,
indigneque fert quod tenuis materia ab Ecclesia
benedicta suae immodicae superbiae frenos iniiciat.
Coronae autem Rosarii ideo praecise benedicuntur
< ut quicumque secum portaverit atque in domo sua
reverenter tenuerit et in eis ad Deum divina con­
templando Mysteria devote oraverit, salubri et
perseveranti devotione abundet, sitque consors et
particeps omnium gratiarum, privilegiorum et In­
dulgentiarum quae per Sedem Apostolicam concessa
fuerunt; ab omni hoste visibili et invisibili semper et
ubique in hoc saeculo liberetur, et in exitu suo ab
ipsa beatissima Virgine Maria Dei Genitrice Deo
plenus bonis operibus praesentari mereatur » (1).

93. — Cultores SS. Rosarii, qui iam a primis tem­
poribus Coronae benedictae influxus beneficos sunt
experti, eam semper suae vitae sociam dilectam ha­
buerunt, eam supra se diu peramanter detulerunt,
noctu vero suspenderunt lecto contra cotidianos in­
cursus hostium visibilium et invisibilium, eidemque,
saepe, morituri legaverunt suaviores affectus carioresque memorias.
Oh! quot mihi res narrat Corolla matris meae, ad
ultimum vitae punctum ab ipsa adhibita, cum ma­
nibus eam advolvo Rosarium recitando... utque mihi
(1) Formula lonyior, praescripta ab Ecclesia ad Coronas Rosarii bene­
dicendas. (Cfr. hoc Manuale, cap. VI, pag. 192).

efficitur magis in dies pretiosa! Quot memorias, quot
spes excitas in corde meo amabilis Corolla, excla­
mabat in ipso prope limine mortis etiam senex phi­
losophus Augustus Conti! Eique in mentem sponte
veniebant sequentes versus amici cuiusdam carissimi:
« Non mea fert aurum, at Christum cum Matre Corona,
Tempora non ornat, non, ubi serta, nitet.
Sed cum vesper adest alternas teximus illi
Cum mihi dilectis dulciter ipse preces.
Et cum deicior longo moerore, Corollam
Tunc super oppresso pectore pono meam;
Et curae abscedunt, recreat fiducia mentem,
O Christi Mater, spes quoque laeta mihi!» (1).

S. Camillus de Lellis, cum quadam die fasciculum
Coronarum distribueret quas e S. Lauretana Domo
secum attulerat, sacerdoti suam quoque petenti
dixit: Non habes tu coronam? Quo negante, subiunxit
admirans Sanctus: Sacerdos sine corona, Sacerdos
sine corona!... Et S. Franciscus Salesius admonet
suam Philotheam : « Defer ad cingulum aut alio
patenti loco Rosarium tuum, ut sacrum signum quo
profitearis te cupere famulari Deo et suae SS. Matri ».
Propter piam huiusmodi consuetudinem secum
deferendi Coronam, Summi Pontifices iam ab anno
1491 concesserunt Indulgentiam centum annorum
totidemque quadragenarum, semel in die lucran­
di

« Oro non v’ha nclla Corona mia,
Ma v’ha il Cristo c la Madré sua Maria;
Non la si cinge in capo, e non si pone
Ovo la vanità mette corone.
Ma quando cade placida la seni
V’intessiam co’ mici cari una prcghiera;
Ma quando sento in cuore aspro dolore
La mia corona pongo sopra il cuore;
E la pena si ahieva in tua fidanza,
Madre del Salvatore e mia spcranza ».
A. Conti, La mia Corona del Itosario, Prcfazione.

dam, omnibus Confratribus Rosarii qui corde con­
trito secum benedictam Coronam in obsequium
SS. Virginis detulissent; quae Indulgentia, omissa
in novo Indulgentiarum Rosarii Summario per
Leonem XIII approbato, fuit postea a S. Pontifice
Pio X confirmata (1). Et huic primae Indulgentiae,
Rosarii coronis benedictis annexae, alia addita fuit
a Benedicto XIII Summo Pontifice; videlicet In­
dulgentia centum dierum pro quolibet Pater noster
et qualibet Ave Maria cuilibet in recitatione Ro­
sarii coronam benedictam adhibenti (2). Profecto
Ecclesia generosior esse non poterat in suis thesauris
profundendis in favorem ipsius Marianae Coronae.
94. — Nihilominus, quia multi sunt fructus qui
percipiuntur ex Corona benedicta, Ecclesia, quae
suorum thesaurorum semper exstitit provida dis­
pensatrix, variis legibus ordinavit benedictionem
Coronae Rosarii, quarum prima restringit facultatem
huius benedictionis solis Directoribus Sodalitatum a
Rosario, iliisque sacerdotibus quibus a Generali
Dominicanorum Magistro legitima facultas facta
fuerit (3). Quilibet alius sacerdos non potest bene(1) Rescriptum Pontificium, die 11 Iui. 190G. — Cfr. Analecta Ord. FF.
Praed., vol. VII, vel I ser. II, pag. 592.
(2) Index Indulgcjitiarum Rosarii, a Leone XIII approbatus, 29 Aug.
1899, Appendix, n. 2; cfr. infra, pag. 170.
(3) Facultas benedicendi coronas ordinario conceditur a P. Generali Do­
minicanorum cum facultate ascribendi ad Rosarium. Sacerdotes qui
obtinuerunt personalem facultatem benedicendi Coronas Rosarii, eadem uti
possunt omni loco qui explicite non excipiatur in dicta facultate, nec requi­
ritur ut praevie Ordinario ostendatur («S. C. Induly., 5 Febr. 1851). Dum Di­
rectores Confraternitatis non possunt talem benedictionem impertiri nisi
in loco ubi Confratcrnitas erecta est: idem dicatur do sacerdotibus qui ha­
beant facultatem non ut personale privilegium sed ratione officii; c. g. Cappcllanus talis Ecclesiae (Cfr. P. Liekexs, O. P., Liber Manualis Rectoris
Confr. SS. Rosarii, cap. Ill, p. 28, Mecliniae 1904). — Vide etiam supra,
cap. Ill, § 3.

dicere Coronas Rosarii; aut saltem r non potest benedicere applicando indulgentias huius devotionis
proprias. Quod bene notetur; quia nimis frequenter,
etiam a sacerdotibus, confunditur facultas benedicendi
res sacras, coronis non exclusis, iis applicando in­
dulgentias apostolicas, cum facultate benedicendi
coronas applicando Indulgentias proprias Rosarii.
Hae ultimae plane differunt a primis; et ipse Sum­
mus Pontifex cum benedicit coronas Rosarii simplici
signo Crucis, nunquam intendit, saltem ordinarie,
iisdem applicare Indulgentias proprias SS. Rosarii.
Quanto minus igitur idem poterunt illi sacerdotes
qui a Summo Pontifice habent tantum facultatem
applicandi coronis aliisve rebus sacris, uti sunt nu­
mismata, cruces, crucifixi, etc. solas Indulgentias
apostolicas.
Quamquam tamen Indulgentiae apostolicae ab
indulgentiis SS. Rosarii prorsus differunt, possunt,
distinctis benedictionibus, utraeque applicari eidem
coronae: una enim benedictio alteram non excludit:
imo maioribus semper indulgentiis coronam ambae
locupletant.
Id unum notandum, has varias indulgentias —
et idem dicatur de alia quacumque indulgentia
applicabili coronae quinque, decem aut quindecim
decadum — non posse simul omnes acquiri; sed
distinctis actibus opera iniuncta repetenda sunt.
Excipiuntur Indulgentiae S. Birgittae quae, cum
annectantur Coronae non solum per specialem be­
nedictionem Coronarum S. Birgittae, sed etiam per
benedictionem Coronarum Rosarii, simul cum In­
dulgentiis Rosarii acquiri possunt (1). Pariter exciI.

(1) S. Congr. Indulg., 13 Apr. 172G et 18 Sept. 18G2.

piuntur Indulgentiae quas vocant Crucigeror um de
Belgio — 500 dies pro quolibet Pater et Ave —
quae recenti decreto S. Congr. Indulgentiarum (1)
in recitatione Rosarii cumulari possunt cum indul­
gentiis Rosarii, dummodo Corona utramque bene­
dictionem, Rosarii nempe et Patrum Crucigerorum
acceperit.

95. — Pro benedictione Coronarum Rosarii prae­
scribitur quaedam specialis jormula, nec sufficit sim­
plex signum crucis (jS. Congr. Indulg., 29 Febr. 1864).
Liberum tamen est eligere inter duas formulas ap­
probatas et relatas etiam in Rituali Romano, qua­
rum una est brevior, altera longior; adhibetur haec
postrema praesertim in conventibus ubi Coronae
solemniter benedicuntur· (Cfr. Rescriptum S. Poenitent., 23 Nov. 1918).
Praescribitur insuper, saltem cum adhibetur for­
mula longior, ut sacerdos in benedicendis coronis
utatur stola, et oratione finita easdem aspergat aqua
benedicta. Necesse tamen non est ut aqua benedicta
directe perveniat ad coronas; hae namque possunt
optime benedici etiam si folio involutae aut theca
inclusae inveniantur; semper enim percipi possunt a
benedicente aut in seipsis aut in re qua continentur;
quod certe sufficit ad validitatem benedictionis (2).
96. — Semel valide benedictae, coronae semper
benedictae remanent, nisi formam mutent vel ven­
dantur (c. 924, § 2). Forma in coronis Rosarii oritur
ex numero et dispositione granorum quae filo inter
se ita uniuntur, ut efforment coronam quinque,
(1) S. Conor. In/lidg., 12 lunii 1907.
(2) Acta S. Sedis pro Societ. SS. Ttosarii, vol. I, cap. V, η. 112.

decem, aut quindecim decadum (1). Consequenter
corona mutat formam si qua decas addatur vel
adimatur huic quinariae divisioni. A S. Congrega­
tione expresse declaratum fuit coronas unius tan­
tum decadis, vel anulos, digito gestandos, decem
globulis constantes, quibus in recitatione Rosarii
numerari valeant decem Ave Maria, indulgentiari
non posse (2); quod intelligi debet de quacumque
corona quae non sit quinque aut decem aut quinde­
cim decadum (3). Sane, benedictio Rosarii datur co­
ronae non sicut cuicumque rei, sed sicut signo devo­
tionis quam repraesentat (4); iam vero, cum corona
quae non sit quinque aut decem aut quindecim de­
cadum non amplius ordinetur ad significandum Ro­
sarium Marianum, sed vel annos Domini nostri lesu
Christi si trium, vel annos B. Virginis si septem deca­
dum, etc.; sequitur necessario Coronam Rosarii mu­
tare essentialiter formam quoties varietur numerus
decadum ex quibus componi debet.
Aliud est, si decas uno altero ve grano careat:
tunc enim corona remanet semper destinata ad re­
praesentandam et significandam eamdem rem; non
mutat tunc substantialiter formam, nec propterea
indulgentias amittit. Sic, e. g., non amittit indul­
gentias corona quae in aliqua parte fracta, iterum
innectatur (5); aut etiam si amissis quattuor vel
quinque granis alii sufficiantur (6). Imo corona, op­
time potest, secundum opinionem satis probabilem,
(1) Acta S. Sedis pro Societ. SS. Rosarii, vol. I, cap. V, η. 80.
(2) S. C. Indulg., 20 Ian. 183G.
(3) Constit. « Ubi primum » Leonis XIII, § XIII.
(4) * Ut haec signa Rosarii... benedicas et sanctifices etc... ». Formula
benedictionis Coronarum (Cfr. praesens Manuale, cap. VI, n. 3).
(5) Acta S. S. pro Societ. SS. Rosarii, vol. I, c. V, n. 108.
(G) S. C. Indulg., 1) lan. 1839.

ex toto religari quin amittat Indulgentias, dum­
modo ex iisdem granis conficiatur et tantummodo
filus mutetur: eo vel magis si grana eodem ordine
cum filo novo uniantur, quem prius habebant (1).
In liis et similibus casibus est semper eadem moraliter corona quae, intacta substantialiter forma,
patitur aliquas modificationes. Quod tamen nemini
persuadere debet grana, quatenus grana, esse quae
benedicuntur; benedicuntur enim grana quatenus
constituunt coronam; hinc prorsus erraret qui grana
benedicere curaret intendens ex iisdem coronas be­
nedictas postea formare. Cumulus granorum, etsi ita
numerentur ut unam pluresve coronas efformare pos­
sint, non possunt ullo modo appellari corona; sunt
solum materia coronarum cui deest adhuc forma,
una ex conditionibus essentialibus ad validitate M
benedictionis.
97. — Sed alia de causa potest corona valide be­
nedicta indulgentias amittere, nempe si vendatur.
Coronae benedictae vendi nequeunt sub poena amit­
tendi indulgentias etiam si quis, sine ullo lucro,
purum pretium coronae exigit (can. 924, § 2). Qui
ergo emit coronas ut, postquam benedictae fuerint,
distribuat, eas gratis dare debet, quia quidquid
petitur aut recipitur titulo pretii, Indulgentias amit­
tere facit. Neque ad evitandam huiusmodi amissio­
nem proderit restituere pecuniam aut rem acceptam.
Nihilominus si plures personae inter se conveniant
de emendis, communi sumptu, pluribus coronis, illa
quae negotio praeest, potest certe, sine detrimento
Indulgentiarum, pactam pecuniam recipere, etiam
postquam coronae fuerint benedictae; sane in hoc
(1) Acia S. S. pro Societ. SS. Rosarii, vol. I, c. V, n. 108.

casu excluditur, postquam coronae benedictae fue­
runt, omnis ratio emptionis aut venditionis; sed si
contractus adfuit, fuit ante benedictionem (1).

(fl
οw··
ο
ο•Μ*

98. — Tertia quoque causa, ante novum Codicem
luris Canonici, aderat qua coronae benedictae amit­
tebant Indulgentias, mutatio videlicet destinationis.
Corona benedicta et iam adhibita ab una persona,
non poterat amplius donari neque commodari sine
praeiudicio Indulgentiarum; usus coronae reddebat
indulgentias quasi personales, hoc est inhaerentes
personae quae prima huiusmodi corona benedicta
uteretur (2).
Novus autem Codex nullam mentionem huius
causae facit, imo expresse dicit, tunc tantum coronas
indulgentias amittere, cum prorsus desinunt esse vel
venduntur (can. 924, §2); mutatio igitur destinationis
non amplius nocet, in coronis, sacris Indulgentiis.

99. — S. Congregatio Indulgentiarum pluries agere
debuit etiam de materia qua constare debent grana
coronarum ut possint valide benedici. Et declaratio
eadem semper fuit, nimirum ex qualibet materia
solida et sufficienter resistenti coronas confici posse.
Quapropter coronae ex quacumque materia sint,
ligno, osse, ferro, lapide, vitro — dummodo vitrum
sit solidum, — possunt semper valide et licite be­
nedici (3).
(1) Et hac do causa licet co inn littere alicui negotiatori ut mittat fasci­
culum coronarum benedictarum, dum eas benedicere faciat post acceptam
co «Illi Iasionem.
(2) Decret. Alexandri VII, 6 Fcbruar. 1657.
(3) S. C. Indulg., 29 Fcbr. 1820, 22 Mart. 1839. Hae declarationes S. Congr.
respiciunt coronas benedicendas benedictione Apostolica, sed possunt, et
debent extendi etiam ab benedictionem Rosarii, cum ratio sit eadem. Cfr.
quoad hoc, recens responsio S. Poenit., d. d. 21 Deccmb. an. 1920. (Ad.
Apost. Sedis, an. 1926, p. 25).
* .I

Fuit etiam quaesitum a Congregatione S. Officii
(sect. Indulgent.) si loco granorum quae inserviunt
ad decades unam ab alia dividendas, inseri possent
coronis parva numismata B. Virginis sine detrimento
Indulgentiarum: et responsum est «nihil esse inno­
vandum » (13 Martii 1909).
100. — Ultimo quaeri posset utrum ad lucrandas
HHi 9KxS IZ KÜ
Indulgentias benedictioni coronarum adnexas, necesse sit percurrere successive Coronam in recitatione
Rosarii, an sufficiat Coronam manu tenere vel in
crumena. Et respondetur distinguendo: si Rosarium
in communi recitatur, ad lucrandas omnes Indul­
gentias, etiam annexas benedictioni coronae, suf­
ficit ut una persona percurrat Coronam et aliae se
illi mente uniant in oratione (1); sed si Rosarium
privatim recitatur, ad acquirendas indulgentias be­
nedictionis necesse est ut unusquisque manu coro­
nam habeat eamque percurrat dum recitantur preces ;
equidem hac sola conditione, nempe recitanti Ro­
sarium cum corona benedicta, conceduntur Indul­
gentiae propriae benedictionis (2). Indulgentiae pro­
priae benedictionis, diximus: quia cum Indulgentiae
annexae Coronis per benedictionem sint omnino
distinctae a ceteris indulgentiis recitationi Rosarii
concessis, si quis, dum Rosarium recitat, manu coronam non tenet aut non percurrit, non lucratur in­
dulgentias coronae benedictae, sed bene lucrari po­
test ceteras quae conceduntur recitationi SS. Rosarii,
quaeque maximam partem constituunt. Advertant
hoc Directores Sodalitatum et cultores Rosarii ad
vitandum errorem valde communem quo fit, ut
(1) Pius IX, doer. S. Conar. Indulg., 22 lan. 1858.
(2) S. C. Indulg., 13 Apr. 172G.

multi, neghgant Rosarii recitationem, quia non reperiunt coronam vel ea prorsus carent. Sed perpe­
ram; etenim Corona benedicta, etsi habeat, ut vi­
dimus, praestantissima privilegia et Rosario bene
recitando utilissime inserviat, non constituit ullo
modo essentiam huius devotionis, quae excellentissi: a semper et salutaris remanet, etiam si sine co­
rona recitetur.

§ VII. — De Rosis et Candelis
benedicendis in honorem SS. Rosarii.

101. — Post benedictionem Coronarum venit be­
nedictio Rosarum et Candelarum quae, si ad Rosa­
rium stricte non pertinent, benedicuntur tamen et
opportune adhibentur in eius memoriam et venera­
tionem.
Ut huius rei aliquid percipiamus, prius etiam quam
de quocumque symbolismo loquamur, mentis oculos
erigere debemus ad fontem essendi supremum, qui
omnium rerum rationem ultimam continet. Deus
enim, ens intellectuale infinite fecundum, voluit
inde a temporum initio communicare quibusdam
entibus e nihilo tractis vim sese reproducendi, quam
nos fecunditatem appellamus. Et haec mysteriosa
virtus, in visceribus cuiuslibet viventis latens, prima
benedictio fuit, qua placuit Deo quasdam de suis
creaturis praecipue ornare. Quando autem ipsum
Dei Verbum creationem ingressum est homo factus,
ea certe fuit benedictio suprema; etenim Verbum
assumpsit in unitatem hypostasis humanam na­
turam eamque reddidit ineffabile instrumentum di­
vinarum operationum. Sed benedictiones Hominis-

Dei, tam efficaces et operativae in quolibet momento
eius terrestris peregrinationis, permanere debebant
in mundo, qui perpetuo indiget divina virtute susti­
neri. Atque ita effectum est ut lesus, qui tot gratiis
et beneficiis Ecclesiam suam cumulatam voluit, in
eam quoque transfuderit partem suae potentiae vivificatricis, ut eius divino influxu etiam benedictio­
nes Ecclesiae mirum in modum fecundae forent.

102. — Modo ad rem nostram propius accedendo,
rosae et candelae benedictae in memoriam SS. Ro­
sarii, nedum pollent hac fecunditate et virtute sal­
vifica, sicut quaelibet alia res quam consecret bene­
dictio Ecclesiae, sed depromunt quoque a Rosario
efficaciam et mysticas significationes. Rosa enim
est una ex admirandis pulchritudinibus universi.
Herbarius — ut meas faciam cogitationes cuiusdam
mystici auctoris (1) — detegit in rosae staminibus,
calice, purpureo colore, foliis, miram naturae geo­
metriam et stupet. Poeta earn videt albicantem sicut
adamas, rubescentem sicut pyropus eamque vocat
purpuram vernam, florem regium, naturae risum,
hominum caelitumque voluptatem. Theologus, a
floribus ad Deum usque assurgens, cernit in rosa
translucere creatricem maiestatem Verbi. Ecclesia
denique appellat Virginem Rosam mysticam, et Ro­
sarium praecipuam orandi formam qua eadem Virgo
honoratur; quod fit, sine dubio, propter splendidam
analogiam quae adest inter pulchritudinem florisque
fragrantiam, et cor flagrans ac virginaliter fecundum
Mariae; inter materiales coronas quibus solent ho­
mines ornare caducam pulchritudinem iu venum fi(1) Del Corona, Lc Rose di Maria, § XIX.

liarum Hevae, et coronas rosarum immarcescibi­
lium quas devoti, Eosarium recitando, intexunt- et
ponunt in pulcherrima fronte Reginae caelorum.
Quae sublimis analogia est ipsa ratio cur Ecclesia
benedictionem ipsarum rosarum materialium appro­
bavit, videlicet propter devotionem et venerationem
Rosarii benedictae semperque Virginis Mariae (1).
103. — Neque minus pulchrae deprehenduntur
relationes inter candelas benedictas et devotionem
SS. Rosarii. In primis namque candela accensa ordi­
natur in symbolismo Christiano ad significandas tres
virtutes théologales: fidem quae illuminat, spem
quae sursum tendit, caritatem quae inardescendo
omnem animam Christianam consumere debet. Et hae
tres virtutes efficaciter aluntur recitatione SS. Ro­
sarii, quod fidem corroborat mysteriorum medita­
tione, spem erigit ad thronum Mariae iterato re­
cursu, caritatem incendit memoria immensi beneficii
Redemptionis.
Praeterea, candor cerae repraesentat mysteria
gaudiosa, virginitatem et maternitatem Deiparae;
flamma, quae urit et consumit, mysteria doloris et
immolationem peramantium cordium lesu et Ma­
riae; lux, quae a cera inflammata circum circa dif­
funditur, mysteria transfigurationis et glorificationis
Paradisi. « Domine lesu Christe, — orat Ecclesia in
benedictione candelarum Rosarii — lux vera, qui
illuminas omnem hominem vementem in hunc mun­
dum, effunde per intercessionem Virginis Mariae
matris tuae et per quindecim eius Rosarii mysteria
benedictionem tuam super hos cereos et candelas,
(1) Cfr. Formulam Benedictionis Rosarum in praesenti Manuali, c VI,
η. IV.

et sanctifica eas lumine tuae gratiae; et concede
propitius, ut sicut haec luminaria igne visibili ac­
censa nocturnas depellunt tenebras, ita corda nostra
invisibili igne ac Spiritus Sancti splendore illustrata,
omnium vitiorum caecitate careant, ut puro mentis
oculo cernere semper possimus quae tibi placita
sunt et nostrae saluti utilia; quatenus post huius
saeculi caliginosa discrimina, ad lucem indeficien­
tem pervenire mereamur. Amen » (1).

104. — Altis hisce conceptibus, quos fides, liturgia
Ecclesiae et symbolismus Christianus nobis suggerunt,
confirmatur apud fideles et praesertim apud cul­
tores SS. Rosarii legitimus et perquam pulcher usus
rosarum et candelarum benedictarum.
Rosae benedictae, postquam sunt exsiccatae, con­
servantur a fidelibus veluti res cara atque pretiosa,
in necessitatibus adhibendae, praecipue vero in
infirmitatibus. In casu gravis aegritudinis appli­
cantur aliqua folia ad partem infirmam vel etiam
earum pulvis admiscetur cibo aut potui; et multa
sunt facta mirabilia quae virtute rosarum benedi­
ctarum contigisse narrantur. Inter alia, historia Ro­
sarii refert, de quodam Petro Gonzales Ulissiponensi,
qui cum anno 1575 gravissime ex gutture labo­
raret et a medicis iam desperaretur, petiit paululum
aquae cui mixtus esset pulvis rosarum benedictarum.
Bibit credens, et illico convaluit. Et recens adhuc
legimus miram sanationem virtute rosarum bene­
dictarum obtentam.

105. — Usus etiam candelarum vel cereorum be­
nedictorum est certe valde antiquus, et forte origo
(1) Formula Benedictionis Candelarum (Cfr. praesens Manuale, c. VI, η. V).
10 — Fanfan i, De Ilosario.

prima requirenda est in facto quod Confratres Rosarii
curaverunt, iam a primis temporibus, ut benedice­
rentur et praecipue Virgini consecrarentur candelae
vel cerei quos ipsi manu gestabant solemni mo­
mento quo in Sodalitatem accipiebantur, et qui
postea inservire debebant in Processionibus prima
dominica cuiusque mensis. Decursu tamen temporis
huic primitivo fini benedictionis candelarum Ro­
sarii alii quoque accreverunt, uti eas domi asser­
vare et gravi imminente periculo accendere; lecto
quoque suspendere ut accenderentur ab astantibus
et, si fieri posset, ponerentur in manibus confratrum
cum in extremo vitae agone versarentur.
Hac collucente candela, symbolo vivae fidei et
ardentis caritatis quas Marianum Rosarium in animabus adhuc in terra peregrinantibus fecundaverat,
istae, sicut iam virgines prudentes Evangelii, maiore
cum fiducia videbantur ad ianuas aeternitatis pul­
ni
saturae accedere. Ecclesia vero, de filiis suis semper
sollicita, maxime cum morti obluctantur, Indul­
gentiam plenariam concessit omnibus Rosarii So­
dalibus qui semel saltem in vita integrum Rosarium
recitaverint, et manu tenentes accensam candelam
benedictam e vita decedant (1).

106. — Etiam benedictio Rosarum et Cande­
larum in honorem SS. Rosarii est reservata, quam
scilicet impertiri non possunt nisi sacerdotes qui
speciali facultate gaudent. Hi sunt Directores Soda­
litatum a Rosario, et omnes qui a P. Generali Dominicanorum facultatem benedicendi Coronas Rosarii
obtinuerunt: facultas namque benedicendi Rosas et
(1) Cfr. infra, pag. 181.

Candelas semper annectitur a P. Generali facultati
benedicendi Coronas (1).
Speciale tempus ad impertiendas huiusmodi be­
nedictiones non praescribitur; in aliquibus tamen
locis consuetudo invaluit, ceterum laudabilis, re­
servandi benedictionem rosarum Dominicae Pente­
costes, quae vulgo Pascha Rosarum dicitur ; et, quod
attinet ad candelas, benedictio ista praescribitur
quoties novus ascriptus in Confraternitatem forma
solemn! recipitur. Sed etiam praeter istam caeremo­
niam, quovis anni tempore sive candelae sive rosae
benedici possunt. Hoc unum quoad rosas, notetur,
quod quocumque tempore benedicantur, semper na­
turales esse debent; recentes vero sint an aridae
parum refert (2).
Debita igitur reverentia prosequantur Rosarii
cultores etiam pias huiusmodi exercitationes carae
devotioni annexae; rosas et candelas sibi benedicere
faciant ut adhibeant in gravioribus necessitatibus et
ad fines ad quos ab Ecclesia benedicuntur; iugiter
memores solum sub influxu Verbi, ut supra mo­
nuimus, res benedictas suam efficaciam acquirere, divinumque illum influxum esse praecipue fructui II
nostrae devotionis.
(1) Jeta S. Sedis pro Societ. SS. Rosarii, vol. I, cap. V, n. 111.
(2) Ibidem, n. 109.

CAPUT V.

De Indulgentiis.
§ I. — De Indulgentiis in genere (1).

107. — Vocatur Indulgentia — ab indulg ere, quod
est remittere, condonare — « remissio coram Deo
poenae temporalis debitae pro peccatis, ad culpam
quod attinet iam deletis, quam ecclesiastica aucto­
ritas ex thesauro Ecclesiae extra sacramentum con­
cedit, pro vivis, per modum absolutionis, pro de­
functis per modum suffragii » (cfr. can. 911).
Quod ut recte intelligatur, recolendum est duos
esse reatus quibus peccando obstringimur coram
Deo: reatum culpae et reatum poenae. Reatu culpae
amittimus Dei amicitiam omnesque gratias spiri­
tuales quae nos Illi coniungebant ; reatu poenae ef­
ficimur digni severissimis castigationibus quibus et
nostra delicta puniantur et iustitia Dei offensa re­
paretur. Cum autem duplex sit perturbatio per
peccatum, praesertim mortale, inducta — quatenus
videlicet et ad Deum et ad creaturas referimur —
duplex quoque est poena: aeterna scilicet et tem­
poralis.
Per Sacramenta, praecipue per Sacramentum Poe­
nitentiae, misericordia Dei nos absolvit a gravi
reatu culpae quem peccando incurri n us et nova
gratia sanctificans quae in animas nostras in­
?

ii) Cfr. P. Fanfa.ni, De Indulgentiis, P. I, cap. I et VII.

funditur, restaurat in nobis filiationem adoptivam
qua a poenis aeternis inferni liberamur, nec non
restituimur, ut inquit S. Paulus, haeredes Para­
disi (1). Neque repugnat quod bona Confessio tan­
tum habeat efficaciae ut deleat, potenti vi doloris et
gratiae, quodlibet vestigium peccati in animabus
nostris. Communiter tamen, etiam post recepta Sa­
cramenta quae nos in Dei amicitiam restituunt et
consequenter liberant ab aeternis gehennae poenis,
remanet semper, cum et perfecta contritio et per­
fectus Dei amor de facile desint, luenda pars aliqua
poenae nostris peccatis debitae; poenae quidem tem­
poralis quia certo finem habebit, sed impraescindibilis, cum eam et natura rerum et Dei iustitia
postulent; in hac vita propterea vel in altera neΆ
i ■- ΒβΜΜΒΗγi
cessario exsolvendae.

108. — Celebres sunt in historia Ecclesiae leges
poenitentiales quae per plura saecula moderatae
sunt expiationem huius residui poenae temporalis,
debitae peccatis iam in confessione absolutis; leges
quae poenitentias admodum severas imponebant,
per totam vitam interdum duraturas. Sed de huiusmodi poenitentiario regimine Ecclesiae quod per
spatium plurium saeculorum viguit, hodie, sive
propter mutata tempora, sive, et multo magis,
propter refrigescentem Christianorum fidem et fervo­
rem, nullum vel fere nullum vestigium, nisi in histo­
ria, superest. Iniungit quidem confessarius quamdam
poenitentiam in remissionem poenae peccatis de­
bitae; sed quid parvae istae poenitentiae, quibus
hodie confessarius contentus esse debet, valent, pro
(1) Epist. ad Romanos, cap. VIII, v. 17.

gravibus debitis quae etiam post confessionem nobis
solvenda ut in pluribus manent?

109. — Igitur, sicut bonus Samaritanus Evan-

gelii non tantum infudit oleum et vinum in vulnera
infelicis hominis qui a latronibus male mulctatus
fuerat, sed etiam duxit eum in stabulum, et data
pecunia commisit stabulario ut suo nomine omnia
impendia faceret quae ad sanationem saucii conferre
iudicasset (1); ita Christus Dominus non modo insti­
tuit Sacramenta, medicinam nempe divinam et peccati
cicatricibus obducendis maxime necessariam, sed
Ecclesiae potestatem quoque dedit condonandi quam­
libet poenam quae etiam post recepta Sacramenta
luenda remaneat, applicando nobis, miseris pecca­
toribus, superabundantes satisfactiones suas, suae
sanctissimae Matris et Sanctorum.
En quomodo: omne opus bonum duplicem va­
lorem semper habet, meritorium et satisfactorium.
Meritum illius est qui opus bonum perficit, cum sit
ipsum augmentum gratiae et sanctitatis; valor vero
satisfactorius — qui consistit in exolvendis poenis
temporalibus pro peccato — vi communionis San­
ctorum quae viget in Ecclesia, non solum pro nostris
sed etiam pro peccatis fratrum nostrorum luendis
applicari potest. Et quoniam nil coram Deo perit
quod sit recompensatione dignum, inferendum est
quod si quis bonis suis operibus maiorem fructum
accumulet quam qui requiratur ad satisfaciendum
poenae temporali propriis peccatis debitae, haec
satisf actor ii fructus redundantia quodammodo in Dei
arbitrio remanet ad solvenda debita aliorum in
Christo fratrum prae ceteris indigentium.
(1) Lvc., cap. X, v. 33.

Nunc autem certum est lesum Christum Dominum
nostrum, quamvis nullum peccatum proprium ha­
buerit expiandum, fecisse tamen opera bona infiniti
valoris, et infinite satisfecisse, quantum in Eo erat,
pro peccatis totius mundi. Similiter SS. Virgo, sine
peccato concepta et usque ad mortem a quavis culpae
labe immunis, tot opera bona fecit, dum in humanis
ageret, ut, si non infinito modo, certe superabun­
danter satisfacere valeat gravissimis peccatis. Et
inter Sanctos, quot innocentissimae vitae et a qua­
cumque gravi culpa immunes, asperrimas poeniten­
tias arduarum que virtutum exercitium coniunxerunt ?
Adest igitur in conspectu divinae iustitiae magnus
thesaurus satisfactionum, qui, iuxta intentionem
ipsorum offerentium et naturam corporis Christi
mystici, quod est Ecclesia, potest et debet refundi
in membra, quae maiori egestate laborant. Deque
hoc communi thesauro accumulato apud Deum de­
cursu saeculorum meritis lesu Christi, eius Sanctis­
simae Matris omniumque iustorum, Ecclesia — dis­
pensatrix in hoc mundo caelestium favorum — ac­
cipit eam partem meriti satisfactorii, quam per
Indulgentias applicat dignioribus ex filiis suis.
Sunt itaque Indulgentiae, iuxta conceptum Chri­
stianum, ultimus conatus misericordiae Dei et Ec­
clesiae ad tristes effectus peccati integre reparandos.
Rarae quidem prima Christianismi aetate, cum pec­
catores in fervore sincerae contritionis ipsi agebant
veram et condignam admissorum poenitentiam ;
sat frequentes hisce ultimis temporibus, in quibus
insufficientiae nostrae peccatorum debitis ex tinguendis, debuit pia Mater Ecclesia amanter oc­
currere, et de communi thesauro pro nobis solvere,
ne diutius in squalenti purgatorii carcere puniendi

detineremur. lustitia et pax obsculatae sunt, aiebat
regius Propheta de incarnatione Verbi (1); divina haec
verba sacris quoque Indulgentiis aptari possunt.

110. — Indulgentiae, de quibus modo, sunt du­
plicis generis: plenariae et partiales. Plenariae f cum
Ecclesia tantam partem de communi thesauro alicui
applicat, quanta requiritur ad integre compensandam
omnem satisfactionem peccatis praecedentibus forte
debitam. Partiales vero, si per Indulgentias efficit
filios suos participes communis thesauri ut sua quisque
debita solvat, non iam sumendo quantum foret
necessarium eorum rationibus exaequandis, sed tan­
tummodo partem determinatam. Hinc Indulgentia
plenaria suapte natura ordinata est ad remittendas
omnes poenas temporales, quae post absolutionem
peccatorum luendae superessent; ita ut si, rite
acquisita Indulgentia plenaria, nobis mori contin­
geret, confestim in caelum migraremus; idem esset
de anima in cuius suffragium applicaretur indul­
gentia plenaria a nobis acquisita, et in remissionem
poenae eidem debitae a divina iustitia accepta. Per
Indulgentias vero partiales — quae generatim sunt
annorum, quadragenarum aut dierum — remittitur
acquirenti vel animabus quibus applicantur, tan­
tum illius poenae temporalis quae luenda remanet,
quantum lueretur totidem annis, quadragenis vel
diebus illarum poenitentiarum quas Ecclesia pec­
catoribus antiquitus imponebat secundum leges poenitentiales. En cur Indulgentiae partiales solent de­
terminari per dies, annos aut quadragenas; videlicet
non ad significandum quod pro uno anno vel cen­
tum dierum Indulgentiae nobis condonentur unus
(1) Psalm. LXXXIV, v. 11.

annus vel centum dies purgatorii; sed quod vi illius
Indulgentiae satisfacimus divinae iustitiae eadem
mensura qua primitivi Christiani uno anno aut cen­
tum diebus de vera poenitentia satisfaciebant. Sic,
exempli gratia, indulgentia septem quadragenarum
significat quod, per illam indulgentiam a nobis acqui­
sitam, tantum luitur illius poenae temporalis nostris
peccatis debitae quantum si per septem quadragenas
— quadragena idem est ac quadragesima seu spatium
quadraginta dierum — ieiunium cum poenitentia
sociaremus.

111. — Ex his brevissimis notionibus de natura
Indulgentiarum facile deducitur earum valor, necnon
utilitas pro bono spirituali fidelium. Aliter, cum
agendae poenitentiae nos hodie tam vehementer re­
pugnemus, quomodo possemus ab ingenti poenarum
temporalium cumulo liberari, quem et cotidie pec­
cando augemus? Quae tamen si remaneant, multo
longior nobis et atrocior in altera vita purgatorius
erit. Sed insuper Indulgentiae non solum nobis, ve­
rum etiam, ut iam monuimus, animabus in Purga­
torio detentis tantorum bonorum causa sunt di­
cendae. Sicut enim potest homo dives, propria lar­
gitate ductus, alterius debita solvere qui nequeat
se a creditoribus expedire; ita nihil prohibet quo­
minus et nos Domino valorem satisfactorium ali­
cuius operis boni offeramus, ut accipiatur in exae­
quationem debitorum quibus haec vel illa anima di­
vinae iustitiae obligetur.
Et si possumus offerre pro animabus in Purgatorio
gementibus partem satisfactoriam bonorum operum,
cur non etiam sacras Indulgentias a nobis acquisitas,
quae sunt ex satisfactoriis operibus praes tantissima?

Sufficit ut Ecclesia, communis thesauri dispensa­
trix, id nobis permittat; et revera permittit quoties
declarat Indulgentias a se concessas applicabiles
etiam animabus defunctorum esse.
En igitur quomodo per Indulgentias possumus
paene innumeros actus amoris et misericordiae
exercere erga animas nobis carissimas quae expectant
et forte ius habent ut a nobis adiuventur; en quo­
modo augere valemus numerum nostrorum inter­
cessorum in caelo: siquidem, exilii tempore breviato,
illae beatae animae non desinent gratias et specialia
auxilia suis benefactoribus impetrare; en denique
quomodo ad maiorem gloriae Dei manifestationem
concurrere possumus, cum omnis anima quae pa­
radisum ingreditur sit non solum novus triumphus
meritorum sanguinis lesu Christi, sed et numerum
illorum spirituum augeat, qui circa thronum Dei
eius gloriam iugiter concinunt: gloria Patri, gloria
Filio, gloria Spiritui Sancto, hosanna in excelsis.

§ II. — De Indulgentiis SS. Rosarii
deque conditionibus ad earumdem acquisitionem.

112. — Summus Pontifex Leo XIII, qui a die
prima Septembris anni 1883 numquam destitit, diu­
turni spatio pontificatus, inculcare fidelibus devo­
tionem SS. Rosarii pluribus ad hoc editis Decretis
et Encyclicis, in harum postrema, data die 5 Septe] H
bris anni 1898, ita loquitur Episcopis Orbis catholici:
« Illud reliquum erat ut moneremus, plurimum pretii
atque utilitatis accedere Rosario Mariali ex privi­
legiorum ac iurium copia quibus ornatur, in primisque
ex thesauro, quo fruitur, Indulgentiarum amplissimo.

Quo quidem beneficio ditescere quanti omnium in­
tersit qui de sua sint salute solliciti, facili negotio
intelligi potest. Agitur enim de remissione conse­
quenda, sive ex toto sive ex parte, temporalis poenae,
etiam amota culpa, luendae aut in praesenti vita
aut in altera... Itaque Nos etiam, rati his beneficiis
atque Indulgentiis Marialem coronam pulchrius col­
lucere quasi gemmis distinctam nobilissimis, con­
silium diu mente versatum maturavimus edendae
Constitutionis de iuribus, privilegiis, indulgentiis,
quibus Sodalitates a Sacratissimo Rosario perfruantur » (1). Haec Constitutio, quae incipit « Ubi pri­
mum », toties a nobis citata, quaeque nunc totius rosarianae legislationis est fundamentum, dividitur
in sexdecim paragraphes, quorum ultimus haec de
Indulgentiis habet: «Magistri Generalis (Ord. Prae­
dicatorum) cura et studio, absolutus atque accu­
ratus, quamprimum fieri potest, conficiatur Index
Indulgentiarum omnium, quibus Romani Pontifices
Sodalitatem Sacratissimi Rosarii ceterosque fideles
illud pie recitantes cumularunt, a Sacra Congrega­
tione Indulgentiis et SS. Reliquiis praeposita expen­
dendus et Apostolica auctoritate confirmandus ».
Magister Generalis Fratrum Praedicatorum, in­
eundo huic mandato obtemperans, sollicite exhibuit
S. Congregationi Indicem omnium Indulgentiarum
Rosarii quem ipsa diligenter inspexit ; et, post intro­
ductas mutationes quae visae sunt opportunae, ap­
probationi Leonis XIII subiecit, qui benigne di­
gnatus est Novum Indicem Indulgentiarum Rosarii
approbare, Apostolica auctoritate confirmando om­
nes Indulgentias in eo contentas et, quatenus opus
(1) Encycl. « Diuturni temporis », 5 Sept. 1898.

—T4

156

C. V. DE INDULGENTIIS

esset, denuo concedendo; simul praecipiens ut ce­
terae Indulgentiae Sodalitatis a SS. Rosario, praeter
eas quae in novo Indice referebantur, abrogatae seu
revocatae haberentur (1).
Breves istae notitiae historicae necessariae visae
sunt ad non confundendos veteres catalogos Indul­
gentiarum Rosarii cum novo Indice, cum explicitae
dispositiones S. Sedis efficiant ut non aliis Indul­
gentiis fruatur nunc Rosarium, quam quae conti­
nentur in novo Catalogo seu Indice, et eo modo dum­
taxat quo ibi continentur (2).

113. — Eiusmodi Indulgentiae, plenariae vel par­
tiales, quaedam conceduntur in communi omnibus
fidelibus, quaedam solis Ascriptis Sodalitati a Ro­
sario; aliae denique membris Associationum Rosarii
Perpetui vel Rosarii Viventis. Multae acquiri pos­
sunt quovis anni tempore; contra, nonnullae so­
lummodo diebus determinatis, ut sunt praecipuae
Festivitates Domini et Deiparae; vel etiam diebus
arbitrio fidelium eligendis, dum iam quibusdam
iniunctis operibus satisfecerint. Inter Indulgentias
plenarias notanda est Indulgentia toties quoties in
Festo SS. Rosarii (3); et hodie etiam indulgentia
plenaria concessa recitantibus unam tertiam partem
Rosarii coram Sanctissimo Sacramento etiam in ci­
borio reposito (4). Inter vero partiales prorsus extra(1) Cfr. Decretum S. C. hulula., 29 Aug. 1899.
(2) Excipitur Indulgentia centum annorum totidemquo quadragenarum
semel in dio concessa ascriptis Coronam deferentibus; quae omissa in
novo Indice, fuit confirmata rescripto S. P. Pii X (Cfr. eupra, p. 135). —
Paritor excipiendae sunt Indulgentiae concessae Rosario Perpetuo et Viventi,
in Novo Indice non contemplatae, cum agat unice do Ilosario in genero et do
Sodalitate; sicut etiam quaevis Indulgentia post publicationem Isthis In­
dicis concessa.
(3) Cfr. supra, c. IV, § -I.
(I) Cfr. infra, pag. 105, n. 3.

ordinariae sunt: indulgentia quinque annorum totidemque quadragenarum (2025 dierum) Ascriptis
concessa quoties, recitando Rosarium, nomen lesu
in Salutatione Angelica devote proferunt (1); indul­
gentia centum dierum pro « quolibet Pater noster »
et « qualibet Ave Maria » omnibus fidelibus, si re­
citant Rosarium cum Corona benedicta a Fratribus
Praedicatoribus vel ab alio legitima facultate munito;
necnon indulgentia centum annorum et totidem qua­
dragenarum semel in die ab omnibus confratribus
lucranda qui Coronam benedictam deferunt (2).

114. — Nihilominus, etiam ad lucrandas Indul­
gentias Rosarii, sicut quamlibet aliam, necesse est
satisfacere omnibus conditionibus sive ab ipsa In­
dulgentiarum natura sive a voluntate S. Pontificis
concedentis requisitis. Neque bona fides excusare
valet a fideli adimpletione eorum quae pro acquisi­
tione sacrarum Indulgentiarum praescribuntur. luvat
igitur praecipuas conditiones requisitas breviter in­
dicare, quae sunt: 1° intentio, saltem virtualis,
acquirendi Indulgentias (conf. can. 925, § 2); 2° status gratiae, saltem in fine operum praescriptorum
(can. 925, § 1); 3° opera iniuncta sponte et complete implere, statuto tempore et loco, ac debito
modo secundum concessionis tenorem (can. 925, § 2).
1° Intentio, saltem virtualis, acquirendi Induiqentias (can. 925, § 2). — Intentio est actus quo voluntas determinatur ad aliquid volendum; et, in
nostro casu, ad acquirendas Indulgentias. Potest
esse actualis aut virtualis. Actualis, dum quis, quo­
ties aliquid facit vel precem recitat, renovat inten(1) Cfr. Intra, pag. 170, n. 7.
(2) Rescriptum Pli X, datuiu dio 11 Iuli! 1000.

tionem lucrandi Indulgentias eidem rei forte an­
nexas. Virtualis, cum semel facta et non revocata,
intentio, etiam generaliter facta, lucrandi Indul­
gentias bonis operibus annexas, intelligitur perse­
verare donec talia opera sint adimpleta. Quae virtualis intentio, cum sit usu facilior, consulenda est
pro acquisitione Indulgentiarum. Et ad hoc maxime
confert pia praxis renovandi mane cotidie intentio­
nem generalem lucrandi omnes et singulas indulgen­
tias quae per diem acquiri possunt, intentionem etiam
addendo applicandi illas indulgentias, quae nobis
forent superfluae, sanctis animabus Purgatorii. Et
sic nihil peribit satisfactorii fructus, quem Ecclesia
in nostra facultate ponit.
2° Status gratiae (can. 925, § 1). — Etenim qui
gravis culpae reus est coram Deo, quomodo potest
ab Eo sperare remissionem, ex toto vel ex parte,
poenae suis peccatis debitae? Remissio namque
poenae temporalis, quae est unicus effectus Indul­
gentiarum, tam plenariarum quam partialium, sup­
ponit necessario remissionem culpae et poenae ae­
ternae; hinc fieri non potest ut qui in statu gravis
peccati versatur lucretur Indulgentias ; sicut nec
fieri potest ut alio quocumque bono opere divinae
iustitiae satisfaciat. Oh! si Christiani probe intelligerent hunc tristissimum effectum mortalis peccati,
reddendi nempe animam incapacem sibi et aliis opi­
tulandi ipso bonorum operum exercitio, quam studio­
sius se a peccato abstinerent; et quam celerius, si
forte lapsi, Poenitentiae sacramento se abluerent! (1).
(1) Quidam theologi admittunt Indulgentias animabus Purgatorii ap­
plicandas acquiri posse etiam in peccato mortali, dummodo nec vera
contritio requiratur nec praescribatur confessio. De qua re interrogata
S. Congregatio Indulgentiarum respondit: « consulat probatos auctores >
(S. Flori, dic 22 Febr. 1847). Et die 20 Aug. 1822 iam responderat: ad ter-

Quamobrem tutius est ad acquirendas Indulgen­
tias recitatione Rosarii aut alio quovis opere bono,
prius in proprio corde contritionis sensus excitare;
imo ipsa Ecclesia, quoad Indulgentiam Plenariam,
fere semper imponit, ut opus obligatorium, Confes­
sionem et Communionem, quae sunt duo magna
Sacramenta ad deletionem peccati et pravorum af­
fectuum ordinata. Cum enim remissio poenae sup­
ponat remissionem culpae, ille qui vel uno veniali
peccato gravaretur, non potest obtinere totalem
remissionem poenae sibi debitae, sed tantum par­
tialem, illam scilicet quae debetur culpis iam remissis;
sicque non foret possibilis Indulgentia Plenaria (1).
Sufficit tamen, ut diximus, esse in gratia Dei mo­
mento quo peragitur ultimum opus iniunctum ad
lucrandas Indulgentias (can. 925, § 1).
3° Sponte, complete, statuto tempore et loco ac
debito modo implere opera iniuncta. — Praeter Con­
fessionem et Communionem, pro acquisitione sa­
crarum Indulgentiarum praescribuntur fere semper
alia opera bona, ut visitare aliquam Ecclesiam, piae
preces, opus quoddam caritatis, etc. Haec opera
iniuncta, ut valeant ad acquisitionem Indulgentia­
rum oportet satisfaciant omnibus conditionibus enu­
meratis, videlicet fiant:
a) Sponte, ita quod non sint opera ad quae
praestanda iam quis alio titulo teneatur (can. 932).
Sic, exempli gratia, si ad lucrandam Indulgentiam
dies ieiunii praescriberetur, non sufficeret ieiunare
die quo iam ex alia Ecclesiae lege urget ieiunium,
sed oporteret ieiunare alio die. Et idem dicatur de
Hum, dilata (Decreta authentica, n. 341, p. 291; ct n. 253, p. 228). — Cfr.
ad rem P. Fanfani, De Indulgentiis, P. I, cap. VIII, § 2, η. 22-A.
(1) S. Alphonsus, Thcol. Moral., 1. 6, n. 534.

alio quocumque opere forte iniuncto. Excipe si
agatur de opere bono vel de precibus a confessario
iniunctis pro sacramentali poenitentia, quae si fue­
rint indulgentiis ditata, ut puta Rosarium, per ipsam
adimpletionem operis et poenitentiae Sacramentalis
satisfit et indulgentiae acquiri possunt (can. 932).
Ιή Complete: nam quoties haud mediocris pars
iniunctorum operum ignorantia, impotentia aut alia
quavis ratione omittatur, vel modo ac tempori
adimplendi notabiliter derogetur mutando festum, ,
ecclesiam visitandam, etc., Indulgentiae non acqui­
runtur. Haec regula non patitur exceptiones, nisi
omissio tam levis sit — ut quarumdam Salutatio­
num in recitatione Rosarii — quae nullam pariat
sollicitudinem. Potest tamen confessarius opera iniuncta ad lucrandas Indulgentias in alia commutare
pro iis qui, legitimo detenti impedimento, eadem
praestare nequeant (can. 935).
c) Statuto tempore, ita scilicet ut indulgentiae
determinatis diebus vel determinatis temporibus
affixae neque anticipari valeant, neque posticipari,
etiam per unam horam. Notandum vero quod quo­
ties ad lucrandam indulgentiam alicui diei affixam
praescribitur visitatio ecclesiae vel oratorii, haec fieri
potest a meridie diei praecedentis usque ad mediam
noctem quae statutum diem claudit (can. 923).
Quod si festum cui annectitur Indulgentia transfe­
ratur in alium diem sive quoad Officium sive quoad
externam solemnitatem et translatio fiat in perpe­
tuum, transferuntur etiam Indulgentiae. Si, contra,
transferatur Officium ad tempus vel in perpetuum,
sed externa solemnitas suo die celebretur, Indul­
gentiae eo die acquiruntur quo celebratur solemni­
tas externa. Indulgentiae vero, octavario alicuius

festi perdurante lucrandae, transferuntur vel secus,
iuxta dicta de eodem festo (can. 922).
d) Statuto loco. — Indulgentiis praesertim ple­
nariis acquirendis, fere semper apponitur conditio
de visitatione alicuius ecclesiae aut publici oratorii.
Quando ecclesia vel cappella visitanda est determi­
nata — pro Indulgentiis Rosarii praescribitur com­
muniter visitatio Cappellae Sodalitatis — huic nulla
de causa alia suffici potest sine permissione confessarii (can. 935). Quod si ecclesia vel publicum ora­
torium arbitrio lucrantis eligenda relinquantur, advertendum est non esse oratorium publicum, quod
attinet ad Indulgentias, illud quod erigitur in mo­
nasteriis, in conventibus, in seminariis, in omni de­
nique loco quo populus non possit nec soleat publice
accedere. Confratribus tamen Rosarii qui degunt in
Monasteriis, Collegiis, Seminariis et similibus locis,
unde libere egredi non possunt, conceditur facultas
lucrandi omnes Indulgentias Rosarii, tam plenarias
quam partiales, quibus annexa sit conditio de visi­
tanda ecclesia Sodalitatis, visitatione Ecclesiae vel
Cappellae proprii Instituti (1).
Notandum quoque quod si praescripta sit visitatio
non ecclesiae sed alicuius cappellae vel altaris, non
sufficit ut quis oret in ecclesia, sed debet se conferre
ad illam determinatam cappellam vel altare, aut
saltem ibi consistere unde altare vel cappella videri
possint (2).
e) Debito modo. — Equidem si non solum opus
perficiendum praescribitur sed etiam modus quo
perfici debet, haec circumstantia habenda est ut ne­
cessaria in acquisitione Indulgentiarum (can. 925,
(1) S. C. Indulg., 11 Aug. 1871 et 8 Febr. 1874.
(2) Adrianus VI, 1 Apr. 1523. — CLEMENS VII, 1 Apr. 1521.

11 — Fanfani, De Rosario.

§ 2); dum e contra, si nihil iniungatur quoad modum
adimplendi talia opera, plena fit facultas lucranti
hoc vel illo modo eadem peragendi (1). Ita, exempli
gratia, si preces sunt ad libitum, ad lucrandas In­
dulgentias recitari potest quaecumque oratio, dum­
modo non sit nimis brevis: quinque Pater, Ave et
Gloria vel aliae aequivalentes certe sufficiunt.
Preces tamen, cum aliud non cavetur, debent
semper esse vocales (can. 934, § 1); quod autem at­
tinet ad orationem ad mentem Summi Pontificis,
generaliter intelligitur facienda pro triumpho Ec­
clesiae, haeresum exstirpatione, concordia principum
Christianorum, fidei propagatione, conversione pec­
catorum, iustorum perseverantia; atque certe sufficit
ad huic conditioni satisfaciendum, orare in genere ad
mentem Summi Pontificis; vel etiam, ut volunt qui­
dam probati auctores, orare cum intentione lucrandi
Indulgentias.
4° Ad Confessionem quod attinet animadver­
tendum quod, si ad Indulgentias acquirendas prae­
scribatur :
a) remanet obligatoria etiam pro iis qui sunt
in statu gratiae (S. C. Indulgentiarum, 17 Dec. 1870);
sed tunc non est necesse recipere absolutionem (S. C.
Indulg., 19 Maii 1759);
b) non requiritur tamen ut fiat ipso die In­
dulgentiae; sufficit ut peragatur intra octo dies qui
praecedunt vel etiam intra subsequentem totam
octavam (can. 931, § 1);
c) imo Christifideles qui solent, nisi legitime im­
pediantur, saltem bis in mense ad Poenitentiae sa­
cramentum accedere, aut sanctam Communionem
(1) S. C. Indulg., 29 Maii 1841, et 13 Sept. 1888.

saltem quinquies in hebdomada recipere, possunt
omnes indulgentias consequi etiam sine actuali
confessione, quae ceteroquin ad eas lucrandas ne­
cessaria foret, indulgentiis lubilaei unice exceptis
(can. 931, § 3).
5° Pariter, quantum ad Sacram Communionem :
a) quando praescribitur, debet esse sacramen­
tal is et non spiritualis tantum;
b) potest semper recipi a pervigilio diei cui af­
figitur Indulgentia vel etiam infra subsequentem
totam octavam (can. 931, § 1);
c) in qualibet ecclesia peragi potest; nec requi­
ritur ut sit ecclesia ubi indulgentia lucranda est;
d) una Communio sufficit pro omnibus indul­
gentiis quae eodem die acquiri possunt, etiam si pro
singulis praescribatur sacra Communio. Idem di­
catur de Confessione (can. 933).

115. — Finem huic paragrapho imposituri, ante­
quam in sequenti omnes Rosarii Indulgentiae enu­
merentur, unum adhuc inquiremus, cur nimirum
Summi Pontifices devotionem S. Rosarii tot Indul­
gentiis certatim cumulaverint, ita ut a temporibus
Leonis X acta pontificia sint de ea re paene innumera.
Scriptor quidam de rebus rosarianis (1) facti ra­
tionem in eo reperit, quod cum Indulgentia nihil
aliud sit quam applicatio Redemptionis nobis ab
Ecclesia facta, nulla alia oratio huic applicationi
Rosario se praebet aptiorem. In sua namque ma­
teria Rosarium est epitome historiae et theologiae
Redemptionis, et triplici mysteriorum serie forma­
tionem, immolationem et glorificationem Redempto(1) Del Corona, Le Rose di Maria, § XX.

I

ris contemplatur. Si vero in anima contemplantis
spectetur, est nexus contemplationum et precum,
cultus interni et externi exercitium, diligens amans­
que recogitatio vitae, passionis et gloriae Filii Dei;
necnon gaudiorum, aerumnarum, triumphorum eius
beatissimae Matris; sicque aptissime efficit ut anima
cum Christo communicet qui, ait S. Paulus, habitat
per fidem in cordibus nostris (1). Hae, profundae
rationes quibus Summi Pontifices moti videntur ad
thesauros Indulgentiarum in contemplantes Rosa­
rium effundendos; quod ex apposita conditione me­
ditandi mysteria, magis magisque constabit. Sane,
qui mysteria meditatur accedit ad fontes Salvatoris,
quia mysteria nil aliud sunt quam actiones et pas­
siones Verbi incarnati, unde merita et satisfactiones
Christi, ut a fonte dimanant. Et qui cum corde fidei
illorum mysteriorum patulo Pater et Ave recitat,
pleno pectore haurit halitum Dei, divini sanguinis
fragrantia inebriatur, et Christo vivit.
En pulcherrimum vinculum inter Indulgentias
et Rosarium.
§ III. — Index generalis Indulgentiarum SS. Rosarii.
Pars Prima
Indulgentiae omnibus Christifidelibus communes.

I. — Pro recitatione Rosarii:

1. — Indulgentia Plenaria, semel in anno, si sin­
gulis diebus saltem tertiam partem Rosarii recitant,
et die ab ipsis eligenda Sacramentis reficiuntur,
(1) Eph. ni, 17.

dummodo adhibeant coronam ab aliquo religioso
Ordinis Praedicatorum, vel ab alio sacerdote deputato (1), benedictam (Append, ad Novum Indicem
Indulgentiarum Rosarii S. Congr. Indulgentiarum,
29 Aug. 1899, n. 1).
2. — Indulgentia Plenaria in ultima singulorum
mensium dominica, si saltem ter in hebdomada ter­
tiam partem Rosarii una cum aliis sive domi, sive
in ecclesia, sive in aliquo oratorio recitant, et in
dicta ultima dominica Sacramentis refecti aliquam
ecclesiam seu aliquod publicum oratorium visitant,
ibique secundum mentem Summi Pontificis orant
(Ibidem, n. 5).
3. — Indulgentia Plenaria quotiescumque poeni tentes et confessi ac sacra Communione iuxta morem
refecti, coram Sacratissimi Corporis Christi Sacra­
mento ad publicam fidelium venerationem exposito,
vel etiam in tabernaculo asservato, tertiam Beatae
Mariae Virginis Rosarii partem devote recitaverint
(Breve Pii XI « Ad Sancti Dominici », die 4 Sept. 1927 ;
— Cfr. Acta Apost. Sedis, anno 1928, pag. 376).
4. — Indulgentia centum dierum pro quolibet
« Pater noster » et qualibet « Ave Maria », si inte­
grum Rosarium vel saltem tertiam partem recitant,
dummodo Rosarium sit benedictum ab aliquo re­
ligioso Ordinis Praedicatorum, vel ab alio sacerdote
deputato (Appendix ad Novum Indicem etc., n. 2).
5. — Indulgentia quinque annorum et totidem
quadragenarum, quoties tertiam partem Rosarii re­
citant (Ibidem, n. 3).
6. — Indulgentia decem annorum et totidem qua­
dragenarum, semel in die, si una cum aliis sive domi,
7

(1) Cfr. supra, cap. IV, § 6.

UT.i

sive in ecclesia, sive in aliquo oratorio publico seu
privato, saltem tertiani partem Rosarii recitant
(Ibidem, n. 4).

II. — Pro Novenario in honorem Deiparae Virginis
a Rosario:

1. — Indulgentia Plenaria, si quovis anni tempore
per novem dies in honorem Reginae Sacratissimi Ro­
sarii piis exercitiis operam dant, recitando preces a
legitima auctoritate approbatas, die ad arbitrium
uniuscuiusque eligendo, sive intra novendiales, sive
intra octo dies immediate sequentes novendium, quo
vere poenitentes, confessi et sacra Communione re­
fecti iuxta mentem Summi Pontificis orant (Ibi­
dem, n. 8).
2. — Indulgentia tercentorum dierum pro omni­
bus aliis diebus novendii, quibus in dictis orationibus
se exercent (Ibidem, n. 9).
II
III. — Pro exercitio Quindecim Sabbatorum
(1):

1. — Indulgentia Plenaria in uno ex quindecim
sabbatis continuis, arbitrio uniuscuiusque eligendo,
si singulis sabbatis Sacramenta suscipiunt, et ter­
tiam partem Rosarii recitant, vel aliter eiusdem
mysteria devote recolunt (Ibidem, n. 6).
2. — Indulgentia septem annorum et totidem
quadragenarum, omnibus sabbatis numero praece­
denti non comprehensis (Ibidem, n. 7).
Nota. — Quoties fideles legitime impediuntur quo­

minus praefatum exercitium die sabbati peragant, absque
Indulgentiarum iactura illud die dominica explere pos­
sunt (Ibidem, n. 6).
(1) Cfr. supra, cap. IV, § 3.

IV. — Pro Festo Sacratissimi Rosarii (1):
1. — Indulgentia Plenaria toties quoties in festo
SS. Rosarii, si Sacramentis refecti, a meridie diei
praecedentis usque ad mediani noctem ipsius Festi,
in memoriam victoriae super Tureas apud Echinadas insulas ope Rosarii reportatae, Cappellam
vel effigiem B. M. Virginis in ecclesia expositam vi­
sitant, ibique ad intentionem Summi Pontificis
orant (Novus Index Indulgentiarum Rosarii, S. Congr.
Indulg., 29 Aug. 1899, P. II, n. 62; cfr. etiam
can. 923).
Nota. — Ad lucrandam praefatam Indulgentiam,

Confessio peragi potest intra octo dies qui immediate
praecedunt diem Festum ; Communio autem in pervigilio
eiusdem diei: utraque vero etiam intra subsequentem
totam octavam (can. 931, § 1).
%
2. — Indulgentia Plenaria, in uno die octavae
festi SS. Rosarii ad arbitrium uniuscuiusque eli­
gendo, si Sacramentis refecti, Cappellam SS. Ro­
sarii vel simulacrum B. Μ. V. in ecclesia expositum
visitant, ibique ad intentionem Summi Pontificis
orant (Ibidem, n. 63).
3. — Indulgentia Plenaria, si in die festo B. V. de
Rosario vel aliquo die infra octavam, Sacramenta
rite suscipiunt et aliquam sacram aedem visitant
ibique ad mentem Summi Pontificis orant, dum­
modo die festo et singulis per octavam diebus, sive
publice in aliqua ecclesia sive privatim tertiam par­
tem Rosarii recitent (Appendix ad Novum Indicem,
n. 10).
(1) Cfr. supra, cap. IV, § 4.

V. — Pro mense Octobri (1):
1. — Indulgentia Plenaria, si post octavam festi
SS. Rosarii saltem decies infra eumdem mensem
Octobris, sive publice in aliqua ecclesia, sive privatim, tertiam partem Rosarii recitant, et die ab
ipsis eligendo Sacramenta rite suscipiunt, aliquam
ecclesiam visitant, ibique ad intentionem Summi
Pontificis orant (Appendix etc., n. 11).
2. — Indulgentia septem annorum et totidem
quadragenarum pro quovis die mensis octobris, quo
fideles tertiam partem Rosarii sive publice in aliqua
ecclesia sive privatim recitant (Ibidem, n. 12).
VI. — Pro certis anni Festivitatibus:

Indulgentia Plenaria in festo Corporis Christi et
in festo Sancti Titularis ecclesiae, si Sacramentis
refecti Cappellam SS. Rosarii visitant, ibique ad in­
tentionem Summi Pontificis orant (Novus Index, etc.,
P. II, n. 64).
VII. — Pro Processione mensili:

Indulgentia septem annorum, et totidem qua­
dragenarum, prima dominica cuiuslibet mensis, si
processioni intersunt (Ibidem, n. 61).
Animadversio. — Omnes Indulgentiae in hac Prima

Parte recensitae sunt defunctis quoque applicabiles.
(Novus Index etc., P. II, n. 65; Appendix ad Novum
Indicem, n. 13; cfr. quoque can. 930).
(1) Cfr. supra, cap. IV, § 4.

Pars Altera.
Indulgentiae Rosarii sodalibus propriae.

I. — Pro ascriptione in Conîratemitate (1):

1. — Indulgentia Plenaria, si confessi sacraque
Communione refecti in Confraternitatem recipiuntur
(Novus Index etc., P. I, n. 1).
2. — Indulgentia Plenaria, si legitime inscripti et
confessi, Eucharistiae Sacramentum sumunt in Ec­
clesia seu Cappella Confraternitatis, tertiam partem
Rosarii recitant et ad intentionem Summi Ponti­
ficis orant (Ibidem, n. 2).
Nota. — Qui confraternitati ascribuntur, has indul­
gentias aut ipsa ascriptionis die, aut die dominica vel
festiva proxime sequenti lucrari possunt (Ibidem).

II. — Pro iis qui Rosarium recitant:
1. — Indulgentia Plenaria, semel in die lucranda
a confratribus qui confessi ac sacra Communione
refecti, intra spatium unius diei naturalis Rosarium
integrum, etiamsi decades pro suo libitu separent,
pro triumpho S. Matris Ecclesiae recitant, et ali­
quam ecclesiam vel publicum oratorium visitant
($. C. Indulg., 12 lunii 1907).
2. — Indulgentia Plenaria, semel in vita, si Ro­
sarium integrum ex instituto Confraternitatis per
hebdomadam recitant (Novus Index etc., P. I, n. 3).
3. — Omnes indulgentiae quae in Hispania con­
ceduntur coronam B. Mariae V. recitantibus (2),
si integrum Rosarium recitant (Ibidem, n. 4).
(1) Cfr. supra, cap. Ill, § 3.
(2) Quae et quot sint huiusmodi Indulgentiae auctores non concordant
inter se; agitur de indulgentiis plenariis et partialibus concessis fidelibus

4. — Indulgentia quinquaginta annorum, semel
in die, si tertiam partem Rosarii recitant in Cappella
SS. Rosarii seu saltem in conspectu altaris praedictae
Cappellae, vel si extra civitatem in qua erecta est
confraternitas commorantur, in ecclesia vel oratorio
publico quocumque (Ibidem, n. 5).
5. — Indulgentia decem annorum et totidem qua­
dragenarum, si ter in hebdomada Rosarium reci­
tant, pro qualibet vice (Ibidem, n. 6).
6. — Indulgentia septem annorum et totidem qua­
dragenarum, pro qualibet hebdomada, si integrum
Rosarium recitant (Ibidem, n. 7).
7. — Indulgentia quinque annorum et totidem
quadragenarum quoties, recitando Rosarium, in Sa­
lutatione Angelica nomen lesu devote proferunt (1)
(Ibidem, n. 8).
8. — Indulgentia duorum annorum, si integrum
Rosarium per hebdomadam dicendum, per tres
dies distribuunt, pro unoquolibet ex his tribus diebus
quo tertiam partem Rosarii recitant (Ibidem, n. 9).
pro recitatione cuiusdam Coronae B. Virginis, quae nempe componitur
vel ex G3 Ave Maria, et dicitur do S. Birgitta; vel ex 72, quae vocatur Co­
rona Franciscana. Has indulgentias, quae a Summo Pontifice Paulo III
ad onines fideles Hispanici regni integrum Rosarium recitantes iam ex­
tensae fuerant, Innocentius XI oitendit ad omnes Sodales SS. Rosarii
(Cfr. P. Esser, O. P., Le S. Rosaire etc., c. XIV, p. 252).
(1) Summus Pontifex Innocentius VIII per Constit. Splendor paternae
gloriae, datam dic 2G Febr. 1191, concesserat indulgentiam 5 annorum
totidemque quadragenarum quoties, recitando Rosarium, adiungeretur
nomen lesu in fine cuiusque Ave Maria. Quoad hoc notandum est quod an­
tiquitus Ave Maria terminabatur verbis S. Elisabeth: Benedictus fructus
ventris tui; et ideo ad lucrandam huiusmodi indulgentiam oportebat ad­
dere lesus. Multo serius, scilicet sub S. Pio V, Ave Maria prouti nunc reci­
tatur, id est cum adiunctione secundae partis: Sancta Maria etc., inserta
fuit Breviario Romano. — Nonnulli fideles, regionum praesertim meri­
dionalium, ad praedictam Indulgentiam lucrandam sic Ave Maria termi­
nabant: nunc et in hora mortis nostrae amen. lesus. Sed Sacra Congregatio
Indulgentiarum, hac de rc interrogata (29 mart. 1886), declaravit prae­
fatas Indulgentias acquiri cum profertur nomen lesu in prima parte Salu­
tationis, videlicet: benedictus fructus ventris tui lesus.

9. — Indulgentia tercentorum dierum, si recitant
tertiani partem Rosarii (Ibidem, n. 10).
10. — Indulgentia centum dierum, quoties alios
inducunt ad tertiam partem Rosarii recitandam.
(Ibidem, n. 11).
11. — Indulgentia tercentorum dierum semel in
die, si dominicis vel festis diebus in aliqua ecclesia
Ordinis Praedicatorum assistunt exercitio recitandi
vel canendi processionaliter singulas Rosarii decades
coram singulis mysteriis sive in pariete, sive in ta­
bulis depictis (1) (Ibidem, n. 12).
12. — Indulgentia Plenaria in festo Annuntiationis
B. Μ. V., si confessi et Communione refecti Rosa­
rium recitant (Ibidem, n. 13).
13. — Indulgentia decem annorum et totidem
quadragenarum, in festis Purificationis, Assumptionis
et Nativitatis B. Μ. V., si Rosarium recitant (Ibi­
dem, n. 14).
14. — Indulgentia decem annorum et totidem
quadragenarum in festis Resurrectionis, Annuntia­
tionis et Assumptionis B. Μ. V., si tertiam partem
Rosarii recitant (Ibidem, n. 15).
15. — Indulgentia septem annorum et totidem
quadragenarum in reliquis festis D. N. I. C. et
B. Μ. V., in quibus sacra ipsius Rosarii mysteria
recensentur; scilicet, in festis Visitationis B. Μ. V.,
(1) Dominican! de Quito, in Aequatore, primi introduxerunt, non multis
abhinc annis, methodum recitandi Rosarium ad instar Viae. Crucis. Quae
methodus quantum extendatur ignoramus; hoc autem certum est quod in
illa Processione debet recitari Rosarium integrum et non tantum tertia
pars; in parietibus ecclesiae adesse debent depicta aut tabulis expressa
singula Mysteria, et populus comitari debet illum qui Processioni prueest
eodem modo quo in exercitio Viae Crucis fieri solet (Cfr. «S. Conor. Induly.,
21 Maii 1892). Bergomi etiam, in veteri lJraedicatorum Ecclesia S. Bartholomaei, loco tabularum Viae Crucis etiam nunc iuxta parietes sculpta
apparent XV Mysteria SS. Rosarii.

Nativitatis D. N. I. C., Purificationis et Compas­
sionis B. Μ. V. (feria sexta post Dominicam Pas­
sionis), Ascensionis D. N. I. C., Pentecostes et Om­
nium Sanctorum, si saltem tertiam partem Rosarii
recitant (Ibidem, n. 16).
16. — Indulgentia septem annorum et totidem
quadragenarum in festis Nativitatis, Annuntiationis
et Assumptionis B. Μ. V., si integrum Rosarium ex
instituto confraternitatis per hebdomadam recitant
(Ibidem, n. 17).
17. — Indulgentia centum dierum in festis Puri­
ficationis, Annuntiationis, Visitationis, Assumptionis
et Nativitatis B. Μ. V. (Ibidem, n. 18).
III. — Pro Coronam Rosarii deferentibus:

Indulgentia centum annorum et totidem quadra­
genarum, semel in die, omnibus Confratribus qui ob
Beatae Virginis reverentiam Coronam devote gesta­
verint (1) - (Rescriptum Pii X, die 31 Iui. 1906;
Cfr. Analecta O. P., anno xiv, Fasc. IV, pag. 592).

Pro iis qui comitantur Processionem Sacra
tissimi Rosarii (2):

1. — Indulgentia Plenaria, si confessi et commu­
nicati Processioni prima mensis dominica intersunt,
ibique ad intentionem Summi Pontificis orant et insu­
per Cappellam SS. Rosarii visitant (Novus Index etc.,
P. I, n. 19).
(1) Contendunt quidam ut ad lucrandam praedictam Indulgentiam
oporteat patenter gestare Coronam Rosarii; sed in BuUa Splendor paternae
gloriae, data ab Innocentio VIII die 26 Febr. 1191, ad quam refertur Re­
scriptum Pii X, dicitur simpliciter: < coronam deferentibus »; bine ad indul­
gentiam acquirendam sufficit ut quis secum habeat Coronam, utcumque
eam deferat.
(2) Cfr. supra, cap. Ill, § 9.

Nota. — Hanc Indulgentiam confratribus concessam,

consequi poterunt confratres itinérantes, navigantes aut
alicui inservientes (quos inter milites actu servientes adnumerantur) integra Rosarii recitatione; infirmi vero vel
legitime impediti, si tertiam partem Rosarii recitant
(Ibidem).

2. — Indulgentia Plenaria si Processionem asso­
ciant in festis Purificationis, Annuntiationis, Visita­
tionis, Assumptionis, Nativitatis, Praesentationis et
Immaculatae Conceptionis B. Μ. V., vel aliquo die
infra octavas istorum festorum (Ibidem, n. 20).
3. — Indulgentia quinque annorum acquirenda
quando ex eleemosynis confraternitatis virgines ma­
trimonio iungendae dotantur (1), si confratres Pro­
cessioni intersunt (Ibidem, n. 21).
4. — Indulgentia centum dierum si Processionem
debitis diebus (2) faciendam associant (Ibidem, n. 22).
5. — Indulgentia sexaginta dierum, si processiones
ordinarias tam confraternitatis quam alias quascumque de licentia Ordinarii celebratas, etiam SS. Sacra­
menti ad infirmos delati, comitantur (Ibidem, n. 23).
V. — Pro iis qui Cappellam vel Ecclesiam Sodali­
tatis visitant:

1. — Indulgentia Plenaria qualibet prima mensis
dominica, si confessi et sacra Communione refecti
visitant Cappellam vel Ecclesiam Confraternitatis,
(1) Refertur haec indulgentia ad consuetudinem quarumdam Sodali­
tatum dotandi ex eleemosynis confratrum aliisve legatis pauperes puellas.
Quoniam die quo dotes conferebantur flebat solemnis processio cui tene­
bantur intéressé iuvenee dotatae, Gregorius XIII in Bulla Desiderantes,
22 Martii 1580, concessit ut: « tam ipsae virgines, quam carum mariti et
confratres praedicti qui processioni interfuissent » quinque annos indul­
gentiae lucrari possent (Cfr. supra, cap. Ill, §7).
(2) Debiti dies sunt primae dominicae cuiusque mensis, et festa B. Μ. V.
n. 2 enumerata.

ibique ad intentionem Summi Pontificis orant (1)
- (Ibidem, n. 24).
Nota. — Hanc indulgentiam etiam confratres infirmi,
qui ad eamdem ecclesiam accedere non valent, lucrari
possunt si, praevia Confessione et Communione, domi ante
devotam imaginem tertiam partem Rosarii, aut septem
psalmos poenitentiales recitant (Ibidem).

2. — Indulgentia Plenaria quavis prima mensis
dominica, si Sacramentis muniti, expositioni sanctis­
simi Eucharistiae sacramenti in ecclesia confrater­
nitatis, quatenus de Ordinarii licentia locum habet,
per aliquod temporis spatium devote intersunt, ibique
ad intentionem Summi Pontificis orant (Ibidem,n.25).
3. — Indulgentia Plenaria, si confessi ac sancta
Communione refecti Cappellam SS. Rosarii aut ec­
clesiam confraternitatis visitant ibique ad mentem
Summi Pontificis orant:
a) in festis Domini Nativitatis, Epiphaniae,
Resurrectionis, Ascensionis, et Pentecostes, a meridie
diei praecedentis usque ad mediam noctem ipsius
Festi ;
b) in festis B. Μ. V. Immaculatae Conceptionis,
Nativitatis, Praesentationis, Annuntiationis, Visi­
tationis, Purificationis, Assumptionis, ac in festo
(1) Cum haec Indulgentia deprompta sit ex Const. Gregorii XIII *.id
augendam · (12 Martii 1577), ibique legatur: robin omnibus et singulis... qui
in prima Dominica cuiuslibet mensis... altare ipsius Rosarii visitaveritis,
quidam auctor inde deducit quod etiam nunc ad ciusmodi indulgentiam
lucrandam non suiUciat visitare Ecclesiam Sodalitatis sed debeat visitari
CappeUa (Ctr. Rosario. — Mcmorie Domcnicane, anno 1903, p. 517). Nos
contrarium credimus, quia hodie stare debemus Novo Indici a S. Sede ap­
probato in omnibus ct singulis partibus; eo magis quod S. Sedes non solum
confirmavit omnes Indulgentias in eo contentas sed quatenus opus sit,
denuo concessit (S. C. Indulg., 29 Aug. 1899). Nunc autem, numerus 24 novi
Indicis haec ad verbum habet: * Indulgentia plenaria qualibet prima mensis
dominica, si confessi ct sacra communione refecti id faciunt », hoc est visitant
Cappellam vel Ecclesiam, ut fert titulus § IV, sub quo ista Indulgentia
ponitur.
'
ST

septem Dolorum (feria sexta post Dominicam Pas­
sionis) a meridie diei praecedentis usque ad mediam
noctem ipsius Festi;
c) in festo Omnium Sanctorum, semel infra
octiduum Commemorationis omnium fidelium de­
functorum, in duabus feriis sextis quadragesimae
ad arbitrium eligendis, dominica infra Octavam
Nativitatis B. Μ. V., dominica tertia Aprilis (1), a
meridie diei praecedentis usque ad mediam noctem
eius diei quo conceditur Indulgentia (Ibidem, nn. 26,
27, 28 et 29; — cfr. etiam can. 923).
Nota. — a) Indulgentia Plenaria, in festis B. Μ. V.
Conceptionis, Nativitatis, Praesentationis, Annuntia­
tionis, Visitationis, Purificationis et Assumptionis acquiri
etiam potest per octavam, sed semel tantum in quovis
octiduo (Ibidem, n. 27).
b) Indulgentia Plenaria in diebus Paschatis, Ascen­
sionis, et Pentecostes ac in festis B. Μ. V. Immaculatae
Conceptionis, Nativitatis, Annuntiationis, Visitationis,
Purificationis, Praesentationis et Assumptionis, necnou
in duabus feriis sextis quadragesimae acquiri potest
etiam visitando quamcumque aliam ecclesiam vel pu­
blicum oratorium (Ibidem}.
c} Quoad itinérantes, navigantes, inservientes vel
infirmos aut alias legitime impeditos, pro acquisitione
Indulgentiae Plenariae ecclesiam seu cappellam SS. Ro­
sarii visitantibus concessae diebus quibus festa mysterio­
rum Rosarii celebrantur, idem dicendum quod superius
(Cfr. p. 173, n. 1, nota} de fis qui processioni intervenire
nequeunt (Ibidem}.

4. — Indulgentia septem annorum et totidem
quadragenarum, si confessi sacraque Communione
refecti cappellam seu altare confraternitatis visitant,
(1) Haec Indulgentia pro dominica III Aprilis prius concessa est civibus
Papicnsibus qui, exitiali peste grassante, voverunt, se Deiparae Virgini a
Rosario splendidam Cappellam esse erecturos si α morbo liberarentur..
Dein a Xisto V ad omnes Sodalitates extensa est.

ibique ad intentionem Summi Pontificis orant in
diebus Nativitatis Domini, Paschatis, Pentecostes,
et in festis Immaculatae Conceptionis, Nativitatis,
Annuntiationis, Visitationis et Assumptionis B. M.V.,
necnon in festo Omnium Sanctorum (Ibidem, n. 30).
5. — Indulgentia centum dierum pro quolibet
die quo visitant cappellam seu altare SS. Rosarii,
ibique ad intentionem Summi Pontificis orant
(Ibidem, n. 31).
Nota. — a) Moniales in clausura viventes, iuvenes
utriusque sexus in collegiis, seminariis, conservatoriis
degentes, omnesque demum personae viventes in insti­
tutis ex quibus ad libitum egredi non possunt imo et mem­
bra societatum catholicarum, omnes indulgentias pro
quibus praescriberetur visitatio cappellae seu ecclesiae
confraternitatis, — dummodo huic rite ascripti sint, —
lucrari possunt visitando propriam ipsorum ecclesiam seu
cappellam sive oratorium (Ibidem).
b) Confratres infirmi quomodocumque impediti
quominus sacramentum Eucharistiae recipiant, aut ec­
clesiam vel cappellam visitent, indulgentias omnes pro
quibus istae conditiones praes crib un tur lucrari possunt,
si confessi aliisque in innetis operibus adimpletis, aliquod
pium opus a confessario iniunctum exequuntur (Ibidem).
c) Cum in quibusdam festis pro visitatione ecclesiae
seu cappellae SS. Rosarii praeter plenariam indulgentiam,
aliqua etiam indulgentia partialis concessa fuerit, ad hanc
quoque acquirendam distincta ecclesiae seu cappellae vi­
sitatio necessaria est (Ibidem).
VI. — Pro iis qui visitant quinque altaria, seu in­
dulgentiae Stationum:
Confratres qui diebus Stationum visitant quinque
altaria cuiuscumque ecclesiae vel oratorii publici,
vel quinquies unum duove altaria ubi quinque non
reperiuntur, lucrantur easdem indulgentias ac si
Romae Stationes visitarent (Ibidem, n. 32).

Indulgentiae Stationum sunt speciales indulgentiae
concessae Christifidelibus qui statutis diebus visitant
quasdam ecclesias Urbis. Variant pro diversitate dierum:
modo enim sunt plenariae, modo partiales decem, quin­
decim, vigintiquinque, triginta annorum et totidem
quadragenarum. En earum elenchus:
«) Indulgentia Plenaria diebus Paschatis, Ascen­
sionis, Nativitatis Domini, Feria quinta maioris hebdo­
madae.
b) Indulgentia triginta annorum et totidem quadra­
genarum in festis Circumcisionis et Epiphaniae; in Do­
minicis Septuagesimae, Sexagesimae, Quinquagesimae;
Feria sexta in Parasceve; per totam octavam Resurre­
ctionis usque ad Dominicam in Albis inclusive quotidie;
singulis diebus Rogationum; Dominica Pentecostes et
aliis infra octavani diebus usque ad sabbatum inclusive;
in festo S. Marci, 27 aprilis; S. Stephani, 26 decembris;
S. loannis Apostoli, 27 decembris; SS. Innocentium,
28 decembris.
c) Indulgentia viginti quinque annorum et totidem
quadragenarum in Dominica Palmarum.
d) Indulgentia quindecim annorum et totidem qua­
dragenarum: feria IV Cinerum, IV Dominica Quadrage­
simae, III Dominica Adventus, Vigilia Nativitatis Do­
mini, et ipso die Nativitatis ad primam et secundam
Missam.
e) Indulgentia decem annorum et totidem quadra­
genarum: singulis Quadragesimae diebus supra non enu­
meratis; vigilia Pentecostes; feriis Quattuor Temporum
Septembris; prima, secunda et quarta Dominica Ad­
ventus; feriis Quattuor Temporum decembris (S. Congr.
Indulg., 9 Iulii 1777).
II Sabbata (1):
VII. — Pro iis qui peragunt Quindecim

1. — Indulgentia Plenaria in tribus ex quindecim
sabbatis, uniuscuiusque arbitrio eligendis, si per
quindecim sabbata consecutiva — vel immediate
(1) Cfr. supra, cap. IV, § 3.

12 — FANFANI, De Rosario.

praecedentia festum SS. Rosarii, vel etiam quolibet
infra annum tempore — confessi et sacra Commu­
nione refecti ecclesiam confraternitatis visitant, ibique ad intentionem Summi Pontificis orant (Ibi­
dem, n. 36).
2. — Indulgentia septem annorum et totidem
quadragenarum in duodecim sabbatis numero prae­
cedenti non comprehensis (Ibidem, n. 37).

ο

VIII. —Pro mense Octobri (1):
1. — Indulgentia Plenaria, si exercitio mensis
octobris, in ecclesiis Ordinis Praedicatorum institui
solito, saltem decies interfuerunt, die ab ipsis eli­
gendo, si Sacramenta recipiunt et ad intentionem
Summi Pontificis orant (Ibidem, n. 38).
2. — Indulgentia septem annorum et totidem
quadragenarum quoties devotionibus in ecclesiis
Ordinis Praedicatorum mense octobris quotidie insti­
tui solitis intersunt (Ibidem, n. 39).
II
IX. —Pro Missa votiva Sacratissimi
Rosarii (2):

1. — Indulgentiae omnes integrum Rosarium reci­
tantibus concessae, pro confratribus sacerdotibus, si
Missam votivam secundum Missale Romanum pro
diversitate temporis ad altare SS. Rosarii celebrant
— quae Missae votivae bis in hebdomada dici pos­
sunt —; pro aliis autem confratribus, si tali Missae
assistunt et ibi pias ad Deum fundunt preces (3)
(Ibidem, n. 33).
(1) Cfr. supra, cap. IV, § 4.
(2) Cfr. supra, cap. IV, § 5.
(3) Quamquam in hoc paragraphe sermo unice habetur de indulgentiis
quas lucrantur Sacerdotes Rosario ascripti qui celebrant ad altare Con­
fraternitatis Missam votivam de Beata Virgine inserta Missali Romano
pro diversitate temporis, nihilominus etiam Sacerdotes ex Ordine Praedi-

2. — Indulgentiae omnes concessae iis qui pro­
cessionem prima uniuscuiusque mensis dominica
fieri solitam associant, pro iis qui consuetudinem
habent celebrandi vel audiendi hanc Missam, semel
in mense, die quo confessi sacramentum Commu­
nionis recipiunt (Ibidem, n. 34).
3. — Indulgentia unius anni pro iis qui in sabbatis
Quadragesimae assistunt coniunctim Missae, concioni
de Beata Maria Virgine et antiphonae Salve Regina
(Ibidem, n. 35).

X. — Pro iis qui assistunt antiphonae « Salve Re­
gina » cantatae :

1. — Indulgentia trium annorum et totidem qua­
dragenarum, si in ecclesia confraternitatis cum can­
dela accensa ubi usus viget — alibi adiungatur una
Ave Maria — assistunt antiphonae Salve Regina,
cantari solitae in festis B. Μ. V. quae ab universa
Ecclesia celebrantur, in Apostolorum natalitiis ac
festis Sanctorum Ordinis Praedicatorum (1) - (Ibi­
dem, n. 40).
2. — Indulgentia centum dierum, omnibus diebus
per totum annum, si huic antiphonae post Comple­
torium assistunt (Ibidem, n. 41).
catorum, celebrando pro Missa votiva suam antiquam Missam privilcgiolam
quae incipit Salve radix, lucrantur certo easdem indulgentias. Non alia
profecto esse potest intentio Summi Pontiflcis in dictis Indulgentiis con­
firmandis, ut manifeste colligitur ex § XV celebris Constitutionis Ubi pri­
mum (Cfr. supra cap. IV, § 5).
(1) Sancti ex Ordine Praedicatorum sunt: S. Raymundus do Pcfiafort
(23 ianuarii); S. Catharina de Ricci (13 februarii); S. Thomas Aquinas
(7 martii); S. Vincentius Ferrerius (5 aprilis); S. Agnes de Monto Politiano (20 aprilis); S. Petrus Martyr (29 apiilis); S. Catharina Senensis
(30 aprilis); S. Pius V (5 mail); S. Antoninus Archiepiscopus Florentinus
(10 mali); S. Joannes Martyr Gorcomiensis (9 iulii); S. Dominicus (4 au­
gusti); S. Hyacinthus (17 augusti); S. Rosa Limana (30 augusti); S. Ludovicus Bertrandus (10 octobris); Omnes Sancti Ordinis (12 novembris).

3. — Indulgentia quadraginta dierum in omnibus
sabbatis ac diebus festivis per annum (Ibidem, n. 42).

Nota. — Indulgentias nn. 1 et 2 recensitas, legitime

impediti quominus in ecclesia huic antiphonae adstent,
lucrari possunt si eamdein flexis genibus coram altari vel
imagine B. Μ. V. recitant (Ibidem).

XI. — Pro iis qui orationem mentalem aut alia spi­
ritualia exercitia peragunt:

1. — Indulgentia Plenaria semel in mense, si per
integrum mensem quotidie per mediam horam vel
saltem per quartam horae partem mentali orationi
operam dant, die ad eorum arbitrium eligendo, quo
sacramenta Poenitentiae, et Eucharistiae recipiunt
(Ibidem, n. 43).
2. — Indulgentia Plenaria si in memoriam quadra­
ginta dierum quibus Dominus lesus stetit in deserto,
per eumdem numerum dierum in oratione, morti­
ficatione, et in abis piis operibus sese exercuerint,
semel in anno, die ab ipsis eligendo (Ibidem, n. 44).
3. — Indulgentia septem annorum et totidem
quadragenarum, quoties per mediam horam ora­
tioni mentali operam dant (Ibidem, n. 45).
4. — Indulgentia centum dierum quoties per quar­
tam horae partem meditationi vacant (Ibidem, n. 66).
II
XII. — Pro iis qui confratres infirmos
visitant:

1. — Indulgentia trium annorum et totidem qua­
dragenarum, quoties infirmos confratres visitant (Ibi­
dem, n. 47).
2. — Indulgentia centum dierum si confratres
infirmos ad ecclesiastica sacramenta suscipienda
hortantur (Ibidem, n. 48).

nil. — Pro iis qui quodcumque caritatis vel pie­
tatis opus peragunt:
Indulgentia sexaginta dierum quoties confratres
aliquod opus caritatis et pietatis exercent (Ibidem,
n. 53).
XIV. — Pro confratribus morientibus:

1. — Indulgentia Plenaria a sacerdote etiam extra
confessionem per /ormulam communem (1) appli­
canda, si Rosarium per hebdomadam recitare con­
sueverunt (Ibidem, n. 54).
2. — Indulgentia Plenaria si ex hac vita migrant
suam tenentes candelam benedictam SS. Rosarii,
dummodo semel saltem in vita integrum Rosarium
recitaverint (Ibidem, n. 55).
3. — Indulgentia Plenaria si sacramenta Poeni­
tentiae et Eucharistiae recipiunt (Ibidem, n. 56).
4. — Indulgentia Plenaria si contriti SS. Nomen
lesu saltem corde, si ore non possunt, invocant
(Ibidem, n. 57).
5. — Indulgentia Plenaria si susceptis Ecclesiae
Sacramentis, fidem Romanae Ecclesiae profitentes
et antiphonam Salve Regina recitantes, B. Virgini
se commendant (Ibidem, n. 58).
Nota. — Quamvis heic relata sit pluries indulgentia
plenaria in mortis articulo, tamen ad tramitem Decretorum
S. C. Indulgentiarum una tantum acquiri poterit in mortis
articulo sub una vel altera ex diversis conditionibus supra
expositis (2) - (Ibidem).
(1) Prius indulgentia haec speciali formula applicabatur confratribus
Rosarii; sed nunc adhiberi debet formula praescripta a Benedicto XIV
in Constitutione Pia Mater, prout iussit Leo XIII (Cfr. Rescriptum <S’. Conor.
Induto., 10 Aug. 1899).
(2) Varii modi lucrandi Indulgentiam in articulo mortis inserviunt con­
fratribus ad eamdem tutius acquirendam, quia si uno modo cam non con-

XV. — Pro iis qui animabus confratrum defunc
torum suffragantur:

1. — Indulgentia Plenaria, si in quattuor an n i versariis diebus — 4 Febr., 12 Iui., 5 Sept, et 10 Nov. —
quotannis in ecclesiis publicis tum Fratrum tum
Sororum Ordinis Praedicatorum institui solitis, of­
ficiis defunctorum intersunt, ac confessi sacraque
Communione refecti ad intentionem Summi Ponti­
ficis orant, semel quolibet ex illis quattuor diebus
(Ibidem, n. 49).
2. — Indulgentia octo annorum, si exequiis adstiterint, sequentes processionem quae in suffragium
defunctorum quolibet die sabbati aut semel in mense
per ecclesiam confraternitatis sive per claustrum
ducitur (Ibidem, n. 50).
3. — Indulgentia trium annorum et totidem qua­
dragenarum, quoties corpora confratrum defuncto­
rum ad ecclesiam confraternitatis associant (Ibi­
dem, n. 51).
4. — Indulgentia
centum dierum si cadavera
o
confratrum cum vexillo confraternitatis ad sepul­
turam associant, vel si anniversariis pro animabus
defunctorum confratrum celebratis intersunt, et ibi­
dem ad intentionem Summi Pontificis orant (Ibid., 51).
sequuntur deficiente aliqua conditione requisita, e. g. Communione, pos­
sunt consequi alio modo in quo talis conditio non requiratur. Attamen
S. Congregatio Indulgentiarum expresse declaravit (12 Martii 1855) in
eodem pcriculo mortis non posse pluries recipi benedictionem in articulo
mortis, etiamsi haec divorsis titulis infirmo competat, uti aggregatione ad
Sodalitatem Rosarii, Carmeli, SS. Trinitatis, etc., et a diversis sacerdotibus
impertiatur. Pariter non potest iterari etiamsi infirmus in peccato mortali
eam receperit, aut post acceptam se gravi culpa commaculaverit. Nam,
cum talis indulgentia eo momento acquiratur quo anima separatur a corpore
id est hora mortis, etiam in hoc postremo casu nil aliud requireretur quam
ut infirmus poeniteret et peccatum suum confiteretur; et benedictio con­
sequeretur suum effectum ac si in statu gratiae recepta fuisset in coque
perseveratum esset.
J

XVI. — De Altari privilégiât© (1):
1. — In ecclesiis Ordinis Praedicatorum altare
SS. Rosarii pro sacerdotibus eiusdem Ordinis privilegiatum est pro anima cuiusque confratris (Ibidem,
n. 59).
2. — In ecclesiis confraternitatis altare SS. Ro­
sarii pro sacerdotibus conjratribus gaudet privilegio,
non solum in favorem confratrum defunctorum sed
etiam cuiuscumque defuncti, etiamsi aliud altare
privilegia tum in eadem ecclesia existât. Imo, si in
ecclesia non exstat aliud altare privilegiatum, altare
SS. Rosarii pro quocumque Sacerdote, quamvis
confraternitati non ascripto et in favorem cuius cumque defuncti privilegiatum est (Ibidem, n. 60).
Nota. — Etiam omnes Indulgentiae in hac Secunda

Parte contentae sunt applicabiles animabus defuncto­
rum, exceptis indulgentiis in articulo mortis lucrandis
(Ibidem, n. 65; cfr. etiain can. 930).
I
Paks Tertia.
Indulgentiae propriae Associationis a Rosario Perpetuo (2).

I. — Pro singulis Sodalibus:

Indulgentia Plenaria omnibus ascriptis, si respe­
cti va hora sibi assignata (3) semel saltem in mense
SS. Rosarium recitaverint, eaque die qua hanc
operam devote navaverint, vere poenitentes et con­
fessi, sacraque Communione refecti, aliquam eccle­
siam visitaverint, ibique iuxta intentiones Summi
(1) Cfr. supra, cap. Ill, § 8.
(2) Cfr. supra, cap. IV, § 1, pag. 86-96.
(3) Cfr. supra, cap. IV, § 1, pag. 92.

Pontificis oraverint (Pius IX, Breve « Postquam Deo
monente », 12 apr. 1867).

II. — Pro solis Praefectis Associationis (1):
1. — Indulgentia Plenaria omnibus in pia Asso­
ciatione sive Praefectis divisionis, sive Praefectis
sectionis, ut aiunt, die quo primum munus exercent,
si vere poenitentes, confessi sacraque Communione
refecti aliquam ecclesiam publicam visitaverint, ibique pro Christianorum Principum concordia, haereseon exstirpatione ac S. Matris Ecclesiae exalta­
tione, pias ad Deum preces effuderint (Ibidem).
2. — Indulgentia tercentorum dierum omnibus
Praefectis ut supra, quoties aliquem sodalem prae­
dictae piae associationi adseribi fecerint, vel con­
ventibus ad confratrum et consonorum pietatem
et devotionem in frequenti Rosarii recitatione exci­
tandam adfuerint, aut aliud quodeumque opus iuxta
Societatis institutum rite in Domino praestiterint,
dummodo antequam memorata opera inchoënt, sal­
tem corde contrito, hymnum qui incipit: Veni
Creator Spiritus et ter Salutationem Angelicam de­
vote recitaverint (Ibidem).
Nota. — a) Cum Rosarium Perpetuum mensile praesupponat ascriptionem Sodalitati a Rosario, sequitur
omnia membra Associationis Rosarii Perpetui participes
esse omnium Indulgentiarum quae Ascriptis Confraternitati conceduntur (2).
b) Omnes Indulgentiae in hac Tertia Parte recensitae
(1) Cfr. supra, cap. IV, § 1, p. 98.
(2) Cum per approbationem horae, mensilis Rosarii Perpetui hora annua
abrogata uon fuerit, viget adhuc Indulgentia plenaria lucranda semel ia
anno ab omnibus Christifidelibus etiam non sodalibus confratemitatis
SS. Rosarii qui hora sibi assignata Rosarium B. Μ. V. recitaverint, atque
vere poenitentes, confessi sacraque Communione refecti, iuxta mentem
Summi Pontificis oraverint (Pius VII, « Ad augendam », 1G Febr. 1808).

etiam defunctis applicari possunt {Pius IX, Breve
« Postquam Deo monente », 12 Apr. 1867 ; — cfr. quoque
can. 930).
Paus Quarta.
Indulgentiae propriae Associationis a Rosario Viventi (1).

I. — Pro singulis membris:
1. — Indulgentia Plenaria, lucranda primo festo
die post suam admissionem in Associationem, dum­
modo in hoc die vere poenitentes et confessi sacram
Eucharistiam suscipiant {G-regorius XVI, « Benedi­
centes », 27 ian. 1832).
2. — Indulgentia centum dierum in ferialibus
diebus; et septem annorum et totidem quadrage­
narum in diebus Dominicis et aliis per annum festis
diebus, iis etiam quibus praeceptum audiendi Sa­
crum ademptum est; necnon per Octavas Nativi­
tatis Domini, Paschatis, Corporis Christi, Pente­
costes; Assumptionis, Nativitatis et Conceptionis
Immaculatae B. M. Virginis, pro quotidiana Ro­
sarii decadis recitatione {Ibidem).
3. — Indulgentia Plenaria, in festivitatibus Nati­
vitatis Domini, Circumcisionis, Epiphaniae, Pascha­
tis, Ascensionis, Corporis Domini, Pentecostes, San­
ctissimae Trinitatis; item pro singulis festis, etiam
minoribus B. M. Virginis; item in festis SS. Aposto­
lorum Petri et Pauli et Omnium Sanctorum, necnon
tertia Dominica cuiuslibet mensis, dummodo quo­
tidie decadem suam sedulo sanctequc recitaverint
salte It per unum mensem, nisi quis fuerit legitima
causa praepeditus, et contriti, confessi, sacram Eu­
ii) Cfr. supra, cap. IV, § 2.

charistiam susceperint, atque visitando aliquam
ecclesiam pias preces effuderint. Si iusta causa visi­
tationem ecclesiae impediat, Confessarius aliud opus
subrogare potest (Ibidem).
4. — Omnes Indulgentiae omnibus fidelibus Ro­
sarium recitantibus ab Apostolica Sede concessae
usque ad annum 1832 (1) - (Ibidem).

II. — Pro solis Zelatoribus et Praesidentibus (2):

1. — Indulgentia centum dierum quoties zela­
tores vel zélatrices, electi et approbati a legitimo
Directore, aliquod sui muneris punctum impleve­
rint (Gregorius XVI, 7 iun. 1839; — cfr. Acta pro
Societate SS. Rosarii, vol. I, cap. XII, pag. 111).
2. — Indulgentia tercentorum dierum, quoties
Praesidentes (viri vel mulieres), electi et approbati
a legitimo Directore ut sub eius auctoritate pluribus
praesint Zelatoribus, aliquod sui muneris punctum
impleverint, dummodo tamen undecim saltem ze­
latores moderentur (Ibidem, n. 2) - (3).
Nota. — Hae quoque indulgentiae omnes applicabiles
sunt animabus in Purgatorio detentis (can. 930).
(1) Eae sunt quas supra enumeravimus, Parte Prima, § I, nn. 1, 2, 4;
§ III, nn. 1, 2, § V, n. 1; § VI, n. 1.
(2) Cfr. supra, cap. IV, § 2, pp. 106 et 109.
(3) Si inter milites Rosarium vivens instituatair, specialibus indulgentiis,
praeter recensitas, ii frui possunt, videlicet:
a) Indulgentia quotidiana 300 dierum iis qui nomen dant « Associa­
tioni Rosarii Viventis inter milites » dummodo satisfecerint obligationibus
ipsius Associationis ;
b) Indulgentia plenaria in articulo mortis, singulis adseriptis praefatae
Associationi, qui abitualiter fideles in adimplendis obligationibus eiusdem
Associationis inventi fuerint (Cfr. Analecta O. P., an. 1917, p. 168).

CAPUT VI.

Formulate Benedictionum.
H ConfraterI. — Formula et Orationes ad erigendam
nitatem (1):
Sacerdos ad id muneris delegatus ante omnia attente legat
quae capite III de Sodalitate Rosarii disseruimus, ne quid­
quam desit suo officio legitime explendo, et ut quaestio­
nibus quae sibi fieri possunt apte respondeat.
Cum vero tempus adfuerit erigendi Confraternitatem, po­
pulo congregato, Parochus vel Rector Ecclesiae, superpelliceo et alba stola indutus, ad maius Altare se conferet flexisque genibus incipiet hymnum: Veni, Creator Spiritus
etc., cum versiculo: Emitte Spiritum tuum etc., et Ora­
tione: Deus qui corda fidelium etc.
Dum cantatur hymnus, Sacerdos Confraternitatem ere­
cturus pulpitum conscendat; et dicta de more Ave Maria,
palam faciet in primis finem functionis, videlicet Reveren­
dissimum Patrem Generalem Dominicanorum cui a S. Sede
reservata est erectio Sodalitatum Rosarii, instanter rogatum,
dignatum esse concedere, apposito Diplomate dato die...,
ut erigatur Confraternitas Rosarii in illa quoque Ecclesia;
seque demum esse qui munus accepit procedendi ad illam
erectionem. Dein indicabit magna bona quae inde percipi
poterunt, exponet breviter pulchritudines, glorias, beneficia
devotionis SS. Rosarii, simulque praestantiam, praeroga­
tivas, et speciales Indulgentias Confraternitatis necnon
eiusdem officia, monens tamen nihil sub peccato iniungi.
Postea, relicto pulpito, ibit cum Parocho vel Rectore Ec­
clesiae ad altare ubi Confraternitas est erigenda (2). Quo
cum pervenerit, Sacerdos deputatus ad electionem, indutus
stola alba praecinet hymnum Ave Maris Stella. Recitata

(1) Cfr. supra, cap. Ill, § 2.
(2) Cfr. supra, cap. Ill, § 8.

subinde vel cantata antiphona Salve Regina, cui adicietur
etiam antiphona in honorem S. Dominici: O lumen Ec­
clesiae, doctor veritatis, rosa patientiae, ebur castitatis,
aquam sapientiae propinasti gratis, praedicator gratiae
nos iunge beatis; dicantur sequentes Versus et Oremus.

y. Dignare me laudare te, Virgo sacrata.
r/. Da mihi virtutem contra hostes tuos.
y. Ora pro nobis, Beate Pater Dominice.
τξζ. Ut digni efficiamur promissionibus Christi.
y. Dominus vobiscum.
iÿ. Et cum spiritu tuo.
Oremus

Deus qui salutis aeternae, Beatae Mariae Vir­
ginitate foecunda humano generi praemia praesti­
tisti, tribue, quaesumus, ut ipsam pro nobis inter­
cedere sentiamus, per quam meruimus auctorem
vitae suscipere.
Concede, quaesumus, omnipotens Deus, ut qui
peccatorum nostrorum pondere praemimur, Beati
Dominici Confessoris tui patrocinio sublevemur. Per
Christum Dominum nostrum. Arnen.

Ascendat deinde ad altare in cornu Evangelii, et conver­
sus ad populum dicat alta voce:
y. Adiutorium nostrum in nomine Domini.
K7. Qui fecit caelum et terram.

Et recitabit sequentem formulam erectionis Confrater­
nitatis:
Ego Frater N. N. Ordinis Praedicatorum (vel ego
-V. V. Sacerdos), nomine Reverendissimi Patris N. N.
Magistri Generalis Ordinis Praedicatorum, et aucto­
ritate ab ipso mihi delegata, instituo et erigo Con­
fraternitatem SS. Rosarii Dei Genitricis Virginis
Manae in hac ecclesia Sancti N., loci N., eamque

institutam et erectam declaro cum omnibus gratiis,
privilegiis et indulgentiis a Sancta Sede Confraternitatibus SS. Rosarii concessis et concedendis. In
Nomine Patris f et Filii f et Spiritus f Sancti. Arnen.
Post haec, notificabit Rectorem seu Praesidentem Soda­
litatis, prout decernit Reverendissimus Magister Generalis
in Diplomate, fore omni tempore sacerdotem N. N. eiusque
in eodem munere successores; qui gaudebunt facultate reci­
piendi et ascribendi in Confraternitate, benedicendi Coronas
et Candelas Rosarii, omnia denique peragendi quae titulus
Rectoris importat in Sodalitate SS. Rosarii. Declarabit
etiam quaenam erit posthac Cappella seu Altare Confrater­
nitatis; quod non parum interest ad acquisitionem Indul­
gentiarum. Postremo monebit populum, ut illi qui cupiunt
in Sodalitatem cooptari, faciant intentionem in eamdem
ingrediendi quia iam ab eo recipiuntur; dummodo, abso­
luta functione, se in albo Confraternitatis inscribere faciant
alias eorum receptio omni prorsus effectu careret; quotquot
autem illo die Sodalitati nomen dederint sciant se, poenitentes et sacra communione refectos, Plenariam Indulgen­
tiam esse lucraturos. Dein recitabit Formulam ad fideles
in Confraternitatem solemniter recipiendos (1).
Subiunget insuper ut qui coronas benedicendas habent,
eas manu teneant quia ab eo benedicentur; ad quod recitabit
Formulam longiorem ad benedicendas Coronas (2).
Postea omnes iterum adhortabitur ut SS. Rosarium ma­
gna devotione prosequantur, eiusque Mysteria pro viribus
meditentur, memores sine meditatione non acquiri Indul­
gentias Rosarii saltem ab iis qui meditationis sunt ca­
paces (3). Denique eos ad gratias Domino et Virgini
Deiparae pro accepto beneficio ex corde referendas exci­
tabit, nec omittet Praedicatorum Ordinem cum suo Magistro
et se ipsum etiam omnium orationibus commendare.
Ad idem Altare Rosarii vel ad Altare maius cantabitur
deinde hymnus Te Deum et Litaniae B. Virginis cum se­
quentibus versiculis et Orationibus:
(1) Cfr. infra, pag. seq.
(2) Cfr. infra, p. 192.
(3) Cfr. melius supra, c. I, 5 2, n. 6.

ÿ. Benedicamus Patrem et Filium cum Sancto
Spiritu.
Laudemus et superexaltemus eum in saecula,
ÿ. Regina Sacratissimi Rosarii, ora pro nobis.
17. Ut digni efficiamur promissionibus Christi.
ÿ. Dominus vobiscum.
r·. Et cum Spiritu tuo.
Oremus
Deus cuius misericordiae non est numerus, et
bonitatis infinitus est thesaurus, piissimae Maiestati
tuae pro collatis nobis donis gratias agimus tuam
semper clementiam exorantes, ut qui petentibus
postulata concedis, eosdem non deserens ad praemia
futura disponas.
Deus, cuius Unigenitus per vitam, mortem et
resurrectionem suam nobis salutis aeternae praemia
comparavit, concede, quaesumus, ut haec Mysteria
sanctissimo Rosario Beatae Mariae Virginis reco­
lentes: et imitemur quod continent, et quod pro­
mittunt assequamur. Per eumdem Christum Do­
minum nostrum. Arnen.
Terminabitur junctio per Tantum ergo et Benedictionem
cum SS. Sacramento.
Cum omnia perfecta fuerint, Sacerdos qui erectionem
peregit ne obliviscatur conficere processum verbalem fun­
dationis, adhibitis in eam rem modulis quos ipse Domini­
canorum Generalis Magister miserit cum Diplomate, cuius
quidem processus unum exemplar ad eumdem Magistrum
Generalem remittendum curabit (1).
Π
II. — Formula ad fideles in Confraternitatem
solemniter recipiendos:
Qui recipiendi sunt solemniter, habeant Rosarium, et
cereum, et versus altare Sanctissimi Rosarii accedentes,

1) Cfr. supra, cap. Ill, § 2.

genua flectant. Sacerdos vero indutus stola albi coloris, verso
vultu ad recipiendos, dicat:
-f. Adiutorium nostrum in nomine Domini.
i?. Qui fecit caelum et terram.
ÿ. Domine, exaudi orationem meam.
iÿ. Et clamor meus ad te veniat.
ÿ. Dominus vobiscum.
iv. Et cum spiritu tuo.
Oremus

Omnipotens sempiterne Deus, qui per mortem
Unigeniti tui mundum collapsum restaurare di­
gnatus es, ut nos a morte aeterna liberares, et ad
gaudia regni caelestis perduceres; respice, quae­
sumus, super hos famulos tuos, qui inter filios et
confratres Societatis Beatissimae Virginis Sacratis­
simi Rosarii connumerari desiderant, et per merita
eiusdem Genitricis Dei, effunde super illos bene f
dictionem tuam, quatenus benedicti sic in hoc sae­
culo vivant, ut inter oves dexterae tuae in perpe­
tuum collocari mereantur. Per eumdem Christum
Dominum nostrum. Arnen.
Si cerei, vel rosaria non fuerint adhuc benedicta, tunc
benedicantur, ut pagg. 192 et 191. Deinde subiungit sa­
cerdos:
Auctoritate, qua fungor, et mihi a Reverendis­
simo Patre Magistro Generali Ordinis Praedicato­
rum tradita, ego admitto vos ad Confraternitatem
Sanctissimi Rosarii, et recipio ad participationem
Indulgentiarum eius, quae per Sanctam Sedem
Apostolicam concessae fuerunt: item participes vos
facio omnium bonorum spiritualium totius Sacri
Ordinis Fratrum Praedicatorum, et operum, quae
passim, coopérante Dei gratia, a Fratribus et So­
roribus Societatis Sanctissimi Rosarii per univer­

sum mundum peraguntur. In nomine Patris f et
Filii, et Spiritus Sancti. Amen.
e

ο

•K
ο

ο

ο

CJ

Aspergantur recepti aqua benedicta: quo jacto, Sacerdos
tradat singulorum manibus Rosarium benedictum dicens:
Accipite signum Dei viventis ab ipsa Sanctis­
sima Virgine sic nuncupatum, ut sit vobis in pignus
n
et medium ad vitam aeternam promerendam. Amen.
Deinde singulis osculandam porrigat extremitatem stolae
vel scapularis, et versus ad altare dicat:
ÿ. Adiutorium nostrum in nomine Domini.
iV· Qui fecit caelum et terram.
Receptorum nomina scribantur postea in libro deputato.

III. — Formula ad benedicendas Coronas Rosarii (1):
Adiutorium nostrum in nomine Domini.
Qui fecit caelum et terram.
Domine, exaudi orationem meam.
Et clamor meus ad te veniat.
Dominus vobiscum.
r. Et cum spiritu tuo.
Oremus
Omnipotens et misericors Deus, qui propter exi­
miam caritatem tuam, qua dilexisti nos, Filium tuum
unigenitum, Dominum nostrum, lesum Christu H
de caelis in terram descendere, et de Beatissimae
Virginis Mariae Dominae nostrae utero sacratis­
simo, Angelo nuntiante, carnem suscipere, crucem­
que ac mortem subire, et tertia die gloriose a mortuis
resurgere voluisti, ut nos eriperes de potestate dia­
boli: obsecramus immensam clementiam tuam, ut
ÿ.
IV.
ÿ.
IV.
ÿ.

(1) In hac benedictione impertienda deferat sacerdos stolam albi coloris.
— Meminerint sacerdotes benedictiones tam Coronarum quam Rosarum
et Candelarum Rosarii esso benedictiones reservatas.

haec signa Rosarii in honorem et laudem eiusdem
Genitricis Filii tui ab Ecclesia tua fideli dicata be­
ne t dicas et sancti f fices, eisque tantam infundas
virtutem Spiritus Sancti, ut quicumque horum
quodlibet secum portaverit, atque in domo sua reve­
renter tenuerit, et in eis ad te, secundum eiusdem
sanctae Societatis instituta, divina contemplando
Mysteria devote oraverit, salubri et perseveranti de­
votione abundet, sitque consors et particeps omnium
gratiarum, privilegiorum, et Indulgentiarum, quae
eidem Societati per sanctam Sedem Apostolicam
concessa fuerunt, ab omni hoste visibili et invisibili
semper et ubique in hoc saeculo Uberetur, et in exitu
suo ab ipsa beatissima Virgine Maria Dei Genitrice
tibi plenus bonis operibus praesentari mereatur. Per
eundem... in unitate eiusdem.
ir. Arnen.
Aspergantur aqua benedicta.
%
Formula brevior (ex Rescripto S. C. Rit. diei
23 Nov. 1918).
Ad laudem et gloriam Deiparae Virginis Mariae,
in memoriam mysteriorum vitae, mortis et resur­
rectionis eiusdem Domini nostri lesu Christi, be­
ne t dicatur (1) et sancti f ficetur haec sacratissimi
Rosarii corona: in nomine Patris f et Filii, et Spi­
ritus Sancti. Arnen.
Stola et aqua benedicta adhiberi possunt ad libitum.

IV. — Formula ad benedicendas Rosas:
ÿ. Adiutorium nostrum in nomine Domini,
ni. Qui fecit caelum et terram.
(1) Si sint plures coronae dicatur in plurali.
13 — Fanfani, De Roaario.

ÿ. Dominus vobiscum.
B7. Et cum spiritu tuo.
Oremus

Deus, creator et conservator generis humani,
dator gratiae spiritualis et largitor aeternae salutis,
benedictione tua sancta bene f dic has rosas, quas
pro gratiis tibi exsolvendis, cum devotione ac ve­
neratione beatae semperque Virginis Mariae Rosarii
hodie tibi praesentamus, et petimus benedici, et
infundi in eis per virtutem sanctae Cru f cis bene­
dictionem caelestem: ut quas ad odoris suavitatem,
et repellendas infirmitates humano usui tribuisti,
talem signaculo sanctae Cru f cis benedictionem
accipiant, ut quibuscumque in infirmitatibus appo­
sitae fuerint, seu qui eas in domibus suis portaverint
ab infirmitate sanentur, discedant diaboli, contre­
miscant et fugiant pavidi cum suis ministris de
habitationibus illis, nec amplius tibi servientes in­
quietare praesumant. Per Christum etc.
Aspergantur aqua benedicta.

N. — Formula ad benedicendas Candelas Rosarii:
ÿ.
r.
ÿ.
iÿ.

Adiutorium nostrum in nomine Domini.
Qui fecit caelum et terram.
Dominus vobiscum.
Et cum spiritu tuo.
Oremus

Domine lesu Christe, lux vera, qui illuminas
omnem hominem venientem in hunc mundum, ef­
funde per intercessionem beatae Virginis Mariae
matris tuae, et per quindecim eius Rosarii my­
steria bene γ dictionem tuam super hos cereos et
candelas, et sanctifica eas lumine tuae gratiae, et

concede propitius, ut sicut haec luminaria igne vi­
sibili accensa nocturnas depellunt tenebras, ita
corda nostra, invisibili igne, ac Spiritus f Sancti
splendore illustrata, omnium vitiorum caecitate careant, ut puro mentis oculo cernere semper possimus,
quae tibi placita sunt, et nostrae saluti utilia: qua­
tenus post huius saeculi caliginosa discrimina, ad
lucem indeficientem pervenire mereamur. Qui vivis
et regnas, per omnia saecula saeculorum. Arnen.
Aspergantur aqua benedicta.

VI. — Formula pro Benedictione in articulo mor­
tis (1):
Sacerdos ingrediens cubiculum, ubi iacet infirmus, in­
dutus stola violacea, dicat:
ÿ. Pax huic domui.
IV. Et omnibus habitantibus in ea.
Deinde aegrotum, cubiculum et circumstantes aspergat
aqua benedicta, dicendo:
Asperges me, Domine, hyssopo, et mundabor:
lavabis me, et super nivem dealbabor.
Postea, audita confessione sacramentali aegroti, si hic
voluerit confiteri, vel pia aliqua pro opportunitate prae­
missa admonitione, dicit:
ÿ. Adiutorium nostrum in nomine Domini.
IV- Qui fecit caelum et terram.
Ant. Ne reminiscaris, Domine, delicta famuli tui
(vel ancillae tuae), neque vindictam sumas de pec­
catis eius.
Kyrie eleison, Christe eleison, Kyrie eleison. Pater
noster.
(1) Haec benedictio non est amplius reservata et dari potest a quo­
cumque sacerdote, etiam extra Confessionem (can. 468, § 2).

ÿ. Et ne nos, etc.
17. Sed libéra nos, etc.
ÿ. Salvum (vel salvam) fac servum tuum (vel
ancillam tuam).
B7. Deus meus sperantem in te.
ÿ. Domine, exaudi orationem meam.
37. Et clamor meus ad te veniat.
ÿ. Dominus vobiscum.
r. Et cum spiritu tuo.
Oremus

Clementissime Deus, Pater misericordiarum, et
Deus totius consolationis, qui neminem vis perire
in te credentem, atque sperantem: secundum mul­
titudinem miserationum tuarum respice propitius
famulum tuum (vel ancillam tuam) N. quem (vel
quam) tibi vera fides, et spes Christiana commendant.
Visita eum (vel eam) in salutari tuo, et per Unige­
niti tui passionem et mortem, omnium ei deli­
ctorum suorum remissionem, et veniam clementer
indulge: ut eius anima in hora exitus sui te indicem
propitiatum inveniat, et in sanguine eiusdem Filii
tui ab omni macula abluta, transire ad vitam me­
reatur perpetuam. Per eumdem Christum etc. Amen.
Tum dicto ab uno ex astantibus Confiteor, Sacerdos
dicat: Misereatur; deinde:
Dominus noster lesus Christus Filius Dei vivi,
qui beato Petro Apostolo suo dedit potestatem li­
gandi atque solvendi, per suam piissimam miseri­
cordiam recipiat confessionem tuam, et restituat
tibi stolam primam, quam in baptismate recepisti:
et ego facultate mihi ab Apostolica Sede tributa
indulgentiam plenariam, et remissionem omnium
peccatorum tibi concedo. In nomine Patris j*, et
Filii et Spiritus Sancti. A m en,

Per sacrosancta humanae reparationis mysteria
remittat tibi omnipotens Deus omnes praesentis et
futurae vitae poenas, Paradisi portas aperiat, et ad
gaudia sempiterna perducat. Arnen.
Benedicat te omnipotens Deus Pater f, et Filius
et Spiritus Sanctus. Arnen.
Si vero infirmus sit adeo morti proximus ut neqiie con­
fessionis generalis faciendae, neque praemissarum pre­
cum recitandarum suppetat tempus, statim sacerdos Be­
nedictionem ei impertiatur dicendo:
Dominus noster lesus Christus, etc.; vél tantummodo,
si iam mors immineat: Indulgentiam plenariam et remis­
sionem omnium peccatorum tibi concedo, in nomine
Patris f, et Filii et Spiritus Sancti. Amen.

k-l

Ubi primum, arcano divinae Providentiae consilio,
ad supremam Petri Cathedram fuimus evecti, oblato
conspectu ingruentium in dies malorum, Apostolici mu­
neris esse duximus expediendae salutis agitare consilia
ac studere, quibus maxime modis Ecclesiae tutelae et
catholicae fidei incolumitati prospici posset.
Inter haec ad magnam Dei Matrem eamdemque re­
parandi humani generis consortem ultro animus convo­
lavit, ad quam trepidis in rebus confugere catholicis ho­
minibus praecipuum semper ac solemne fuit. Cuius fidei
quam tuto sese crediderint, praeclara testantur ab ipsa
collata beneficia, inter quae plura constat fuisse impe­
trata per probatissimam illam precandi formulam ti­
tulo Rosarii ab eadem invectam et Dominici Patris mi­
nisterio promulgatam.
Solemnes autem honores eo ritu Virgini habendos
Summi Pontifices Decessores Nostri haud semel decrevere.
Quorum Nos etiam aemulati studia, de Rosarii Marialis
dignitate ac virtute satis egimus copiose, Encyclicis Lit­
teris pluries datis, vel inde a Kalendis Septembribus

anni MDCCCLXXXIII (1), cohortantes fideles, ut, sive
publice sive suis in domibus, saluberrimum hoc pietatis
officium augustissimae Matri persolverent et Marianis ab
eo titulo Sodalitatibus sese aggregarent. Ea vero omnia
nuperrime, datis litteris die V Septembris huius anni,
(1) Acta S. Pontificis Leonis XIII, S. Rosarium respicientia, sunt quae
sequuntur:
I. Encyclica Supremi Apostolalus (1 Sept. 1883). — Quam sit efficax
recitatio S. Rosarii. Mensis October in orbe catholico universo Deiparae
Virgini a Rosario solemniter dedicatur.
II. Decretum Urbis ct Orbis S. Rituum Congregationis (10 Dec. 1883).
— De invocatione Regina Sacratissimi Rosarii, ora pro nobis, Litaniis Lauretanis addenda.
III. Breve Apostolicum Salutaris ille spiritus precum (24 Dec. 1883). —
Commendatur quotidiana Rosarii recitatio et confirmatur solemniter in­
sertio, Litaniis Lauretanis facienda, invocationis: Regina Sacratissimi
Rosarii, ora pro nobis.
IV. Decretum generale S. Rituum Congregationis (19 lun. 1884). —
Vetatur translatio Officii de festo SS. Rosarii in alium diem, nisi occurrat
Officium praestantioris ritus.
V. Encyclica Superiori anno (30 Aug. 1884). — De recitatione S. Rosarii
in mense Octobri; pio huic exercitio speciales conceduntur Indulgentiae.
VI. Decretum Urbis ct Orbis S. Rituum Congregationis (20 Aug. 1885).
— Praescribitur recitatio Rosarii per mensem Octobrem cuiuslibet anni in
omnibus ecclesiis paroecialibus.
VII. Encyclica Quod auctoritate Apostolica (22 Dec. 1885). — Indicitur
extraordinarium lubilaeum per totum annum 1880, sub Patrocinio Beatis­
simae Virginis a Rosario.
VIII. Decretum Urbis et Orbis S. Rituum Congregationis (11 Sept. 1887)·
— Solomnitas SS. Rosarii elevatur ad ritum duplicis secundae classis.
IX. Epistola Vi è ben noto ad Episcopos Italiae (20 Sept. 1887). — De
menso Octobri, sacro Deiparae Virgini a Rosario.
X. Decretum Urbis ct Orbis S. Rituum Congregationis (5 Aug. 1888). —
Approbantur et praecipiuntur pro tota Ecclesia Officium et Missa propria
SS. Rosarii.
XI. Encyclica Quamquam pluries (15 Aug. 1889). — Deposcitur Patro­
cinium S. loseph et Beatae Virginis in mense Octobri Rosario sacro.
XII. Encyclica Octobri mense (22 Sept. 1891). — De Rosario Mariali.
Conqueritur mala quibus affligitur Ecclesia, suggerit remedium orationis,
praesertim SS. Rosarii, inculcat spiritum mortificationis Christianae.
XIII. Encyclica Magnae Dei Matris (8 Sept. 1892). — Devotum exerci­
tium S3. Rosarii est idoneum medium fidei conservandae et praeclarum
exemplum perfectae virtutis.
XIV. — Encyclica Laetitiae sanctae (8 Sept. 1893). — Dc Rosario Ma­
riali. Tribus malis societatis: taedio vitae modestae et operosae, horrori do­
loris, et oblivioni vitae futurae efficaciter opponuntur Mysteria SS. Rosarii.
XV. Encyclica lucundo semper (8 Sept. 1891). — Rosarii Marialis pulchri­
tudo ct efficacia. Damnantur fabula romanensis Aemilii Zola contra Vir-

veluti in unum collecta, paucis memoravimus; simulque
consilium Nostrum patefecimus edendae Constitutionis
de iuribus, privilegiis, indulgentiis, quibus gaudent qni
piae isti Sodalitati dederint nomina. Nunc vero ut rem
absolvamus, votis obsecundantes Magistri Generalis
Ordinis Praedicatorum, Constitutionem ipsam edimus,
qua leges de buiusmodi sodalitate latas, itemque beneficia
recensentes a Summis Pontificibus eidem concessa, mo­
dum decernimus quo in perpetuum salutifera haec insti­
tutio regatur.

Sacratissimi Rosarii Sodalitas in eum finem est insti­
tuta, ut multos fraterna caritate coniunctos per piissimam illam precandi formulam, unde ipsa consociatio
nomen mutuatur, ad Beatae Virginis laudationem et
eiusdem patrocinium unanimi oratione impetrandum
alliciat. Quapropter, nullo quaesito lucro aut imperata
pecunia, cuiusvis conditionis excipit homines, eosque per
solam Rosarii Marialis recitationem mutuo devincit.
Quo fit, ut pauca singuli ad communem thesaurum
conferentes, multa inde recipiant. Actu igitur vel habitu
ginem Immaculatam de Lourdes et actio dramatica loannis Bovio contra
divinum Redemptorem: reparationes indicuntur.
XVI. EncycUca Adiutrice populi Christiani (5 Sept. 1895). — Recitatio
Rosarii pro obtinendo reditu Ecclesiarum dissidentium ad Catholicismum.
Commendatur aedificatio templi Deiparae Virgini a Rosario, Patrarum in
Achaia.
XVII. EncycUca Fidentem piumquc animum (20 Sept. 1896). — Prae­
stantia et pulchritudo popularis devotionis SS. Rosarii; eiusdem frequen­
tatio inculcatur commemoratis beneficiis quibus a Summis Pontificibus
aucta fuit.
XVIII. Encyclica Augustissimae Virginis Mariae (12 Sept. 1897). —
Laudantur Sodalitates a Rosario et excitantur fideles ad suum nomen
iisdem dandum.
XIX. EncycUca Diuturni temporis (5 Sept. 1898). —De exceUentia Ro­
sarii MariaUs eiusquc cultus incremento. Praenuntiatur ApostoUca Consti­
tutio de SodaUtatibus a SS. Rosario.
XX. Constitutio ApostoUca Ubi primum (10 Oct. 1898). — De legibus,
iuribus, ac privilegiis Sodalitatis a SS. Rosario.
XXI. Novus Index Indulgentiarum SS. Rosarii (29 Aug. 1899).
XXII. Litterae ad P. Constantium M. Becchi O. P., (28 Mart. 1901). —
Laudatur Associatio Rosarii Perpetui in Italia ciusque propagatio inculcatur.

dum ex instituto Sodalitii suum quisque pensum reci­
tandi Rosarii persolvit, sodales omnes eiusdem socie­
tatis mentis intentione complectitur, qui idem caritatis
officium ipsi multiplicatum reddunt.
’
II.
Sodalium Dominicanorum Ordo, qui, vel inde ab sui
initio beatae Virginis cultui maxime addictus, instituen­
dae ac provehendae Sodalitatis a Sacratissimo Rosa­
rio auctor fuit, omnia quae ad hoc genus religionis
pertinent, veluti haereditario iure sibi vindicat.
Uni igitur Magistro Generali ius esto instituendi So­
dalitates Sacratissimi Rosarii: ipso a Curia absente,
subeat Vicarius eius generalis; mortuo vel amoto, Vi­
carius Generalis Ordinis.
Quamobrem quaevis Sodalitas in posterum instituenda,,
nullis gaudeat beneficiis, privilegiis, indulgentiis, quibus
Romani Pontifices legitimam verique nominis Sodali­
tatem auxerunt, nisi diploma institutionis a Magistro
Generali vel a memoratis Vicariis obtineat.
III.
Quae anteacto tempore Sodalitates sacratissimi Ro­
sarii ad hanc usque diem sine Magistri Generalis paten­
tibus litteris institutae sunt, litteras huiusmodi intra anni
spatium expediendas curent; interim vero (dummodo
hoc uno tantum defectu laborent) Sodalitates ipsas, do­
nec eaedem litterae expediantur, tamquam ratas et le­
gitimas, ac privilegiorum, beneficiorum et indulgen­
tiarum omnium participes, auctoritate apostolica benigne
declaramus.
IV.
Instituendae Sodalitati in designata aliqua Ecclesia
Magister Generalis deputet per consuetas litteras sacer­
dotem sui Ordinis; ubi Conventus Sodalium Dominica­
norum desint, ahum sacerdotem Episcopo acceptum.
Eidem Magistro Generali ne liceat facultates, quibus
pollet, in universum et absque limitatione committere
Provincialibus, aliisve aut sui aut alieni Ordinis vel In­
stituti sacerdotibus.

Facultatem revocamus a fel. rec. Benedicto XIII Ma­
gistris Ordinis concessam (1), delegandi generatim Pro­
II
vinciales transmarinos. Indulgemus tamen,
rei utilitate
perspecta, ut earundem provinciarum prioribus, vicariis,
praepositis missionalibus potestatem faciant instituendi
II Sodalitatum numerum,
certum
quarum accuratam ra­
tionem iis reddere teneantur.
Sodalitas a Sacratissi It ό Rosario in omnibus Ecclesiis
publicis que aediculis institui potest, ad quas fidelibus
accessum libere pateat, exceptis monialium aliarumque
piarum mulierum vitam communiter agentium ecclesiis,
prout sacrae romanae Congregationes saepe declararunt.
Quum iam ab Apostolica Sede cautum sit ne in uno
eodemque loco plures existant sacratissimi Rosarii So­
dalitates, Nos eiusmodi legem iterum inculcamus, et ubi­
que observari iubemus. In praesenti tamen, si quo in
loco plures forte existant rite constitutae Sodalitates,
facultas sit Magistro Generali Ordinis ea de re pro aequi­
tate indicandi. Ad magnas vero urbes quod attinet, plures,
uti iam ex indulgentia provisum est (2), haberi possunt
titulo Rosarii Sodalitates, ab Ordinariis pro legitima insti­
tutione Magistro Generali proponendae.

VI.
Quum nulla habeatur Sacratissimi Rosarii Sodalitas
princeps, cui aliae minores aggregentur, hinc nova quae­
vis huiusmodi consociatio, per ipsam sui canonicam insti­
tutionem particeps fit indulgentiarum omnium ac privi­
legiorum, quae ab hac Apostolica Sede aliis per orbem
Sodalitatibus eiusdem nominis concessa sunt.
Eadem ecclesiae adhaeret, in qua est instituta. Quamvis
enim Sodalitatis privilegia homines spectent, tamen in­
dulgentiae complures, eius sacellum vel altare adeunti­
bus concessae, uti etiam privilegium altaris, loco adhae­
rerent; ideo que sine speciali Apostolico induito neque
avelli possunt, neque transferri. Quoties igitur Sodali(1) Const. Pretiosus, die 26 Mali 1727.
(2) S. S. Induto., die 20 Maii 1896.

tas quavis de causa, in aliam ecclesiam deduci contige­
rit, ad id novae litterae a Magistro Generali expetantur.
Si autem, destructa Ecclesia, nova ibidem aut in vi­
cinia aedificetur eodem titulo, ad hanc, quum idem esse
censeatur locus, privilegia omnia atque indulgentiae
transeunt, nulla requisita novae sodalitatis institutione.
— Sicubi vero, post institutam canonice in aliqua Ec­
clesia Sodalitatem, conventus cum Ecclesia Praedica­
torum fuerit extructus, ad Ecclesiam eius conventus
Sodalitas ipsa, prout de iure, transferatur. Quod si pe­
culiari aliquo in casu, de hac lege remittendum videatur,
facultas esto Magistro Generali Ordinis pro sua aequitate
et prudentia opportune providendi; integro tamen sui
Ordinis iure.
VII.
Ad ea, quae supra decreta sunt, quaeque naturam ipsam
et constitutionem Sodalitatis attingunt, quaedam ac­
cedere poterunt, quae ad bonum societatis regimen con­
ferre videantur. Integrum est enim sodalibus statuta sibi
condere, sive quibus tota regatur societas, sive quibus
aliqui ad peculiaria quaedam Christianae pietatis officia,
collata etiam pecunia, si placuerit, saccis assumptis vel
secus, excitentur. Ceterum quaevis horum varietas
non obest quominus indulgentiae possint acquiri a so­
dalibus, dummodo ea praestent, quae iis lucrandis ab
Apostolica Sede praecepta sunt. Addita tamen huius­
modi statuta Episcopo dioecesano probentur, eiusque mo­
derationi maneant obnoxia; quod Constitutione Cle­
mentis VIII « Quaecumque » sancitum est.

VIII.
Rectorum electio, qui nempe Sodalitatis membra in
piam societatem recipiant, eorum rosariis benedicant,
omnibus denique fungantur muneribus praecipuis, ad
Magistrum Generalem, vel eius Vicarium, uti antea,
spectet; de consensu tamen Ordinarii loci, pro ecclesiis
clero saeculari concreditis.
Quo autem Sodalitati conservandae melius prospiciatur, Magistri Generales ei Rectorem praeficiant sacer-

dotem aliquem, in ecclesia, ubi est instituenda Sodalitas,
certo munere fungentem vel certo fruentem beneficio,
i Ilius que in hoc sive beneficio sive munere in posterum
successores. Si qualibet ex causa, desint, Episcopis, uti
iam est ab hac Apostolica Sede sancitum (1), facultas
esto ad id muneris deputandi parochos pro tempore.

IX.
Quum haud raro peropportunum, quin etiam neces­
sarium videatur, ut Sacerdos alius legitimi Rectoris loco
nomina inscribat, coronis benedicat aliaque praestet,
quae ad ipsius Rectoris officium pertinent, Ordinis Ma­
gister Rectori facultatem tribuat subdelegandi, non generatim quidem, sed in singulis casibus, alium idoneum
sacerdotem, qui eius vices gerat, quoties iusta de causa
id opportunum indicaverit.

Item, ubi Rosarii Sodalitas eiusque Rector institui ne­
quit, Magistro Generali facultas esto designandi alios sa­
cerdotes, qui fideles, indulgentias lucrari cupidos, Soda­
litati propinquiori aggregent, et rosariis benedicant.
XI.
Formula benedicendi rosarii, seu coronae, usu sa­
crata, inde a remotis temporibus in Ordine Sodalium Dominicanorum praescripta, et in appendice romani Ritualis
inserta, retineatur.

XII.
Etsi quovis tempore nomina possint legitime inscribi,
optandum tamen ut solemnior illa receptio, quae, sive
primis cuiusque mensis dominicis, sive in festis maiori­
bus Deiparae haberi solet, apprime servetur.
XIII.

Unicum Sodalibus impositum onus, citra tamen cul­
pam, est Rosarium unaquaque hebdomada cum quinde­
cim mysteriorum meditatione recitandum.
(1) S. C. Indulg., die 8 lan. 1861.

Ceterum sua Rosario genuina forma servetur, ita ut
coronae non aliter quam ex quinque aut decem aut quin­
decim granorum decadibus coalescant : item ne aliae cuius­
vis formae rosarii nomine appellentur; denique ne
humanae reparationis mysteriis contemplandis, usu re­
ceptis, meditationes aliae sufficiantur, contra ea quae
iamdiu ab hac Apostolica Sede decreta sunt, id est, qui
ab his consuetis mysteriis meditandis recesserint, eos Ro­
sarii indulgentias nullas lucrari (1).
Sodalitatum Rectores sedulo curent ut, si fieri possit,
quotidie, vel salte n quam saepissime, maxime in festis
Beatae Virginis, ad altare eiusdem Sodalitatis, etiam pu­
blice Rosarium recitetur: retenta consuetudine huic
Sanctae Sedi probata, ut per gyrum cuiuslibet hebdo­
madae singula mysteria ita recolantur: Gaudiosa in se­
cunda et quinta feria; Dolorosa in tertia et sexta; Glo­
riosa tandem in dominica, quarta feria et sabbato (2).

XIV.
Inter pios Sodalitatis usus merito primum obtinet lo­
cum pompa illa solemnis, qua, Deiparae honorandae
causa, vicatim proceditur, prima cuiusque mensis domi­
nica, praecipue vero prima Octobris; quem morem, a
saeculis institutum, S. Pius V commendavit, Grego­
rius XIII inter laudabilia instituta et consuetudines Soda­
litatis recensuit, multi denique Summi Pontifices indul­
gentiis locupletarunt (3).
Xe autem huiusmodi supplicatio saltem intra ecclesiam,
ubi temporum iniuria extra non liceat, unquam omittatur,
privilegium a Benedicto XIII Ordini Praedicatorum con­
cessum, eam transferendi in aliam dominicam, si forte
ipso die festo aliqua causa impediatur (4), ad omnes So­
dalitatum sacratissimi Rosarii Rectores extendimus.
Ubi autem propter loci angustiam et populi accursum
ne per ecclesiam quidem possit ea pompa commode duci,
(1) S. C. Induto., die 13 Aug. 1726.
(2) S. C. Indulg., die 1 Iui. 1839 ad 5.
(3) S. Pius V, « Consueverunt », die 17 Sept. 1569 ; Gregorius XIII, « Monel
Apostolus », die 1 Apr. 1573; Paulus V, « Piorum hominum », die 15 Apr. 1608.
(4) Const. « Pretiosus», die 26 Mail 1727, § 18.

indulgemus, ut, per interiorem ecclesiae ipsius ambitum,
sacerdote cum clericis piae supplicationis causa circum­
eunto, Sodales, qui adstant, indulgentiis omnibus frui
possint eidem supplicationi adnexis.
XV.
Privilegium Missae votivae Sacratissimi Rosarii Or­
dini Praedicatorum toties confirmatum (1), servari placet,
atque ita quidem ut non solum Dominicani sacerdotes,
sed etiam Tertiarii a Poenitentia, quibus Magister Ge­
neralis potestatem fecerit Missali Ordinis legitime utendi,
Missam votivam « Salve Radix Sancta » celebrare pos­
sint bis in hebdomada, ad normam decretorum S. Rituum
Congregationis.
Ceteris vero sacerdotibus in Sodalium album adscitis,
ad altare sodalitatis tantum Missae votivae celebrandae
ius esto, quae in Missali romano pro diversitate temporum
legitur, iisdem diebus ac supra et cum iisdem indulgen­
tiis. Harum indulgentiarum Sodales etiam e populo par­
ticipes fiunt, si ei sacro adstiterint, culpisque rite expiatis
vel ipsa confessione vel animi dolore cum confitendi pro­
posito, pias ad Deum fuderint preces.

XVI.
Magistri Generalis cura et studio, absolutus atque ac­
curatus, quamprimum fieri potest, conficiatur index In­
dulgentiarum omnium, quibus Romani Pontifices Soda­
litatem Sacratissimi Rosarii, ceteros que fideles illud pie
recitantes cumularunt, a Sacra Congregatione Indulgen­
tiis et SS. Reliquiis praeposita expendendus et Apostolica auctoritate confirmandus.
Quaecumque igitur in hac Apostolica Constitutione de­
creta, declarata, ac sancita sunt, ab omnibus ad quos
pertinet servari volumus ac mandamus, nec ea notari,
infringi et in controversiam vocari posse ex quavis, licet
privilegiata causa, colore et nomine: sed plenarios et in­
di Dccr. S. C. liii., die 25 lun. 1622; — Clemens X, « Caelestium mune­
rum , die 16 Febr. 1671; — Innocentius XI, < Nuper pro parte », die 31 Iui.
1679, cap. X, nn. 6 et 7 ; — Pius IX, in Summarium Indulg., die 18 Sept.
1862, cap. VIII, nn. 1 et 2.

tegros effectus suos habere, non obstantibus praemissis
et, quatenus opus sit, Nostris et Cancellariae Apostolicae
regulis, Urbani VIII aliisque apostolicis, etiam in provin­
cialibus ac generalibus Conciliis editis Constitutionibus,
nec non quibusvis etiam confirmatione Apostolica vel
quavis alia firmitate roboratis statutis, consuetudinibus
ac praescriptionibus: quibus omnibus ad praemissorum
effectum specialiter et expresse derogamus et derogatum
esse volumus, ceteris que in contrarium facientibus qui­
buscumque.
Datum Romae apud Sanctum Petrum, anno Incarna­
tionis Dominicae millesimo octingentesimo nonagesimo
octavo, sexto nonas Octobris, Pontificatus Nostri anno
vicesimo primo.
C. Card. ALOISI-MASELLA, Pro-Dat.

A. Card. MACCHI.

Absentes ascribi possunt Confraternitati, p. 63, n. 41; quomodo
et sub quibus conditionibus, l. c.
Absolutio sacramentalls non ne­
cessaria ad indulgentias lucran­
das, pro iis qui sunt in statu
gratiae, p. 162, n. 114.
Administratio bonorum Confraternitatis, p. 82, n. 57; admini­
stratorum obligationes ex Statu­
tis Confraternitatis desumendae,
p. 82, n. 58.
Adscript! ad Confraternitatem qui
esse possunt, p. 62, n. 41; p. 80,
n. 56; a quo inscribi valent, p. 59,
n. 38; quomodo, p. 61, n. 39; in
forma solemni vel privata, p. 58,
n. 37; gratuito, p. 63, n. 42; pri­
vilegia et beneficia adscriptorum,
p. 64, n. 43 et seqq.; obligationes
Confratrum, p. 67, n. 46, et seqq.;
semel adscript! semper adscript!
manent, etiamsi domicilium mu­
tent, p. 62, n. 40; defuncti ascribi
nequeunt, p. <2, n. 41; bene qui­
dem monentes, l. c.; et etiam
absentes, l. c.
Adscriptlo Confraternitatl a quo
facienda, p. 59, n. 38; quomodo,
p. 61, n. 39; in forma solemni vel
privata, p. 58, n. 37; gratuito fieri
debet, p. 63, n. 42; quando fit
ab habente personalem faculta­
tem, nomina adscriptorum vici­
niori Confraternitati mittenda
sunt, p. 59, n. 38; “ vicinior,, Con­
fraternitas quomodo intelligenda,
l. c. in nota ; defuncti ascribi
nequeunt, p. 62, n. 41; bene qui­
dem moribundi, l. c./absentes, l.c.
Alanus(B.) de la Roche, restaura­
tor et propagator SS. Rosarii,
p. 27, n. 16; p. 47, n. 29; Quin·

decim promissiones a B. M. Vir­
gine B. Alano factae, p. 27, n. 16.
Album inscriptionis. — Vide :
Liber.
Altare Confraternitatis proprium,
p. 85, n. 60; a quo determinan­
dum, p. 86, n. 61; quando, l. c.:
mutari potest, l. c.; commune
esse potest pluribus Confratemitatibus, p. 85, n. 60; imago picta
vel sculpta SS. Virginis a Rosa­
rio in altari ponenda, p. 86, n. 62;
altare Confraternitatis est privilegiatum, p. 87, n. 63.
Altare prlvllegiatum. — Vide: Pri­
vilegium altaris,
Animae in Purgatorio detentae
recitatione Rosarii maxime iuvantur, p. 38, n. 23; omnes indul­
gentiae Rosarii defunctis applicabiles, pp. 168, 183, 184-185, 186.
Aqua benedicta in solemniori be­
nedictione coronarum SS. Rosa­
rii semper adhibenda, p. 193; dum
breviori forma utitur ad libitum,
p. 193; necesse non est ut ad
coronas directe perveniat, n. 95,
p. 137.
Archiconfraternitas proprie dicta
SS. Rosarii non habetur, p. 47.
n. 30; si quae Confraternitates
titulo Archicon fraternitatis do­
nantur, honoris causa hoc factum
est, p. 48, n. 80.
“Ave Maria,,, origo et historia,
p. 11, n. 9; eius efficacia, l. c.;
est pars essentialis in Rosarii
recitatione, p. 4, n. 3; quare tot
vicibus in recitatione Rosarii re­
petitur, p. 13, n. 11 ; omissio unius
vel alterius “Ave Maria,, non
officit lucrationi indulgentiarum,
p. 160, n. 114.

1 Prior numerus paginam designat, posterior paragraphum.

14 — Faxfaxi, De Rosario.

Becchl (P.) Constantius, restaura­
tor in Italia Associationis Rosarii
Perpetui, p. 97, n. 72.
Benedictio Apostollca in articulo
mortis confratribus impertienda,
p. 181 ; a quocumque sacerdote
impertiri potest, l. c.; formula,
p. 195.
Benedictio candelarum quid si­
gnificat, p. 145, n. 104 ; usus eas
benedicendi in honorem SS. Ro­
sarii, p. 145, n. 105 ; benedici pos­
sunt quocumque tempore, p. 147,
n. 108; a solis tamen sacerdotibus,
facultatem habentibus, p. 146,
n. 106; formula utenda, p. 194.
Benedictio coronarum quid im­
portet, p. 133, n. 92; quae indul­
gentiae applicantur, p. 165 ; a quo
applicari possint, p. 135, n. 94 ;
formula longior, p. 191; formula
brevior, p. 193.
Benedictio rosarum in honorem
SS. Rosarii, p. 142, n. 101; quid
importet, p. 143, n. 102; est bene­
dictio reservata, p. 146, n. 106;
rosae naturales esse debent, p. 147,
n. 106; quocumque tempore bene­
dictio impertiri potest, l. c.; for­
mula adhibenda, p. 193; efficax
usus rosarum benedictarum pro
infirmis, p. 145, n. 104.
Beneficentiae opera opportune a
Confraternitate exercenda, p. 80,
n. 57 ; quomodo antiquitus exer­
cebantur Romae, a Confraterni­
tate S. Mariae supra Minervam,
p. 81, n. 57; indulgentiae acqui­
rendae a confratribus qui opera
caritatis exercent, p. 181 ; ab
iis qui intersunt processioni quan­
do ex eleemosynis Confraterni­
tatis virgines matrimonio iungendae dotantur, p. 173.
Bona temporalia a Confraternitate
possideri possunt, p. 81, n. 57 ; a
quibus administranda, l. c.
Candelae benedictae. — Vide: Be­
nedictio candelarum.
Cappella Confraternitatis quae­
nam, p. 84, n. 59; pluribus indul­
gentiis fruitur, p. 173 et seqq. ;
quas functiones ibi exercere li­
ceat, p. 88, n. 64.
Cappellanus Confraternitatis qui­
nam dicitur, p. 79, n. 55; distin­
guitur per se a Rectore seu Di­
rectore, l. c. ; eius munera, l. c.

Cathedralis ecclesia. — Vide: Ec­
clesia cathedralis.
Chardon (P.) Augustinus, restau­
rator Rosarii Perpetui in Gallia,
p. 96, n. 71.
Collegiales, quomodo se gerere pos­
sunt quoad lucrationem indul­
gentiarum, p. 161, n. 114.
Communio (S.) ad lucrandas indul­
gentias requisita, debet esse sacramentalis, p. 163, n. 114; in
qualibet ecclesia peragi potest,
l. c. ; potest semper recipi a per­
vigilio diei cui affigitur indul­
gentia, l. c. ; et per totam subsequentem octavam, l. c. ; una
Communio sufficit pro omnibus
indulgentiis diei, l. c.
Confessio sacramentalis ad indul­
gentias lucrandas quando neces­
saria, p. 162, n. 114 ; an requira­
tur pro iis qui sunt in gratia,
l. c.; sufficit ut peragatur intra
octo dies qui praecedunt vel sub­
sequuntur, l. c.
Confraternitas SS. Rosarii quid
importat, p. 44, n. 28; eius origo,
p. 45, n. 29; eius erectio, p. 48,
n. 31; in quibus locis seu ecclesiis
erigi potest, p. 49, n. 32; nonnisi
una in quolibet loco, p. 51, n. 32;
a quo erigenda, p. 53, n. 34; sub
quibus conditionibus, p. 55, n. 35;
modus eamdem erigendi, p. 53,
n. 34; Pater dominicanus in ere­
ctione Confraternitatis praeferen­
dus, p. 54, n. 34 ; verbale erectio­
nis, p. 55, n. 34; malae erectionis
revalidatio, p. 57, n. 36; de uno
in alium locum translatio, p. 56,
n. 35; Confraternitatis extinctio,
p. 56, n. 35; statuta specialia
uniuscuiusque Confraternitatis,
p. 82, n. 57.
Confratres. — Vide: Adscrlptl.
Consensus Episcopi. — Vide: Epi­
scopi consensus; Vicarii Capitu­
laris. — Vide : Vicarius Capitu­
laris ; Vicarii Generalis. — Vide:
Vicarius Generalis.
Consilium dlrectlvum. quando
necessarium, p. 80, n. 57; munia
huius consilii, p. 82, n. 58; agit
semper sub dependentia Directo­
ris Confraternitatis, p. 82, n. 57.
Conventus menstruus valde utilis
ad fovendum fervorem in confra-

i

INDEX ALPHABETICUS
tribus, p. 93-9-1, n. 69; de tem­
pore et modo illum habendi, l. c.
Corona SS. Rosarii ex qua materia
conficienda, p. 140, n. 99; sub qua
forma, p. 137, n. 95; debet esse
quinque, aut decem, aut quinde­
cim decadum, p. 137-138, n. 96;
a quo benedicenda, p. 135, n. 94;
formula benedictionis longior,
p. 192; brevior, p. 193; an defe­
renda sit stola, p. 193 ; indulgen­
tiae concessae iis qui coronam be­
nedictam secum deferunt, p. 172;
vel qui Rosarium cum corona
benedicta recitant, p. 164; quae
indulgentiae uni coronae simul
applicari possunt, p. 136, n. 94;
casus in quibus coronae bene­
dictae indulgentias amittere pos­
sunt, p. 138, n. 96; quomodo co­
rona benedicta religari potest
quin indulgentias amittat, p. 139,
n. 96 ; corona benedicta amplius
vendi nequit, p. 139, n. 97.
Defuncti quam utiliter Rosario
suffragentur, p. 38, n. 23 et p. 104,
n. 76; omnes indulgentiae Rosarii,
ea solum excepta in articulo
mortis lucranda, defunctis appli­
cari possunt, pp. 168,183,184, 186;
dum Rosarium pro defunctis re­
citatur, trilogiae Gloria Requiem
substitui potest, p. 3, n. 2; mi­
nime tamen defuncti Confraternitati ascribi possunt, p. 62, n. 41 ;
confratres associare possunt de­
functos ad sepulturam, p. 81,
n. 57 ; et quidem elevando pro­
priam crucem et cum propriis
insignibus, p. 91, n. 67.
Diploma erectionis Confraternita­
tis a quo obtinendum, p.51, n. 33;
conditiones ordinarie requisitae
ut Diploma expediatur, p. 52,
n. 33.
Director Confraternitatis quis vo­
catur, p. 73, n. 51; in ecclesiis Do­
minicanorum quis est, p. 75, n. 52;
in aliis ecclesiis religiosorum, l.c.;
in ecclesiis clero saeculari con­
creditis, l, c. ; Directoris privile­
gia, p. 79, n. 55; eius munia et
obligationes, l. C. ; utrum et a
quo substitui possit, p. 77, n. 54 ;
Cappellanus potest etiam mu­
nere Directoris fungi, sed non
necessario, p. 76, n. 53; quando

Episcopus designare potest Di­
rectorem alicuius Confraternita­
tis iam existentis, p. 76, n. 53.
Dominica prima mensis quaenam
dicitur, p. 92, n. 68, in nota; pro­
cessio hac dominica peragenda,
p. 89, n. 65; indulgentiae prima
dominica mensis acquirendae,
pp. 172, 174.
Dominica ultima mensis speciales
indulgentiae lucrari possunt a
confratribus, p. 164.
Dominicanl Rosarium tamquam
paternam haereditatem sibi vin­
dicant, p. 29, n. 17 ; huius iuris
recognitio ex parte Ecclesiae,
p. 30, n. 18 ; eorum labor in pro­
pagatione SS. Rosarii, p. 29, n. 17;
praeferendi in erectione Confra­
ternitatis, p. 54, n. 34.
Dominicus (S.) de Gusman insti­
tutor SS. Rosarii, p. 20, n. 14;
curandum ut in imagine sculpta
vel picta Cappellae SS. Rosarii
una cum Beata Virgine reprae­
sentetur, p. 86, n. 62.
Dotes quae antiquitus pauperibus
virginibus concedebantur, p. 81,
n. 57; indulgentiae pro iis qui,
die qua dotes distribuuntur, pro­
cessioni adsistunt, p. 173.

Ecclesia quaenam dicitur, p. 50,
rn nota ; in quibus ecclesiis Con­
fraternitas erigi potest, p. 50,
n. 32; excluduntur ecclesiae monialium, et aliarum piarum mu­
lierum, l. c.; excluduntur etiam
Oratoria privata et etiam semipublica, l. c.; quas functiones
in ecclesia propria Confraterni­
tatis exercere liceat, p. 88, n. 64 ;
promovenda in ecclesiis publica
recitatio Rosarii, p. 74, n. 62 ;
quando obligatoria, p. 42, n. 27 ;
quae indulgentiae a visitantibus
ecclesiam Confraternitatis acquiri
possint, p. 178 et seqq.
Ecclesia Cathedralis specialem
habet obligationem quoad quoti­
dianam recitationem SS. Rosarii,
p. 43, n. 27 ; ad erigendam in ipsa
Confraternitatem requiritur con­
sensus Capituli, p. 52, n. 33.
Ecclesia Paroeclalls tenetur ad
recitationem hebdomadariarn Ro­
sarii, p. 42, n. 27.
Episcopi consensus necessarius pro

erectione Confraternitatis, p. 55,
n. 34 ; potest aliquando Episcopus
designare directorem Confrater­
nitatis iam existentis, p. 76, n. 53;
ius est Episcopi approbare Sta­
tuta Confraternitatis, p. 83, n. 58 ;
item indicare de opportunitate
transferendi recitationem SS. Ro­
sarii in alium mensem, qui non
sit mensis octobris, p. 127, n. 87.
Erectio Confraternitatis. — Vide:
Confraternitas.
Extinctio Confraternitatis, p. 56,
n. 3o.

Facultas erigendi Confraternita­
tem a quo obtinenda, p. 51, n. 33 ;
adscribendi Confraternitati, p. 59,
n. 38; benedicendi coronas, p. 135,
n. 94; benedicendi rosas vel can­
delas, p. 146, n.106; impertiendi
Benedictionem Apostolicam in
articulo mortis, p. 195.
Festum SS. Rosarii a quo tempore
celebratur, p. 120, n. 84 ; qua oc­
casione ortum habuit, l. c. ; in­
dulgentia plenaria toties quoties
ad modum Portiunculae, p. 124,
n. 85; aliae indulgentiae infra
octavam, p. 167 ; quid de indul­
gentiis si Festum transferatur,
p. 160, n. 114; processio solemnis
die Festo peragenda, p. 89, n. 65.

Generalis Magister Dominicano­
rum est supremus moderator de­
votionis SS. Rosarii, p. 30, n. 18;
ab ipso Diploma erectionis Con­
fraternitatis obtinendum, p. 51,
n. 33; item facultatem benedi­
cendi coronas, candelas, rosas,
p. 146, n. 106; item adscribendi
Confraternitati, p. 59, n. 38.
“ Gloria Patri ,, quando in liturgie
introductum, p. 3, n. 2; non est
pars essentialis in recitatione
Rosarii, l. c.; convenientissime
tamen recitatur in fine cuiusque
decadis, l. c. ; substitui potest a
Requiem dum defunctis Rosarium
applicatur, i. c.
Hora continuae orationis ab adscriptis Rosario Perpetuo pera­
genda, p. 102, n. 74 ; modus eam
perficiendi, p. 103, n. 75; indul­
gentiae, p. 183 et seq.

Jaculatoriae preces quae et quando
in recitatione Rosarii adiungi
possunt quin amittantur indul­
gentiae, p. 4, n. 3; p. 12, n. 9,
in nota; numquam sunt partes
essentiales, p. 4, n. 3.
lesus nomen. — Vide: Nomen
lesus.
Imago B. Μ. V. a Rosario neces­
sario ponenda in Altari seu Cap­
pella Confraternitatis, p. 86, n. 62;
picta vel sculpta, l. c. ; ipse S. P.
Dominicus una cum B. Virgine
repraesentandus, p. 86, n. 62.
Index Indulgentiarum SS. Rosarii
nunc vigens, p. 155, n. 112; desingulis indulgentiis, p. 164 et
seqq.
Indulgentiarum notiones genera­
les, p. 148, n. 107; species indul­
gentiarum, p. 152, n. 110; condi­
tiones ad eas acquirendas, p. 157,
n. 114; indulgentiae Apostolicae,
p. 136, n. 94; Crucigerorum, l. c. ;
S. Birgittae, l. c. ; Coronae Hispa­
nicae, l. c.
Indulgentiarum SS. Rosarii Index
seu Catalogus, p. 164 et seqq. ;
pro omnibus fidelibus, p. 164; pro
solis adscriptis Confraternitati,
p. 169; pro adscriptis Rosario
Perpetuo, p. 183; pro adscriptis
Rosario Viventi, p. 185; condi­
tiones ad eas acquirendas, p. 157,
n. 114; sunt semper applicabiles
defunctis, pp. 168, 183,184-185,186.
Infirmi confratres quomodo indul­
gentias SS. Rosarii lucrari pos­
sunt, p. 176; indulgentiae iis
concessae qui infirmos confratres
visitant, p. 180.
Inscriptiones in libro Confrater­
nitatis. — Vide : Adscriptio.
loseph. (S.) mense octobri speciali
oratione venerandus dum in ec­
clesia recitatur Rosarium, p. 127,.
n. 86.
Jarlcot Paulina fuudatrix Rosarii
Viventis, p. 106, n. 77.
Leonis XIII indefessor propagator
SS. Rosarii, p. 29, n. 16; elenchus
Encyclicarum aliorumque docu­
mentorum huius Pontificis circa
Rosarium, p. 199, in nota ; Con­
stitutio “ Ubi primum ,, circa
Confraternitatem, p. 198.

Liber esse debet pro inscriptionibus
confratrum, p. 58, η. 87 ; quomodo
nomina adnotanda, p. 61, n. 39;
a quo, p. 59, n. 38; sufficit no­
men, p. 61, n. 39.
Litaniae Lauretanae non sunt pars
essentialis in recitatione Rosarii,
p. 4, n. 3 ; convenientissime tamen
recitantur, l. c.

Maria quando insertum, p. 11,
n. 9; indulgentiae lucrandae a
confratribus quando profertur re­
citando Rosarium, p. 170.
Nomina devotioni SS. Rosarii tri­
buta, p. 15, n. 12 ; nomen pro­
prium est Rosarium, l. c.; signi­
ficatio mystica huius nominis,
p. 17, n. 13.

Magister Generalis Dominicano­
rum. — Vide: Generalis Ma­
gister.
Martini (P.) Petronius promoter
Rosarii Perpetui, p. 95, n. 71 ; mi­
nime ver® institutor, l. c.
Meditatio Mysteriorum. — Vide :
Mysteriorum Meditatio.
Mensis Sacratissimi Rosarii est
October, p. 126, n. 86; recitatio
Rosarii mense octobri an sit adhuc
obligatoria, l. c.; Episcopus eam
transferre potest ad alium men­
sem, p. 127, n. 87 ; modus obser­
vandus in hac recitatione, p. 126,
n. 86; indulgentiae lucrandae, 168.
Missa “ Salve Radix ,, Dominicanis propria, quando legi potest,
p. 129, n. 89 ; sub quo ritu, p. 131,
n. 90; in quo altari, p. 129, n. 89;
indulgentiae lucrandae, p. 178.
Missa votiva de Beata quando
legi potest a sacerdotibus confratribus, p. 130, n. 90; in quo
altari, p. 129, n. 89; indulgentiae
lucrandae, p. 178.
Moniales quomodo supplere pos­
sunt, ad indulgentias lucrandas,
visitationem ecclesiae Confrater­
nitatis, p. 176; in eorum ecclesiis
Confraternitas erigi nequit, p. 49,
n. 32.
Moribundi ascribi possunt Con­
fraternitati SS. Rosarii, p. 63,
n. 41 ; speciales indulgentiae pro
moribundis, p. 181.
Mortui. — Vide : Defuncti.
Mysteriorum meditatio essentialis
in recitatione Rosarii, p. 4, n. 3;
modus eam perficiendi, p. 7, n. 6;
modus eam supplendi a rudi­
bus, l. c. ; mysteriorum ordo
inter se, p. 5, n. 4; secundum
dies in hebdomada, p. 6, n. 4.

Oblationes sponte factae ab ad­
scriptis in favorem Confratemitatis sunt licitae, p. 63, n. 42;
minime vero in favorem adseribentis, l. C.
Obligationes adseriptorum Con­
fraternitati, p. 67, n. 46; nulla
obligatio sub peccato, p. 72,
n. 50; de hebdomadaria recita­
tione Rosarii, l. c.
October mensis Rosario dicatus.
— Vide: Mensis Rosarii.
Opera beneficentiae. — Vide: Be­
neficentiae opera.
Oratorium publicum quodnam di­
catur, p. 50, in nota ; quodnam
semi-publicum, aut privatum, l. c.;
in oratorio publico Confrater­
nitas erigi potest, p. 50, n. 32;
minime in oratorio semi-publico
aut privato, l. c.

Nomen confratrum. — Vide: Ad­
script!.
Nomen lesus in recitatione Ave

Pagella adseriptionis utilis, sed
non necessaria, p. 61, n. 39 ; pro
expensis pagellae poterit adseribens aliquid petere ab adseripto
et pro se retinere, p. 63, n. 42.
Parochus pro tempore in ecclesiis
paroecialibus opportune designa­
tur tamquam Director Confrater­
nitatis, p. 76, n. 63; excipe, si
ecclesiae sint Dominicanorum,
p. 76, n. 53, in nota.
Paroeclalis Ecclesia. — Vide: Ec­
clesia paroeclalls.
“ Pater noster,, a quo originem
ducit, p. 8, n. 7; eius excellentia,
l. C.; est pars essentialis Rosarii,
p. 4, n. 3; commentarium S. Tho­
mae, p. 9, n. 7.
Peccatores reeitatione Rosarii ma­
xime iuvantur, p. 38, n. 23 ; utrum
indulgentias lucrari valeant,
p. 158, in nota.
Plus (S.) V, sacratissimi Rosarii
vero devotus, p. 121, n. 84 ; invo­
cationem “ Auxilium Christiano-

rum „ Litaniis Lauretanis inse­
rendam decrevit, I. c.
Preces quaenam adiungi possunt,
sine detractione indulgentiarum,
in recitatione Rosarii, p. 4, n. 3;
p. 12, n. 9, in nota ; iaculatoriae
preces non sunt essentiales in
Rosario, p. 4, n. 3.
Privilegia adscriptorum Confraternitati, p. 64, n.43; fiunt participes
omnium spiritualium bonorum
Ord. S. Dominici, p. 66, n. 44;
quoad recitationem Rosarii, p. 69,
n. 47.
Privilegium altaris in quo con­
sistat, p. 88, n. 63; an et quando
conveniat altari proprio Confra­
ternitatis, p. 87, n. 63.
Processio SS. Rosarii prima domi­
nica mensis, p. 89, n. 65; fieri po­
test, quin sit obligatio permis­
sionem petendi a Parocho, p. 91,
n. 67 ; indulgentiae, p. 172.
Promissiones quindecim a B. M.
Virgine B. Alano factae, p. 27,
n. 16, in nota.
Purgatorium. — Vide: Animae in
Purgatorio.

Quindecim Promissiones B. Μ. V.
— Vide: Promissiones.
Quindecim Sabbata in honorem
B. M. Virginis a Rosario a quo ori­
ginem ducunt, p. 113, n. 80; in quo
praecise consistant, p. 112, n. 80 ;
duplex methodus hanc devotio­
nem peragendi, p. 116, n. 81;
transferri possunt ad diem do­
minicam, p. 116, n. 81 ; semper
tamen sine interruptione, p. 120,
n. 83 ; indulgentiae pro omnibus
fidelibus, p. 166; pro confratribus,
p. 177; dubia quaedam soluta,
p. 119, n. 83.

Recitatio Rosarii quando obliga­
toria pro confratribus, p. 68,
n. 47 ; quando, etsi non stricte
obligatoria, in ecclesia cathedrali, p. 43, n. 27; in ecclesiis
paroecialibus, p.42, n.27; in aliis
ecclesiis, p. 43, n. 27; in familia,
p. 41, n. 26; coram SS. Sacramen­
to, p. 165 ; conditiones ad bene re­
citandum Rosarium, p. 33, n. 20;
separari potest una decas ab
aliis, p. 39, n. 24 ; indulgentiae pro

omnibus fidelibus, p. 164 et seqq. ;
pro confratribus, p. 169 et seqq.
Rector. — Vide: Director.
“ Requiem ,, substitui potest Glo­
ria Patri, dum Rosarium reci­
tatur pro defunctis, p. 3, n. 2.
Revalldatlo Confraternitatis ille­
gitime erectae, p. 57, n. 36; reso­
lutiones quorumdam casuum, l. c.
Ricci (P.) Timotheus est verus
fundator Rosarii Perpetui, p. 95,
n. 71.
Rosae benedictae in honorem
SS. Rosarii. — Vide : Benedictio
rosarum.
Rosarium quid est, p. 1, n. 1 ; par­
tes essentiales, p. 4, n. 3; nomina
varia huic devotioni tributa,
p. 15, n. 12; origo et historia
devotionis, p. 20, n. 14 ; efficacia
ad repellendas haereses, p. 26,
n. 15; vel propagandam fidem,
l. c.; de Rosarii recitatione, me­
thodus, p. 33, n. 20; conditiones
ad bene recitandum Rosarium,
l. c. ; indulgentiae, p. 164, 169.
Rosarium Perpetuum in quo con­
sistit, p. 94, n. 71; eius origo et
historia, l. c. ; duplex methodus
organizationis, p. 97, n. 72 ; con­
ditiones essentiales pro indul­
gentiis, p. 102, n. 74; de modo
horam peragendi, p. 103, n. 75;
indulgentiae propriae, p. 183 ;
intentiones propriae in recita­
tione Rosarii, p. 103, n. 76.
Rosarium Vivens in quo consistit,
p. 105, n. 77 ; eius origo et histo­
ria, l. c. ; utilitas, l. c. ; appro­
batio S. Sedis, l. c. ; methodus
organizationis, p. 107, n. 78 ; in­
dulgentiae propriae, p. 185.
Sabbatum est dies iam ab antiqui­
tate B. M. Virgini dicatum, p. 114,
n. 80 ; devotio Quindecim Sabba­
torum quando incepit, l. c. ; in
quo praecise consistat, p. 112,
n. 80; duplex methodus, p. 116,
n. 81 ; transferri potest etiam ad
Dominicam, l. c.; semper tamen
sine interruptione, p. 120, n. 83;
indulgentiae pro omnibus fideli­
bus, p. 166 ; pro confratribus,
p. 177 ; dubia quaedam solvuntur,
p. 119, n. 83.

Saccum an et quando a confra­
tribus deferri possit, p, 67, n. 45;
p. 91, n. 67.
“ Salve Radix ,, Missa privilégiât»
SS. Rosarii, quando legi potest,
p. 129. n. 89; indulgentiae ipsi
adnexae, p. 178; eam legere pos­
sunt etiam sacerdotes tertiarii
dominicaui, qui fruantur privi­
legio utendi Missali dominicano, p. 129, n. 89.
• Salve Regina,, non est pars es­
sentialis in recitatione Rosarii,
p. 4, n. 3 ; convenientissime ta­
men recitatur, i. c. ; indulgentiae
pro iis qui assistunt dum canta­
tur quibusdam in circumstantiis,
p. 179.
Sorores quomodo se gerere possunt
quoad lucrationem indulgentia­
rum, p. 176 ; in eorum ecclesiis
Confraternitas SS. Rosarii erigi
nequit, p. 49, n. 32.
Sprenger (P.) lacobus propagator
indefessus SS. Rosarii, p. 28,
n. 16; p. 47, n. 29.
Stationes romanae quid sunt,
p. 177 ; quando occurrunt, l. c. :
indulgentiae adnexae, l. c.
Status gratiae ad lucrandas indul­
gentias, p. 159, n. 114.
Statuta Confraternitatis SS. Ro­
sarii, p. 82, n. 57 ; conditiones
observandae in reductione Statu­
torum, p. 83, n. 58 ; approbari
debent ab Episcopo, l. c.
Stola deferenda ad libitum in bene­
dictione coronarum cum formula
breviori, p. 193 ; semper deferenda
in benedictione candelarum, ro­
sarum, et etiam in benedictione
coronarum dum utitur formula
longiori, p. 192, 193, 194.
Summarium Indulgentiarum SS.
Rosarii, p. 164 et seqq. ; quando
editum, p. 154, n. 112.
Suppressio Confraternitatis quan­
do locum habere potest, p. 56,
n. 85; cuius auctoritate, l. c.

Tabula picta vel sculpta B. M
n Rosario in cappella seu altan
Confraternitatis, p 96, n. 62; qui i
in ea repraesentari debeat, l. c.
antiquae tamen imagines aufe­
rendae non sunt, ut novae substi­
tuantur, L c.
Tempus debitum pro lucratione
indulgentiarum, p. 160, n 114.
Tertiarii Domlnlcanl sacerdotes
gaudentes privilegio utendi .Mis­
sali dominicano legero pos­
sunt Missam “ Salve Radix ,.
p. 129, n. 89.
Translatio Confraternitatis ab
una ecclesia ad aliam, p. 56, n. 35 ;
ab una cappella ad aliam, l. c.
Translatio Indulgentiarum de
uno ad alium diem, p. 160, n. 114.
Verbale erectionis Confraternitatis
semper redigendum, p. 55, n. 34;
quomodo redigendum, l. c. .-unum
exemplar remittendum Magistro
Generali Dominicanorum, l. c.
Vicarius Capitularis non potest
consensum exprimere pro erec­
tione novae Confraternitatis,
p. 53, n.33; item, quoad appro­
bationem Statutorum, p. 83, n. 58.
Vicarius Generalis consensum da­
re nequit, nisi sit specialiter dele­
gatus, pro erectione alicuius Con­
fraternitatis, p. 53, n. S3 ; neque
approbare Statuta, p. S3, n. 58.
Visitatio ecclesiae propriae Con­
fraternitatis, vel cappellae, vel
altaris quando requisita pro ac­
quisitione indulgentiarum, p.167,
173, 178; tempus et modus eam
perficiendi, p. 161, n. 114 ; quo­
modo pro monialibus atque soro­
ribus in communitate viventibus,
p. 161, n. 114 et p. 176; item,
quomodo pro adseriptis Associa­
tionibus catholicis, l. c. ; vel pro
degentibus in Collegiis, l. c..' quid
de visitatione ad indulgentiam
toties quoties, in Festo SS. Ro­
sarii lucrandam, p. 125, n. 85.

